
PRATARMĖ 


Fridricho Engelso veikalas „Valstiečių karas Vokietijoje“ 
buvo parašytas 1850 metų vasarą, pralaimėjus 1848—1849 me- 
tų revoliucijai. Kaip ir kituose įžymiuose marksizmo pradinin- 
kų to laikotarpio veikaluose, jame yra duotos pagrindinės idė- 
jos, kurias iškėlė Marksas ir Engelsas, giliai apibendrinę isto- 
rinį 1848—1849 metų revoliucijos patyrimą. 

Engelso knyga skirta galingo Vokietijos valstiečių ir že- 
mutinių miesto sluoksnių (plebėjų) 1525 metų sukilimo isto- 
rijai. Marksas 1844 metais pavadino šį sukilimą „radikaliausiu 
vokiečių istorijos faktu“ (žr. Karl Marx, Friedrich Engels. 
Werke, Bd. 1, Berlin, 1957, 386 psl.). Jis buvo ankstyvosios 
buržuazinės revoliucijos Vokietijoje — XVI amžiaus pradžios 
Reformacijos kulminacinis taškas. Reformacija buvo nukreipta 
prieš reakcingas feodalines jėgas, viduramžių katalikų baž- 
nyčią ir t. t., kurios kliudė bręsti kapitalistiniams santykiams 
Vokietijoje ir kurtis centralizuotai vokiečių valstybei. 1525 me- 
tais pralaimėjus valstiečiams ir. žemutiniams miesto sluoks- 
niams, nepavyko ir ankstyvoji buržuazinė revoliucija Vokie- 
tijoje. Bailūs vokiečių biurgeriai perėjo į feodalų pusę, iš- 
davikiškai stoję prieš sukilusius valstiečius. Liuteroniškoji 
reformacija buvo naudinga stambiesiems pasaulietiniams feoda- 
- lams — kunigaikščiams. Šimtmečiams Vokietija buvo suskaldyta 
ekonominiu ir politiniu atžvilgiu. Politinė kova Vokietijoje, kaip 
nurodė Engelsas, „išsigimė į atskirų kunigaikščių rietenas su 
centrine imperijos valdžia, ir jos pasekmė buvo ta, kad Vokie- 

tija dviem šimtmečiams buvo išbraukta iš politiškai aktyvių 
Europos nacijų tarpo“ (K. Marksas ir F. Engelsas. Rinktiniai 
raštai dviem tomais, II t., Vilnius, 1950, 90 psl.). 

Engelsas kreipėsi į istorinę Vokietijos praeitį, norėdamas 
parodyti revoliucines vokiečių liaudies išsivadavimo tradicijas 
ir atgaivinti jas liaudies atmintyje, kai Vokietijoje buvo įsiga- 
lėjusios nusivylimo nuotaikos ir jaučiamas nuovargis. Marksiz- 
mo pradininkai laikė tai viena iš priemonių, demaskuojančių 
šioms tradicijoms priešiškų reakcingųjų klasių politiką ir ska- 
tinančių vokiečių liaudį kovoti už pažangų Vokietijos vysty- 
mąsi, už revoliucinį, demokratinį jos suvienijimą. Engelsas sa- 
vo veikale meistriškai piešia galingas XVI amžiaus revoliuci- 
nės valstietijos ir plebėjų kovingų vadovų figūras ir parodo, 
kokia didžiulė revoliucinė energija glūdi valstiečių masėse. 
„Buvo laikas,— rašė Engelsas savo knygoje,— kai Vokietija 
iškėlė asmenybes, kurias galima pastatyti greta geriausių ki- 
tų šalių revoliucinių veikėjų, kai vokiečių tauta parodė tokią 
ištvermę ir išvystė tokią energiją, kuri centralizuotoje naci- 
joje būtų davusi puikiausius rezultatus, kai vokiečių valstiečių 
ir plebėjų tarpe kilo tokios idėjos ir tokie planai, kuriais gana 
dažnai pasibaisi jų palikuonys“ (žr. šios knygos 18 psl.). 

Analizuodamas XVI a. įvykius, Engelsas padarė kai kurias 
labai svarbias išvadas ir apie 1848—1849 metų revoliucijos 
pamokas. Jis, pavyzdžiui, parodė išdavikišką vokiečių buržua- 
zijos veiklą 1848—1849 metais, primenančią istorinio jos pirm- 
tako — XVI a. vokiečių biurgerių elgesį. Jis atskleidė provincia- 
lų ribotumą ir svyravimus, būdingus tiek valstietijos masėms 
Valstiečių karo metu, tiek ir vokiečių smulkiajai buržuazijai 
XIX amžiuje. „Fr. Engelsas,— nurodė V. I. Leninas,— ypač 
pabrėždavo patyrimo pamoką, jungiančią ligi tam tikro 
laipsnio XVI amžiaus valstiečių sukilimą. ir 1848 metų revo- 
liuciją Vokietijoje, būtent: išstojimų atskirumą, engiamųjų ma- 
sių neturėjimą centralizacijos, kuris yra susijęs su jų smulkia- 
buržuazine gyvenimo padėtimi“ (V. I. Leninas. Raštai, 25 t., 
Vilnius, 1954, 184 psl.). Kartu Engelsas ryškiai nužymėjo tą 
ribą, kur baigiasi lygiagretė tarp 1525 metų įvykių ir 1848 me- 
tų įvykių. Jis parodė, kad 1848—1849 metų revoliucija vyko 
visiškai kitokiomis istorinėmis sąlygomis, kai daugelyje šalių 

buvo laimėjęs kapitalistinis gamybos būdas, kai proletariatas 
jau buvo išėjęs į istorijos areną. 

Nagrinėdamas labai svarbų Vokietijos istorijos laikotar- 
pi, Engelsas naudojosi materialistinės dialektikos ir istorinio 
materializmo metodu. Jo analizėje teorinis apibendrinimų gi- 
lumas organiškai siejasi su politiniu išvadų aštrumu. Nepreten- 
duodamas į savarankišką šaltinių tyrinėjimą (visa faktinė me- 
džiaga paimta iš vokiečių istoriko V. Cimermano knygos), 
Engelsas pirmasis istorinėje literatūroje atskleidė socialines- 
ekonomines Reformacijos ir Valstiečių karo priežastis, tuo me- 
tu Vokietijoje vykusios politinės ir religinės kovos klasinę esmę, 
kai tuo tarpu vokiečių buržuaziniai istorikai idealistai tą kovą 
telaikė „vien tik įnirtingomis teologinėmis rietenomis“ (žr. šios 
knygos 32 psl.). Engelso veikalas yra klasikinis pavyzdys, kaip 
reikia studijuoti valstiečių judėjimą prieš feodalizmą ne tik 
Vokietijoje, bet ir kitose šalyse. Jis parodo tą didžiulį vaidmenį, 
kurį suvaidino visuomenės istorijoje liaudies masių kova prieš 
engėjus. 

Pabrėždamas, kad valstietija yra ta revoliucinė jėga, kuri 
pakerta feodalinės visuomenės pamatus, Engelsas taip pat at- 
skleidė ir silpnąsias valstiečių judėjimo puses. Valstiečių ju- 
dėjimo neorganizuotumas, gaivališkas jo pobūdis, susiskaldy- 
mas, žemas valstiečių sąmoningumo lygis — visa tai Engelsas 
pažymėjo kaip valstiečių sukilimo pralaimėjimo priežastis. 

Knyga „Valstiečių karas Vokietijoje“ patvirtina nepapras- 
tai svarbią marksizmo išvadą, kad iš visų kada nors istorijoje 
veikusių engiamųjų klasių tik proletariatas — kapitalizmo duob- 
kasys ir naujos, socialistinės visuomenės kūrėjas — yra nuosek- 
liai revoliucinė klasė, kurios uždavinys įvykdyti didžią isto- 
rinę visų išnaudojamųjų ir engiamųjų vado ir išvaduotojo mi- 
siją. Imdamas pavyzdžiu valstiečių sukilimų ir karų istoriją, 
Engelsas šiame veikale parodo, kad valstiečiai šimtmečius 
kovojo prieš savo engėjus, ir kartu tuo pabrėžia, kad 
valstietijos masių revoliucinių galimybių panaudojimas kovo- 
je prieš išnaudotojišką kapitalistinę santvarką turi darbininkų 
klasei milžinišką reikšmę. Knygos „Valstiečių karas Vokieti- 
joje“ turinys yra glaudžiai susijęs su marksizmo pradininkų 
nubrėžtais proletariato hegemonijos idėjos metmenimis. Vysty- 

damas kaip tik šias mintis apie valstietiją kaip darbininkų 
klasės sąjungininką, Marksas 1856 metų balandžio 16 d. laiš- 
ke Engelsui iškėlė genialų teiginį, kad proletarinę revoliuciją 
reikia paremti „kokiu nors antruoju Valstiečių karo leidimu“. 


+ k 

Sios knygos prieduose spausdinama keletas rašinių ir laiš- 
kų, kurie papildo Engelso veikalo „Valstiečių karas Vokieti- 
joje“ turinį. 

Marksas ir Engelsas laiškuose Lasaliui (1859 metų balan- 
džio 19 d. ir gegužės 18 d.) pasisako prieš reakcingas Lasalio 
dramos „Francas fon Zikingenas“ tendencijas. Griežtai prieš- 
taraudami Lasalio mėginimui 1522—1523 metų bajorų sukili- 
mo vado Zikingeno asmenyje išaukštinti XVI amžiaus vokiečių 
riterius, marksizmo pradininkai jau tuomet atskleidė vieną iš 
žalingiausių Lasalio teorijos bruožų, kurį sudarė valstiečių 
judėjimo revoliucinio pobūdžio neigimas, siekimas priskirti 
valstietiją prie reakcingų klasių. 

Vėlesniais metais Engelsas ne kartą pasisakė spaudoje, pa- 
grįsdamas proletariato partijos politiką valstietijos atžvilgiu. 
Siam tikslui jis paskyrė tokius savo veikalus, kaip „Marka“ 
(1882 m.), „Dėl Prūsijos valstiečių istorijos“ (1885 m.), „Vals- 
tiečių klausimas Prancūzijoje ir Vokietijoje“ (1894 m.) ir kt. 
Du pirmieji darbai pateikti šios knygos prieduose. 

Prieduose taip pat spausdinama keletas neužbaigtų Engelso 
rankraščių, skirtų Vokietijos istorijai. 1873—-1874 metais En- 
gelsas ketino parašyti specialią Vokietijos istorijos apybraižą 
(žr. Engelso 1874 m. sausio 27 d. laišką V. Libknechtui. 
K. Marksas ir F. Engelsas. Raštai, XXVI t., 361 psl., rus. leid.). 
Pateikiamas. šios apybraižos parengiamosios medžiagos — „Pa- 
stabų apie Vokietiją“, kaip ją pavadino pats Engelsas, — frag- 
mentas yra sumanyto parašyti veikalo smulkaus plano dalis. 
Jame konspektyviai nužymėtos pagrindinės 1500—1815 metų 
Vokietijos istorijos gairės. 

Devintajame dešimtmetyje — o vėliau ir paskutiniame XIX 
amžiaus dešimtmetyje — sugrįžęs prie savo ketinimo, Engelsas 
nusprendė išdėstyti savo istorinių tyrinėjimų rezultatus nau- 

jame, kiek pataisytame knygos „Valstiečių karas Vokietijoje“ 
leidime. „Valstiečių karas,— rašė jis 1884 m. gruodžio 31 d. 
F.-A. Zorgei,— bus pavaizduotas kaip visos vokiečių istorijos 
kertinis akmuo“ (K. Marksas ir F. Engelsas. Raštai, XXVII t., 
444 psl., rus. leid.). Iš Engelso 1884 ir 1885 metų susirašinė- 
jimo matyti, kad Engelsas norėjo plačiau nušviesti Vokietijos 
istoriją iki XVI amžiaus pradžios, remdamasis feodalizmo iri- 
mo, kapitalistinių elementų vystymosi ir nacionalinių Europos 
valstybių susidarymo proceso analize. Spausdinami rankraščiai 
„Valstiečių karo“ klausimu“ ir „Apie feodalizmo irimą ir na- 
cionalinių valstybių atsiradimą“ tikriausiai yra: pirmasis — to 
įvadinio skyriaus, kuriuo Engelsas manė papildyti „Valstiečių 
karą Vokietijoje“, plano metmenys, o antrasis — užbaigta jo 
dalis. Engelsas taip pat ketino išplėsti savo veikalo pabaigą — 
nušviesti Vokietijos istorijos eigą ir po 1525 metų. Tačiau 
įtempta veikla, susijusi su vadovavimu tarptautiniam darbinin- 
kų judėjimui, taip pat Markso veikalų parengimas spaudai 
sutrukdė Engelsui įvykdyti kūrybinius savo planus. 


E * 

„Valstiečių karas Vokietijoje“ į lietuvių kalbą išverstas iš 
trečiojo vokiško leidimo, pasirodžiusio 1875 metais Leipcige. 
Lietuviškojo leidimo pratarmė paimta iš Marksizmo-leninizmo 
instituto prie TSKP CK parengto rusiškojo šios knygos 1952 
metų leidimo ir iš K. Markso ir F. Engelso Raštų antrojo ru- 
siško leidimo 7 tomo pratarmės. 


F. ENGELSAS 


VALSTIEČIŲ KARAS 
VOKLETIJOJE 


ĮZANGAI 


Sis veikalas buvo parašytas Londone 1850 m. vasarą, dar 
neišblėsus ką tik pasibaigusios kontrrevoliucijos sukeltam įs- 
pūdžiui, ir išspausdintas Karlo Markso redaguojamo žurnalo 
„Neue Rheinische Zeitung. Politisch-6konomische Revue“? 5-me 
ir 6-me numeryje, Hamburgas, 1850 metai.— Mano politiniai 
draugai Vokietijoje prašo šį veikalą pakartotinai išleisti, ir aš 
tenkinu jų norą, nes, deja, jis dar ir šiuo metu nenustojo savo 
aktualumo. 

Jame nepretenduojama pateikti naują, savarankiškai ištirtą 
medžiagą. Priešingai, visa medžiaga apie valstiečių sukilimus 
ir Tomą Miuncerį yra paimta iš Cimermano?. Jo knyga, nors 
ir turi tam tikrų spragų, vis dar tebėra geriausia faktinių duo- 
menų santrauka. Be to, senasis Cimermanas su didele meile 
ėmėsi savo dalyko. Tas pats revoliucinis instinktas, kuris pa- 
skatino jį visur šitoje knygoje būti engiamosios klasės šalinin- 
ku, padarė jį vėliau vienu iš geriausių kraštutinio kairiojo 
sparno atstovų Franklurtet. Tiesa, nuo to laiko jo pažiūros, 
atrodo, šiek tiek paseno“. 

Jeigu Cimermano dėstymui trūksta vidinio ryšio, jeigu jam 
nepavyksta pavaizduoti ginčijamų religinių bei politinių tos 
epochos klausimų kaip to meto klasių kovos atspindžio, jeigu 
toje klasių Kovoje jis temato tik engėjus ir engiamuosius, blo- 
guosius ir geruosius ir galutinę blogųjų pergalę, jeigu tiek 
kovos pradžią, tiek ir jos pabaigą sąlygojusius visuomeninius 
santykius jis supranta gana netiksliai, tai visi tokie trūkumai 
yra būdingi tam metui, kada buvo knyga parašyta. Priešingai, 

tam laikui ji yra pagirtina išimtis tarp vokiškų idealistinių is- 
torijos veikalų ir parašyta labai realistiškai. 

Savo dėstyme, tik bendrais bruožais nušviesdamas istorinę 
kovos eigą, aš mėginau paaiškinti, kad Valstiečių karo kilmė, 
įvairių jame dalyvavusių partijų pozicijos, politinės ir religi- 
nės teorijos, kuriomis šios partijos mėgino išsiaiškinti savo 
pačių padėtį, pagaliau pati kovos baigtis tebuvo ano meto 
istorinių visuomeninio tų klasių gyvenimo sąlygų neišvengia- 
ma pasekmė; kitaip tariant, aš mėginau parodyti, kad to meto 
politinė Vokietijos santvarka, sukilimai prieš ją, epochos politi- 
nės ir religinės teorijos buvo ne priežastis, o rezultatas tos išsi- 
vystymo pakopos, kurioje tuo metu buvo Vokietijos žemdirbystė, 
pramonė, sausumos ir vandens keliai, prekyba ir pinigų cirku- 
liacija. Šį — vienintelį materialistinį — istorijos supratimą esu 
davęs ne aš, bet Marksas; juo taip pat yra pagrįstas jo kū- 
rinys apie 1848—1849 metų Prancūzijos revoliuciją, išspaus- 
dintas toje pačioje „Revue“, ir jo veikalas „Luji Bonapar- 
to briumero aštuonioliktoji“?. 

Lygiagretė tarp Vokietijos 1525 metų revoliucijos ir 1848— 
. 1849 metų revoliucijos buvo perdaug akivaizdi, kad aš tada 
būčiau galėjęs jos visai nepastebėti. Tačiau greta bendros įvy- 
kių eigos panašumo, pasireiškusio tuo, kad ir pirmuoju, ir ant- 
ruoju atveju ta pati kunigaikščių „kariuomenė vieną po kito 
numalšino įvairius vietinius sukilimus, greta dažnai netgi juo- 
kingai panašaus miestų biurgerių elgesio abiem atvejais vis 
dėlto aiškiai ir ryškiai pasireiškė taip pat ir skirtumai: 

„Kam buvo naudinga 1525 metų revoliucija?— Kunigaikš- 
čiams. Kam buvo naudinga 1848 metų revoliucija?— Sžambioms 
valdovėms, Austrijai ir Prūsijai. 1525 metais už smulkiųjų ku- 
nigaikščių nugaros stovėjo smulkūs biurgeriai, kurie laikė 
juos pririšę prie savęs mokesčiais, o 1850 metais už stambių 
valdovių — Austrijos ir Prūsijos — stovi šių laikų stambioji 
buržuazija, greitai pajungianti jas sau valstybinės skolos pa- 
galba. O už stambiosios buržuazijos nugaros stovi proleta- 
riatas“*. 


* Zr. „Valstiečių karo Vokietijoje“ paskutini skyrių, šios knygos 109— 
110 psl. Red. 

Deja, aš turiu pasakyti, kad šiuo teiginiu suteikiau per daug 
garbės vokiečių buržuazijai. Ji iš tikrųjų tiek Austrijoje, tiek 
ir Prūsijoje turėjo galimybę „valstybinės skolos pagalba grei- 
tai pajungti sau“ monarchiją, bet niekada ir niekur šia gali- 
mybe nepasinaudojo. 

1866 m. karas davė buržuazijai dovanų Austriją“. Bet ji ne- 
moka valdyti, ji bejėgė ir nieko nesugeba. Ji temoka šėlti prieš 
darbininkus, kai tik jie pradeda judėti. Ji tebėra prie valdžios 
vairo tik todėl, kad ji reikalinga vengrams. 

O Prūsijoje? Tiesa, valstybės skola išaugo nuostabiai grei- 
tai, deficitas pavirto nuolatiniu reiškiniu, kasmet didėja valsty- 
bės išlaidos, buržuazija turi rūmuose daugumą, be jos suti- 
kimo negalima nei mokesčių padidinti, nei paskolų užtraukti, — 
bet kurgi jos viešpatavimas valstybei? Dar prieš keletą mėne- 
sių, kai valstybei vėl ėmė grėsti deficitas, buržuazijos pozicija 
buvo labai patogi. Jeigu ji būtų turėjusi bent šiek tiek ištver- 
mės, ji būtų galėjusi pasiekti žymių nuolaidų. O ką gi ji daro? 
Ji laiko pakankama nuolaida tai, kad vyriausybė leidžia jai 
padėti prie savo kojų apie 9 milijonus, ir ne vieneriems metams, 
o kaip kasmetinį įnašą ir, be to, visai ateičiai. 

Rūmuose posėdžiaujančių vargšų „nacionalliberalų“š aš vi- 
sai nenoriu barti daugiau, negu jie nusipelnė. Aš žinau, kad 
juos paliko tie, kurie stovi už jų nugaros,— buržuazijos masė. 
Ši masė nenori valdyti. Ji vis dar gerai atsimena 1848 metų 
pamokas. 

Kodėl Vokietijos buržuazija yra tokia nepaprastai baili, mes 
pasakysime vėliau. 

Kitais atžvilgiais aukščiau pateiktas teiginys visiškai pasi- 
tvirtino. Pradedant 1850 metais, smulkios valstybės, vis aiškiau 
pasitraukdamos į antrąją vietą, tėra Prūsijos arba Austrijos 
intrigų svertai; tarp Austrijos ir Prūsijos įsiliepsnoja vis įnir- 
tingesnė kova dėl hegemonijos, ir pagaliau 1866 metais klau- 
simas išsprendžiamas prievarta. Tuo būdu Austrija išlaiko sa- 
vąsias provincijas, Prūsija tiesiogiai arba netiesiogiai pajungia 
sau visą šiaurę, o trys pietvakarių valstybės tuo tarpu palieka- 
mos nuošalyje’. 

Vokietijos darbininkų klasei visame šiame spektaklyje turi 
reikšmės tik štai kas: 


Pirma, kad visuotinė rinkimų teisė įgalino darbininkus be- 
tarpiškai siųsti savo atstovus į įstatymų leidžiamąjį susirin- 
kimą. 

Antra, kad Prūsija parodė gerą pavyzdį, prarydama kitas 
tris karūnas iš dievo malonės!?. Kad po šios operacijos ji vis 
dar tebeturi iš dievo malonės tą pačią nesuterštą karūną, ku- 
rią ji manė turėjusi anksčiau,— tuo dabar nebetiki net nacio- 
nalliberalai. 

Trečia, kad Vokietijoje yra tik dar vienas rimtas revoliuci- 
jos priešas — Prūsijos vyriausybė. 

Ir, ketvirta, kad Austrijos vokiečiai turi dabar pagaliau 
iškelti sau klausimą, kas jie nori būti — vokiečiai ar austrai? 
Kas jiems brangiau — Vokietija ar jų nevokiški priedai ana- 
pus Leitos? Jau seniai buvo savaime aišku, kad jie turi atsi- 
sakyti arba vieno, arba kito, bet tai visada užtušuodavo smul- 
kiaburžuazinė demokratija. 

Kai dėl kitų svarbių su 1866 metais susijusių ginčijamų 
klausimų, kurie nuo to laiko buvo „nacionalliberalų“, iš vienos 
pusės, ir „Liaudies partijos“!!-- iš kitos, įgrisusių svarstymų 
objektas, tai paskesnių metų istorija pakankamai įrodė, kad 
abu šie požiūriai tik todėl taip smarkiai kertasi, kad jie yra 
priešingi to paties ribotumo poliai. 

Visuomeninių Vokietijos santykių 1866 metai beveik nė kiek 
nepakeitė. Keletas buržuazinių reformų — vieninga matų ir 
saikų sistema, kilnojimosi laisvė, verslo laisvė ir t. t., be to, 
viskas biurokratijai priimtinuose rėmuose,— vis dar neduoda 
to, ką jau seniai turi kitų Vakarų Europos šalių buržuazija, 
ir palieka nepaliestą svarbiausią blogybę — biurokratinę kon- 
cesijų sistemą!?. O proletariatui įprastinė policijos praktika ir 
šiaipjau visus įstatymus dėl kilnojimosi laisvės, dėl pilietybės 
teisės, dėl pasų panaikinimo ir kitus padarė visiškai iliuzinius. 

Daug didesnę reikšmę, negu 1866 metų spektaklis, turėjo 
nuo 1848 metų prasidėjęs Vokietijoje spartus pramonės ir pre- 
kybos augimas, geležinkelių tiesimas, telegrafo ir jūrų laivybos 
vystymasis. Nors šie laimėjimai yra kur kas mažesni už Ang- 
lijos ir net Prancūzijos per tą patį laiką pasiektus laimėjimus, 
jie Vokietijai yra neregėti ir per dvidešimt metų davė jai žy- 
miai daugiau, negu anksčiau duodavo ištisas šimtmetis. Tik 


6 


dabar Vokietija yra tvirtai ir negrįžtamai įjungta į pasaulinę 
prekybą. Pramonininkų kapitalai greitai padidėjo, o atitinka- 
mai pakilo ir visuomeninė buržuazijos reikšmė. Plačiai pa- 
sireiškė tikriausias pramonės suklestėjimo požymis — spekulia- 
cija, įtraukdama į savo triumfo žygį grafus ir hercogus. Dar 
prieš penkiolika metų Vokietijos geležinkeliai prašė paramos 
Anglijos įmonininkus, o dabar vokiečių kapitalas — tebūnie 
jam lengva žemelė!— tiesia geležinkelius Rusijoje ir Rumuni- 
joje. Kaip galėjo atsitikti, kad buržuazija neišsikovojo taip 
pat ir politinio viešpatavimo, kad ji santykiuose su vyriausybe 
yra tokia baili? , 

Vokiečių buržuazijos nelaimė yra ta, kad ji, būdama ištiki- 
ma mėgstamai vokiečių manierai, pasirodė perdaug vėlai. Ji 
suklestėjo tuo laikotarpiu, kai kitų Vakarų Europos šalių bur- 
žuazija politiniu atžvilgiu jau pradėjo smukti. Anglijoje bur- 
žuazija paiėgė iškelti į vyriausybę tikrąjį savo atstovą Braitą, 
tik išplėsdama rinkimų teisę, o tokio išplėtimo pasekmės turi 
likviduoti visą buržuazijos viešpatavimą. Prancūzijoje, kur bur- 
žuazija kaip tokia, kaip visa klasė, viešpatavo tik dvejus metus, 
1849 ir 1850, respublikos laikotarpiu, ji galėjo pratęsti savo 
socialinį egzistavimą, tik užleisdama savo politinį viešpata- 
vimą Luji Bonapartui ir armijai. O be galo išaugus trijų prieš- 
akinių Europos šalių sąveikai, dabar jau nebeįmanoma, kad 
buržuazija Vokietijoje ramiai ir taikiai įvestų savo politinį vieš- 
patavimą, kai jis atgyveno savo amžių Anglijoje ir Prancū- 
zijoje. 

Būdinga buržuazijos ypatybė palyginti su visomis kitomis 
anksčiau viešpatavusiomis klasėmis yra kaip tik ta, kad jos 
vystymesi yra posūkio taškas, už kurio bet koks tolesnis jos 
galybės priemonių, vadinasi, pirmiausia jos kapitalų didėjimas 
tepadaro ją vis nepajėgesnę viešpatauti politinėje srityje. „Už 
stambiosios buržuazijos nugaros stovi proletariatas“. Vystyda- 
ma savo pramonę, prekybą ir susisiekimo priemones, buržuazi- 
ja kartu kuria ir proletariatą. Ir tam tikru momentu, kuris atei- 
na ne visur vienu metu ir nebūtinai vienodoje vystymosi pakopoje, 
ji pradeda pastebėti, kad jos neatskiriamas bendrakeleivis — 
proletariatas — ima ją peraugti. Nuo to momento ji netenka su- 
gebėjimo viena politiškai viešpatauti; ji ieško sau sąjungininkų, 

su kuriais, priklausomai nuo aplinkybių, pasidalija savo vieš- 
patavimą arba visiškai jiems jį užleidžia. 

Vokietijoje šis posūkio taškas buržuazijai buvo jau 1848 me- 
tai. Tiesa, tuo metu vokiečių buržuazija išsigando ne tiek vo- 
kiečių, kiek prancūzų proletariato. 1848 metų birželio mėn. Pa- 
ryžiuje vykę mūšiai jai parodė, kas jos laukia; vokiečių pro- 
letariatas buvo gana smarkiai sujaudintas ir įrodė jai, kad ir 
čia jau yra sėklų, kurios gali duoti tokį pat derlių; ir nuo šio 
momento buržuazijos politinis veiklumas buvo pakirstas. Ji pra- 
dėjo ieškoti sąjungininkų ir parsidavinėti jiems bet kokia kai- 
na,—ir iki pat šios dienos ji nežengė į priekį nė vieno 
žingsnio. 

Visi šie sąjungininkai iš prigimties yra reakcingi. Tai — 
karaliaus valdžia su savo armija ir savo biurokratija, tai — 
feodalinė diduomenė, tai — smulkūs užkampių junkeriai, tai 
pagaliau — kunigai. Su visais jais buržuazija sudarinėjo san- 
dėrius ir susitarimus, kad tik išsaugotų brangų savo kailį, kol 
jai pagaliau jau nebeliko kuo prekiauti. Ir kuo labiau vystėsi 
proletariatas, kuo labiau jis ėmė jaustis esąs klasė ir veikti 
kaip klasė, tuo bailesnė darėsi buržuazija. Kai nepaprastai 
bloga prūsų strategija nugalėjo prie Sadovos dar blogesnę — 
nors tai ir keista — austrų strategiją, sunku buvo pasakyti, 
kas lengviau atsikvėpė — prūsų buržua, kuris kartu taip pat 
buvo sumuštas prie Sadovos, ar austrų buržua. 

Mūsų stambieji buržua 1870 metais elgiasi lygiai taip pat, 
kaip 1525 metais elgėsi vidutiniai biurgeriai. Kai dėl smulkiųjų 
buržua, amatininkų meistrų ir krautuvininkų, tai jie niekada 
nepasikeis. Jie tikisi visokiomis suktybėmis prasimušti į stam- 
biosios buržuazijos eiles ir bijosi, kad nebūtų nublokšti į pro- 
letariato eiles. Svyruodami tarp vilties ir baimės, jie kovoje 
saugos brangų savo kailį, o kovai pasibaigus, prisiplaks prie 
nugalėtojo. Tokia jau jų prigimtis. 

Po 1848 metų kylant pramonei, vystėsi socialinė ir politinė 
proletariato veikla. Jau vien tas vaidmuo, kurį šiuo metu vai- 
dina vokiečių darbininkai savo prolesinėse sąjungose, koope- 
ratyvų draugijose, politinėse organizacijose ir susirinkimuose, 
per rinkimus ir vadinamajame reichstage, parodo, koks gilus 
perversmas visiškai nepastebimai įvyko Vokietijoje per pasta- 

ruosius dvidešimt metų. Vokiečių darbininkams priklauso di- 
džiausia garbė: tik jie vieni pasiekė, kad į parlamentą gali 
siųsti darbininkus ir darbininkų atstovus, tuo tarpu nei pran- 
cūzai, nei anglai lig šiol neįstengė to pasiekti. 

Tačiau ir proletariatas dar tebėra toje būklėje, kuri leidžia 
lyginti su 1525 metais. Klasė, priversta visą laiką gyventi vien 
iš darbo užmokesčio, toli gražu dar nesudaro vokiečių tautos 
daugumos. Vadinasi, jai taip pat reikalingi sąjungininkai, o 
pastarųjų galima rasti tik smulkiųjų buržua tarpe, miestų 
liumpenproletariato, smulkiųjų valstiečių ir žemės ūkio dar- 
bininkų tarpe. 

Apie smulkiuosius buržua mes jau kalbėjome. Jie labai 
nepatikimi, išskyrus tuos atvejus, kai jau pasiekta pergalė: 
tada jie alinėse pradeda nepaprastai šaukti. Ir vis dėlto jų 
tarpe yra ir labai gerų elementų, kurie patys prisijungia prie 
darbininkų. 

Liumpenproletariatas, kurį sudaro visų klasių nusmukusių 
elementų atmatos ir kuris daugiausia telkiasi dideliuose mies- 
tuose, yra blogiausias iš visų galimų sąjungininkų. Šie val- 
katos yra visiškai parsidavėliški ir nepaprastai įkyrūs. Jei 
prancūzų darbininkai kiekvienos revoliucijos metu rašydavo 
ant namų: „Mort aux voleurs!“— „Mirtis vagims!“— ir kai 
kuriuos vagis sušaudydavo, tai ne dėl žavėjimosi nuosavybe, 
o dėl to, kad jie teisingai suprato, jog visų pirma reikia at- 
sikratyti šia gauja. Kiekvienas darbininkų vadovas, kuris pa- 
naudoja šiuos valkatas kaip savo gvardiją arba jais remiasi, 
jau vien tuo įrodo, kad jis yra judėjimo išdavikas. 

Smulkieji valstiečiai — stambūs priklauso prie buržuazi- 
jos — būna nevienodi: 

Arba tai — feodaliniai valstiečiai, kurie dar turi eiti iia 
savo maloningiesiems ponams. Buržuazijai praleidus galimy- 
bę išlaisvinti juos iš baudžiavos,— tai buvo jos pareiga, — 
nesunku bus juos įtikinti, kad išlaisvinimo jie tegali laukti 
tik iš darbininkų klasės. 

Arba tai — nuomininkai. Siuo atveju dažniausiai susiduria- 
me su tokiais pat santykiais, kaip ir Airijoje. Nuomos mokes- 
tis tiek išaugo, kad, esant vidutiniam derliui, valstietis vos 
begali išmisti su savo šeima, o esant blogam derliui, jis kone 

miršta iš bado, negali sumokėti nuomos ir todėl pasidaro 
visiškai priklausomas nuo žemvaldžio malonės. Tokiems žmo- 
nėms buržuazija daro ką nors tik tada, kai ji priverčiama da- 
ryti. Iš ko jie gali laukti išsigelbėjimo, jei ne iš darbininkų? 

Lieka valstiečiai, kurie ūkininkauja nedideliuose nuosavos 
žemės sklypuose. Juos dažniausiai taip slegia ipotekos, kad 
jie yra taip pat priklausomi nuo lupikautojų, kaip nuominin- 
kai nuo žemvaldžių. Jiems irgi palieka tik visai menkas ir, 
be to, dėl nevienodo įvairiais metais derliaus labai nepasto- 
vus uždarbis. Jie mažiausiai gali dėti kokias nors viltis 
į buržuaziją, nes juos iki paskutiniųjų išnaudoja kaip tik bur- 
žua, kapitalistai lupikautojai. Tačiau jie dažniausiai yra labai 
prisirišę prie savo nuosavybės, nors iš tikrųjų ji priklauso 
ne jiems, o lupikautojui. Vis dėlto juos reikia įtikinti, kad jie 
tik tada galės išsivaduoti iš lupikautojo, kai liaudžiai pavaldi 
vyriausybė visas ipotekines skolas pavers viena skola valsty- 
bei ir tuo būdu sumažins palūkanas. O tai tegali padaryti 
tik darbininkų klasė. 

Visur, kur viešpatauja vidutinė ir stambioji žemės nuosa- 
vybė, gausiausia klasė kaime yra žemės ūkio darbininkai. Taip 
yra visoje Šiaurės ir Rytų Vokietijoje, ir čia miestų pramonės 
darbininkai suranda gausiausius ir natūraliausius savo sąjun- 
gininkus. Kaip kapitalistas yra priešingas pramonės darbinin- 
kui, taip žemvaldys arba stambus nuomininkas yra priešingas 
žemės ūkio darbininkui. Tos pačios priemonės, kurios tinka pir- 
majam, turi tikti ir antrajam. Pramonės darbininkai gali iš- 
silaisvinti tik paversdami buržuazijos kapitalą, t. y. gamybai 
reikalingas žaliavas, mašinas, įrankius ir pragyvenimo reikme- 
nis, visuomenės, t. y. savo nuosavybe, kurią jie kolektyviai 
naudotų. Lygiai taip pat iv žemės ūkio darbininkai gali išsi- 
vaduoti iš savo baisaus skurdo tik tuo atveju, jei visų pirma 
žemė, svarbiausias jų darbo objektas, būtų atimta iš stambiųjų 
valstiečių ir — dar stambesnių — feodalų privatinės nuosavy- 
bės ir paversta visuomenine nuosavybe, kurią savo naudai ko- 
lektyviai dirbtų Žemės ūkio darbininkų draugijos. Čia mes su- 
siduriame su garsiuoju Tarptautinio darbininkų Bazelio kon- 
greso nutarimu: vadovaujantis visuomenės interesais, žemės 
nuosavybę reikia paversti bendra, nacionaline nuosavybe!š. Šis 

nutarimas daugiausia buvo skiriamas toms šalims, kur yra 
stambi žemės nuosavybė ir su ja susijęs stambių dvarų ūkis, be 
to, kai tuose dideliuose dvaruose yra vienas ponas ir daug sam- 
domųjų darbininkų. Tačiau tokia padėtis, aplamai imant, vis 
dar tebevyrauja Vokietijoje, ir todėl Bazelio kongreso nuta- 
rimas buvo labai savalaikis greta Anglijos kaip tik Vokietijai. 
Žemės ūkio proletariatas, kaimo samdiniai, yra ta klasė, iš 
kurios paimama daugiausia rekrutų valdovų armijoms. Tai yra 
ta klasė, kuri šiuo metu, esant visuotinei rinkimų teisei, siun- 
čia į parlamentą didelį skaičių feodalų ir junkerių. Tačiau kartu 
lai yra miestų pramonės darbininkams artimiausia klasė, kuri 
turi tokias pat gyvenimo sąlygas ir netgi labiau skursta, negu 
jie. Si klasė yra bejėgė, nes ji susiskaldžiusi ir išsisklaidžiusi; 
tačiau vyriausybė ir bajorija taip gerai žino paslėptą jos jėgą, 
jog sąmoningai siekia nusmukdyti mokyklas, norėdamos palikti 
ją tamsią. Pažadinti šią klasę ir įtraukti ją į judėjimą — toks 
artimiausias ir neatidėliotinas vokiečių darbininkų judėjimo 
uždavinys. Nuo tos dienos, kai žemės ūkio darbininkų masės 
išmoks suprasti savo interesus, nuo tos dienos Vokietijoje pa- 
sidarys negalima jokia reakcinga —- vis vien, feodalinė, biuro- 
kratinė ar buržuazinė — vyriausybė. 

Pirmesnės eilutės buvo. parašytos daugiau kaip prieš ket- 
verius metus. Jos ir dabar tebėra reikšmingos. Tai, kas buvo 
teisinga po Sadovos ir Vokietijos padalijimo, pasitvirtina ir po 
Sedano ir prūsų nacijos šventosios Vokietijos imperijos įkū- 
rimo!4. Taip mažai tegali pakeisti istorinio vystymosi kryptį 
„pasaulį sukrečiantys“ vadinamosios didžiosios politikos spek- 
takliai. 

Jie tegali pagreitinti šį vystymąsi. Siuo atžvilgiu nurodytų 
„pasaulį sukrečiančių įvykių“ kaltininkai nenoromis susilaukė 
tokio pasisekimo, kuris tikriausiai jiems patiems yra labai 
nepageidaujamas, bet su kuriuo noromis nenoromis tenka 
skaitytis. 

Jau 1866 metų karas sukrėtė senąją Prūsiją iki pat pamatų. 
Po 1848 metų reikėjo jau nemaža vargo, siekiant vėl pajungti 

senajai drausmei neramius vakarų provincijų pramonės ele- 
mentus — tiek buržuazinius, tiek ir proletarinius; vis dėlto tai 
pavyko, ir rytų provincijų junkerių interesai greta armijos 
interesų vėl tapo viešpataujančiais valstybėje. 1866 metais 
beveik . visa Šiaurės vakarų Vokietija tapo prūsiška. Jau ne- 
kalbant apie nepataisomą moralinę žalą, kurią patyrė Prū- 
sijos iš dievo malonės karūna, prarijusi kitas tris karūnas 
iš dievo malonės,— dabar monarchijos svorio centras Žymiai 
pasistūmėjo į vakarus. Penkis milijonus Reino srities ir Vest- 
falijos gyventojų papildė iš pradžių 4 milijonai vokiečių, pri- 
jungtų tiesioginės aneksijos keliu, o paskui — 6 milijonai vo- 
kiečių, prijungtų netiesioginės aneksijos keliu, panaudojant 
Siaurės Vokietijos sąjungą'“: O 1870 metais prie to prisidėjo 
dar 8 milijonai pietvakarių vokiečių!9, ir tuo būdu „naujojoje 
imperijoje“ prieš 14,5 milijono senųjų prūsų (iš šešių provin- 
cijų, esančių į rytus nuo Elbės, tame skaičiuje buvo dar 2 mi- 
lijonai lenkų) stovėjo maždaug 25 milijonai, kurie jau seniai 
buvo peraugę senąjį Prūsijos junkerišką Ieodalizmą. Tuo bū- 
du kaip tik dėl Prūsijos kariuomenės pergalių įvyko lemia- 
mas poslinkis visuose Prūsijos valstybės pamatuose; junkerių 
viešpatavimas darėsi vis labiau nepakeliamas net vyriausybei. 
Tačiau kartu veržlus ir greitas pramonės vystymasis nustūmė 
junkerių ir buržuazijos savitarpio kovą į antrąją vietą, iškel- 
damas į priekį buržuazijos ir darbininkų kovą, todėl senosios 
valstybės visuomeniniai pagrindai ir iš vidaus patyrė tikrą 
perversmą. Nuo 1840 metų prasidėjusio lėto monarchijos iri- 
mo pagrindinė prielaida buvo bajorijos ir buržuazijos savi- 
tarpio kova, kurioje monarchija palaikė lygsvarą. Tačiau nuo 
to momento, kai iškilo reikalas jau ne bajoriją ginti nuo bur- 
žuazijos puolimo, o apsaugoti visas turtingųjų klases nuo 
darbininkų klasės puolimo, senoji absoliutinė monarchija tu- 
rėjo visiškai pavirsti specialiai šiam tikslui paruošta valsty- 
bės forma: bonapartistine monarchija. Šį Prūsijos perėjimą 
prie bonapartizmo aš jau išnagrinėjau kitoje vietoje („Butų 
klausimu“, 2-sis skyrius, 26 ir sek. psl.)!". Tačiau ten aš ga- 
lėjau nepabrėžti vieno fakto, kuris čia turi labai svarbią reikš- 
mę, būtent, kad šis perėjimas buvo didžiausias žingsnis į 
priekį, kurį Prūsija žengė po 1848 m.,— taip labai Prūsija 


12 


buvo atsilikusi nuo šiuolaikinio vystymosi. Ji vis dar tebe- 
buvo pusiau feodalinė valstybė, o bonapartizmas, šiaip ar taip, 
yra šiuolaikinė valstybės iorma, kurios prielaida yra feodaliz- 
mo pašalinimas. Todėl Prūsija turi ryžtis nusikratyti gau- 
siomis feodalizmo liekanomis ir paaukoti junkerinę sistemą 
kaip tokią. Žinoma, visa tai vyksta kuo švelniausia forma ir 
skambant mėgstamai melodijai: „Visuomet iš lėto į priekį“. 
Tai būdinga, pavyzdžiui, pagarsėjusiems apygardų nuostatams. 
Jie panaikina feodalines atskiro junkerio privilegijas jo dvaro 
teritorijoje, bet tik tam, kad atkurtų jas kaip visos stambiųjų 
žemvaldžių visumos privilegijas visoje apygardoje. Esmė pa- 
silieka ta pati, tik ji išverčiama iš feodalinės kalbos į bur- 
žuazinę kalbą. Senosios Prūsijos junkeris prievarta paverčia- 
mas kažkuo panašiu į anglų skvairą, bet jam nereikėjo ypa- 
tingai tam priešintis, nes ir vienas, ir antras vienodai kvaili. 

Tuo būdu Prūsijai teko savotiškas likimas — šio šimtmečio 
pabaigoje malonia bonapartizmo forma užbaigti savo buržua- 
zinę revoliuciją, kuri prasidėjo 1808—1813 metais ir pažengė 
į priekį 1848 metais. Ir jeigu viskas vyks sklandžiai ir pasaulis 
ramiai lauks, o mes patys pakankamai ilgai gyvensime, tai, 
gal būt, 1900 metais mes sulauksime, kad Prūsijos vyriau- 
sybė iš tikrųjų panaikins visus feodalinius institutus ir pa- 
galiau Prūsija pasieks tokią padėtį, kokioje Prancūzija buvo 
1792 metais. 

Feodalizmo panaikinimas, išreikštas teigiama forma, yra 
"buržuazinės santvarkos sukūrimas. Bajorijai netenkant privile- 
gijų, įstatymų leidyba darosi buržuazinė. Ir čia mes prieiname 
pagrindinį vokiečių buržuazijos santykių su vyriausybe momen- 
tą. Mes matėme, kad vyriausybė priversta vykdyti šias lėtas ir 
smulkias reformas. Tačiau kiekvieną šią nuolaidėlę ji vaizduoja 
buržuazijai kaip jai atneštą auką, kaip su dideliu vargu iš ka- 
rūnos išplėštą malonę, už kurią jie, buržua, savo ruožtu taip 
pat turi padaryti tam tikrų nuolaidų vyriausybei. Ir buržua, 
nors esmė jiems pakankamai aiški, leidžiasi taip apgaudinė- 
jami. Tuo ir paaiškinamas tas tylus susitarimas, kuris Ber- 
lyne yra slaptas visų reichstage ir Prūsijos rūmuose vykstan- 
čių debatų pagrindas: iš vienos pusės, vyriausybė vėžlio 
žingsniais relormuoja įstatymus, vadovaudamasi buržuazijos 

interesais, šalina feodalines ir susiskaldymo į smulkias valstybes 
sudarytas kliūtis pramonės vystymuisi, įveda bendrus visai 
šaliai pinigus, matus ir saikus, suteikia verslo laisvę ir t. t., 
suteikdama kilnojimosi laisvę, atiduoda visiškai kapitalo va- 
liai Vokietijos darbo jėgą, globoja prekybą ir spekuliaciją; 
iš kitos pusės, buržuazija palieka vyriausybei visą tikrąją po- 
litinę valdžią, tvirtina mokesčius, paskolas ir naujokų ėmimą 
į kariuomenę ir padeda taip suformuluoti visus naujuosius 
reformų įstatymus, kad senoji policinė valdžia ir toliau pilnu- 
tinai galiotų nepageidaujamiems asmenims. Buržuazija savo 
laipsnišką visuomeninį išsivadavimą perka už nedelsiamą 
atsisakymą nuo savosios politinės valdžios. Žinoma, svar- 
biausias akstinas, kuris buržuazijai daro priimtiną tokį susi- 
tarimą, yra ne vyriausybės, bet proletariato jai keliama baimė. 

Kad ir kokie pasigailėtini mūsų buržuazijos žingsniai po- 
litikos srityje, vis dėlto negalima neigti, kad pramonės ir pre- 
kybos atžvilgiu ji pagaliau ėmė vykdyti savo pareigas. Pra- 
monės ir prekybos kilimas, apie kurį buvo kalbėta antrojo lei- 
dimo įžangoje“, nuo to laiko pasireiškė dar energingiau. 
Tai, kas šiuo atžvilgiu vyko nuo 1869 m. Reino ir Vestialijos 
pramonės rajone, yra Vokietijai tiesiog negirdėtas reiškinys 
ir primena Anglijos fabrikų apygardų suklestėjimą šio šimt- 
mečio pradžioje. Tas pat bus Saksonijoje ir Aukštutinėje Sile- 
zijoje, Berlyne, Hanoveryje ir pajūrio miestuose. Mes pagaliau 
turime pasaulinę prekybą, tikrą stambiają pramonę, tikrą šiuo- 
laikinę buržuazija; bet užtat pas mus įvyko ir tikra krizė, taip 
pat atsirado tikras, galingas proletariatas. 

Būsimajam istorikui patrankų dundėjimas mūšiuose prie 
Spicherno, Mars-1a-Turo ir Sedano! ir visa tai, kas yra su tuo 
susiję, Vokietijos 1869—1874 metų istorijoje turės daug mažiau 
reikšmės, negu nepretenzingas, ramus, bet tolydžio besiver- 
žiantis į priekį vokiečių proletariato vystymasis. Jau 1870 me- 
tais vokiečių darbininkams teko išlaikyti rimtą išmėginimą: 
bonapartistinę karo provokaciją ir jos natūralią pasekmę — 
visuotinį nacionalinį entuziazmą Vokietijoje. Vokiečių darbi- 
ninkai socialistai nė minutę nesileido suklaidinami. Jų nė tru- 


* Žr. šios knygos 6—7 psl. Red. 


pučio nepalietė nacionalistinis šovinizmas. Kada visi buvo be- 
protiškai apsvaigę dėl pergalės, jie liko šaltakraujiški, reika- 
lavo sudaryti su „Prancūzijos respublika teisingą taiką be 
aneksijų“!?, ir net apgulos padėtis negalėjo priversti jų nutilti. 
Jų tarpe nerado atgarsio nei susižavėjimas karo šlove, nei kal- 
bos apie „Vokietijos imperijos didybę“; vienintelis jų tikslas 
buvo visos Europos proletariato išvadavimas. Visai teisėtai 
galima pasakyti: lig šiol dar nė vienoje šalyje darbininkai taip 
puikiai neišlaikė tokio sunkaus išmėginimo. 

Susidarius karo meto apgulos padėčiai, vyko teismo pro- 
cesai dėl valstybės išdavimo, dėl karaliaus ir pareigūnų įžei- 
dimo, tolydžio didėjo policijos priekabės, kurių buvo ieš- 
koma jau ir taikos metu. Paprastai ne mažiau kaip trys ar 
keturi laikraščio „Volksstaat“ redakcijos nariai vienu laiku 
sėdėdavo kalėjime; tas pat pasakytina ir apie kitus laikraš- 
čius. Kiekvienas bent šiek tiek žinomas partinis oratorius 
turėdavo nors kartą per metus stoti į teismą, kur jam beveik 
visada būdavo padaromas apkaltinamasis nuosprendis. Be 
atvangos buvo tremiama, koniiskuojama, išvaikomi susirinki- 
mai. Bet viskas veltui. Kiekvieną suimtąjį arba ištremtąjį tuoj 
pat pakeisdavo kitas; vietoj vieno išvaikyto susirinkimo būda- 
vo sušaukiami du nauji; ištvermė ir tikslus įstatymų vykdy- 
mas čia vienoje, čia kitoje vietoje paraližuodavo policijos 
savivalę: Visi persekiojimai duodavo priešingus rezultatus: 
jie ne tik negalėjo palaužti arba bent suklupdyti darbininkų 
partijos, o tik patraukdavo į ją vis naujų šalininkų ir sustip- 
rindavo jos organizaciją. Kovodami tiek su valdžia, tiek ir su 
atskirais buržua, darbininkai visur rodė savo protinį bei mo- 
ralinį pranašumą ir ypač savo susirėmimuose su vadinamai- 
siais „darbdaviais“ įrodydavo, kad dabar jie, darbininkai, 
yra apsišvietę žmonės, o kapitalistai — nemokšos. Be to, jie 
kovoja dažniausiai su humoru, kuris yra geriausias įrodymas, 
jog jie yra tikri dėl savo reikalo ir supranta savo pranašumą. 
Taip vedama istorijos parengtoje dirvoje kova turi duoti 
gausių vaisių. Laimėjimas sausio mėn. rinkimuose yra išim- 
tinis reiškinys šiuolaikinio darbininkų judėjimo istorijoje?!, ir 
visiškai buvo suprantamas tas nustebimas, kurį jie sukėlė vi- 
soje Europoje. 

Vokietijos darbininkai turi du esminius pranašumus paly- 
ginti su likusios Europos darbininkais. Pirma, jie priklauso tai 
Europos tautai, kuri labiausiai yra linkusi į teoriją, ir jie iš- 
laikė savyje tą teorinę nuovoką, kurios beveik visiškai neteko 
vadinamosios „apsišvietusios“ Vokietijos klasės. Be ankstesnės 
vokiečių filosofijos, ypač be Hegelio filosofijos, niekuomet ne- 
būtų susikūręs vokiečių mokslinis socializmas — vienintelis 
mokslinis socializmas, kuris bet kada egzistavo. Be teorinės 
darbininkų nuovokos šis mokslinis socializmas niekuomet ne- 
būtų taip įėjęs į jų kūną ir kraują, kaip tai pasidarė dabar. 
O koks didžiulis yra šis pranašumas, parodo, iš vienos pusės, 
tas abejingumas bet kokiai teorijai, kuris yra viena iš svar- 
biausių priežasčių, kad Anglijos darbininkų judėjimas taip 
lėtai juda į priekį, nepaisant puikios atskirų amatų organiza- 
cijos, — iš antros pusės, tai parodo tas sumišimas ir tie svy- 
ravimai, kuriuos pirminio pavidalo prudonizmas sukėlė pran- 
cūzų ir belgų tarpe, o Bakunino vėliau sukarikatūrintos for- 
mos prudonizmas — ispanų ir italų tarpe. 

Antras pranašumas yra tas, kad vokiečiai įsijungė į darbi- 
ninkų judėjimą beveik paskutiniai. Kaip vokiečių teorinis so- 
cializmas niekada neužmirš, kad jis remiasi Sen-Simonu, Furje 
ir Ovenu — trimis mąstytojais, kurie, nepaisant viso jų teorijų 
iantastiškumo ir utopiškumo, priklauso prie didžiausių visų 
laikų protų ir kurie anksčiau už kitus genialiai numatė dau- 
gybę tokių tiesų, kurių teisingumą mes dabar įrodome moks- 
liškai,— taip. praktinis vokiečių darbininkų judėjimas nie- 
kuomet neturi užmiršti, kad jis išsivystė, remdamasis ang- 
lų ir prancūzų judėjimu, kad jis galėjo tiesiog pasinaudoti 
jų brangiai įgytu patyrimu, išvengti dabar jų klaidų, kurių 
tuomet dažniausiai negalima buvo išvengti. Kur mes būtume 
dabar be anglų tredjunionų ir prancūzų darbininkų politinės 
kovos pavyzdžio, be to milžiniško postūmio, kurį davė ypač 
Paryžiaus Komuna? 

Reikia pripažinti, kad Vokietijos darbininkai kaip reta su- 
maniai pasinaudojo savo padėties pranašumais. Pirmą kartą 
nuo pat darbininkų judėjimo pradžios kovojama planingai 
visomis trimis kryptimis, kurios yra tarpusavyje suderintos 
ir susietos: teorine, politine ir praktine-ekonomine (pasiprieši- 

nimas kapitalistams). Siame, taip sakant, koncentriškame 
puolime ir glūdi vokiečių judėjimo iėga ir nenugalimumas. 
Iš vienos pusės, dėl šios patogios savo padėties, iš antros 
pusės, dėl anglų judėjimo ypatybių, susijusių su salomis, ir 
dėl prievartinio prancūzų judėjimo nuslopinimo Vokietijos 
darbininkai šiuo momentu yra proletarinės kovos priešakyje. 
Ar ilgai įvykiai leis jiems būti šiame garbingame poste, ne- 
galima iš anksto pasakyti. Bet kol jie bus jame, jie, reikia 
tikėtis, tinkamai vykdys su juo susijusias pareigas. Tam reikia 
dvigubai įtempti jėgas visose kovos ir agitacijos srityse. Ypač 
vadų pareiga bus vis labiau ir labiau šviestis visais teori- 
niais klausimais, vis labiau stengtis išsivaduoti iš tradicinių, 
senajai pasaulėžiūrai priklausančių frazių įtakos ir visuomet 
turėti galvoje, kad socializmas nuo to laiko, kai jis tapo moks- 
lu, reikalauja, kad į jį ir būtų žiūrima kaip į mokslą, t. y., kad 
jis būtų studijuojamas. Tuo būdu įgytą, vis labiau aiškėjantį 
supratimą reikia kuo stropiau skleisti darbininkų masėse ir 
vis tvirčiau telkti partijos organizaciją ir prolesinių sąjungų 
organizaciją. Nors socialistų sausio mėnesį gauti balsai ir 
atstovauja jau gana nemažai armijai, bet vis dėlto jie dar 
toli gražu nėra vokiečių darbininkų klasės daugumos balsai; 
ir nors daug drąsos teikia taip pat propagandos laimėjimai 
kaimo gyventojų tarpe, vis dėlto kaip tik čia reikia dar be 
galo daug padaryti. Todėl negalima pailsti kovoje, bet reikia 
atkovoti iš priešo miestą po miesto, vieną rinkiminę apygardą 
po kitos. Bet visų pirma reikia išsaugoti tikrą internaciona- 
linę dvasią, kuri neleistų kilti bet kokiam patriotiniam šovi- 
nizmui ir džiaugsmingai sveikintų kiekvieną naują bet kurios 
nacijos proletarinio judėjimo žingsnį. Jeigu vokiečių darbi- 
ninkai ir toliau taip pat žengs į priekį, tai jie, kad ir nežy- 
giuodami judėjimo priešakyje, — šiam judėjimui anaiptol ne- 
būtų naudinga, jei vienos kurios nors nacijos darbininkai žy- 
giuotų jo priešakyje— vis dėlto užims garbingą vietą kovos 
linijoje; ir jie bus visiškoje kovinėje parengtyje, jei netikėtai 
sunkūs išmėginimai arba dideli įvykiai pareikalaus iš jų di- 
desnio narsumo, ryžtingumo ir veiklumo. 
Fridrichas Engelsas 
Londonas, 1874 m. liepos 1 d. 


3 F. Engelsas 


Vokiečių tauta taip pat turi savo revoliucinę tradiciją. Buvo 
laikas, kai Vokietija iškėlė asmenybes, kurias galima pastatyti 
greta geriausių kitų šalių revoliucinių veikėjų, kai vokiečių 
tauta parodė tokią ištvermę ir išvystė tokią energiją, kuri cent- 
ralizuotoje nacijoje būtų davusi puikiausius rezultatus, kai vo- 
kiečių valstiečių ir plebėjų tarpe kilo tokios idėjos ir tokie pla- 
nai, kuriais gana dažnai pasibaisi jų palikuonys. 

Priešingai laikinai apatijai, kuri beveik visur pasireiškė 
po dvejų kovos metų, jau laikas vokiečių tautai vėl parodyti 
nelanksčias, bet tvirtas Didžiojo valstiečių karo figūras. Nuo 
to laiko praėjo trys šimtmečiai ir daug kas pasikeitė; tačiau 
Valstiečių karas nėra toks jau tolimas mūsų šiuolaikinėms 
kovoms, ir priešai, su kuriais tenka kovoti, yra dažniausiai 
vis tie patys. Tos klasės ır klasių grupės, kurios 1848 ir 1849 
metais visur išdavė revoliuciją, jau buvo išdavikės — nors ir 
žemesnėje vystymosi pakopoje — 1525 metais. Ir jei sveikas 
Valstiečių karo vandalizmas paskutinių metų judėjime pasi- 
reiškė tik vietomis, Odenvalde, Švarcvalde ir Silezijoje, tai 
tas faktas vis dėlto nerodo, kad šiuolaikinis sukilimas yra 
pranašesnis. 


Pirmiausia trumpai susipažinkime, kokia buvo Vokietijos 
padėtis XVI šimtmečio pradžioje. 

Vokietijos pramonė XIV ir XV šimtmetyje gerokai pakilo. 
Feodalinius vietinius kaimo amatus pakeitė cechiniai miestų 

amatai, kurių gamybos produktai buvo skirti platesniems 
sluoksniams ir netgi tolimesnėms rinkoms. Storų vilnonių au- 
dinių ir storos drobės gamyba dabar buvo pastovi ir labai 
paplitusi pramonės šaka, o Augsburge jau buvo gaminami ir 
plonesni vilnoniai bei lininiai audiniai, taip pat šilkinės me- 
džiagos. Greta audimo ypač išsivystė tos su menu susijusios 
gamybos šakos, kurias palaikė bažnytinė ir pasaulietinė vėly- 
vųjų viduramžių prabanga: auksakalių, skulptorių ir droži- 
nėtojų, vario ir medžio raižytojų, ginklakalių, medalių kalėjų, 
tekintojų ir t.t. darbas. Amatams išsivystyti gerokai padėjo 
eilė daugiau ar mažiau svarbių išradimų, kurių istorijoje žy- 
miausias buvo parako“ ir knygų spausdinimo išradimas. Kartu 
su pramone vystėsi ir prekyba. Savo šimtamečio jūrų monopo- 
lio dėka Hanza? išlaisvino iš viduramžių barbarybės būklės 
visą Siaurės Vokietiją; ir nors ji jau nuo XV šimtmečio pa- 
baigos dėl anglų ir olandų konkurencijos pradėjo greitai irti, 
vis dėlto didysis prekybos kelias iš Indijos į šiaurę, nepai- 
sant Vasko de Gamos atradimų, ir toliau ėjo per Vokietiją, 
o Augsburge, kaip ir anksčiau, buvo stambūs Italijos šilko 
audinių, Indijos prieskonių ir visų Levanto gaminių sandė- 
liai. Aukštutinės Vokietijos miestai, ypač Augsburgas ir Niurn- 
bergas, buvo gana didelio tų laikų turto ir prabangos centrai. 
Taip pat žymiai padidėjo žaliavų gavyba. Vokiečių kalnaka- 
siai XV šimtmetyje buvo labiausiai įgudę pasaulyje; netgi 
žemdirbystę miestų suklestėjimas išplėšė iš jos primityvios 
viduramžių būklės. Buvo pradėta dirbti ne tik didelius plė- 
šinių plotus, bet kartu imta auginti dažymo ir kitokius“ atsi- 
vežtinius augalus, kurių rūpestinga priežiūra. padarė teigia- 
mos įtakos aplamai visai žemdirbystei. 

Tačiau Vokietijos nacionalinės gamybos pakilimas vis dar 
nebuvo tolygus kitų šalių gamybos pakilimui. Vokietijos žem- 
dirbystė buvo smarkiai atsilikusi nuo Anglijos ir Niderlandų 
žemdirbystės, Vokietijos pramonė toli gražu negalėjo prilygti 
Italijos, Flamandijos ir Anglijos pramonei, o jūrų prekyboje 


* Paraką, kaip dabar neabejotinai įrodyta, arabai per Indiją atsigabeno 
iš Kinijos, o iš arabų kartu su šaunamuoju ginklu per Ispaniją jis pateko 
į Europą. 

anglai ir ypač olandai jau buvo bepradedą išstumti vokiečius. 
Gyventojų vis dar buvo labai nedaug. Civilizacija Vokietijoje 
teegzistavo tik vietomis, susitelkdama aplink atskirus pra- 
monės ir prekybos centrus; net šių atskirų centrų interesai 
buvo labai skirtingi, ir tik kai kur buvo vos pastebimi są- 
veikos taškai. Pietūs turėjo visai kitokius prekybos ryšius ir 
visai kitas realizavimo rinkas, negu šiaurė; tarp rytų ir vaka- 
rų beveik iš viso nebuvo jokių mainų. Nė vienas miestas ne- 
galėjo pasidaryti visos šalies pramonės ir prekybos centru, 
koks, pvz., jau buvo Anglijai Londonas. Visas vidaus susisie- 
kimas apsiribojo beveik vien pajūrio ir upių laivyba ir keletu 
didelių sausumos prekybos kelių: iš Augsburgo ir Niurnbergo 
per Kelną į Niderlandus ir per Eriurtą į šiaurę. Toliau nuo 
upių ir sausumos prekybos kelių buvo mažesnių miestų. Ne- 
dalyvaudami didelėje apyvartoje, jie ir toliau ramiai vegetavo 
vėlyvųjų viduramžių gyvenimo sąlygomis, maža tevartojo at- 
sivežtinių prekių, maža gamino išvežimui. Iš kaimo gyventojų 
tik bajorija susidurdavo su platesniais sluoksniais ir naujais 
poreikiais, o valstiečių masės niekada neišeidavo už artimiau- 
sių vietinių santykių ir su jais susijusio siauro vietinio ho- 
rizonto ribų. 

Jei prekybos ir pramonės pakilimo rezultatas Anglijoje ir 
Prancūzijoje buvo interesų susivienijimas visos šalies mastu 
ir kartu politinė centralizacija, tai Vokietijoje to rezultatas 
tebuvo interesų susigrupavimas pagal provincijas, aplink gry- 
nai vietinius centrus, ir kartu politinis susiskaldymas, kuris 
netrukus įsitvirtino dėl Vokietijos išstūmimo iš pasaulinės 
prekybos. Irstant grynai feodalinei imperijai, aplamai nutrū- 
ko ryšiai tarp imperijos žemių; stambių imperijos lenų val- 
dytojai virto beveik nepriklausomais kunigaikščiais, o imperi- 
jos miestai, iš vienos pusės, ir imperijos riteriai, iš kitos, 
sudarinėjo sąjungas čia vienas prieš kitą, čia prieš kunigaikš- 
čius arba imperatorių. Imperijos valdžia, nebesuprasdama savo 
pačios padėties, bejėgiškai svyravo tarp įvairių imperiją su- 
darančių elementų, tuo būdu vis labiau netekdama autori- 
teto; jos mėginimas, sekant Liudviku XI, centralizuoti vals- 
tybę, nepaisant visų intrigų ir prievartos veiksmų, baigėsi 
tuo, kad tebuvo sustiprinti ryšiai tarp paveldimų Austrijos 

žemių. Jei šiame chaose, šioje daugybėje vienas su kitu susi- 
kryžiuojančių koniliktų galų gale kas nors laimėjo ir turėjo 
laimėti, tai buvo centralizacijos pačiame susiskaldyme — vieti- 
nės ir provincinės centralizacijos — atstovai, kunigaikščiai, ša- 
lia kurių pats imperatorius vis labiau darėsi toks pat kuni- 
gaikštis, kaip ir visi kiti. 

Siomis sąlygomis iš viduramžių išlikusių klasių padėtis 
smarkiai pasikeitė, ir greta senųjų klasių susidarė naujos 
klasės. 

Iš aukštosios bajorijos išsiskyrė kunigaikščiai. Jie buvo 
jau beveik visai nepriklausomi nuo imperatoriaus ir turėjo 
daugumą aukščiausios valdžios teisių. Jie savo nuožiūra vedė 
karus ir sudarydavo taiką, laikė nuolatinę kariuomenę, su- 
šaukdavo landtagus ir apdėdavo gyventojus mokesčiais. Di- 
delę dalį žemesniosios bajorijos ir miestų jie buvo jau sau 
pajungę ir tolydžio naudojo visokiausias priemones, norėdami 
prijungti prie savo valdų ir kitus imperijai dar betarpiškai pri- 
klausančius miestus bei baronijas. Šių pastarųjų atžvilgiu jie 
buvo centralizatoriai lygiai taip pat, kaip imperijos valdžios 
atžvilgiu jie buvo decentralizatoriai. Vidaus reikalus jau tuo- 
met jie tvarkė labai savavališkai. Luomų susirinkimus dažniau- 
siai jie šaukdavo tik tada, kai nebūdavo kitos išeities. Jie apdė- 
davo mokesčiais ir rinkdavo pinigus savo nuožiūra; luomų 
teisė leisti apdėti mokesčiais retai tebuvo pripažįstama ir dar 
rečiau įgyvendinama. Tačiau ir šiuo atveju daugumą papras- 
tai turėdavo kunigaikštis, remiamas dviejų luomų, kurie mo- 
kesčių nemokėjo, bet dalyvavo juos sunaudojant,— remiamas 
riterių ir aukštųjų dvasininkų. Didėjant prabangai ir rūmų 
išlaikymo išlaidoms, atsiradus nuolatinei kariuomenei ir vis 
labiau augant valdymo išlaidoms, kunigaikščiams reikėjo vis 
daugiau pinigų. Mokesčių našta tolydžio didėjo. Miestai daž- 
niausiai buvo apsaugoti nuo šios naštos savo privilegijomis; 
visas mokesčių naštos sunkumas teko valstiečiams — tiek pa- 
čių kunigaikščių domenų valstiečiams, tiek ir baudžiaunin- 
kams, priklausomiems ir činšininkams, kurie buvo pavaldūs 
riteriams, savo ruožtu turėjusiems atlikti kunigaikščiui leno 
tarnybą. Kur nepakakdavo tiesioginio apmokestinimo, gyven- 
tojai buvo apmokestinami netiesiogiai; siekiant pripildyti 

prakiurusį iždą, buvo griebiamasi labiausiai rafinuotų finansinio 
pobūdžio gudrybių. Tačiau jeigu visa tai nebegelbėdavo, jei- 
gu jau nebebūdavo ką įkeisti ir nė vienas laisvas imperijos 
miestas daugiau nebenorėdavo teikti kredito, tuomet būdavo 
griebiamasi nešvariausių monetinių operacijų: buvo kalami 
nepilnaverčiai pinigai, nustatomas čia aukštas, čia žemas pri- 
verčiamasis kursas, vadovaujantis tuo, kas buvo iždui naudin- 
giau. Prekiavimas miestų ir kitomis privilegijomis, kurios paskui 
prievarta vėl būdavo atimamos, siekiant dar kartą jas parduoti 
brangesne kaina, pasinaudojimas kiekvienu mėginimu pasi- 
priešinti, siekiant išreikalauti kontribucijas ir bet kuriuo kito- 
kiu būdu apiplėšti, ir t. t. ir t. t. — visa tai irgi buvo pelningas 
ir įprastinis to meto kunigaikščių pinigų šaltinis. Netgi tei- 
singumo vykdymas buvo nuolatinis ir gana svarbus kunigaikš- 
čių prekiavimo objektas. Trumpai tariant, tuometiniams paval- 
diniams, kurie, be viso šito, dar turėjo atskirai tenkinti kuni- 
gaikščių Togtų ir valdininkų godumą, teko pilnutinai patirti 
visą „tėvyninės“ valdymo sistemos palaimą. 

Iš feodalinės viduramžių hierarchijos beveik visiškai išny- 
ko vidutinė bajorija: viena jos dalis pakilo iki nepriklausomų 
smulkių kunigaikščių padėties, kita — nusmuko, įsijungdama 
į žemesniosios bajorijos eiles. Žemesnioji bajorija, riteriai, spar- 
čiai artėjo prie savo žlugimo. Didelė jos dalis jau buvo visai 
nuskurdusi ir gyveno vien iš tarnybos kunigaikščiams, eida- 
ma karines arba civilines pareigas, kita jos dalis turėjo atlikti 
kunigaikščiams leno tarnybą ir buvo nuo jų priklausoma; pa- 
galiau trečioji, mažiausia jos dalis buvo betarpiškai pavaldi 
imperijai. Karybos vystymasis, didėjantis pėstininkų vaidmuo, 
šaunamojo ginklo patobulinimas pakirto riterių, kaip sunkio- 
sios kavalerijos, karinės tarnybos reikšmę, ir jų pilis dabar 
jau buvo galima įveikti. Kaip Niurnbergo amatininkus, taip 
ir riterius pramonės pažanga padarė nebereikalingus. Prie ri- 
terių nuskurdimo gerokai prisidėjo jų pinigų poreikis. Toliau 
besivystant visuomenei, didėjo prabanga pilyse, siekimas kitus 
pralenkti prašmatnumu turnyruose ir pokyliuose, ginklų ir 
arklių kainos, o riterių ir baronų pajamų šaltiniai nežymiai 
tedidėjo arba visai nedidėjo. Tarpusavio vaidai, neišvengia- 
mai susiję su apiplėšimu ir kontribucija, plėšikavimas ir kiti 

tokie pat kilnūs užsiėmimai ilgainiui darėsi perdaug pavojin- 
gi. Pavaldžių gyventojų niokami mokesčiai ir rinkliavos jų 
tarpe vargu ar duodavo daugiau pajamų, negu anksčiau. Kad 
galėtų patenkinti savo didėjančius poreikius, kilmingieji po- 
nai turėjo imtis tų pačių priemonių, kaip ir kunigaikščiai. Ba- 
jorija kasmet vis labiau plėšė valstiečius. Iš baudžiauninkų 
buvo iščiulpiamas paskutinis kraujo lašas, priklausomieji vals- 
tiečiai visokiausiomis dingstimis buvo apdedami įvairiausių 
pavadinimų naujais mokesčiais ir rinkliavomis. Lažas, činšas, 
rinkliavos, mokesčiai pasikeitus valdytojui, mokestis mirties 
atveju, apsauginiai pinigai“ ir t. t., nepaisant visų senų su- 
tarčių, buvo savavališkai didinami. Vykdyti teisingumą bu- 
vo atsisakoma, be to, ir teismas buvo parsidavėliškas, ir jei ri- 
teris kitais būdais negalėdavo gauti iš valstiečio pinigų, jis 
be niekur nieko jį įmesdavo į kalėjimą ir priversdavo išsipirkti. 

Žemesniosios bajorijos santykiai su kitais luomais taip pat 
nebuvo draugiški. Bajorija, turėjusi atlikti kunigaikščiams leno 
tarnybą, siekė pasidaryti betarpiškai pavaldi imperijai, o impe- 
rijai betarpiškai pavaldi bajorija siekė išlaikyti savo nepriklau- 
somybę; tuo paaiškinami nuolatiniai vaidai su kunigaikščiais, 
Išdidi to meto dvasininkija atrodė riteriui visai bereikalingas 
luomas, jis pavydėjo jai stambių jos valdų ir celibato bei baž- 
nyčios organizacijos dėka sukauptų turtų. Su miestais jis visą 
laiką pešėsi; jis buvo jiems prasiskolinęs, jis maitinosi apiplėš- 
damas jų teritoriją, jų pirklius, imdamas išperkamąjį mokesti 
už belaisvius, paimtus karuose su jais. Ir riterių kova su visais 
šiais luomais darėsi tuo įnirtingesnė, kuo labiau pinigų klausi- 
mas ir jiems darėsi gyvybiniu klausimu. 

Dvasininkija — viduramžių feodalizmo ideologijos atstovė — 
patyrė nemažesnę istorinio perversmo įtaką. Išradus knygų 
spausdinimą ir didėjant vis labiau besiplečiančios prekybos 
poreikiams, ji neteko ne tik skaitymo ir rašymo, bet ir aukštes- 
nio išsimokslinimo monopolio. Darbo pasidalijimas vyko ir inte- 
lektualinėje srityje. Naujai susidaręs teisininkų luomas išstūmė 
dvasininkiją iš daugelio įtakingiausių vietų. -Dvasininkija 
taip pat didele dalimi ėmė darytis nebereikalinga, pati tai pa- 
tvirtindama nuolat didėjančiu savo tingumu ir nemokšiškumu. 

Tačiau kuo labiau ji darėsi nebereikalinga, tuo ji darėsi 
gausesnė dėka savo milžiniškų turtų, kuriuos ji visomis galimo- 
mis priemonėmis dar tolydžio didino. 

Dvasininkija dalijosi ; du visiškai skirtingus sluoksnius. 
Aristokratišką sluoksnį sudarė dvasinė feodalinė hierarchija: 
vyskupai ir arkivyskupai, abatai, priorai ir kiti prelatai. Sie aukš- 
tieji bažnyčios pareigūnai arba patys buvo imperijos kunigaikš- 
čiai, arba kaip feodalai, pavaldūs aukščiausiajai kitų kunigaikš- 
čių valdžiai, valdė didelius žemės plotus ir turėjo daugybę 
baudžiauninkų bei priklausomųjų valstiečių. Jie ne tik taip pat 
negailestingai, kaip ir bajorai bei kunigaikščiai, išnaudojo savo 
pavaldinius, bet veikė dar kur kas gėdingiau. Siekiant išplėšti 
iš pavaldinių paskutinį skatiką arba padidinti bažnyčios pavel- 
dimą turto dalį, greta žiaurios prievartos buvo panaudojamos 
visos religijos gudrybės, greta kankinimo baisybių — visos eks- 
komunikavimo ir atsisakymo atleisti nuodėmes baisybės, visos 
klausyklos intrigos. Dokumentų padirbimas buvo šiems garbin- 
giems vyrams įprastinė ir mėgstama apgaudinėjimo priemo- 
nė. Nors, be įprastinių feodalinių duoklių ir mokėjimų, jie 
dar imdavo dešimtinę, bet vis tiek visų šių pajamų nepa- 
kako. Norėdami išplėšti iš liaudies dar daugiau lėšų, jie pa- 
dirbinėjo stebuklingus šventųjų paveikslus ir relikvijas, orga- 
nizuodavo atlaidus suteikiančias keliones į vadinamąsias šven- 
tąsias vietas, prekiavo indulgencijomis — ir ilgą laiką visiškai 
sėkmingai. 

Prieš šiuos prelatus ir jų labai gausią, didėjant politiniams 
ir religiniams persekiojimams, nuolat stiprėjančią vienuolių 
žandarmeriją ir susikaupė ne tik liaudies, bet ir bajorijos ne- 
apykanta dvasininkams. Tie, kurie buvo betarpiškai pavaldūs 
imperijai, stovėjo skersai kelio kunigaikščiams. Lengvas ir 
aprūpintas nutukusių vyskupų bei abatų ir jų vienuolių armijos 
gyvenimas kėlė bajorijos pavydą ir piktino liaudį, kuri turėjo pa-. 
dengti visas tokio gyvenimo išlaidas. Ir šis pasipiktinimas buvo 
tuo didesnis, kuo labiau rėžė akis prieštaravimas tarp tų dva- 
sininkų gyvenimo būdo ir jų pamokslų. 

Plebėjiškas dvasininkijos sluoksnis buvo kaimų ir miestų 
kunigai. Jie nepriklausė feodalinei bažnyčios hierarchijai ir ne- 
turėjo savo dalies jos turtuose. Jų darbas buvo palyginti mažai 


24 


kontroliuojamas ir, kad ir koks svarbus jis buvo bažnyčiai, 
tuo metu jis buvo žymiai mažiau reikalingas, negu policinė 
kareivinių sąlygomis gyvenusių vienuolių tarnyba. Todėl jie 
buvo kur kas menkiau apmokami, ir jiems skiriami žemės skly- 
pai dažniausiai būdavo labai nedideli. Jie buvo kilę iš biurge- 
rių arba plebėjų, todėl masių gyvenimo sąlygos jiems buvo 
gana artimos, ir, nepaisydami savojo kunigų luomo, jie pri- 
tarė biurgerių ir plebėjų nuotaikoms. Jei dalyvavimas to meto 
sąjūdžiuose vienuoliams tebuvo išimtis, tai jiems jis buvo 
bendra taisyklė. Iš savo tarpo jie davė judėjimo teoretikų ir 
ideologų, ir daugelis jų, kaip plebėjų ir valstiečių atstovai, 
už tai pabaigė savo gyvenimą ant ešafoto. Liaudies neapy- 
kanta dvasininkams tik pavieniais atvejais buvo nukreipta 
prieš juos. 

Kaip virš kunigaikščių ir bajorų buvo imperatorius, taip 
virš aukštųjų ir žemesniųjų dvasininkų buvo popiežius. Kaip 
imperatoriui buvo mokamas „visuotinis plenigas“**, imperijos 
mokesčiai, taip popiežiui —- visuotiniai bažnyčios mokesčiai, iš 
kurių jis apmokėdavo Romos kurijos prabangą. Nė vienoje 
šalyje šie bažnyčios mokesčiai — kunigų galybės ir jų gau- 
sumo dėka — nebuvo išieškomi taip uoliai ir griežtai, kaip Vo- 
kietijoje. Ypač griežtai buvo išieškomos anatos“, skiriant 
į vyskupijas. Didėjant poreikiams, buvo išrandamos naujos 
priemonės pinigams gauti: prekiavimas relikvijomis, indul- 
gencijų pardavinėjimas, jubiliejinės pinigų rinkliavos ir t. t. 
Tuo būdu didelės sumos kasmet plaukdavo iš Vokietijos į Ro- 
mą, ir dėl to stiprėjanti priespauda ne tik didino pasipikti- 
nimą kunigais, bet ir žadino nacionalinį jausmą, — ypač ba- 
jorijos, labiausiai nacionalinio to meto luomo. 

Iš viduramžių miestų pirmykščio pramone ir prekyba be- 
siverčiančių gyventojų sluoksnio, suklestėjus prekybai ir ama- 
tams, išsivystė trys griežtai viena nuo kitos atsiribojusios 
grupės. 

Miestų visuomenės viršūnėje buvo patricijų giminės, vadi- 
namieji „kilmingieji“. Tai buvo turtingiausios šeimos. Jos vie- 
nos posėdžiavo miesto taryboje ir ėjo visas miesto tarnybas. 
Todėl jos ne tik tvarkė miesto pajamas, bet ir sunaudodavo 

jas. Būdamos stiprios dėl savo turto, dėl savo tradicinės, 

impėratoriaus ir imperijos pripažintos aristokratinės padė- 
ties, jos visokiais būdais išnaudojo tiek miesto bendruo- 
menę, tiek ir pavaldžius miestui valstiečius. Jos lupikavo, sko- 
lindamos grūdus ir pinigus, pasiglemždavo įvairius monopo- 
lius, atimdavo iš bendruomenės vieną po kitos visas jos teises 
bendrai naudotis miesto miškais bei pievomis ir pačios jais 
naudojosi, tesirūpindamos vien tiktai savo interesais, savava- 
liškai nustatydavo kelių, tiltų ir vartų muitus bei kitas rink- 
liavas ir prekiavo cechų privilegijomis, meistro vardo suteikimu, 
pilietybės teisėmis ir teisingumo vykdymu. Su miesto apylin- 
kių valstiečiais jos elgėsi ne geriau, kaip bajorai ir dvasinin- 
kai; atvirkščiai, miestų fogtai ir kaimų valdininkai, kurie visi 
buvo patricijai, rinkdami mokesčius, rodė, be aristokratiško 
žiaurumo bei godumo, ir tam tikrą biurokratišką pedantišku- 
mą. Šitaip surinktos miestų pajamos buvo tvarkomos visiškai 
savavališkai; atskaitomybė miestų knygose, tebuvusi grynas 
formalumas, buvo labai apleista ir supainiota; išeikvojimai ir 
kasos trūkumai buvo įprastinis reiškinys. Prisiminus gausius 
išeikvojimus ir apgaules, kurios 1848 metais buvo atskleistos 
labai daugelyje miestų valdybų, nesunku suprasti, kaip lengvai 
tuomet galėjo pralobti iš miesto pajamų kasta, turinti visokias 
privilegijas, būdama negausi ır glaudžiai sutelkta giminystės 
ryšių bei interesų bendrumo. 

Patricijai pasirūpino, kad miestų bendruomenių teisės, 
ypač tvarkant finansus, būtų visur užmirštos. Tik vėliau, 
kai šių ponų piktnaudžiavimas pasidarė jau nebepakenčiamas, 
bendruomenės vėl pradėjo judėti, norėdamos susigrąžinti sau 
bent miestų valdymo kontrolės teisę. Daugumoje miestų jos 
iš tikrųjų atkovojo savo teises. Tačiau dėl amžinų cechų tar- 
pusavio kivirčų, dėl patricijų atkaklumo ir imperijos bei mies- 
tų-sąjungininkų vyriausybių jiems teikiamos globos tarybų na- 
riai patricijai čia klasta, čia jėga labai greit faktiškai vėl su- 
sigrąžino ankstesnį visišką savo viešpatavimą. XVI šimtmečio 
pradžioje bendruomenė visuose miestuose vėl sudarė opoziciją. 

Miestų opozicija prieš patriciatą dalijosi į dvi frakcijas, ku- 
rios labai aiškiai pasireiškė Valstiečių karo metu. 

Biurgerių opozicijai, mūsų šiuolaikinių liberalų pirmtakei, 
priklausė turtingieji ir vidutiniai miestiečiai, taip pat didesnė 

ar mažesnė dalis — priklausomai nuo vietos sąlygų — smul- 
kiųjų biurgerių. Jų reikalavimai buvo grynai konstitucinio po- 
būdžio. Jie reikalavo leisti jiems kontroliuoti miestų valdymą 
ir dalyvauti įstatymų leidžiamojoje valdžioje ar per pačios 
bendruomenės susirinkimą, ar per bendruomenės atstovus (di- 
džioji taryba, bendruomenės komitetas); toliau — apriboti pat- 
ricijų nepotizmą ir keleto rinktinių šeimų oligarchiją, kuri vis 
aiškiau pasireiškė net pačiame patriciate. Be to, geriausiu at- 
veju jie dar reikalavo leisti keletą tarybos vietų užimti mies- 
tiečiams iš jų pačių tarpo. Ši partija, prie kurios vietomis pri- 
sijungdavo nepatenkinta ir nusmukusi patriciato dalis, turėjo 
didelę daugumą visuose reguliariuose bendruomenės susirin- 
kimuose ir cechuose. Atvirkščiai, tarybos šalininkai ir radika- 
lesnės opozicijos atstovai, net kartu paėmus, pilnateisių mies- 
tiečių tarpe tebuvo mažuma. 

Vėliau mes pamatysime, kad ši „,nuosaiki“, „teisėta“, „tur- 
tinga“ ir „inteligentiška“ opozicija XVI šimtmečio judėjime at- 
lieka visai tokį pat vaidmenį ir turi visai tokį pat pasisekimą, 
kaip ir jos įpėdinė, konstitucinė partija, 1848—1849 metų ju- 
dėjime??. 

Beje, biurgerių opozicija dar labai rimtai kovojo prieš dva- 
sininkus, kurių dykaduoniškas, visko pertekęs gyvenimas ir pa- 
gedę papročiai ją labai piktino. Ji reikalavo imtis priemonių 
prieš skandalinga šių garbingų vyrų gyvenimo būdą. Ji rei- 
kalavo panaikinti atskirą dvasininkų jurisdikciją, nebeatleisti 
jų nuo mokesčių ir aplamai sumažinti vienuolių skaičių. 

Plebėjų opoziciją sudarė nusigyvenę miestiečiai ir daugybė 
miesto gyventojų, kurie neturėjo biurgerių teisių: amatininkai 
pameistriai, padieniai darbininkai ir nemaža atsirandančio 
liumpenproletariato atstovų, kurių jau buvo ir žemesnėse mies- 
tų vystymosi pakopose. Liumpenproletariatas aplamai yra toks 
reiškinys, kuris — daugiau ar mažiau išsivystęs — buvo paste- 
bimas beveik visose ligšiolinėse visuomenės vystymosi fazėse. 
Kaip tik tuo metu visuomenėje, kurioje kiekviena prolesija, 
kiekviena gyvenimo siera dar buvo užsisklendusi gausiomis 
privilegijomis, dėl feodalizmo irimo smarkiai pagausėjo žmo- 
nių, neturinčių aiškios profesijos arba nuolatinės gyvenamo- 
sios vietos. Nė vienoje išsivysčiusioje šalyje niekada nebuvo 

tiek daug valkatų, kaip pirmojoje XVI šimtmečio pusėje. Dalis 
tų valkatų karo metais stodavo į kariuomenę, kita dalis elge- 
tavo po kaimus ir pagaliau trečia dalis skurdo miestuose, dirb- 
dama padienį ir kitokį darbą, nereikalaujantį būtinai priklau- 
syti kuriam nors cechui. Visi šie trys elementai atliko tam 
tikrą vaidmenį Valstiečių kare: pirmieji — kunigaikščių kariuo- 
menėje, kuri sumušė valstiečius, antrieji — valstiečių sąmoks- 
luose ir valstiečių būriuose, kur nuolat reiškėsi demoralizuo- 
janti jų įtaka, tretieji — miesto partijų kovose. Tarp kita ko, 
negalima užmiršti, kad didelėje šios klasės dalyje, ypač kuri 
gyveno miestuose, tuo metu dar gana stipriai tebesireiškė svei- 
ka valstiečio prigimtis, ir ji dar ilgai nežinojo, kas yra šiuo- 
laikinio „civilizuoto“ liumpenproletariato parsidavėliškumas ir 
sugedimas. 

Kaip matome, to meto miestų plebėjų opoziciją sudarė la- 
bai įvairūs elementai. Ji vienijo nusigyvenusias senos feoda- 
linės ir cechinės visuomenės sudėtines dalis su dar neišsivys- 
čiusiu, vos bepasirodančiu proletariniu gimstančios šiuolaikinės 
buržuazinės visuomenės elementu. Iš vienos pusės, tai buvo 
nuskurdę cechų biurgeriai, savo privilegijomis dar tebesusieti 
su esama miestų santvarka, o iš kitos pusės — išvaryti iš jų 
Įįsigyventų vietų valstiečiai ir atleisti tarnai, kurie dar negalė- 
jo virsti proletarais. Tarpinėje padėtyje tarp vienų ir kitų buvo 
pameistriai: laikinai jie nejėjo į oficialiąją visuomenę ir savo 
gyvenimo sąlygomis buvo tiek artimi proletariatui, kiek tai 
buvo įmanoma esant to meto pramonės 'ygiui ir viešpataujant 
cechų privilegijoms; tačiau kartu kaip tik dėl tų pačių cechų 
privilegijų beveik visi jie buvo būsimieji biurgeriai — cechų 
meistrai. Todėl partinė šio elementų mišinio pozicija neišven- 
giamai buvo labai nepastovi ir priklausomai nuo vietos są- 
lygų — skirtinga. Iki Vaistiečių karo plebėjų opozicija daly- 
vauja politinėje kovoje ne kaip partija, o tik kaip triukšminga, | 
mėgstanti plėšti minia, kurią galima pirkti ir parduoti už ke- 
letą statinių vyno ir kuri velkasi iš paskos biurgerių opozicijai. 
Partija ją padaro tik valstiečių sukilimai, bet ir šiuo atveju, kel- 
dama savo reikalavimus ir veikdama, ji beveik visur sekė vals- 
tiečius — štai akivaizdus įrodymas, kaip tuo metu miestas dar 
buvo priklausomas nuo kaimo. Savarankiška ji tebuvo tada, 

kai ji reikalavo atkurti miestų amatų monopolį kaime, kai ji 
pasisakė prieš miestų pajamų sumažinimą panaikinant feoda- 
lines prievoles miestų apylinkėse ir t. t; trumpai tariant, būda- 
ma savarankiška, ji buvo reakcinga, klausė savo pačios smul- 
kiaburžuazinių elementų ir tuo parengė būdingą preliudiją tai 
tragikomedijai, kurią šių laikų smulkioji buržuazija štai jau 
trejus metus vaidina, dangstydamasi demokratija. 

Tik Tiuringijoje dėl tiesioginės Miuncerio įtakos ir kai ku- 
riose kitose vietose dėl jo mokinių įtakos plebėjiškoji miestų 
gyventojų dalis buvo visuotinės revoliucinės audros taip pa- 
gauta, kad embrioninis proletariato elementas joje trumpam 
laikui ėmė nusverti visus kitus judėjime dalyvavusius elemen- 
tus. Šis epizodas, kuris yra kulminacinis viso Valstiečių karo 
taškas ir kurio centre buvo didžiausia šio karo figūra — Tomas 
Miunceris, kartu yra ir trumpiausias jo epizodas. Savaime su- 
prantama, kad ši plebėjų dalis turėjo greičiausiai pralaimėti, 
kad jos judėjimas kartu turėjo būti išimtinai fantastinio pobū- 
džio ir kad jos reikalavimų išreiškimo būdas turėjo būti labai 
neapibrėžtas, nes kaip tik jos pagrindas tuometinių santykių 
sąlygomis buvo silpniausias. 

Žemiau visų šių klasių, išskyrus plebėjus, buvo didžiulės 
išnaudojamos tautos masės — valstiečiai. Valstietį slėgė visa 
visuomenės piramidė: kunigaikščiai, valdininkai, bajorai, dva- 
sininkai, patricijai ir biurgeriai. Kam jis bepriklausė —- kuni- 
gaikščiui, imperijos baronui, vyskupui, vienuolynui ar miestui, 
visur su juo buvo elgiamasi kaip su daiktu, kaip su nešuliniu 
gyvuliu ir dar blogiau. Jeigu jis buvo baudžiauninkas, jis buvo 
visiškoje savo šeimininko valdžioje. Jeigu jis buvo priklauso- 
masis valstietis, jam engti užteko vien teisėtų, sutartimi nu- 
statytų prievolių, o tokių prievolių kasdien gausėjo. Didesnę 
savo laiko dalį jis turėjo dirbti savo šeimininko dvare; iš to, 
ką jam pavykdavo per keletą laisvų valandų užsidirbti sau, jis 
turėjo mokėti dešimtinę, činšą, duoklę, mokesčius kunigaikščio 
reikalams [Bede], kelpinigius (karo mokestis), vietinius mo- 
kesčius ir imperijos mokesčius. Jis negalėjo nei apsivesti, nei 
numirti, neapmokėjęs už tai savo šeimininkui. Reguliariai ei- 
damas lažą, jis dar turėjo savo maloningajam ponui sugrėbs- 
tyti kraiką, rinkti žemuoges, mėlynes, sraiges, medžiojant 

varyti žvėris, skaldyti malkas ir t. t. Teisė žvejoti ir medžioti 
priklausė ponui; valstietis turėjo ramiai žiūrėti, kaip medžio- 
jamieji žvėrys naikina jo derlių. Bendruomenines valstiečių 
ganyklas ir miškus beveik visur. jėga atėmė ponai. Ponas ga- 
lėjo pasielgti kaip tinkamas ne tik su valstiečio nuosavybe, 
bet ir su juo pačiu, jo žmona ir dukterimis. Jam priklausė pir- 
mosios nakties teisė. Jis kiekvienu momentu galėjo įmesti 
valstietį į kalėjimą, kur jo tuo metu neišvengiamai laukė kan- 
kinimas, kaip dabar suimtojo laukia teisminis tardytojas. Jei- 
gu jis norėjo, jis galėjo ji negyvai užplakti arba įsakyti nu- 
kirsti jam galvą. Iš tų „paguodžiančių“ Karolinos” straipsnių, 
kuriuose kalbama apie „ausų nupiovimą“, „nosies nupiovimą“, 
„akių išdūrimą“, „pirštų ir rankų nukirtimą“, „galvos nukirti- 
mą“, „nugalavimą laužant kaulus ratu“, „sudeginimą“, „kankini- 
mą įkaitintomis žnyplėmis“, apie „ketvirčiavimą“ ir t. t., nėra nė 
vieno, kurio maloningasis sinjoras arba globėjas nebūtų ga- 
lėjęs savo nuožiūra pritaikyti savo valstiečiams. Ir kas tokiu 
atveju galėjo ginti valstietį? Teismuose sėdėjo baronai, dvasi- 
ninkai, patricijai arba teisininkai, kurie gerai žinojo, už ką jie 
gauna pinigus. Juk visi olicialieji imperijos luomai gyveno, 
čiulpdami paskutinius vaistiečių syvus. 

Tačiau valstiečius, kad ir kaip jie buvo įtūžę dėl baisios 
priespaudos, vis tik sunku buvo įtikinti sukilti. Jų išsisklaidy- 
mas nepaprastai kliudė pasiekti kokį nors bendrą susitarimą. 
Veikė senas, iš kartos į kartą perduodamas įprotis klausyti; 
daugelyje vietų valstiečiai atprato vartoti ginklą; išnau- 
dojimo žiaurumas čia mažėjo, čia didėjo priklausomai nuo po- 
no asmens. Visa tai padėjo laikyti valstiečius paklusnius. Todėl 
viduramžiais buvo daug vietinio pobūdžio valstiečių sukilimų, 
bet užtat bendro, visos nacijos valstiečių sukilimo — bent Vo- 
kietijoje — iki Valstiečių karo nebuvo nė vieno. Be to, vieni 
valstiečiai nepajėgė įvykdyti revoliucijos, kol prieš juos buvo 
organizuota susivienijusių ir užsisklendusių kunigaikščių, ba- 
jorų ir miestų jėga. Tam tikrų šansų laimėti jiems galėjo teikti 
tik sąjunga su kitais luomais. Bet kaip jie galėjo susivienyti 
su kitais luomais, jeigu visi luomai juos vienodai išnaudojo? 

Taigi mes matome, kad XVI amžiaus pradžioje įvairūs im- 
perijos luomai — kunigaikščiai, bajorai, prelatai, patricijai, 

biurgeriai, plebėjai ir valstiečiai — sudarė nepaprastai chaotiš- 
ką masę, kurios poreikiai buvo labai įvairūs ir visomis krypti- 
mis susikryžiuodavo. Kiekvienas luomas stovėjo skersai kelio 
kitam ir tolydžio čia atvirai, čia slaptai su visais kitais kovojo. 
Toks visos nacijos susiskaldymas į dvi dideles stovyklas, koks 
buvo pirmosios prancūzų revoliucijos pradžioje ir koks yra 
šiuo metu aukštesnėje vystymosi pakopoje priešakinėse šalyse, 
tuometinėmis sąlygomis buvo tiesiog neįmanomas; jis būtų ga- 
lėjęs apytikriai pasireikšti tik tuo atveju, jei būtų sukilęs 
žemiausias, visų kitų luomų išnaudojamas tautos sluoksnis: 
valstiečiai ir plebėjai. Sudėtingą to meto interesų, pažiūrų ir 
siekimų susipynimą lengvai suprasime, jei prisiminsime tą pai- 
niavą, kurią per pastaruosius dvejus metus sukėlė į feodalinę 
bajoriją, buržuazija, smulkiąją buržuaziją, valstietiją ir proleta- 
riatą susiskirsčiusios vokiečių nacijos kur kas mažiau paini 
dabartinė sudėtis. 


Tokių įvairių tuo metu luomų grupavimasis į stambesnius 
junginius buvo. beveik neįmanomas jau vien dėl decentraliza- 
cijos ir atskirų vietovių bei provincijų savarankiškumo, dėl to, 
kad pramonės ir prekybos atžvilgiu provincijos buvo viena nuo 
kitos atitolusios ir susisiekimas buvo prastas. Toks grupavima- 
sis prasidėjo tik tuomet, kai Reiormacijos laikotarpiu visur pa- 
plito revoliucinės religinės-politinės idėjos. Įvairūs luomai, pri- 
tardami šioms idėjoms arba priešindamiesi joms, sukoncentravo 
vokiečių naciją, tiesa, tik labai sunkiai ir tik apytikriai, į tris 
dideles stovyklas: į katalikų, arba reakcinę, stovyklą, į liutero- 
nų, arba biurgerių reformatų, stovyklą ir į revoliucinę stovyklą. 
Jei mes ir šiame dideliame nacijos susiskaldyme randame ma- 
žai nuoseklumo, jei mes pirmosiose dviejose stovyklose iš da- 
lies matome tuos pačius elementus, tai tat paaiškinama ta 
pakrikimo būkle, kurioje buvo dauguma iš viduramžių pavel- 
dėtų olicialių luomų, ir ta decentralizacija, dėl kurios tie patys 
luomai įvairiose vietose galėjo laikinai dėtis prie priešingų 
krypčių. Per pastaruosius kelerius metus mes taip dažnai turė- 
jome progą stebėti Vokietijoje visai analogiškus reiškinius, kad 


31 


mūsų neturi stebinti toks pažiūrėti margas luomų ir klasių sú- 
sipynimas, esant kur kas sudėtingesuiems XVI šimtmečio san- 
tykiams. i 

Vokiečių ideologija, nepaisydama pastarojo meto patyrimo, 
vis dar tebelaiko kovą, padariusią galą viduramžiams, vien tik 
įnirtingomis teologinėmis rietenomis. Jei tik ano meto žmonės 
būtų galėję susitarti dėl dangiškų dalykų, tai, mūsų tėvyninių 
istorijos žinovų ir valstybės išminčių nuomone, jiems nebūtų 
buvę jokio pagrindo ginčytis dėl žemiškų reikalų. Sie ideologai 
yra tokie lengvatikiai, kad ima už gryną pinigą visas iliuzijas, 
kurias viena ar kita epocha pati susikuria apie save arba kurias 
to meto ideologai sukuria apie savo epochą. Tokio tipo žmonės 
laiko, pavyzdžiui, 1789 metų revoliuciją tik kiek per karštais 
debatais dėl konstitucinės monarchijos pranašumų palyginti su 
absoliutine monarchija, liepos revoliuciją — praktiniu ginču dėl 
teisės „iš dievo malonės“ nepagrįstumo, vasario revoliuciją — 
mėginimu išspręsti klausimą: „respublika ar monarchija?“ ir 
t. t. Apie klasių kovą, kuri vyksta šių sukrėtimų metu ir kurios 
vaizdžiausia išraiška yra kiekvieną kartą jos vėliavoje įrašomi 
politiniai šūkiai, — apie šią klasių kovą mūsų ideologai net ir 
dabar neturi nė mažiausio supratimo, nors apie tai pakankamai 
garsiai byloja ne tik tos Žinios, kurios pasiekia mus iš užsienio, 
bet ir rūstus, pasipiktinimo kupinas daugelio tūkstančių vokie- 
čių proletarų balsas. 

Ir vadinamųjų XVI šimtmečio religinių karų metu reikalas 
pirmiausia lietė visiškai aiškius materialinius klasių interesus; 
šie karai taip pat buvo klasių kovos pasireiškimas, kaip ir vė- 
lesni vidiniai koniliktai Anglijoje ir Prancūzijoje. Jei ši klasių 
kova buvo tuomet religinio pobūdžio, jei atskirų klasių intere- 
sai, poreikiai ir reikalavimai buvo paslėpti po religiniu apval- 
kalu, tai tat nė kiek nekeičia reikalo ir lengvai paaiškinama lai- 
ko sąlygomis. | 

Viduramžiai išsivystė visiškai primityviu pagrindu. Jie nu- 
šlavė nuo žemės paviršiaus senąją civilizaciją, senąją filoso- 
fiją, politiką ir jurisprudenciją, kad viską pradėtų iš pat pra- 
džių. Vienintelis dalykas, kurį jie perėmė iš žlugusio senojo 
pasaulio, buvo krikščionybė ir pusiau sugriauti, visos savo pir- 
mesnės civilizacijos netekę miestai. Dėl to, kaip esti visose 

ankstyvose vystymosi pakopose, intelektualinio švietimo mono- 
polis atiteko kunigams ir pats švietimas kartu įgavo iš esmės 
teologinį pobūdį. Dvasininkų rankose politika ir jurisprudencija, 
kaip ir visi kiti mokslai, pasidarė paprastomis teologijos šako- 
mis, ir joms buvo taikomi tie patys principai, kurie viešpatavo 
teologijoje. Bažnyčios dogmos tuo pačiu metu pasidarė ir poli- 
tinėmis aksiomomis, o biblijos tekstai kiekviename teisme įga- 
vo įstatymo galią. Net tuomet, kai susidarė atskiras teisininkų 
luomas, jurisprudencija dar ilgą laiką buvo teologijos globoje. 
Sis teologijos vyresniškumas visose protinės veiklos srityse tuo 
pačiu metu buvo būtina pasekmė tos padėties, kurią buvo už- 
ėmusi bažnyčia kaip bendriausioji esamosios feodalinės san- 
tvarkos sintezė ir bendriausioji jos sankcija. 

Aišku, kad šiomis sąlygomis visi bendra forma išreikšti užsi- 
puolimai prieš feodalizmą ir pirmiausia užsipuolimai prieš baž- 
nyčią, visos revoliucinės socialinės ir politinės doktrinos kartu 
ir visų pirma turėjo būti ir teologinės erezijos. Kad galima bū- 
tų pulti esamus visuomeninius santykius, reikėjo nuo jų nuplėš- 
ti šventumo aureolę. 

Revoliucinė opozicija prieš feodalizmą eina per visus vidur- 
amžius. Ji pasireiškia, sutinkamai su laiko sąlygomis, čia kaip 
mistika, čia kaip atvira erezija, čia kaip ginkluotas sukilimas. 
Kai dėl mistikos, tai yra žinoma, kokie priklausomi nuo jos bu- 
vo XVI šimtmečio reformatoriai; daug ką iš jos paėmė ir Miun- 
ceris, Erezijos iš dalies išreiškė patriarchališkų Alpių piemenų 
reakciją prieš besiskverbiantį į jų tarpą feodalizmą (valdie- 
čiai28): iš dalies feodalizmo rėmus peraugusių miestų opoziciją 
prieš feodalizmą (albigiečiai??, Arnoldas iš Brešijos ir t. t); 
iš dalies atvirus valstiečių sukilimus (Džonas Bolas, vengrų 
pamokslininkas Pikardijoje*“ ir t. t). Patriarchalinę valdiečių 
ereziją, lygiai kaip ir šveicarų sukilimą, mes galime čia palikti 
nuošalyje kaip savo forma ir turiniu reakcinį ir, be to, tik vie- 
tinę reikšmę turintį mėginimą atsitverti nuo istorinio vystymo- 
si. Kitomis dviem viduramžių erezijos formomis jau XII amžiu- 
je pasireiškia pirmtakai to didžiojo priešingumo tarp biurgerių 
ir valstiečių bei plebėjų opozicijos, kuris sužlugdė“ Valstiečių 
karą. Šis priešingumas reiškiasi per visus vėlesnius vidur- 
amžius. 

Miestų erezija — 0 ji iš tikrųjų yra oficialioji viduramžių 
erezija — buvo nukreipta daugiausia prieš dvasininkus, kurių 
turtus ir politinę padėtį ji puldavo. Panašiai kaip dabar buržu- 
azija reikalauja pigios vyriausybės — gouvernement à bon mar- 
ché, lygiai taip pat ir viduramžių biurgeriai pirmiausia reika- 
lavo pigios bažnyčios — église à bon marché. Reakcinga savo 
forma, kaip ir kiekviena erezija, kuri tolesnį bažnyčios ir dogmų 
išsivystymą gali laikyti tik išsigimimu, biurgeriškoji erezija 
reikalavo atkurti paprastą pirmykštės krikščioniškosios bažny- 
čios santvarką ir panaikinti uždarą dvasininkų luomą. Šis pi- 
gus sutvarkymas šalino vienuolius, prelatus, Romos kuriją, 
žodžiu tariant, viską, kas bažnyčioje brangiai kainavo. Mies- 
tai, kurie patys buvo respublikos, kad ir monarchų globojamos, 
savo užsipuolimais prieš popiežystę pirmą kartą bendra forma 
išreiškė tą teiginį, kad normali buržuazijos viešpatavimo forma 
yra respublika. Jų priešiškas nusistatymas kai kurių dogmų ir 
bažnyčios nuostatų atžvilgiu paaiškinamas iš dalies tomis prie- 
žastimis, apie kurias jau anksčiau buvo pasakyta, iš dalies 
kitomis jų gyvenimo sąlygomis. Pavyzdžiui, niekas taip gerai 
nepaaiškina priežasties, dėl kurios jie taip įnirtingai puolė dva- 
sininkijos celibatą, kaip Bokačo. Arnoldas iš Brešijos Italijoje 
ir Vokietijoje, albigiečiai Pietų Prancūzijoje, Džonas Vikliias 
Anglijoje, Husas ir kalikstinai?! Bohemijoje“ buvo svarbiausi 
šios krypties atstovai. Ta aplinkybė, jog opozicija prieš feoda- 
linę santvarką čia pasireiškia tik kaip opozicija prieš bažnytinį 
ieodalizmą, labai paprastai paaiškinama tuo, kad miestai jau 
visur buvo pripažintas luomas ir turėjo pakankamai galimybių 
kovoti su pasaulietiniu feodalizmu, remdamiesi savo privilegi- 
jomis, panaudodami ginklą arba luomų susirinkimuose. 

Tiek Pietų Prancūzijoje, tiek Anglijoje ir Bohemijoje mes 
jau matome, kad didesnė žemesniosios bajorijos dalis prisideda 
prie miestų kovos prieš dvasininkus ir prie erezijų — reiškinys, 
kuris paaiškinamas žemesniosios bajorijos priklausomumu nuo 
miestų, o taip pat pirmosios ir pastarųjų interesų bendrumu jų 
opozicijoje prieš kunigaikščius ir prelatus. Su šiuo reiškiniu“ 
mes vėl susidursime Valstiečių kare. 


* — Čekijoje. Red. 

Visiškai kitokio pobūdžio buvo ta erezija, kuri tiesiogiai 
išreiškė valstiečių ir plebėjų poreikius ir beveik visuomet buvo 
derinama su sukilimu. Pritardama visiems biurgeriškosios ere- 
zijos reikalavimams dėl dvasininkų, popiežystės ir pirmykštės 
krikščioniškosios bažnyčios santvarkos atkūrimo, ji tuo pačiu 
metu ėjo nepalyginti toliau. Ji reikalavo atkurti pirmykštės 
krikščioniškosios lygybės santykius tarp religinės bendruome- 
nės narių, taip pat pripažinti šią lygybę kaip normą ir pilieti- 
niame gyvenime. Iš „dievo vaikų lygybės“ ji išvesdavo pilietinę 
lygybę ir dalinai net turto lygybę. Sulyginti bajoriją su 
valstiečiais, patricijus ir privilegijuotuosius miestiečius su ple- 
bėjais, panaikinti lažą, duoklę, mokesčius, privilegijas ir bent 
ryškiausius turtinius skirtumus — štai tie reikalavimai, kurie 
daugiau ar mažiau tvirtai buvo keliami kaip būtinos išvados 
iš ankstyvosios krikščionybės mokymo. Ši valstietiškoji-plebė- 
jiškoji erezija, kurią feodalizmo klestėjimo laikotarpiu, pavyz- 
džiui, albigiečių skelbiamą, dar vargiai galima atskirti nuo 
biurgeriškosios erezijos, išsivysto į griežtai išsiskiriančią parti- 
nę pažiūrą XIV ir XV šimtmetyje, kai ji, kaip taisyklė, pasirodo 
visiškai savarankiškai greta biurgeriškosios erezijos. Taip, pa- 
vyzdžiui, Džonas Bolas, Uoto Tailerio sukilimo? skelbėjas Ang- 
lijoje, veikia greta Viklifo pasekėjų ir taboritai?3 — greta kaliks- 
tinų Bohemijoje. Taboritų tarpe jau tuomet po teokratinė skrais- 
te pasireiškė net respublikoniškoji tendencija, kurią XV 
amžiaus pabaigoje ir XVI amžiaus pradžioje toliau išvystė 
plebėjų atstovai Vokietijoje. 

Prie šios erezijos formos prisideda egzaltacija, būdinga 
mistinėms sektoms, flagelantams, lolardams?* ir kt., kurie tęsė 
revoliucinę tradiciją reakcijos laikais. 

Plebėjai tuo metu buvo vienintelė klasė, kuri visiškai nepri- 
klausė oficialiajai visuomenei. Jie buvo laisvi tiek nuo feodali- 
nių, tiek ir nuo biurgerinių ryšių. Jie neturėjo nei privilegijų, 
nei nuosavybės; jie neturejo net sunkiomis prievolėmis apdėto 
turto, kokį turėjo valstiečiai ir smulkieji biurgeriai. Jie buvo 
visais atžvilgiais beturčiai ir beteisiai; jų gyvenimo sąlygos 
neturėjo jokio tiesioginio sąlyčio su tuo metu veikusiais insti- 
tutais, kurie juos visiškai ignoravo. Jie buvo gyvas feodalinės 
ir cechinės-biurgeriškosios visuomenės irimo simptomas ir tuo 

pačiu metu pirmieji šiuolaikinės buržuazinės visuomenės pirm- 
takai. 

Si plebėjų padėtis paaiškina, kodėl plebėjiškoji visuome- 
nės dalis jau tuomet negalėjo apsiriboti vien tik kova prieš 
feodalizmą ir privilegijuotuosius miestiečius; kodėl ji, bent 
svajonėse, turėjo išeiti už tuomet vos tik atsirandančios šiuo- 
laikinės buržuazinės visuomenės ribų; kodėl ji, neturėdama jo- 
kios nuosavybės, turėjo jau suabejoti dėl institutų, pažiūrų 
ir vaizdinių, kurie buvo būdingi visoms klasiniais prieštara- 
vimais besiremiančioms visuomeninėms formoms. Ankstyvosios 
krikščionybės chiliastinės svajonės** tam buvo patogus pradi- 
nis taškas. Bet tuo pačiu metu šis siekimas išsiveržti ne tiktai 
iš dabarties, bet ir užbėgti ateičiai už akių galėjo būti tik prie- 
vartinis, fantastiškas, ir pats pirmasis mėginimas įgyvendinti 
jį praktikoje turėjo judėjimą nublokšti atgal į tuos siaurus rė- 
mus, kuriuos teleido tuometinės sąlygos. Užsipuolimai prieš 
privatinę nuosavybę, turto bendrumo reikalavimas neišvengia- 
mai turėjo išsigimti į primityvią labdarybės organizaciją; mig- 
lota krikščioniška lygybė daugiausia galėjo virsti buržuazine 
„lygybe prieš įstatymą“; bet kurių valdžios organų panai- 
kinimas galų gale virto tautos renkamų respublikinių vyriau- 
sybių sudarymu. Komunizmo numatymas fantazijoje iš tikrųjų 
virto šiuolaikinių buržuazinių santykių numatymu. 

Sį prieštaraujantį tikrovei, bet plebėjų gyvenimo sąlygų 
visiškai paaiškinamą vėlesnės istorijos numatymą, mes sutin- 
kame pirmą kartą Vokietijoje, Tomo Miuncerio doktrinoje ir jo 
partijoje. Tiesa, taboritai turėjo tam tikrą chiliastinį turto bend- 
rumą, bet tik kaip grynai karinę priemonę. Tik Miunceriui šios 
komunistinių idėjų prošvaistės pirmą kartą pasidaro realios 
visuomeninės. grupės siekimų išraiška, tik jis pirmą kartą jas 
sulormulavo tam tikru tikslumu, ir, pradedant nuo jo, mes jas 
vėl atrandame kiekviename dideliame liaudies sukrėtime, kol 
jos palaipsniui susilieja su šiuolaikiniu proletariniu judėjimu, 
panašiai kaip viduramžiais laisvųjų valstiečių kova prieš vis 
labiau ir labiau juos apraizgantį Ieodalinį viešpatavimą susi- 
lieja su baudžiauninkų ir priklausomųjų valstiečių kova už vi- 
sišką feodalizmo panaikinimą. 


36 


Tuo metu, kai pirmojoje iš trijų didžiųjų stovyklų, konser- 
vatyvioje katalikų stovykloje, susirinko visi tie elementai, 
kurie buvo suinteresuoti esamosios santvarkos išsaugojimu, 
t. y. imperijos valdžia, dvasiniai ir dalis pasaulietinių kuni- 
gaikščių, turtingesni bajorijos sluoksniai, prelatai ir miestų 
patriciatas, po biurgeriškosios nuosaikios liuterinės reformos 
vėliava susivienijo pasiturintieji opozicijos elementai — žemes- 
niosios bajorijos masė, biurgeriai ir net dalis pasaulietinių ku- 
nigaikščių, kurie tikėjosi pralobti, konliskavus bažnyčios tur- 
tus, ir kurie siekė pasinaudoti patogia proga didesniam nepri- 
klausomumui nuo imperijos išsikovoti. Pagaliau valstiečiai ir 
plebėjai susitelkė į revoliucinę partiją, kurios reikalavimus ir 
doktrinas griežčiausiai sulormulavo Miunceris. 

Liuteris ir Miunceris savo doktrinomis, taip pat savo cha- 
rakteriu ir savo veiksmais visiškai atstovauja kiekvienas savo 
partijai. 

Laikotarpiu nuo 1517 iki 1525 m. Liuteris išgyveno tą pačią 
evoliuciją, kurią šiuolaikiniai vokiečių konstitucionalistai išgy- 
veno laikotarpiu nuo 1845 iki 1849 m. ir kurią išgyvena bet 
kuri buržuazinė partija, laikinai atsidūrusi judėjimo priešakyje 
ir šio judėjimo eigoje pralenkiama užpakalyje jos esančios ple- 
bėjiškos arba proletarinės partijos. 

Kai 1517 metais Liuteris pirmą kartą stojo prieš katalikų 
bažnyčios dogmas ir jos santvarką, jo opozicija iš viso dar 
nebuvo bent kiek apibrėžto pobūdžio. Neprasilenkdama su pir- 
mesnės biurgeriškosios erezijos reikalavimais, ji neatmetė 
ir negalėjo atmesti jokios radikalesnės krypties. Pirmuoju mo- 
mentu visi opoziciniai elementai turėjo būti suvienyti, turėjo 
būti panaudota kuo ryžtingiausia revoliucinė energija, katali- 
kų ortodoksijai reikėjo priešpastatyti visą daugybę ligi to laiko 
buvusių erezijų. Lygiai taip pat mūsų liberaliniai buržua dar 
1847 metais buvo revoliucingi, vadino save socialistais ir ko- 
munistais ir skelbė darbininkų klasės emancipacijos idėjas. 
Siuo pirmuoju Liuterio veiklos laikotarpiu jo stipri valstietiš- 
ka prigimtis reiškėsi kuo audringiausiai. 

„Jeigu jų“ (t. y. Romos dvasininkų) „pašėlęs siautėjimas tebesitęs to- 
liau, tai, man atrodo, kažin ar atsiras geresnė priemonė jam sutramdyti, 
kaip ta, kad karaliai ir kunigaikščiai griebtųsi prievartos, apsiginkluotų ir 


37 


užpultų tuos kenksmingus žmones, kurie nuodija visą pasaulį, ir kartą 
visiems laikams ginklu, o ne žodžiais padarytų galą jų žaidimui. Jeigu mes 
vagis baudžiame kardu, žmogžudžius — kartuvėmis, o eretikus — ugnimi, 
tai juo labiau ar neturime mes užpulti šiuos žalingus pragaišties mokyto- 
jus, popiežius, kardinolus, vyskupus ir visą kitą Romos sodomos šunaują, 
visokiais ginklais ir nuplauti savo rankas jų kraujuje?“36 


Bet šis pirmas revoliucinis įkarštis truko neilgai. Žaibas, 
kurį sviedė Liuteris, trenkė į patį taikinį. Visa vokiečių tauta 
sujudo. Iš vienos pusės, valstiečiai ir plebėjai jo atsišauki- 
muose prieš dvasininkus, jc krikščioniškosios laisvės skelbima 
pamatė signalą sukilti; iš antros pusės, prie jo prisidėjo nuo- 
saikesni biurgeriai ir žymi dalis žemesniosios bajorijos; bend- 
ras srautas patraukė su savim net kunigaikščius. Vieni manė, 
kad atėjo diena suvesti sąskaitas su visais savo engėjais, kiti 
norėjo tik padaryti galą dvasininkų galybei ir priklausomu- 
mui nuo Romos, panaikinti katalikišką hierarchiją ir pasipel- 
nyti iš bažnyčios turtų koniiskavimo. Partijos atsiribojo ir iš- 
kėlė savo atstovus. Liuteris turėjo pasirinkti vieną iš jų. Jis, 
Saksonijos kurfiursto globotinis, gerbiamas Vitenbergo pro- 
iesorius, per vieną naktį pasidaręs galingas ir garsus, — šis 
ištiso būrio įvairių prisiplakėlių ir pataikūnų apsuptas didis 
žmogus nedvejojo nė minutės. Jis išsižadėjo liaudiškų judėji- 
mo elementų ir perėjo į biurgerių, bajorų ir kunigaikščių pusę. 
Jo šaukimas į naikinamąjį karą prieš Romą nutilo; Liuteris 
ėmė dabar skelbti taikų vystymąsi ir pasyvų priešinimąsi (plg., 
pavyzdžiui, „Į vokiečių nacijos bajoriją“, 152037 ir t. t.). Į Hu- 
teno kvietimą atvykti pas jį ir Zikingeną į Ebernburgą, bajorų 
sąmokslo prieš dvasininkus ir kunigaikščius centrą, Liuteris 
atsakė: 

„Aš nenorėčiau, kad evangelija būtų skelbiama smurtu ir kraujo pralieji- 
mu. Žodis nugalėjo pasaulį, žodžio dėka išliko bažnyčia, žodžio dėka ji vėl 
atgims, o antikristas, kaip jis savo tikslą pasiekė be smurto, be smurto 
ir žlugs“. 


Sis posūkis arba, teisingiau tariant, šis tikslesnis Liuterio 
krypties apibrėžimas padarė pradžią tam derėjimuisi dėl iš- 
saugotinų arba reformuotinų institutų ir dogmų, toms šlykš- 
čioms diplomatinėms gudrybėms, machinacijoms, intrigoms ir 
sandėriams, kurių rezultatas buvo Augsburgo išpažinimas?š, ši 


38 


galų gale išsiderėta reiormuotos biurgeriškos bažnyčios kon- 
stitucija. Tai buvo tokia pat apgaulė, kokia visai neseniai po- 
litine forma su kokčiu tikslumu buvo pakartota Vokietijos nacio- 
naliniuose susirinkimuose, susitariamuosiuose susirinkimuose, 
rūmuose konstitucijai peržiūrėti ir Erfurto parlamentes?. Mies- 
čioniškas oficialiosios reformacijos pobūdis šiose derybose pasi- 
reiškė kuo aiškiausiai. 

Tai, kad Liuteris, nuo to laiko virtęs oficialiu biurgerinės 
reformos atstovu, ėmė skelbti pažangą įstatymo rėmuose, turėjo 
savo rimtas priežastis. Dauguma miestų buvo perėję į nuosai- 
kiosios reformos pusę; žemesnioji bajorija vis labiau dėjosi 
prie jos; dalis kunigaikščių buvo už ją, kiti svyravo. Jos lai- 
mėjimą galima buvo laikyti užtikrintu bent žymioje Vokieti- 
jos dalyje. Jei taikus vystymasis būtų vykęs toliau, kitos sri- 
tys nebūtų galėjusios ilgą laiką priešintis nuosaikiosios opo- 
zicijos spaudimui. O bet koks prievartinis sukrėtimas turėjo 
sukelti nuosaikiosios partijos konfliktą su kraštutinė — plebė- 
jų ir valstiečių — partija, turėjo atstumti nuo judėjimo kuni- 
gaikščius, bajoriją ir daugelį miestų; būtų likusios tik dvi ga- 
limos išeitys: arba valstiečiai ir plebėjai būtų paėmę viršų 
prieš biurgerių partiją, arba visas pažangiąsias partijas būtų 
sutriuškinusi katalikiškoji restauracija. Mes pastaruoju metu 
turėjome nemaža pavyzdžių, kaip buržuazinės partijos, pa- 
siekusios kad ir mažiausią pergalę, mėgina su pažangos — 
įstatymo rėmuose — pagalba laviruoti tarp revoliucijos Skilos 
ir restauracijos. Charibdos. 

Kadangi dėl bendrųjų visuomeninių ir politinių to meto 
sąlygų kiekvieno pasikeitimo rezultatai neišvengiamai turėjo 
išeiti į naudą kunigaikščiams ir padidinti jų galybę, tai ir 
biurgerinė reforma, kuo griežčiau ji atsiskirdavo nuo plebė- 
jiškų ir valstietiškų elementų, tuo labiau turėjo patekti į pri- 
ėmusių reformaciją kunigaikščių kontrolę. Pats Liuteris vis 
labiau darėsi jų vergas, ir liaudis puikiai tai žinojo, sakydama, 
kad Liuteris pasidarė toks pat kunigaikščių pakalikas, kaip ir 
kiti, ir apmėtydama jį Orlamiundėje akmenimis. 

Kilus Valstiečių karui, ir kaip tik tose vietovėse, kur kuni- 
gaikščiai ir bajorai daugiausia buvo katalikai, Liuteris pamė- 
gino atlikti tarpininko vaidmenį. Jis griežtai užsipuolė valdžią. 

Ji pati, primetusi priespaudą, esanti kalta dėl sukilimo; prieš 
ją sukilę ne valstiečiai, o pats dievas. Bet, antra vertus, ir su- 
kilimas, aišku, esąs bedieviškas dalykas ir prieštaraująs evan- 
gelijai. Pagaliau jis patarė abiem pusėms nusileisti ir susitarti 
gražumu. 

Tačiau, nepaisant šių geranoriškų tarpininkaujamųjų pasiū- 
lymų, sukilimas greitai plėtėsi, apimdamas net protestantiškas, 
Liuterį remiantiems kunigaikščiams, bajorams ir miestams 
pavaldžias sritis, ir greitai peraugo biurgerinę „nuosaikią“ re- 
iormą. Visai arti nuo Liuterio, Tiuringijoje, savo vyriausiąją 
būstinę įrengė ryžtingiausioji, Miuncerio vadovaujama sukilė- 
lių partija. Dar keli laimčiimai, ir visa Vokietija būtų buvusi 
liepsnos apimta, Liuteris būtų buvęs apsuptas ir, galimas da- 
lykas, kaip išdavikas pervarytas per ietininkų rikiuotę, o visa 
biurgerinė reforma būtų buvusi nušluota audringo valstiečių 
ir plebėjų revoliucijos srauto. Galvoti daugiau nebuvo kada. 
Revoliucijos akivaizdoje buvo užmiršti visi senieji kivirčai; 
palyginti su valstiečių miniomis Romos sodomos tarnai buvo 
nekalti avinėliai, geručiai dievo vaikeliai; biurgeriai ir kuni- 
gaikščiai, bajorai ir dvasininkai, Liuteris ir popiežius susivie- 
nijo „prieš galvažudiškas ir plėšikiškas valstiečių gaujas“*?. 

„Kiekvienas, kas gali, turi juos kapoti, smaugti ir badyti, slaptai ir vie- 
šai, taip, kaip užmušamas pasiutęs šuo“, sušunka Liuteris. „Todėl, mielieji 
ponai, ateikite į pagalbą, gelbėkite; durkite, muškite, smaukite juos, kas 
tik gali, ir jei čia kas žus, tai tebūnie jis palaimintas,— laimingesnės mir- 
ties nė būti negali“. Tik nereikia rodyti valstiečiams neteisingai suprasto 
gailestingumo. Žmonės, kurie gailisi tų, kurių pats dievas ne tik nesigaili, 
bet ir nori juos nubausti ir pražudyti, patys prisideda prie maištininkų. 
Vėliau ir patys valstiečiai išmoks dėkoti dievui už tai, kad, atidavę vieną 
karvę, jie gali ramiai naudotis kita; o kunigaikščiams sukilimas parodys, 
kokia yra prastuomenės dvasia ir kad ją valdyti galima tik prievarta. 
„Išminčius sako: cibus, onus et virga asino*; valstiečiams užtenka ir 
avižų pelų; jie neklauso žodžio ir yra neprotingi — ład tegu jiems įteigia 
paklusnumą rimbas ir šautuvas, jie patys to nusipelnė. Mes turime mels- 
tis už juos, kad jie paklustų; jeigu jie nepaklus, tai jiems neturi būti ro- 
doma ir gailesčio. Tegul tada tars jiems savo žodį šautuvas, kitaip jie 
pridarys tūkstantį kartų daugiau pikto“. 


* — maistą, krovinius ir rimbą — asilui. Red. 

Lygiai tokia pat kalba prabilo ir mūsų šviesaus atmini- 
mo socialistiniai ir filantropiniai buržua, kai proletariaias po 
kovo dienų pareikalavo savo dalies pergalės vaisių. 

Išvertęs bibliją, Liuteris davė plebėjų judėjimui į rankas 
galingą ginklą. Biblijoje jis savo laikų feodalizuotai krikščio- 
nybei priešpastatė kuklią pirmųjų šimtmečių krikščionybę, 
irstančiai feodalinei visuomenei — vaizdą visuomenės, kuri vi- 
siškai nepažinojo daugiasiuoksnės, dirbtinės feodalinės hierar- 
chijos. Valstiečiai visapusiškai panaudojo šį ginklą prieš ku- 
nigaikščius, bajorus ir dvasininkus. Dabar Liuteris nukreipė 
jį prieš valstiečius ir iš biblijos padarė tikrą ditirambą dievo 
paskirtai valdžiai — ditirambą, už kurį geresnio niekad nesu- 
gebėjo sukurti nė vienas absoliutinės monarchijos batlaižis. 
Su biblijos pagalba buvo sankcionuota ir iš dievo malonės 
kunigaikščių valdžia, ir nuolankus paklusnumas, ir net bau- 
džiava. Tai buvo išsižadėjimas ne tik valstiečių sukilimo, bet 
ir paties Liuterio maišto prieš dvasinę ir pasaulietinę valdžią; 
tuo būdu Liuteris išdavė kunigaikščiams ne tik liaudies, bet ir 
biurgerių judėjimą. 

Ar reikia mums išvardyti tuos buržua, kurie visai nese- 
niai vėl pateikė mums pavyzdžių, kad jie lygiai taip pat moka 
išsižadėti ir savo pačių praeilies? 

Dabar biurgeriniam reformatoriui Liuteriui priešpastaty- 
kime plebėjiškąjį revoliucionierių Miuncerį. 

Tomas Miunceris gimė Štolberge, Harco kalnų papėdėje, 
apie 1498 metus*!. Jo tėvas, Štolbergo grafų savavaliavimo 
auka, matyti, savo gyvenimą baigė kartuvėse. Būdamas dar 
tik penkiolikos metų amžiaus, Miunceris Halio mieste, mo- 
kykloje, įsteigė slaptą sąjungą prieš Magdeburgo arkivys- 
kupa ir aplamai prieš Romos bažnyčią. Jo gilios žinios tuo- 
metinės teologijos srityje padėjo jam anksti įsigyti daktaro 
laipsnį ir gauti kapeliono vietą Halio moterų vienuolyne. 
Jau čia su didžiausia panieka jis Žiūrėjo į bažnyčios dogmas 
ir apeigas, mišių metu jis visai praleidžia Žodžius apie pa- 
virtimą dievo kūnu ir krauju ir, kaip apie jį pasakoja Liute- 
ris, valgo viešpaties kūną nepašventintą. Svarbiausias jo stu- 
dijų objektas buvo viduramžių mistikai, ypač chiliastiniai Joa- 
chimo iš Kalabrijos raštai. Ryšium su prasidėjusia reformacija 

ir tam laikui būdingu visuotiniu subruzdimu  Miunceriui 
atrodė, kad tūkstantmetė karalystė, paskutinis išsigimusios baž- 
nyčios ir ištvirkusio pasaulio teismas, kurį šis rašytojas prana- 
šavo ir vaizdavo, yra jau nebetoli. Jo pamokslams aplinkinėse 
vietovėse buvo karštai pritariama. 1520 metais jis kaip pirmas 
evangelikų pamokslininkas atvyko į Cvikau. Čia jis užtiko vie- 
ną iš tų egzaltuotų chiliastinių sektų, kurios vis dar slaptai 
gyvavo daugelyje vietovių; laikinas jų romumas ir nuošalumas 
tebuvo augusios žemutinių visuomenės sluoksnių opozicijos 
esamajai santvarkai priedanga, ir „dabar, stiprėjant visuo- 
tiniam bruzdėjimui, jos ėmė reikštis vis atviriau ir atkak- 
liau. Tai buvo anabaptistų sekta, kuriai vadovavo Niklas 
Storchas. Jie skelbė artėjant paskutinį teismą ir tūkstantmetę 
karalystę; jie regėdavo „vizijas, juos apimdavo ekstazė ir pra- 
našavimo dvasia“. Netrukus jie suėjo į koniliktą su Cvikau 
miesto taryba. Miunceris stojo jų pusėn, nors jis niekuomet 
nebuvo besąlygiškai prie jų prisidėjęs, veikiau jis pats buvo 
pajungęs juos savo įtakai. Taryba energingai stojo prieš ana- 
baptistus; jie buvo priversti palikti miestą, o kartu su jais ir 
Miunceris. Tai buvo 1521 metų pabaigoje. 

Miunceris nuvyko į Pragą ir, užmezgęs santykius su išliku- 
siais husitų judėjimo pasekėjais, mėgino čia įsikurti; bet jo 
. parašytas atsišaukimas teturėjo vieną pasekmę — jis buvo pri- 
verstas bėgti taip pat ir iš Bohemijos. 1522 metais jis tapo 
pamokslininku Alštedte, Tiuringijoje. Čia jis pradėjo savo 
veiklą, relormuodamas bažnytines apeigas. Jis visiškai panai- 
kino lotynų kalbą dar prieš tai, kai Liuteris išdrįso nueiti taip 
toli, ir įsakė skaityti žmonėms ne tik sekmadieninius tekstus 
iš evangelijos ir apaštalų laiškų, bet ir visą bibliją. Tuo 
pačiu metu jis organizavo propagandą aplinkinėse vietovėse. 
Iš visų pusių pas jį plaukė žmonės, ir netrukus Alštedtas 
pasidarė liaudies judėjimo prieš dvasininkus centru visoje 
Tiuringijoje. 

Miunceris vis dar pirmiausia buvo teologas; jis vis dar 
kreipė savo smūgius beveik išimtinai prieš dvasininkus. Tačiau 
jis nebuvo ramios diskusijos ir taikios pažangos skelbėjas, kokiu 
tuomet jau buvo pasidaręs Liuteris, bet, kaip kadaise Liuteris, 
sakė griausmingus pamokslus, ragindamas Saksonijos kuni- 

gaikščius ir liaudį su ginklu rankose stoti prieš Romos dva- 
sininkus. . 

„Juk sako Kristus: „Aš atėjau atnešti ne taiką, bet kardą“. Ką gi 
jūs“ (Saksonijos kunigaikščiai) „turite veikti su šiuo kardu? Ne ką kita, 
kaip pašalinti ir sunaikinti piktuosius, pastojančius kelią evangelijai, jeigu 
tik jūs norite būti dievo tarnais. Kristus įsakė kuo griežčiausiai (Lukas, 
19 perskyr., 27): „Mano neprietelius atveskite čia ir užmuškite mano aky- 
se“... Liaukitės tuščiai plepėję, kad dievo jėga turinti tai padaryti nepa- 
„dedant jūsų kardui, nes kitaip jis surūdys makštyje. Tuos, kurie priešinasi 
„dievo apreiškimui, reikia žudyti be jokio pasigailėjimo, taip kaip Ezechijas, 
Kiras, Jozijas, Danielius ir Elijas sunaikino Baalo žynius, nes kitaip krikš- 
»čioniškoji bažnyčia negalės sugrįžti prie savo senųjų pradų. Atėjus piū- 
ties metui, reikia išrauti piktžoles iš dievo vynuogyno. Viešpats yra pa- 
sakęs (Penktoji Mozės knyga, 7 perskyr.): „Nesigailėkite bedievių, išgriau- 
kite jų altorius, sudaužykite ir sudeginkite jų stabus, kad neužsitrauktu- 
mėte mano rūstybės““*3. 

Bet šis kreipimasis į kunigaikščius buvo bergždžias, tuo 
tarpu liaudyje diena iš dienos vis labiau augo revoliucinis 
bruzdėjimas. Miunceris, kurio idėjos darėsi vis ryškesnės, 
vis drąsesnės, dabar griežtai atsiribojo nuo biurgerinės refor- 
macijos ir nuo to laiko pradėjo atvirai reikštis ir kaip politi- 
nis agitatorius. 

Jo teologinė-lilosofinė doktrina buvo nukreipta prieš visas 
„pagrindines ne tik katalikybės, bet ir aplamai krikščionybės 
dogmas. Krikščioniška forma jis skelbė panteizmą, kuris yra 
nuostabiai panašus į šiuolaikines spekuliatyvines pažiūras“ ir 
vietomis net susiliečia su ateizmu. Jis atsisakė laikyti bibliją 
vieninteliu ir neklaidingu apreiškimo šaltiniu. Tikras, gyvas 
„apreiškimas, jo nuomone, yra protas,— apreiškimas, kuris eg- 
žistavo visais laikais ir visose tautose ir kuris tebeegzistuoja 
iki šiol. Protui priešpastatyti bibliją reikštų dvasią užmušti 
negyvąja raide, nes šventoji dvasia, apie kurią kalba biblija, 
nėra kažkas, kas gyvuoja už mūsų; šventoji dvasia ir yra 
mūsų protas. Tikėjimas yra ne kas kita, kaip proto pabudimas 
žmoguje, todėl ir pagonys galėjo turėti tikėjimą. Šiuo tikėji- 
mu, pabudusiu protu žmogus darosi lygus dievui ir pasiekia 
išganymą. Todėl rojus nėra kažkas, kas egzistuoja aname pa- 
saulyje, jo reikia ieškoti šiame gyvenime, ir tikinčiųjų pašau- 
kimas yra sukurti tą rojų, t. y. dievo karalystę, čia Žemėje. 
Kaip nėra rojaus aname pasaulyje, taip nėra ten ir pragaro 

bei amžino prakeikimo. lygiai taip pat nėra jokio velnio, 
išskyrus blogas žmonių aistras ir geidulius. Kristus yra bu- 
vęs toks pat žmogus, kaip ir mes, pranašas ir mokytojas, ir 
jo šventoji komunija tėra paprastas valgymas paskutinei va- 
karienei atminti, kai valgoma duona ir geriamas vynas be 
jokio mistinio uždaro. 

Sias pažiūras Miunceris skelbė daugiausia dangstydamas 
jas ta pačia krikščioniška frazeologija, kuria ilgą laika tu- 
rėjo dangstytis ir naujoji filosofija.. Bet pagrindinė archi- 
eretinė mintis visur iškyla iš jo raštų, ir mes aiškiai matome, 
kad jis šiai bibliškai skraistei skyrė kur kas mažiau reikšmės, 
negu daugelis Hegelio mokinių naujaisiais laikais“ O tuo 
tarpu šiuolaikinę filosofiją skiria nuo Miuncerio ištisi trys 
šimtmečiai. 

Jo politinė doktrina buvo labai artima šioms revoliucinėms 
religinėms pažiūroms ir taip pat toli pralenkė tuomet betar- 
piškai buvusius visuomeninius ir politinius santykius, kaip ir 
jo teologija — tuo metu viešpatavusias pažiūras. Panašiai kaip 
Miuncerio religinė filosofija buvo artima ateizmui, taip politinė 
jo programa buvo artima komunizmui, ir net vasario revoliu- 
cijos išvakarėse daugelis šiuolaikinių komunistinių sektų ne- 
turėjo tokio turtingo teorinio arsenalo, kaip „,miuncerinin- 
kai“ XVI amžiuje. Si programa, kūri buvo ne tiek tuometi- 
nių plebėjų reikalavimų santrauka, kiek genialus tuomet vos 
tik pradėjusių vystytis šių plebėjų tarpe proletarinių elementų 
išsivadavimo sąlygų numatymas,— ši programa reikalavo tuo- 
jau sukurti dievo karalystę žemėje, išpranašautą tūkstantmetę 
karalystę, grąžinant bažnyčią į jos pirmykštę būklę ir pašali- 
nant visus institutus, kurie prieštaravo šiai neva pirmykštei 
krikščioniškajai, o iš tikrųjų visiškai naujai bažnyčiai. Bet die- 
vo karalyste Miunceris laikė ne ką kita, kaip visuomeninę san- 
tvarką, kurioje nebebus nei klasinių skirtingumų, nei privatinės 
nuosavybės, nei atskirtos, prieš visuomenės narius stovinčios 
ir jiems svetimos valstybinės valdžios. Visi esamieji valdžios 
organai, jeigu jie nepaklus revoliucijai ir neprisijungs prie jos, 
turi būti nuversti, visi darbo produktai ir turtai taps bendri, 
bus įvedama visiška lygybė. Norint visa tai įvykdyti ne tik 
visoje Vokietijoje, bet ir visame krikščioniškajame pasaulyje, 

reikia įsteigti sąjungą; kunigaikščiams ir bajorams reikia pa- 
siūlyti prie jos prisidėti; jeigu jie to nepadarys, sąjunga turi, 
pirmai progai pasitaikius, nuversti juos su ginklo pagalba arba 
sunaikinti. 

Miunceris nedelsdamas ėmėsi organizuoti šią sąjungą. Jo 
pamokslai darėsi vis liepsningesni ir revoliucingesni. Nebeap- 
siribodamas jau užsipuolimais prieš dvasininkus, jis su tokia 
pat aistra puolė kunigaikščius, bajorus ir patriciatą, rūsčiais 
žodžiais vaizdavo esamą priespaudą ir priešpastatydavo jai 
savo fantastinį; tūkstantmetės socialinės-respublikinės lygybės 
karalystės vaizdą. Tuo pačiu metu jis leido vieną revoliucinį 
pamiletą po kito, siuntinėjo visomis kryptimis savo emisarus, 
o pats ėmėsi organizuoti sąjungą Alštedte ir jo apylinkėse. 

Pirmas šios propagandos vaisius buvo tas, kad buvo su- 
griauta šv. Marijos koplyčia Melerbache prie Alštedto pagal 
priesaką: „Jų altorius išgriaukite, sulaužykite stovylas... su- 
deginkite drožtus paveikslus, nes tu esi viešpačiui... pašvęsta 
tauta“ (Atkartoto Įstatymo knyga, 7 perskyr., 6). Saksonijos 
kunigaikščiai patys atvyko į Alštedtą, kad nutrauktų sambrūz- 
dį, ir liepė pašaukti Miuncerį į rūmus. Čia jis pasakė tokį pa- 
mokslą, kokio jiems nebuvo tekę girdėti iš Liuterio, šio „sočiai 
gyvenančio Vitenbergo storulio“, kaip jį pavadino Miunceris. 
Remdamasis Naujuoju testamentu, jis reikalavo, kad bedie- 
viai valdovai, ypač dvasininkai ir vienuoliai, niekinantieji evan- 
geliją kaip ereziją, būtų išnaikinti. Bedieviai neturi teisės gy- 
venti, nebent tik išrinktųjų malone. Jei kunigaikščiai neišnaikins 
bedievių, tai viešpats atims jiems kardą, nes kardo galia pri- 
klauso visai bendruomenei. Svarbiausieji lupikavimo, vagysčių 
ir plėšikavimo kaltininkai vra kunigaikščiai ir bajorai; jie pa- 
sisavina visus tvėrinius: Žuvis vandenyje, paukščius ore, aug- 
menis žemėje. Ir po to jie dar skelbia beturčiams priesaką: 
nevok. O patys jie pasiglemžia visa, kas tik pakliūva po ran- 
ka, plėšia valstietį ir amatininką, lupa jiems kailį; o jei pas- 
tarieji padarys kad ir menkiausią prasižengimą, tai juos tuoj 
pat pakaria, o daktaras Liugneris“ prie viso to dar priduria: 
amen. 


* Žodžių žaismas: „Lūgner“— „melagis“ (Miunceris turi galvoje Liu- 
terį). Red. 

„Ponai patys yra“ kalti, kad varguolis tampa jų priešu. Jie nenori pa- 
šalinti pasipiktinimo priežasties; kaipgi pagaliau gali įsigalėti taika? Ak, 
mielieji ponai, kaip šauniai viešpats geležine lazda sudaužys senuosius 
puodus! Atvirai jums sakau, aš sukelsiu liaudį. Sudie!“ (Plg. Cimermanas. 
„Valstiečių karas“, II d., 75 psl.) 

Miunceris savo pamokslą išspausdino. Alštedto spaustu- 
vininką, išspausdinusį jo pamokslą, Saksonijos hercogas Joha- 
nas ištrėmė iš šalies, o visus paties Miuncerio veikalus nuo 
šiol turėjo cenzūruoti hercogo vyriausybė Veimare. Bet Miun- 
ceris nekreipė dėmesio į ši įsakymą. Tuoj po to imperijos mies- 
te Miulhauzene jis išspausdino nepaprastai maištingą kūrinį“, 
kuriame jis ragino liaudį 

„praplėsti spragą, kad visas pasaulis galėtų pamatyti ir suprasti, kas. 
tokie yra mūsų aukštieji ponai, kurie taip negarbingai pavertė dievą kaž- 

Sį kūrinį jis baigė šiais žodžiais: 

„Viso pasaulio laukia didžiulis sukrėtimas; pamatysime, kad bedieviai 
bus nuversti, o pažemintieji bus išaukštinti“. 

Kaip epigrafą „Tomas Miunceris su kūju“ tituliniame pus- 
lapyje parašė: 

„Žinoki, aš savo žodžius įdėjau į tavo lūpas, šiandien aš iškėliau ta- 
ve viršum žmonių ir karalysčių, idant tu rautumei su šaknimis, griautumei, 
blaškytumei ir daužytumei, idant tu statytumei ir sodintumei. Geležinė 
siena pastatyta prieš karalius, kunigaikščius ir dvasininkus ir prieš liaudį. 
Tegul tad jie stoja į kovą, ir pergalė stebuklingai baigsis galingųjų be- 
dievių tironų pražūtimi“4. i 

Ryšius su Liuteriu ir jo partija Miunceris buvo nutraukęs 
jau seniai. Liuteris buvo priverstas pats priimti eilẹ bažnyti- 
nių reformų, kurias buvo įvedęs Miunceris, jo neatsiklausda- 
mas. Jis Miuncerio veiklą sekė su nuosaikaus reformatoriaus 
susierzinimu ir nepasitikėjimu energingesne ir radikalesne 
partija. Jau 1524 metų pavasarį Miunceris parašė Melanch- 
tonui, šiam filisteriško, sudžiūvusio kabinetinio mokslininko 
pirmavaizdžiui, kad jis ir Liuteris visai nesupranta judėjimo. 
Jie siekia pasmaugti jį aklu tikėjimu į biblijos raidę, ir visas 
jų mokymas yra išgraužtas kirminų. 

„Brangūs broliai, liaukitės lūkuriavę ir svyravę, laikas atėjo, vasara 
jau čia pat. Nedraugaukite su bedieviais; jie kliudo žodžiui veikti pilna 
jėga. Nepataikaukite savo kunigaikščiams, nes kitaip jūs patys žūsite kar- 

tu su jais. Jūs, išlepinti knyginiai mokslininkai, nerūstaukite ant manęs, 
aš negaliu elgtis kitaip“. 

Liuteris ne vieną kartą buvo iššaukęs Miuncerį į disputą; 
bet pastarasis, kiekvienu momentu pasiruošęs priimti kovą 
liaudies akivaizdoje, neturėjo nė mažiausio noro leistis į teo- 
loginį ginčą šališkos Vitenbergo universiteto publikos aki- 
vaizdoje. Jis nenorėjo, kad „dvasios reikalų svarstymas būtų 
vien aukštosios mokyklos privilegija“. Jei Liuteris yra nuo- 
širdus, tai tegu jis panaudoja savo įtaką, kad būtų nutraukti 
Miuncerio spaustuvininko persekiojimai ir cenzūriniai draudi- 
mai, kad ginčas galėtų būti nekliudomai išspręstas spaudoje. 

Ir štai, išleidus minėtąją revoliucinę Miuncerio brošiūrą, 
Liuteris viešai įskundė jį. Spausdintame savo „Laiške Sak- 
sonijos kunigaikščiams prieš maištingąją dvasią“? Liuteris 
paskelbė Miuncerį šėtono įrankiu ir paragino kunigaikščius 
įsikišti ir išvyti iš šalies maišto kėlėjus, nes jie nesitenkina vien 
tik savo žalingų idėjų skelbimu, bet šaukia sukilti ir smurtu 
priešintis valdžiai. l 

Rugpiūčio 1 d. Miunceris, kaltinamas maišto kurstymu, tu- 
rėjo aiškintis kunigaikščiams Veimaro rūmuose. Prieš jį buvo 
be galo kompromituojančių faktų: buvo susekti jo slaptosios s4- 
jungos pėdsakai, buvo išaiškinta, kad jis prisidėjo prie kalna- 
kasių ir valstiečių susivienijimų kūrimo. Jį įgrasino ištrėmimu. 
Vos spėjęs sugrįžti į Alštedtą, jis sužinojo, kad Saksonijos her- 
cogas Georgas reikalauja jį; išduoti: buvo perimti jo ranka ra- 
šyti sąjungos laiškai, kuriuose jis šaukė Georgo pavaldinius 
į ginkluotą pasipriešinimą evangelijos priešams. Jeigu jis ne- 
būtų palikęs miesto, tai miesto taryba būtų jį išdavusi. 

Tuo tarpu vis labiau kylantis valstiečių ir plebėjų bruzdė- 
jimas nepaprastai palengvino Miuncerio propagandą. Šiai pro- 
pagandai Miunceris surado vertingus agentus anabaptistų as- 
menyje. Sios sektos nariai, neturėdami jokių apibrėžtų pozityvių 
dogmų, susiję tik bendra opozicija prieš visas viešpataujančias 
klases ir bendru perkrikštijimo simboliu, būdami griežti asketai, 
nenuilstami, fanatiški ir bebaimiai savo agitacijoje, vis labiau 
ir labiau telkėsi apie Miuncerį. Dėl persekiojimų neturėdami 
kokios nors nuolatinės gyvenamosios vietos, jie klajojo po visą 
Vokietiją, visur skelbdami naująjį mokymą, kuriame Miunceris 

išaiškino jiems jų pačių poreikius ir siekimus. Nesuskaitoma 
jų daugybė buvo nukankinta, sudeginta arba kitomis priemonė- 
mis išžudyta, bet šių emisarų drąsa ir ištvermė buvo nepalau- 
žiama, ir jų veikla, sparčiai augant liaudies bruzdėjimui, turėjo 
didžiulį pasisekimą. Todėl, pabėgęs iš Tiuringijos, Miunceris 
visur rado dirvą paruoštą ir galėjo kreiptis kur tinkamas. 

Prie Niurnbergo, kur iš pradžių nuvyko Miunceris“?, vos tik 
prieš mėnesį buvo užuomazgoje numalšintas valstiečių sukili- 
mas. Miunceris pradėjo čia slaptą agitaciją; netrukus atsirado 
žmonių, kurie gynė jo drąsiausius teologinius teiginius — dėl 
biblijos neprivalomumo ir sakramentų negaliojimo; jie paskelbė 
Kristų paprastu žmogumi, o pasaulietinių ponų valdžią — bedie- 
viška. „Čia klaidžioja tas šėtonas, toji dvasia iš Alštedto!“— su- 
šuko Liuteris. Čia, Niurnberge, Miunceris išspausdino savo 
atsakymą Liuteriui. Miunceris tiesiog apkaltino Liuterį tuo, 
kad jis meilinasi kunigaikščiams ir savo pusinumu remia reak- 
cinę partiją. Bet, nepaisant to, liaudis vis dėlto išsikovos lais- 
vę, ir daktaras Liuteris atsidurs tada pagautos lapės padėtyje — 
Taryba uždraudė šį kūrinį, ir Miunceris buvo priverstas pa- 
likti Niurnbergą. 

Iš čia jis per Švabiją nuvyko į Elzasą, Šveicariją ir atgal 
į Aukštutinį Švarcvaldą, kur jau prieš kelis mėnesius buvo 
prasidėjęs sukilimas, kurį žymiai pagreitino jo anabaptisti- 
niai emisarai. Ši Miuncerio propagandinė kelionė, be abejonės, 
labai esmingai prisidėjo prie liaudies partijos organizavimo, 
prie tikslaus jos reikalavimų apibrėžimo ir pagaliau prie vi- 
suotinio sukilimo suliepsnojimo 1525 metų balandžio mėnesį. 
Čia ypatingai aiškiai iškyla abi Miuncerio veiklos pusės: iš vie- 
nos pusės — veikla liaudyje, į kurią jis kreipėsi vienintele tuo- 
met jai suprantama religinės pranašystės kalba, ir iš antros 
pusės — veikla vienminčių tarpe, kuriems jis galėjo atvirai kal- 
bėti apie savo galutinius siekimus. Jeigu jau pirmiau Tiurin- 
gijoje jis sugebėjo suburti apie save grupę ryžtingiausių žmo- 
nių, kilusių ne tik iš liaudies, bet taip pat ir iš žemesniosios 
dvasininkijos, ir pastatyti juos slaptosios sąjungos priešakyje, 
tai dabar jis tampa viso Pietvakarių Vokietijos revoliucinio 
judėjimo centru, organizuoja susivienijimą,  pasklidusį nuo 
Saksonijos ir Tiuringijos per Frankoniją ir Svabiją iki pat 

Elzaso ir Šveicarijos sienos. Dabar jo mokinių ir sąjungos va- 
dovų tarpe mes matome ištisą eilę agitatorių iš Pietų Vokie- 
tijos, daugiausia revoliucingai nusiteikusius kunigus: Hubma- 
jerį Valdshute, Konradą Grebelį iš Ciuricho, Francą Rabmaną 
Grisene, Sapelerį Memingene, Jakobą Veję Leipheime, daktarą 
Mantelį Stutgarte. Pats jis daugiausia būdavo Grisene, Saf- 
hauzeno pasienyje, ir iš čia apvažiuodavo Hegau, Kletgau ir 
kitas vietoves. Kruvini persekiojimai, kurių sunerimę kunigaikš- 
čiai ir bajorai visur ėmėsi prieš šią naują plebėjišką ereziją. 
gerokai prisidėjo prie revoliucinės dvasios sustiprėjimo ir glau- 
desnio sąjungos susitelkimo. Šitaip agitavo Miunceris Aukštu- 
tinėje Vokietijoje apie penkis mėnesius; o kai priartėjo sąmoks- 
lo įvykdymo momentas, jis grįžo į Tiuringiją, kur jis norėjo pats 
vadovauti sukilimui ir kur mes vėl su juo susitiksime. 

Mes pamatysime, kaip teisingai abiejų partijų vadų būdas 
ir elgesys atspindėjo pačių partijų poziciją, kaip Liuterio ne- 
ryžtingumas, jo baimė dėl vis rimtesnį pobūdį įgaunančio 
judėjimo ir bailus jo pataikavimas kunigaikščiams visiškai 
atitiko svyruojančią ir dviprasmišką biurgerių politiką ir kaip 
Miuncerio revoliucinė energija ir ryžtas atitiko labiausiai iš- 
silavinusios plebėjų ir valstiečių dalies nuotaikas. Skirtumas 
tebuvo tik tas, kad tuo metu, kai Liuteris tenkinosi išreikš- 
damas savo klasės daugumos pažiūras bei siekimus ir to dėka 
joje įsigijo labai pigų populiarumą,— Miunceris, atvirkščiai, 
nuėjo žymiai toliau už plebėjų ir valstiečių įprastines pažiū- 
ras bei betarpiškus jų reikalavimus ir tik iš rinktinės anuo- 
metinių revoliucinių elementų dalies sukūrė partiją, kuri, lai- 
kydamasi jo. idėjų ir pritardama jo energijai, visuomet buvo tik 
nežymi sukilusios masės mažuma. 


III 


Maždaug penkiasdešimčiai metų praėjus po husitų judėji- 
mo nuslopinimo, vokiečių valstiečių tarpe ėmė reikštis pirmieji 
bundančios revoliucinės dvasios požymiai.* 


* Savo chronologijoje mes pateikiame Cimermano duomenis, kuriais 
mes ištisai turime remtis, nesant reikiamų šaltinių užsienyje, ir kuriais, 
turint galvoje šio darbo tikslą, galima visiškai pasitenkinti. 

Viurcburgo vyskupijoje — srityje, kuri jau anksčiau buvo 
husitų karų, „blogo valdymo, gausybės mokesčių, rinkliavų, 
tarpusavio vaidų, nesantaikos, karų, gaisrų, žudynių, suėmimų 
ir pan.“?! nuniokota ir be paliovos vyskupų, kunigų ir bajorų 
begėdiškai apiplėšiama, 1476 metais kilo pirmas valstiečių są- 
mokslas. Jaunas piemuo ir muzikantas Hansas Beheimas iš 
Niklashauzeno, vadinamas taip pat Būgnininku ir Hansu Dūdi- 
ninku, staiga Tauberio slėnyje ėmė pranašauti. Jis pasakojo, 
kad pasirodžiusi jam mergelė Marija ir įsakiusi sudeginti savo 
būgną, nebetarnauti šokiams bei nuodėmingiems, malonumams, 
o raginti liaudį atgailauli. Taigi tegu kiekvienas atgailauja 
už savo nuodėmes, atsisako tuščių žemiškų malonumų, nusiima 
visus papuošalus ir brangenybes ir eina kaip maldininkas pas 
Niklashauzeno dievo motiną prašyti savo nuodėmių atleidimo. 

Mes jau matome jį, šį pirmąjį judėjimo pirmtaką, skelbiant 
tą asketizmą, kuris pasireiškė visuose viduramžių religinio po- 
būdžio sukilimuose ir naujaisiais laikais kiekvieno proletarinio 
judėjimo pradžioje. Sis asketiškas papročių griežtumas, šis rei- 
kalavimas atsisakyti visų gyvenimo malonumų ir džiaugsmų, 
iš vienos pusės, iškelia priešingą viešpataujančiosioms klasėms 
spartietiškos lygybės principą, o iš kitos — yra būtina perei- 
namoji pakopa, be kurios žemutinis visuomenės sluoksnis nie- 
kada negali įsijungti į judėjimą. Siekdamas išvystyti savo re- 
voliucinę energiją, suprasti savo priešišką padėtį visų kitų vi- 
suomenės elementų atžvilgiu, siekdamas susivienyti į klasę, 
žemutinis sluoksnis pirmiausia turi atsisakyti visko, kas dar 
galėtų sutaikyti jį su esama visuomenės santvarka, išsižadėti 
to nedaugelio malonumų, kurie retkarčiais jo prislėgtą gyveni- 
mą dar padaro pakenčiamą ir kurių negali iš jo atimti net 
didžiausia priespauda. Šis plebėjiškas ir proletarinis askeliz- 
mas tiek savo laukine fanatiška forma, tiek ir savo turiniu aiš- 
kiai skiriasi nuo to biurgeriškojo asketizmo, kurį skelbė biur- 
gerių liuteroniškoji moralė ir anglų puritonai (skirtingai nuo 
independentų?? ir kitų radikalesnių sektų) ir kurio visa paslap- 
tis yra buržuazinis taupumas. Beje, savaime suprantama, kad 
šis plebėjiškas proletarinis asketizmas netenka savo revoliuci- 
nio pobūdžio, kai, iš vienos pusės, besivystant šiuolaikinėms 
gamybinėms jėgoms, be galo didėja vartojimo reikmenų gamy- 


50 


ba, darydama nereikalingą spartietišką lygybę, o iš kitos pu- 
sės, vis labiau revoliucionizuojasi proletariato gyvenimo są- 
lygos ir kartu pats proletariatas. Tuomet masės palaipsniui 
atsipalaiduoja nuo asketizmo, o sektantų tarpe, kurie stengia- 
si jo įsikibti, jis išsigimsta arba tiesiog į buržuazinį šykštumą, 
arba į trivialią dorybę, kuri praktikoje taip pat pasireiškia kaip 
smulkiasavininkiškas arba amatininkiškas šykštumas. Prole- 
tariato masei mažiausiai reikalingas žemiškųjų gėrybių išsi- 
žadėjimo skelbimas vien dėl to, kad ji beveik jau nieko nebe- 
turi, ko dar galėtų išsižadėti. 

Hanso Dūdininko raginimas atgailauti susilaukė didelio at- 
garsio; visi maištingieji pranašai pradėjo nuo jo, ir iš tikrųjų tik 
didžiausias įtempimas, tik staigus atsisakymas nuo viso įpras- 
tinio gyvenimo būdo tegalėjo išjudinti šiuos išsisklaidžiusiuš, 
mažomis grupėmis išsimėčiusius, nuo pat vaikystės aklai pa- 
klusnius valstiečius. Maldininkai pradėjo keliauti į Niklas- 
hauzeną, ir tokios jų kelionės greit įgavo platų mastą. © kuo 
gausiau čia suplaukdavo liaudies minios, tuo atviriau atskleis- 
davo jaunasis maištininkas savo planus. Niklashauzeno dievo 
motina, skelbė jis, pareiškusi jam, kad daugiau neturi būti 
nei imperatoriaus, nei kunigaikščių, nei popiežiaus, nei jokios“ 
kitokios dvasinės arba pasaulietinės valdžios; kiekvienas turįs 
tapti kito broliu, užsidirbti duoną savo rankomis, ir niekas 
neturįs turėti daugiau už kitą. Visi činšai, duoklės, lažas, mui- 
tai, mokesčiai ir kitos rinkliavos bei prievolės turį būli panai- 
kinti visiems laikams, o miškai, vandenys ir ganyklos visur turį 
pasidaryti laisvi. 

Liaudis su džiaugsmu priėmė šią naują evangeliją. Garsas 
apie pranašą, „mūsų valdovės pasiuntinį“, greit plačiai pa- 
sklido; pas jį ėmė plaukti maldininkų minios iš Odenvaldo, 
nuo Maino, Kocherio ir Jagsto, net iš Bavarijos, Svabijos ir 
nuo Reino. Vieni kitiems pasakojo apie jo neva padarytus ste- 
buklus, puldavo prieš jį ant kelių, meldėsi jam kaip šventa- 
jam, varžėsi tarpusavyje dėl jo kepurės skutelių, tarytum jie 
būtų buvę relikvijos arba amuletai. Veltui užsipuldinėjo jį ku- 
nigai, vaizduodami jo regėjimus velnio apsėdimu; o jo ste: 
buklus — pragaro apgaule. Tikinčiųjų masė nepaprastai greit 
didėjo, ėmė kurtis revoliucinė sekta, maištingojo piemens 

sekmadienio pamokslai  sutraukdavo į Niklashauzeną iki 
40 tūkst. ir daugiau žmonių. 

Keletą mėnesių Hansas Dūdininkas sakė minioms pamoks- 
lus. Tačiau jis neketino pasitenkinti vien pamokslais. Jis pa- 
laikė slaptus ryšius su Niklashauzeno kunigu, taip pat su 
dviem riteriais, Kuncu fon Tunieldu ir jo sūnumi, kurie prisi- 
dėjo prie naujo mokymo ir turėjo tapti kariniais numatomo 
sukilimo vadais. Pagaliau sekmadienį, šv. Kilijono dienos iš- 
vakarėse, kada jam atrodė, kad jis turi pakankamai jėgos, jis 
davė ženklą sukilti. 

„O dabar,— užbaigė jis savo pamokslą, — eikite namo ir apgalvokite, 
ką jums pranešė švenčiausioji dievo motina; tegu kitą šeštadienį Žmonos, 
vaikai ir seneliai pasilieka namie, o jūs, vyrai, vėl ateikite čia, į Niklashau- 
zeną, šv. Margaritos dieną, t. y. kitą šeštadienį, ir atsiveskite savo bro- 
lius ir draugus, kiek tik jų bebūtų. Bet ateikite čia ne su keliauninko laz- 
da, o apsiginklavę,— vienoje rankoje su maldininko žvake, kitoje — su 
kardu, ietimi arba alebarda. Ir šventoji mergelė paskelbs jums tuomet 
savo valią, kurią jūs turėsite įvykdyti“?3. 

Tačiau, prieš susirenkant valstiečių minioms, vyskupo* rai- 
teliai nakties tamsoje pagrobė maištingąjį pranašą ir atgabeno 
jį į Viurcburgo pilį. Paskirtą dieną susirinko apie 34 tūkst. 
ginkluotų valstiečių, bet ši žinia juos prislėgė. Didesnė dalis 
išbėgiojo; sumanesniems pavyko sulaikyti apie 16 tūkst., su ku- 
riais jie, Kunco fon Tunifeldo ir jo sūnaus Michaelio vadovau- 
jami, patraukė pilies link. Įvairiais pažadais vyskupas prikal- 
bėjo juos pasitraukti. Tačiau, vos tik pradėjus jiems skirstytis, 
juos užpuolė vyskupo raiteliai, ir daugelis buvo paimti ne- 
laisvėn. Dviem buvo nukirstos galvos, o pats Hansas Dūdinin- 
kas buvo sudegintas. Kuncas fon Tunieldas turėjo bėgti ir, tik 
perleidęs vyskupui visus savo dvarus, vėl buvo pripažintas jo 
vasalu. Maldininkų kelionės į Niklashauzeną dar kurį laiką 
nesiliovė, bet galų gale taip pat buvo uždraustos. 

Po šio pirmojo bandymo Vokietijoje vėl gana ilgą laiką 
buvo ramu. Nauji valstiečių sukilimai ir sąmokslai prasidėjo 
tik paskutiniame XV amžiaus dešimtmetyje. 

Mes neliesime olandų valstiečių 1491—1492 metų sukilimo, 
kurį nuslopino tik Saksonijos hercogas Albrechtas mūšyje prie 


* — Rudolio II. Red. 

Hemskerko, neliesime tuo pačiu metu kilusio Kempteno abati- 
jos valstiečių sukilimo Aukštutinėje Švabijoje ir Siardo Ailvos 
vadovaujamo 1497 metų frizų sukilimo, kurį taip pat nuslopino 
Saksonijos hercogas Albrechtas. Šie sukilimai iš dalies yra 
perdaug toli nuo tikrojo Valstiečių karo arenos, iš dalies jie 
yra iki tol laisvų valstiečių kova prieš mėginimą primesti jiems 
ieodalizmą. Mes iš karto apžvelgsime du didelius sąmokslus, 
kurie parengė Valstiečių karą: „Bato“ ir „Vargšo Konrado“ 
sąmokslus. 

Dėl to paties brangymečio, kuris sukėlė Niderlandų valstie- 
čių sukilimą. 1493 metais susikūrė Elzase slapta valstiečių 1r 
plebėjų sąjunga, kurioje taip pat dalyvavo ir vien biurgerių 
opozicijai priklausantys asmenys ir kuriai daugiau ar mažiau 
pritarė net dalis žemesniosios bajorijos. Sąjunga veikė Šlet- 
štadto, Zulco, Dambacho, Rosheimo, Šerveilerio ir kitose apylin- 
kėse. Sąmokslininkai reikalavo plėšti ir išnaikinti lupikautojus, 
kurie jau tuo metu, kaip ir dabar, čiulpė paskutinius Elzaso 
valstiečių syvus, įvesti jubiliejinius metus, kuriems suėjus nu- 
stotų galiojusios visos skolos, panaikinti muitus, akcizus ir kitas 
prievoles, likviduoti bažnytinį ir Rotveilio (imperijos) teismą, 
pripažinti luomams teisę nustatyti mokesčius, uždrausti kuni- 
gams turėti daugiau kaip po vieną parapiją, duodančią 50—60 
guldenų pajamų, panaikinti slaptą išpažintį ir leisti kiekvienai 
bendruomenei turėti savo pačios renkamą teismą. Sąmokslinin- 
kų planas buvo toks: kai sąjunga pakankamai sustiprės, netikė- 
tai užpulti Sletštadto įtvirtinimus, konfiskuoti vienuolyno ir 
miesto iždą ir iš čia pradėti sukilimą visame Elzase. Sąjungos 
vėliavoje, kuri turėjo būti išskleista prasidedant sukilimui, buvo 
vadinamasis Bundschuh, kuris nuo to laiko tapo sekančių dvi- 
dešimties metų valstiečių sąmokslų simboliu ir davė jiems pa- 
vadinimą. 

Sąmokslininkų sueigos paprastai vyko naktį nuošaliame 
Hungerbergo kalne. Priimant į sąjungą, buvo atliekamos pa- 
„slaptingiausios ' apeigos ir buvo įspėjama, kad išdavystė už- 
traukia griežčiausią bausmę. Ir vis dėlto sąmokslas buvo su- 
sektas kaip tik tuo metu, kai turėjo būti užpultas Šletštadtas, 
1493 metų didžiąją savaitę. Valdžios organai ėmėsi skubių 

priemonių; daugelis sąmokslininkų buvo suimti ir kankinami; kai 
kurie iš jų buvo sukapoti į gabalus, kitiems buvo nukirstos gal- 
vos, daliai jų buvo nukirstos rankos arba pirštai, o po to jie 
buvo ištremti iš šalies. Daug sąmokslininkų pabėgo į Svei- 
cariją. 

Tačiau po šio pirmojo sutriuškinimo „Batas“ anaiptol nebu- 
vo sunaikintas. Priešingai, slapta jis ir toliau gyvavo; daugelis 
po Šveicariją ir Pietų Vokietiją išsisklaidžiusių pabėgėlių tapo 
jo emisarais, kurie, visur rasdami vienodą priespaudą ir vie- 
nodą pasiryžimą sukilti, paskleidė „Batą“ po visą dabartinio 
Badeno teritoriją. Aukštutinės Vokietijos valstiečių atkaklumu 
ir ištverme iš tikrųjų galima stebėtis: pradedant nuo 1493 me- 
tų, jie per trisdešimtį metų organizuodavo slaptus sąmokslus, 
įveikdavo visas didesnės ir labiau centralizuotos sąjungos kū- 
rimo kliūtis, kurias sudarė teritorinis jų išsisklaidymas, ir po 
daugybės nesėkmių, pralaimėjimų ir vadovų nužudymų nuolat 
vėl iš naujo atkurdavo savo slaptas organizacijas, kol pagaliau 
atėjo patogus momentas masiškai sukilti. 

1502 metais Spejerio vyskupijoje, į kurią tuomet įėjo ir 
Bruchzalic sritis, pasireiškė pirmieji slapto valstiečių judė- 
jimo požymiai. „Bato“ sąjunga čia iš tiesų buvo sėkmingai 
reorganizuota. Sąjunga turėjo apie 7000 žmonių, jos centras 
buvo Untergrombache, tarp Bruchzalio ir Veingarteno, o at- 
skiros šakos buvo nusidriekusios pagal Reiną — žemupio link 
iki Maino, o aukštupio link — iki pat Badeno markgraiystės. 
Jos programos straipsniai kėlė šiuos reikalavimus: kunigaikš- 
čiams, bajorams ir kunigams daugiau neturi būti mokami jokie 
činšai, dešimtinės, mokesčiai arba muitai; turi būti panaikinta 
baudžiava;. vienuolynų ir aplamai visi bažnyčių dvarai turi 
būti konfiskuoti ir išdalyti liaudžiai; pagaliau nereikia daugiau 
pripažinti jokių kitokių valdovų, išskyrus imperatorių. 

Čia mes pirmą kartą sutinkame du valstiečių reikalavimus: 
sekuliarizuoti bažnyčių dvarus liaudies naudai ir įkurti vienin- 
gą ir nedalomą Vokietijos monarchiją. Nuo to laiko abu šiuos 
reikalavimus nuolat kelia labiau išsivysčiusi valstiečių ir ple- 
bėjų dalis, kol pagaliau Tomas Miunceris reikalavimą išdalyti 
bažnyčių dvarus paverčia reikalavimu juos konfiskuoti, siekiant 

įvesti turto bendrumą, o vieningos Vokietijos imperijos reika- 
lavimą — vieningos ir nedalomos Vokietijos respublikos rei- 
kalavimu. 

Atkurta „Bato“ sąjunga turėjo, kaip ir ankstesnioji, savo 
slaptą susirinkimų vietą, savo apžadą tylėti, savo naujų narių 
priėmimo apeigas ir savo sąjungos vėliavą su užrašu: „Vien 
tik dieviškasis teisingumas!“. Veikimo planas buvo panašus 
į elzasiečių veikimo planą; buvo numatoma staiga užimti 
Bruchzalį, kurio dauguma gyventojų priklausė sąjungai, orga- 
nizuoti čia sąjungos kariuomenę ir pasiųsti ją kaip judamąjį 
telkimo centrą į aplinkines kunigaikštystes. 

Planą išdavė dvasininkas, kuriam pranešė apie jį per išpa- 
žintį vienas iš sąmokslininkų. Vyriausybės nedelsiant ėmėsi 
prieš sąmokslą priemonių. Kaip plačiai buvo išsišakojusi slap- 
ta sąjunga, parodo ta baimė, kuri apėmė įvairius imperijos 
sluoksnius Elzase ir Švabijos sąjungą“*. Buvo sutelkta kariuo- 
menė ir įvykdyti masiniai suėmimai. Imperatorius Maksimilia- 
nas, „paskutinysis riteris“, išleido kraugeriškiausius baudžia- 
muosius įsakus prieš negirdėtus valstiečių sumanymus. Vieto- 
mis vis dėlto buvo sudaryti valstiečių būriai ir buvo mėginta 
pasipriešinti ginklu; tačiau išsisklaidę valstiečių būriai nega- 
lėjo ilgai išsilaikyti. Kai kurie sąmokslininkai buvo nubausti 
mirtimi, daugelis jų pabėgo; vis dėlto paslaptis buvo taip gerai 
išsaugota, kad daugumas sąmokslininkų ir net vadovų savo 
gyvenamosiose vietose arba kaimyninių ponų valdose liko 
visiškai nepaliesti. 

Po šio naujo pralaimėjimo atrodė, kad klasių kova vėl 
ilgam nurimo. Tačiau slapta darbas buvo tęsiamas. Švabijoje, 
matyt, ryšium su išsisklaidžiusių „Bato“ narių veikla jau pir- 
maisiais XVI šimtmečio metais susikūrė „Vargšo Konrado“ 
sąjunga; Svarcvalde „Batas“ tebeveikė atskirų smulkių ratelių 
forma, kol po dešimties metų vienam energingam valstiečių 
vadui vėl pavyko sujungti atskiras gijas į vieną didelį sąmoks- 
14. Abu sąmokslai kilo vienas po kito audringais 1513—1515 
metais, kai vienu metu vyko eilė stambių šveicarų, vengrų 
ir slovėnų valstiečių sukilimų. 

Aukštutinio Reino žemėse „Batą“ atkūrė buvęs kareivis 
ir visais atžvilgiais įžymi asmenybė — Josas Fricas iš 

Untergrombacho, kuris, susekus 1502 metų sąmokslą, pabėgo. 
Pabėgęs jis gyveno įvairiose vietose tarp Bodeno ežero ir Svarc- 
valdo ir pagaliau apsigyveno Lejene prie Freiburgo Breisgau 
srityje, kur net stojo dirbti miško sargu. Tardymo aktuose yra 
labai įdomių smulkmenų, kaip jis iš čia reorganizavo sąjungą, 
kaip sumaniai jis telkė į ją įvairiausius žmones. Šio pavyzdingo 
sąmokslininko diplomatinio talento ir nepalaužiamos valios dė- 
ka į sąjungą pavyko įtraukti nepaprastai daug skirtingiausių 
klasių Žmonių: riterių, kunigų, biurgerių, plebėjų ir valstiečių; 
galimas dalykas, kad jis organizavo net kelias daugiau ar ma- 
žiau viena nuo kitos atskirtas sąmokslo pakopas. Visi tinkami 
elementai buvo panaudoti su didžiausiu atsargumu ir sumanu- 
mu. Be sumanesnių emisarų, kurie, įvairiai persirengę, perėjo 
šalį skersai ir išilgai, antraeiliams uždaviniams buvo panaudo- 
ti valkatos ir elgetos. Josas užmezgė betarpiškus ryšius su 
elgetų karaliais ir per juos turėjo savo žinioje ištisą gausingą 
valkataujančių žmonių armiją. Šie elgetų karaliai jo sąmoksle 
vaidino žymų vaidmenį. Tai buvo labai originalios figūros. 
Vienas iš jų keliavo lydimas mergaitės su neva sužalotomis 
kojomis ir prašė jai išmaldos. Prie jo kepurės buvo daugiau 
kaip aštuonios šventųjų emblemos („keturiolika šventųjų už- 
tarėjų“, šv. Otilija, šventoji mergelė ir t. t.); be to, jis turėjo 
ilgą rudą barzdą ir nešiojosi didelę lazdą su durklu ir dygliu. 
Kitas elgetavo šv. Valentino vardu, pardavinėjo prieskonius 
ir citvaro sėklas, dėvėjo ilgą geležies spalvos švarką, raudoną 
beretę, kurioje buvo pavaizduotas Triento kūdikis, nešiojo prie 
šono špagą, už diržo keletą peilių ir durklą. Kai kurie atidengę 
rodė dirbtinai erzinamas žaizdas ir dėvėjo panašius keistuoliš- 
kus rūbus. Jų buvo ne mažiau kaip dešimt; už 2000 guldenų 
atlyginimą jie turėjo vienu metu įvykdyti padegimus Elzase, 
Badeno markgrafystėje ir Breisgau apylinkėse, Caberno baž- 
nytinės šventės dieną mažiausiai su 2000 savo žmonių atvykti 
į Rozeną ir, vadovaujami buvusio landsknechtų kapitono 
Georgo Šneiderio, paimti miestą. Tarp pačių sąjungos narių 
buvo organizuota nuo vieno punkto į kitą ryšių tarnyba, o Jo- 
sas Fricas ir jo vyriausiasis emisaras Štolelis iš Freiburgo 
nuolat jodinėdavo iš vienos vietos į kitą, atlikdami naktinę 
naujai priimtųjų apžiūrą. Tardymo aktai duoda pakankamai 

duomenų apie sąjungos plitimą Aukštutinio Reino žemėse ir 
Svarcvalde: juose nurodoma, kokias pavardes ir žymes turėjo 
daugybė jos narių iš įvairiausių šios srities vietovių. Daž- 
niausiai tai — amatininkai pameistriai, paskui valstiečiai ir 
smuklininkai, keletas bajorų, kunigai (pavyzdžiui, paties Le- 
jeno kunigas) ir bedarbiai landsknechtai. Jau ši sudėtis rodo, 
kad, Joso Frico vadovaujama, „Bato“ sąjunga įgavo kur kas 
platesnį pobūdį; plebėjiškasis miestų elementas ima joje atlik- 
ti vis didesnį vaidmenį. Sąmokslo atšakos išsisklaidė po visą 
Elzasą, po dabartinį Badeną, iki pat Viurtembergo ir Maino. 
Kartais nuošaliuose kalnuose, Knibise ir kitose vietose būdavo 
organizuojami ir didesni susirinkimai, kuriuose buvo apsvars- 
tomi sąjungos reikalai. Vadovų pasitarimai, kuriuose dažnai 
dalyvaudavo vietiniai sąjungos nariai, taip pat tolimesnių 
vietovių delegatai, vyko Hartmatėje ties Lejenu; čia taip pat 
buvo priimta keturiolika sąjungos programos tezių: jokio val- 
dovo, išskyrus imperatorių ir (pagal kai kurias versijas) po- 
piežių; panaikinti Rotveilio teismą ir apriboti bažnytinio teismo 
jurisdikciją tikybinėmis bylomis; panaikinti visas palūkanas, 
kurių išmokėtos sumos prilygo kapitalui; penki procentai yra 
aukščiausia leistina palūkanų norma; medžioklės, žvejybos, 
ganymo ir miško kirtimo laisvė; uždrausti kunigams turėti 
daugiau kaip po vieną parapiją; konfiskuoti bažnyčių dvarus 
ir vienuolynų turtus sąjungos karinio iždo reikalams; panai- 
kinti visus neteisingus mokesčius ir muitus; amžina taika 
visame krikščionių pasaulyje; energingai pasipriešinti visiems 
sąjungos priešams; įvesti mokestį sąjungos naudai; paimti 
įtvirtintą miestą (Freiburgą), kad jis galėtų būti sąjungos 
centras; pradėti derybas su imperatoriumi, kai tik bus surinkti 
sąjungos būriai, ir su Šveicarija — jei imperatorius atsisakytų 
tartis. Stai dėl šių punktų buvo susitarta. Jie parodo, kad, iš 
vienos pusės, valstiečių ir plebėjų reikalavimai darėsi vis aiš- 
kesni ir tvirtesni ir kad, iš kitos pusės, tokiu pat mastu iškilo 
reikalas daryti nuolaidas mažiau ryžtingiems ir nuosaikiems 
elementams. 

Sukilimas turėjo prasidėti 1513 metais rudeniop. Trūko tik 
sąjungos vėliavos, ir Josas Fricas nuvyko jos išgražinti į Heil- 
broną. Kartu su įvairiomis emblemomis ir vaizdais vėliavoje 


57 


buvo nupieštas batas ir buvo užrašyta: „Viešpatie, padėk at- 
kurti tavo dieviškąjį teisingumą!“ Tačiau, Josui išvykus, buvo 
pirma laiko pamėginta staiga paimti Freiburgą. Sis mėginimas 
iš anksto buvo susektas. Keletas neaisargių prasitarimų, ve- 
dant propagandą, padėjo Freiburgo tarybai ir Badeno mark- 
grafui aptikti tikrus pėdsakus, o po dviejų sąmokslininkų išda- 
vystės buvo vėl daug kas atskleista. Markgraias, Freiburgo 
taryba ir imperatoriaus vyriausybė Enzisheime* nedelsiant 
pasiuntė savo seklius ir kareivius; dalis „Bato“ narių buvo 
suimti, kankinami ir nužudyti; tačiau ir šį kartą daugumai, 
tame tarpe ir Josui Fricui, pavyko pabėgti. Sveicarijos val- 
džia šį kartą labiau persekiojo pabėgėlius, ir daugelis buvo 
netgi nužudyti; bet ir ji, kaip ir jos kaimynai, negalėjo sukliu- 
dyti daugumai pabėgėlių pasilikti netoli savo ankstesnių gy- 
venamųjų vietų ir pamažu net sugrįžti į jas. Daugiausia siau- 
tėjo Elzaso vyriausybė Enzisheime; jos įsakymu labai daug 
žmonių buvo nužudyta, nukertant jiems galvas, ratu sulau- 
žant kaulus ir sukapojant į gabalus. Pats Josas Fricas dau- 
giausia slapstėsi Reino pakrantėse, Šveicarijoje, bet dažnai 
persikeldavo į Švarcvaldą, ir vis dėlto jo niekaip nepavyko 
sučiupti. 

Kodėl Sveicarijos valdžia šį kartą susivienijo su kaimyni- 
nėmis vyriausybėmis, persekiodama „Bato“ narius, parodo 
valstiečių sukilimas, kuris įvyko sekančiais — 1514 metais 
Berne, Zoloturne ir Liucernoje ir kuris privedė prie aristokrati- 
nių vyriausybių ir aplamai patriciato valymo. Be to, valstiečiai 
čia išsikovojo kai kurių pranašumų. Vietinio pobūdžio šveicarų 
sukilimų pasisekimą galima paaiškinti tiesiog tuo, kad Sveica- 
rija buvo dar mažiau centralizuota, negu Vokietija. Su savo 
vietiniais ponais valstiečiai ir 1525 metais visur greitai susido- 
rodavo, bet jie neatremdavo kunigaikščių organizuotų ginkluo- 
tujų pajėgų, o jų Sveicarijoje kaip tik ir nebuvo. 

Tuo pačiu metu, kaip ir „Bato“ sąmokslas Badene, ir tik- 
riausiai būdamas betarpiškai susijęs su juo, kilo Viurtemberge 
antras sąmokslas. Kaip rodo šaltiniai, jis pradėtas organizuoti 


*— t. y. Austrijos Habsburgų vietininko vyriausybė Aukštutiniame 
Elzase ir Breisgau. Red. i 

jau nuo 1503 metų. Kadangi „Bato“ pavadinimas, nuslopinus 
Untergrombacho sąmokslą, pasidarė perdaug pavojingas, tai 
čia sąjunga buvo pavadinta „Vargšu Konradu“. Svarbiausias 
jos centras buvo Remso slėnys Hoenštaufeno kalno papėdėje. 
Kad yra sąjunga, bent liaudžiai jau seniai nebuvo paslaptis. 
Hercogo Ulricho vyriausybės primesta gėdinga priespauda ir 
eilė bado metų, smarkiai prisidėdami prie 1513 ir 1514 metų 
sąjūdžių plitimo, padidino sąjungos narių skaičių; patį spro- 
gimą sukėlė naujai įvestas vyno, mėsos ir duonos mokestis, 
taip pat kapitalo mokestis — vienas pfenigas nuo guldeno per 
metus. Buvo numatoma pirmiausia paimti Sorndorfo miestą, 
kur sąmokslo vadai rinkdavosi peilių gamintojo Kasparo Pre- 
gicerio namuose. Sukilimas prasidėjo 1514 metų pavasarį. Prie 
miesto prisiartino 3000, o kitais duomenimis 5000, valstiečių, 
bet hercogo valdininkams pavyko juos gražiais pažadais įti- 
kinti, kad pasitrauktų; hercogas Ulrichas, pažadėjęs panaikinti 
naujus mokesčius, atskubėjo į miestą su aštuoniasdešimčia rai- 
telių, bet čia šio pažado dėka jau buvo visiškai ramu. Herco- 
gas pažadėjo sušaukti landtagą ir išnagrinėti jame visus skun- 
dus. Tačiau sąjungos vadovai labai gerai suprato, kad Ulri- 
chui tėra svarbu išlaikyti liaudį paklusnią tol, kol jis surinks 
ir sutrauks pakankamai kariuomenės, kad paskui galėtų savo 
žodį sulaužyti ir surinkti mokesčius prievarta. Todėl jie iš Kas- 


` paro Pregicerio namų, „Vargšo Konrado raštinės“, paskelbė 


atsišaukimą, kad įvyks sąjungos suvažiavimas, ir tuo tikslu 
į visas puses pasiuntė savo emisarus. Pavykus pirmajam suki- 
limui Remso slėnyje, visur žymiai padidėjo judėjimo autori- 
tetas liaudies akyse; raštai ir emisarai visur atrado palankią 
dirvą, ir į suvažiavimą, kuris įvyko gegužės 28 dieną Unter- 
tiurkheime, susirinko gausus delegatų skaičius iš visų Viur- 
tembergo dalių. Buvo nutarta energingai tęsti agitaciją ir, 
pasitaikius pirmai patogiai progai, pradėti veiksmus Remso 
slėnyje, siekiant išplėsti sukilimą toliau. Kai buvusiam ka- 
reiviui Bantelhansui iš Detingeno ir visų gerbiamam valstie- 
čiui Zingerhansui iš Viurtingeno pavyko įtraukti į sąjungą 
Svabijos Albo“ gyventojus, visur prasidėjo sukilimas. Tiesa, 


* Švabijos Albas, arba Švabijos Jūra,— Švabijos kalnų rajonas. Red. 

Zingerhansas buvo netikėtai užkluptas ir suimtas, bet Baknan- 
go, Vinendeno ir Markgreningeno miestai pateko į susivieni- 
jusių su plebėjais valstiečių rankas, ir visa šalis nuo Veins- 
bergo iki Blauboireno ir nuo Blauboireno iki Badeno sienos 
buvo apimta atviro sukilimo. Ulrichas turėjo nusileisti. Tačiau, 
paskyręs landtagą birželio 25 dienai, jis kartu kreipėsi į aplin- 
kinius kunigaikščius ir laisvuosius miestus, prašydamas pagal- 
bos prieš sukilimą ir nurodydamas, kad šis sukilimas sudaro 
grėsmę visiems imperijos kunigaikščiams, valdžios organams 
ir diduomenei ir kad jis „nuostabiai primena „Bato“ veiksmus“. 

Tuo tarpu landtagas, t. y. miestų deputatai ir daugelis vals- 
tiečių delegatų, kurie taip pat reikalavo sau vietos landtage, 
jau birželio 18 d. susirinko Štutgarte. Prelatai dar nebuvo at- 
vykę, o riteriai visai nebuvo pakviesti. Štutgarto miesto opo- 
zicija, taip pat netoliese, ties Leonbergu ir Remso slėnyje, sto- 
vėję du grėsmingi valstiečių būriai rėmė valstiečių reikalavi- 
mus. Valstiečių delegatai buvo įleisti, ir buvo nutarta atleisti 
iš pareigų ir nubausti tris neapkenčiamus hercogo patarėjus — 
Lamparterį, Tumbą ir Lorcherį, įsteigti prie hercogo keturių 
riterių, keturių biurgerių ir keturių valstiečių tarybą, paskirti 
hercogui tvirtą algą ir konfiskuoti vienuolynų bei labdarybės. 
įstaigų turtą valstybės iždo naudai. 

Siems revoliuciniams nutarimams hercogas Ulrichas prieš- 
pastatė valstybės perversmą. Birželio 21 d. su savo riteriais 
ir patarėjais jis išjojo į Tiubingeną, kur jį pasekė ir prelatai 
ir kur jis įsakė atvykti taip pat biurgeriams, kurie tai ir pada- 
rė. Landtago posėdžiai buvo tęsiami Tiubingene, valstiečiams. 
nedalyvaujant. Čia karinio teroro sąlygomis biurgeriai išdavė 
savo sąjungininkus, valstiečius. Liepos 8 d. buvo sudaryta 
Tiubingeno sutartis, pagal kurią šalis buvo įpareigota sumo- 
kėti apie vieną milijoną hercogo skolų ir buvo kiek apribota 
hercogo valdžia, — tačiau tų apribojimų jis niekada nesilaikė, — 
o valstiečiai turėjo pasitenkinti keletu tuščių bendrų frazių ir 
labai apčiuopiamu baudžiamuoju įstatymu prieš maištus ir są- 
jungas. Apie valstiečių atstovavimą landtage daugiau, žinoma, 
nebebuvo jokios kalbos. Kaimo gyventojai šaukė apie išdavys- 
tẹ, bet hercogas, luomams apsiėmus sumokėti jo skolas, vėl 

gavo kreditą ir greit surinko kariuomenę; jo kaimynai, ypač 
Pialco kurfiurstas, taip pat atsiuntė jam pagalbinius būrius. 
Tuo būdu visa šalis jau liepos pabaigoje priėmė Tiubingeno 
sutartį ir iš naujo prisiekė. Tik Remso slėnyje pasipriešino 
„Vargšas Konradas“; ten vėl atvykęs hercogas vos nebuvo 
nužudytas, o Kapelberge susikūrė valstiečių stovykla. Tačiau, 
kai viskas užsitęsė, daugumas sukilėlių dėl maisto stokos vėl 
išsisklaidė, o pasilikusieji, sudarę dviprasmišką sutartį su ke- 
letu landtago deputatų, taip pat išsiskirstė į namus. Ulrichas, 
per tą laiką sustiprinęs savo kariuomenę miestų noriai atsiųs- 
tais būriais, — miestai, patenkinus jų reikalavimus, tapo fana- 
tiškais valstiečių priešais, — nepaisydamas sutarties, užpuolė 
Remso slėnį ir apiplėšė jo miestus bei kaimus. Buvo suimta 
1600 valstiečių, iš jų šešiolikai buvo čia pat nukirstos galvos, 
kitiems daugiausia buvo priteista sumokėti didžiules pinigines 
baudas Ulricho iždo naudai. Daugelis ilgą laiką išsėdėjo ka- 
lėjime. Prieš valstiečių sąjungos atkūrimą, prieš bet kokius 
valstiečių susirinkimus buvo išleisti griežti baudžiamieji įstaty- 
mai, o Švabijos bajorai sudarė specialią sąjungą bet kokiems 
sukilimo mėginimams slopinti.— Tačiau svarbiausieji „Vargšo 
Konrado“ vadovai laimingai pasitraukė į Sveicariją, o po ke- 
leto metų daugumas jų pavieniui iš ten vėl sugrįžo į namus. 
Kartu su Viurtembergo judėjimu pasirodė „Bato“ veiklos 
atgijimo požymių Breisgau ir Badeno markgraiystėje. Netoli 
Biulio birželio mėnesį buvo mėginta sukilti, bet tą sukilimą 
markgrafas Filipas greit nuslopino, o sukilimo vadovas Gugel- 
Bastianas Freiburge buvo suimtas ir nužudytas nukertant galvą. 
Tais pačiais 1514 metais, taip pat pavasarį, kilo visuotinis 
valstiečių karas Vengrijoje. Čia tuo metu buvo šaukiama į kry- 
žiaus žygį prieš turkus ir, kaip paprastai, visiems baudžiaunin- 
kams ir priklausomiesiems valstiečiams, kurie panorėtų prie jo 
prisidėti, buvo žadama laisvė. Susirinko apie 60 000 žmonių, 
kurių vadu buvo paskirtas seklerisř Georgas Doža, jau pasi- 
žymėjęs ankstesniuose karuose su turkais ir pakeltas už tai 
į bajorus. Tačiau vengrų riteriai ir magnatai labai neigiamai 
žiūrėjo į šį kryžiaus žygį, dėl kurio jie galėjo netekti savo nuosa- 
vybės, savo baudžiauninkų. Jie nuskubėjo paskui atskirus 

valstiečių būrius ir sugrąžino savo baudžiauninkus, panau- 
dodami prieš juos smurtą bei žiauriai elgdamiesi su jais. Kada 
apie tai sužinojo kryžiuočių kariuomenė, prasiveržė pavergtųjų 
valstiečių įniršis. Du uoliausieji kryžiaus žygio skelbėjai — 
Laurencijus ir Barnabas savo revoliucinėmis kalbomis sukurstė 
dar didesnę kariuomenės neapykantą bajorijai. Pats Doža kar- 
tu su savo kariuomene reiškė neapykantą išdavikiškiems bajo- 
rams. Kryžiuočių kariuomenė tapo revoliucine armija, ir Doža 
ėmė vadovauti šiam naujam judėjimui. 

Jis su savo valstiečiais stovyklavo Rakošo lauke prie Pešto. 
Priešiški veiksmai prasidėjo nuo susidūrimo su bajorų partijos 
žmonėmis aplinkiniuose kaimuose ir Pešto priemiesčiuose. Ne- 
trukus buvo prieita prie ginkluotų susirėmimų, pagaliau visiems 
į valstiečių rankas patekusiems bajorams buvo surengti „„Sici- 
lijos mišparai“9ė ir buvo sudegintos visos aplinkinės pilys. 
Rūmai ėmė grasinti, bet veltui. Kai pirmasis liaudies teismas 
prieš bajoriją prie sostinės sienų buvo įvykdytas, Doža ėmėsi 
tolesnių operacijų. Jis suskirstė savo kariuomenę į penkias 
kolonas. Dvi iš jų buvo pasiųstos į Aukštutinės Vengrijos kal- 
nus, kad ten pradėtų visuotinį sukilimą ir išnaikintų bajorus. 
Trečioji kolona, kuriai vadovavo Ambrušas Salerešis, vienas 
Pešto miestietis, pasiliko Rakošo lauke prižiūrėti sostinės; 
ketvirtąją ir penktąją koloną Doža ir jo brolis Gregoras nuvedė 
prieš Segediną*. 

Tuo tarpu bajorija susirinko Pešte ir kreipėsi į Transilva- 
nijos vaivadą Joaną Zapolją, prašydama padėti. Salerešiui su 
biurgeriniais valstiečių kariuomenės elementais perėjus į priešo 
pusę, bajorai, sudarę sąjungą su Budapešto biurgeriais, sumušė 
ir sunaikino Rakošo lauke stovyklavusį būrį. Daugybė belaisvių 
buvo kuo žiauriausiai nužudyti, o kiti, nupiovus jiems nosis 
ir ausis, buvo paleisti į namus. 

Doža patyrė nesėkmę prie Segedino ir patraukė į Čanadą. 
Jis paėmė jį, prieš tai sumušęs  Ištvano Batorio ir vyskupo 
Čakio vadovaujamą bajorų kariuomenę ir atkeršijęs už žiauru- 
mus Rakošo lauke: kruvinai susidorojęs su belaisviais, kurių 
tarpe buvo vyskupas ir karaliaus iždininkas Telekis. Čanade jis 


* Vengriškas pavadinimas: Segedas. Red. 

paskelbė, kad įvedama respublika, panaikinama bajorija, nu- 
statoma visuotinė lygybė ir liaudies suverenitetas, ir paskui 
patraukė į Temešvarą*, kur buvo pasislėpęs Batoris. Tačiau kol 
jis, gavęs pastiprinimui naują Antono Hosos vadovaujamą 
kariuomenę, du mėnesius laikė apgulęs šią tvirtovę, abu Aukš- 
tutinės Vengrijos kariuomenės būriai keliuose mūšiuose buvo 
bajorų sumušti, o prieš jį patraukė Joano Zapoljos vadovau- 
jama Transilvanijos kariuomenė. Zapolja užpuolė valstiečius 
ir juos išsklaidė, o pats Doža buvo paimtas į nelaisvę, įkai- 
tintame soste gyvas iškeptas ir jo paties Žmonių suvalgytas, 
nes tik su šia sąlyga jiems buvo dovanota gyvybė. Išsklaidyti 
valstiečiai, kuriuos Laurencijus ir Hosa vėl surinko, buvo dar 
kartą sumušti, ir visi, kurie pateko į priešo rankas, buvo užmau- 
ti ant mieto arba pakarti. Tūkstančiai valstiečių lavonų kabojo 
išilgai gatvių ir sudegintų kaimų pakraščiuose. Manoma, kad 
mūšiuose ir skerdynėse žuvo apie 60 000 žmonių. Bajorija pa- 
sistengė, kad artimiausiame landtage valstiečių pavergimas 
vėl būtų pripažintas šalies įstatymu. 

„Vindijos markoje“, t. y. Karintijoje, Krainoje ir Štirijoje, apie 
tą patį laiką prasidėjęs valstiečių sukilimas rėmėsi sąmoks- 
lu, kuris buvo panašaus pobūdžio, kaip ir „Bato“ sąmokslas; 
sąmokslas kilo šioje bajorų ir imperatoriaus valdininkų nunio- 
kotoje, turkų užpuldinėjimų nusiaubtoje ir bado iškamuotoje 
srityje dar 1503 metais, ir jau tuomet įvyko sukilimas. Jau 
1513 metais šių vietovių valstiečiai slovėnai, kaip ir vokiečių 
valstiečiai, vėl iškėlė kovos už „stara prawa“ („senąsias tei- 
ses“) vėliavą, ir jei šiais metais juos dar kartą pavyko nu- 
raminti, jei 1514 metais, kai jų susirinko dar didesnės minios, 
pavyko įkalbėti juos išsiskirstyti, tik imperatoriui Maksimi- 
lianui aiškiai pažadėjus grąžinti „senąsias teises“, tai juo įnirtin- 
gesnis buvo amžinai apgaudinėjamos liaudies keršto karas 1515 
metų pavasarį. Kaip ir Vengrijoje, visur buvo griaunamos pilys ir 
vienuolynai, o valstiečių teisėjai teisė į nelaisvę paimtus bajorus 
ir pasmerkdavo juos mirti nukertant galvą. Štirijoje ir Karin- 
tijoje imperatoriaus karvedžiui Ditrichšteinui greit pavyko 
sukilimą numalšinti; tačiau Krainoje sukilimas buvo nuslopintas, 


* Rumuniškas pavadinimas: Timišoara. Red. 

lik staiga užpuolus Raino miestą (1516 metų rudenį) ir po to 
austrams įvykdžius gausybę žiaurumų, kurie visiškai prilygo 
vengrų bajorų žvėriškumams. 

Aišku, kad po daugelio tokių didelių pralaimėjimų ir po 
šių masinių bajorijos žiaurumų Vokietijos valstiečiai gana il- 
gai buvo- ramūs. Ir vis dėlto nei sąmokslai, nei vietinio pobū- 
džio sukilimai visiškai neišnyko. Jau 1516 metais dauguma 
pabėgusių „Bato“ ir „Vargšo Konrado“ sąmokslo dalyvių su- 
grįžo į Švabiją ir Aukštutinio Reino sritį, o 1517 metais „Ba- 
las“ vėl kuo plačiausiai veikė Svarcvalde. Pats Josas Fricas, 
kuris vis dar nešiojo paslėptą ant krūtinės senąją 1513 metų 
„Bato“ vėliavą, vėl apkeliavo visą Svarcvaldą ir išvystė pla- 
čią veiklą. Sąmokslas buvo iš naujo organizuotas. Kaip ir 
prieš ketverius metus, vėl buvo pradėta organizuoti susi- 
rinkimus Knibise. Tačiau paslaptis nebuvo išlaikyta; valdžia 
sužinojo apie ruošiamą sąmokslą ir ėmėsi ryžtingų priemonių. 
Daugelis buvo suimti ir nužudyti; veikliausieji ir kultūringiau- 
sieji sąmokslo dalyviai turėjo bėgti; jų tarpe turėjo bėgti ir 
Josas Fricas, kurio ir šį kartą nepavyko suimti. Matyt, jis ne- 
trukus po to mirė Šveicarijoje, nes nuo to laiko jo vardas nie- 
kur daugiau nebeminimas. 


IV 


Tuo pat metu, kai Švarcvalde buvo nuslopintas ketvirtasis 
„Bato“ sąmokslas, Vitenberge Liuteris davė ženklą pradėti 
judėjimą, kuris turėjo įtraukti į įvykių sūkurį visus luomus 
ir sukrėsti visą imperiją. Tiuringijos augustino tezių?" poveikis 
priminė žaibą, pataikiusį į parako statinę. Riteriai ir biurgeriai, 
valstiečiai ir plebėjai, suverenumo, siekią kunigaikščiai ir že- 
mesnieji dvasininkai, slaptos mistinės sektos ir literatūrinė — 
mokslinė bei burleskinė satyrinė?ė — opozicija pripažino šias 
lezes iš pradžių bendra, visaapimančia savo įvairių tarpusa- 
vyje susikryžiuojančių siekimų išraiška ir todėl nuostabiai greit 
apie jas susivienijo. Si per vieną naktį susikūrusi visų opozi- 
cinių elementų sąjunga, kad ir kaip trumpai ji išsilaikė, iš 
karto parodė milžinišką judėjimo jėgą ir tuo dar labiau pa- 
spartino jo vystymąsi. 

Tačiau kaip tik dėl šio spartaus judėjimo vystymosi turėjo 
taip pat greitai subręsti ir jame glūdėjusios nesantaikos užuo- 
mazgos, vėl turėjo bent nutrūkti ryšiai tarp įvairių sujaudin- 
tos masės sudėtinių elementų, kurie buvo tiesiog vienas kitam 
priešingi dėl visos savo gyvenimo padėties, turėjo susidaryti tarp 
jų normali priešiškumo būklė. Sis margos opozicinės masės 
susiskaidymas į du polius, susitelkiant apie du traukos cent- 
rus, pasireiškė jau pirmaisiais Reiormacijos metais. Bajorai ir 
biurgeriai neabejodami grupavosi apie Liuterį; valstiečiai ir 
plebėjai, dar nelaikydami Liuterio savo tiesioginiu priešu, su- 
darė, kaip ir anksčiau, atskirą revoliucinę opozicinę partiją. 
Tik judėjimas pasidarė dabar kur kas labiau visuotinis ir giles- 
nis, negu dar neveikiant Liuteriui, ir jis neišvengiamai turėjo 
sukelti aiškiai išreikštą priešingumą, tiesioginį abiejų partijų 
susidūrimą. Šis tiesioginis priešingumas netrukus iškilo aikš- 
tėn: Liuteris ir Miunceris pradėjo tarpusavio kovą spaudoje 
ir iš sakyklos, o kunigaikščių, riterių ir miestų kariuomenė, 
kurią daugiausia sudarė liuteronų arba bent liuteronams ar- 
timos jėgos, išsklaidydavo valstiečių ir plebėjų būrius. 

Kokie skirtingi buvo įvairių reformaciją priėmusių elementų 
interesai ir poreikiai, tai dar prieš Valstiečių karą parodė bajorų 
mėginimas įvykdyti savo reikalavimus prieš kunigaikščių ir 
kunigų valią. | 

Anksčiau mes jau matėme, kokia buvo vokiečių bajorų pa- 
dėtis XVI šimtmečio pradžioje. Bajorai suprato, kad jie gali 
netekti savarankiškumo ir pasidaryti priklausomi nuo pasau- 
lietinių ir dvasiškų kunigaikščių, kurių galia tolydžio didėjo. 
Kartu jie matė, kad, jiems smunkant, taip pat smuko imperijos 
valdžia ir imperija skilo ; daugelį suverenių kunigaikštysčių. 
Todėl savo pačių žlugimą jie turėjo sutapatinti su vokiečių 
kaip nacijos žlugimu. Čia turėjo reikšmės ir ta aplinkybė, kad 
bajorai, ypač betarpiškai imperijai pavaldūs bajorai, buvo toks 
luomas, kuris tiek dėl savo karinės profesijos, tiek ir dėl savo - 
padėties kunigaikščių atžvilgiu daugiausia atstovavo imperi- 
jai ir imperijos valdžiai. Jie buvo labiausiai nacionalinis luo- 
mas, ir kuo galingesnė buvo imperijos valdžia, kuo silpnesni 
buvo kunigaikščiai ir kuo mažiau jų buvo, kuo vieningesnė 
buvo Vokietija, tuo stipresni buvo ir jie. Tuo paaiškinamas 

visuotinis riterių tarpe kilęs nepasitenkinimas dėl apgailėtinos 
politinės Vokietijos padėties, dėl imperijos bejėgiškumo užsie- 
nio politikos klausimais, kuris tolydžio didėjo, imperatoriui pa- 
veldėjimo keliu prijungiant prie imperijos vieną po kitos vis 
naujas provincijas, dėl užsienio valstybių intrigų Vokietijoje ir 
vokiečių kunigaikščių sąmokslų prieš imperijos valdžią, panau- 
dojant užsienio jėgas. Todėl bajorų reikalavimai visų pirma 
turėjo pasireikšti reikalavimu įvykdyti imperijos reformą, kurios 
auka turėjo būti kunigaikščiai ir aukštieji dvasininkai. Api- 
bendrinti šiuos reikalavimus ėmėsi teorinis vokiečių bajorijos 
atstovas Ulrichas fon Hutenas kartu su kariniu ir politiniu 
jos atstovu Francu fon Zikingenu. 

Hutenas labai aiškiai suformulavo bajorų vardu savo iš- 
keltus imperijos relormos reikalavimus ir labai radikaliai juos 
išdėstė. Buvo reikalaujama ne mažiau, kaip pašalinti visus 
kunigaikščius, sekuliarizuoti visas dvasininkų kunigaikštystes 
ir jų turtus, įvesti bajorų demokratiją su monarchu priešaky- 
je,— maždaug tokią, kokia buvo šviesaus atminimo lenkų res- 
publikoje jos geriausiais laikais. Hutenas ir Zikingenas manė, 
kad, įvedus bajorų, šios iš esmės karinės klasės, viešpata- 
vimą, pašalinus susiskaldymo nešėjus — kunigaikščius, panai- 
kinus kunigų galią ir išlaisvinus Vokietiją iš dvasinės Romos 
valdžios, imperija vėl taps vieninga, laisva ir galinga. 

Baudžiava besiremianti bajorų demokratija, kokia ji buvo 
Lenkijoje ir kiek kitokia forma pirmuosius šimtmečius -germa- 
nų užkariautose šalyse, yra viena iš šiurkščiausių visuome- 
nės formų, ir ji vėliau visai natūraliai perauga į išsivysčiusią 
ieodalinę hierarchiją, kuri yra jau žymiai aukštesnė pakopa. 
Vadinasi, ši grynoji bajorų demokratija XVI amžiaus Vokieti- 
joje jau buvo negalima. Ji buvo negalima jau vien dėl to, kad 
Vokietija tuo metu turėjo nemažų ir galingų miestų. Tačiau, 
iš antros pusės, buvo negalima ir ta žemesniosios bajorijos 
ir miestų sąjunga, dėl kurios Anglijoje feodalinė luominė mo- 
narchija virto buržuazine konstitucine monarchija. Vokietijoje 
senoji bajorija išliko, o Anglijoje ji buvo sunaikinta Rožių 
kare?9, išskyrus 28 šeimas, ir ją pakeitė nauja buržuazinės kil- 
mės ir buržuazinių tendencijų bajorija. Vokietijoje išliko bau- 
džiava, ir bajorai turėjo feodalinius pajamų šaltinius; Anglijo- 

je baudžiava buvo beveik visai panaikinta, ir bajorai virto 
paprastais buržuaziniais žemvaldžiais, turinčiais buržuazinį 
pajamų šaltinį — žemės rentą. Pagaliau absoliutinės monar- 
chijos centralizacija, kuri jau nuo Liudviko XI laikų susidarė 
Prancūzijoje dėl priešingumo tarp bajorijos ir miestiečių luomo 
ir paskui vis labiau stiprėjo, Vokietijoje buvo negalima jau 
vien dėl to, kad reikalingų nacionalinei centralizacijai sąlygų 
čia iš viso nebuvo arba buvo tik jų užuomazga. 

Esant tokiai padėčiai, kuo labiau artėjo Hutenas prie prak- 
tinio savo idealo įgyvendinimo, tuo daugiau jis turėjo daryti 
nuolaidų ir tuo mažiau apibrėžtos turėjo darytis jo imperijos 
reformos ribos. Viena bajorija neturėjo pakankamai jėgų šiam 
sumanymui įgyvendinti; tai parodo vis didėjantis jos silp- 
numas kunigaikščių atžvilgiu. Buvo reikalingi sąjungininkai, 
o galimi sąjungininkai tebuvo miestai, valstiečiai ir įtakingi 
reformacijos judėjimo teoretikai. Tačiau miestai pakankamai 
gerai pažinojo bajoriją ir nė kiek ja nepasitikėjo, vengdami 
bet kokios sąjungos su ja; valstiečiai visai pagrįstai laikė ba- 
joriją, kuri čiulpė iš jų paskutinius -syvus ir žiauriai su jais 
elgėsi, savo pikčiausiu priešu, o reformacijos teoretikai ėjo 
kartu arba su biurgeriais, arba su kunigaikščiais, arba su valstie- 
čiais. Be to, bajorų siūloma imperijos reforma nieko teigiamo 
nežadėjo biurgeriams ir valstiečiams; jos svarbiausias tikslas 
pirmiausia buvo bajorijos sustiprėjimas. Esant tokiai padėčiai, 
Hutenui nieko kito nebeliko, kaip tik kuo mažiau teliesti: savo pro- 
pagandiniuose veikaluose būsimus bajorų, miestų ir valstiečių 
savitarpio santykius arba visai jų neliesti, suversti atsakomybę 
už visas blogybes kunigaikščiams, kunigams ir priklausomybei 
nuo Romos ir įrodinėti biurgeriams, kad būsimoje kunigaikš- 
čių ir bajorų tarpusavio kovoje jie, vadovaudamiesi savo pačių 
interesais, turėtų būti bent neutralūs. Apie baudžiavos ir valstie- 
čio prievolių bajorijai panaikinimą Hutenas net neužsimena. 

Vokiečių bajorija į valstiečius tada žiūrėjo visai taip pat, 
kaip lenkų bajorija į savo valstiečius 1830 ir 1846 metų suki- 
limų metu. Kaip ir šiuolaikiniuose lenkų sukilimuose, tuomet 
Vokietijoje judėjimas galėjo turėti pasisekimo; tik visoms 
opozicinėms partijoms ir ypač bajorams ir valstiečiams suda- 
rius sąjungą. Tačiau kaip tik ši sąjunga abiem atvejais buvo 

negalima. Nei bajorai nematė būtino reikalo atsisakyti nuo savo 
politinių privilegijų ir feodalinių teisių valstiečių atžvilgiu, nei 
revoliucingi valstiečiai negalėjo tenkintis bendromis neapibrėž- 
tomis perspektyvomis ir sudaryti sąjungą su bajorais, kurie 
kaip tik buvo labiausiai juos engiantis luomas. Kaip Lenkijoje 
1830 metais, taip Vokietijoje 1522 metais bajorai jau nebega- 
lėjo patraukti į savo pusę valstiečių. Tik visiškai panaikinus 
baudžiavą ir priklausomybės santykius, tik bajorams atsisakius 
nuo visų privilegijų, kaimo gyventojai galėjo su jais susivie- 
nyti; tačiau bajorija, kaip ir kiekvienas privilegijuotas luomas, 
neturėjo nė mažiausio noro pati atsisakyti nuo savo privilegi- 
jų, nuo ypatingos savo padėties, nuo daugumos savo pajamų 
šaltinių. 

Pagaliau, kada kilo kova, bajorija visiškai viena susidūrė 
su kunigaikščiais. Buvo galima iš anksto numatyti, kad kuni- 
gaikščiai, kurie per du šimtmečius nuolat atimdavo iš jos 
vieną poziciją po kitos, lengvai įveiks ją ir šį kartą. 

Pati kovos eiga yra žinoma. Hutenas ir Zikingenas, kuris 
jau buvo pripažintas politiniu ir kariniu Centrinės Vokietijos 
bajorų vadu, 1522 metais neva savigynos tikslais sudarė še- 
šiems. metams Landau mieste Reino srities, Švabijos ir Fran- 
konijos bajorų sąjungą; Zikingenas iš dalies savo lėšomis, iš 
dalies kaimyninių riterių padedamas, surinko kariuomenę, su- 
organizavo pastiprinimų verbavimą ir telkimą Frankonijoje, 
Žemutinio Reino rajonuose, Niderlanduose ir Vestialijoje ir 
1522 metų rugsėjo mėnesį pradėjo karo veiksmus, paskelbda- 
mas karą Triro kuriiurstui — arkivyskupui. Tačiau tuo metu, kai 
jis buvo apgulęs Trirą, jo pastiprinimai, skubiai įsikišus kuni- 
gaikščiams, buvo atkirsti; Heseno landgraias ir Pialco kur- 
fiurstas suteikė Trirui pagalbą, ir Zikingenas turėjo pasislėpti 
savo paties Landštulio pilyje. Nepaisant Huteno ir kitų Zikin- 
geno draugų pastangų, koncentruotų ir skubių kunigaikščių 
veiksmų įbauginti bajorų sąjungos dalyviai paliko jį likimo 
valiai; pats Zikingenas buvo mirtinai sužeistas, atidavė Land- 
štulį ir greit po to mirė. Hutenas turėjo pabėgti į Šveicariją 
ir, praėjus keletui mėnesių, mirė Ciuricho ežero Ufnau saloje. 

Po šio pralaimėjimo ir abiejų vadų mirties bajorijos, kaip 
nuo kunigaikščių nepriklausomos korporacijos, jėga buvo pa- 

laužta. Pradedant nuo šio momento, bajorija tarnauja tik kuni- 
gaikščiams ir yra jų vadovaujama. Greit po to kilęs Valstiečių 
karas dar labiau ją privertė atsiduoti tiesioginei arba netie- 
sioginei kunigaikščių globai. Kartu jis parodė, kad vokiečių 
bajorijai maloniau buvo ir toliau išnaudoti valstiečius, aukš- 
čiausiajai valdžiai priklausant kunigaikščiams, negu nuversti 
kunigaikščius ir kunigus, sudarius atvirą sąjungą su išlais- 
vintais valstiečiais. 


V 


Nuo to momento, kai Liuteris, paskelbdamas karą katalikų 
hierarchijai, išjudino visus Vokietijos opozicijos elementus, 
nebuvo nė vienų metų, kuriais valstiečiai ir vėl nebūtų kėlę 
savo reikalavimų. 1518—1523 metais Švarcvalde ir Aukštuti- 
nėje Švabijoje vienas po kito sekė vietiniai valstiečių sukilimai. 
Nuo 1524 metų pavasario šie sukilimai įgavo sistemingą po- 
būdį. Tų metų balandžio mėn. Marchtalio abatijos valstiečiai 
atsisakė eiti lažą ir vykdyti prievoles; gegužės mėn. Sankt- 
Blazieno valstiečiai atsisakė vykdyti baudžiavines prievoles; 
birželio mėn. Steinheimo prie Memingeno valstiečiai pareiškė 
nemokėsią nei dešimtinės, nei kitų mokesčių; liepos ir rug- 
piūčio mėn. sukilo Turgau valstiečiai, kurie buvo numalšinti 
iš dalies tarpininkaujant ciurichiečiams, iš dalies žiauriomis 
Sveicarijos sąjungos priemonėmis, įsakant nužudyti daugelį 
sukilimo dalyvių. Pagaliau Štiulingeno landgraiystėje įvyko 
lemiamas sukilimas, kurį galima laikyti betarpiška Valstiečių 
karo pradžia. 

Štiulingeno valstiečiai staiga atsisakė vykdyti prievoles 
landgraiui, susijungė į didelius būrius ir, Hanso Miulerio iš 
Bulgenbacho vadovaujami, 1524 m. rugpiūčio 24 d. patraukė 
į Valdshutą. Čia kartu su miestiečiais jie įkūrė evangelinę 
broliją. Miestiečiai turėjo juo daugiau pagrindo stoti į są- 
jungą, nes tuo metu dėl jų pamokslininko Baltazaro Hubma- 
jerio, vieno iš Tomo Miuncerio mokinių ir draugų, religinių 
persekiojimų jie buvo konflikte su priešakinių Austrijos že- 
mių“? valdžia. Buvo taip pat nustatytas sąjungos mokestis —- 
trys kreiceriai į savaitę. Turint galvoje to meto pinigų vertę, 

tai.buvo didžiulis įnašas. Į Elzasą, Mozelio sritį, į visas Aukš- 
tutinio Reino žemes ir į Frankoniją buvo pasiųsti emisarai, 
kad visur į sąjungą įtrauktų valstiečius. Sąjunga užsibrėžė 
tikslą panaikinti feodalų viešpatavimą, sugriauti visas pilis ir 
vienuolynus ir pašalinti visus valdovus, išskyrus imperatorių. 
Sąjungos vėliava buvo Vokietijos trispalvės!. 

Sukilimas greitai išsiplėtė po visą dabartinį Aukštutinį Ba- 
deną. Paniška baimė apėmė Aukštutinės Švabijos bajoriją, 
kurios beveik visos karinės pajėgos veikė Italijoje, kariauda- 
mos prieš Prancūzijos karalių Franciškų I. Bajorijai nieko 
kito nebeliko, kaip tik derybomis užtęsti visą reikalą, o per tą 
laiką gauti pinigų, surinkti kariuomenę ir paskui, turint pakan- 
kamai jėgos, nubausti valstiečius už jų įžūlumą „ugnimi ir 
kalaviju bei plėšimu“9?. Nuo to laiko prasidėjo ta sisteminga 
bajorų ir kunigaikščių išdavystė, nuolatinis savo žodžio lau- 
žymas ir klasta, kuri apibūdina jų elgesį per visą Valstiečių 
karą ir kuri buvo galingiausias jų ginklas prieš išsisklaidžiu- 
sius ir sunkiai suorganizuojamus valstiečius. Svabijos sąjunga, 
kurią sudarė Pietvakarių Vokietijos kunigaikščiai, bajorai ir 
imperijos miestai, ėmėsi tarpininkauti, bet neužtikrino valstie- 
čiams jokių teigiamų nuolaidų. Valstiečių judėjimas nesiliovė. 
Hansas Miuleris iš Bulgenbacho nuo rugsėjo 30 d. iki spalio 
vidurio perėjo Švarcvaldą iki Uracho ir Furtvangeno, padidino 
savo būrį iki 3500 žmonių ir su jais užėmė poziciją ties Eva- 
tingenu (netoli nuo Štiulingeno). Bajorai turėjo savo žinioje 
ne daugiau kaip 1700 žmonių, bet ir šios jėgos buvo išsklai- 
dytos. Jie buvo priversti pasiūlyti paliaubas, kurios iš tiesų 
buvo sudarytos stovykloje prie Evatingeno. Valstiečiams buvo 
pažadėta, kad bus sudarytas draugiškas susitarimas arba be- 
tarpiškai tarp šalių, arba dalyvaujant trečiųjų teismui ir kad 
Stokacho žemės teismas išnagrinės jų skundus. Tiek bajorijos 
kariuomenė, tiek ir valstiečiai išsiskirstė. 

Valstiečiai sutartinai iškėlė 16 tezių, kurios turėjo būti pa- 
teiktos Štokacho teismui patvirtinti. Sios tezės buvo labai 
nuosaikios. Jie tereikalavo panaikinti medžioklės teisę, lažą, ap- 
sunkinančius mokesčius ir aplamai ponų privilegijas, ginti 
nuo savavališkų suėmimų ir šališkų, savavališkus sprendimus 
priimančių teismų. 

Tačiau bajorija, valstiečiams išsiskirsčius į namus, tuoj pat 
vėl pareikalavo vykdyti visas ginčijamas prievoles, kol vyks 
teisminis nagrinėjimas. Valstiečiai, aišku, atsisakė klausyti ir 
patraukė ponus į teismą. iš naujo įsiliepsnojo kova; valstiečiai 
vėl pradėjo rinktis į būrius, kunigaikščiai ir bajorai telkė savo 
kariuomenę. Šį kartą judėjimas kur kas labiau išsiplėtė, perei- 
damas už Breisgau sienos ir pasiekdamas Viurtembergo gilumą. 
Georgo Truchzeso fon Valdburgo, šio Valstiečių karo Albos, 
vadovaujama bajorų kariuomenė žvalgė valstiečius; ji su- 
mušė atskirus pagalbinius jų būrius, bet nedrįso užpulti 
pagrindinių valstiečių jėgų. Georgas Truchzesas vedė su 
valstiečių vadais derybas ir atskirais atvejais sudarydavo su 
jais sutartis. 

Gruodžio pabaigoje Štokacho žemės teismas pradėjo nagri- 
nėti bylą. Valstiečiai protestavo, kad į teismo sudėtį įėjo vieni 
bajorai. Atsakant jiems, buvo perskaitytas imperatoriaus įsa- 
kymas6. Derybos užsitęsė, o per tą laiką bajorai, kunigaikščiai 
ir Švabijos sąjungos valdžia ginklavosi. Erchercogas Ferdinan- 
das, kuris, viešpataudamas dabartinėse paveldimose Austrijos 
žemėse, taip pat valdė Viurtembergą“*, Badeno Švarcvaldą ir 
Pietų Elzasą, įsakė panaudoti prieš maištaujančius valstiečius 
griežčiausias priemones. Buvo liepta juos gaudyti, kankinti ir 
be pasigailėjimo žudyti, visokiausiais būdais juos naikinti, de- 
ginti ir plėšti jų turtą, išvaryti iš šalies jų Žmonas ir vaikus. 
Mes matome, kaip kunigaikščiai ir bajorai laikėsi paliaubų ir 
kaip jie suprato draugišką tarpininkavimą bei skundų nagri- 
nėjimą. Erchercogas Ferdinandas, kuriam Velzerių namai Augs- 
burge paskolino pinigų, kuo skubiausiai ginklavosi. Svabijos 
sąjunga įsakė trimis terminais prisiųsti karinius kontingentus 
ir sumokėti piniginius įnašus. 

Sie ligi to laiko įvykę sukilimai sutampa su Tomo Miuncerio 
buvimu Oberlande penkis mėnesius“. Nors ir nėra tiesioginių 
įrodymų, kad judėjimas būtų prasidėjęs ir vykęs jo įtakoje, bet 
netiesiogiai ši jo įtaka yra visiškai nustatyta. Ryžtingesnieji 
revoliucionieriai valstiečių tarpe dažniausiai yra jo mokiniai 
ir jo idėjų pasekėjai. Visi amžininkai priskyrė jam „Dvylika 
tezių“, taip pat Oberlando valstiečių „Tezių laišką“ [Artikel- 
brief], nors aišku, kad bent pirniojo dokumento jis neparašė. 

Dar grįždamas į Tiuringiją, jis kreipėsi į sukilusius valstiečius 
labai revoliucingu laišku““, 

Tuo pat metu pradėjo regzti intrigas 1519 metais iš Viur- 
tembergo ištremtas hercogas Ulrichas, siekdamas su valstiečių 
pagalba vėl atgauti valdžią savo šalyje. Yra nustatyta, kad 
nuo pat savo ištrėmimo jis siekė panaudoti revoliucinę partiją 
ir nuolat ją rėmė. Jo vardas yra įpainiotas daugelyje 1520— 
1524 metais Svarcvalde ir Viurtemberge vykusių vietinio pobū- 
džio bruzdėjimų, o dabar jis tiesiog pradėjo ruoštis užpulti 
Viurtembergą iš savo Hoentvilio pilies. Tačiau valstiečiai nau- 
dojosi juo tik kaip įrankiu; jis niekada nedarė jiems įtakos, 
ir jie visiškai juo nepasitikėjo. 

Taip praėjo žiema, ir nė viena šalis nepradėjo ryžtingai 
veikti. Ponai kunigaikščiai išsislapstė, valstiečių sukilimas plė- 
tėsi. 1525 metų sausio mėn. visa šalis tarp Dunojaus, Reino 
ir Lecho buvo apimta nepaprasto sujudimo, o vasario mėnesį 
kilo audra. 

Tuo metu, kai Hanso Miulerio iš Bulgenbacho vadovauja- 
mas Švarcvaldo—Hegau būrys užmezgė slaptus ryšius su Viur- 
tembergo hercogu Ulrichu ir iš dalies dalyvavo nesėkmingame 
jo žygyje į Stutgartą (1525 metų vasaris — kovas), vasario 
9 d. sukilo valstiečiai Ride, aukščiau Ulmo. Jie susirinko 
pelkių dengiamoje stovykloje prie -Baltringeno, iškėlė raudoną 
vėliavą ir suformavo Ulricho Smidto vadovaujamą Baltringeno 
būrį. Jų buvo 10—12 tūkstančių. 

Pasklidus gandams, kad į Suseno rajoną ateina kariuome- 
nė, pasiųsta prieš taip pat ir čia atsiradusius nepatenkintuo- 
sius, vasario 25 d. Suseno rajone susirinko Aukštutinio Algau 
būrys, kurį sudarė 7000 žmonių. Kempteno gyventojai, kurie 
visą žiemą kivirčijosi su savo arkivyskupu, vasario 26 d. susi- 
vienijo ir prisidėjo prie būrio. Iškėlę tam tikras sąlygas, prie 
judėjimo prisidėjo Memingeno ir Kaufboireno miestai, bet jau 
čia pasireiškė dviprasmiškumas tos pozicijos, kurios miestai 
laikėsi šioje kovoje. Kovo 7 d. Memingeno mieste buvo priimta 
dvylika Memingeno tezių visiems Aukštutinio Algau vals- 
tiečiams. | 

Algau valstiečių pasiuntiniai padarė tiek įtakos, kad prie 
Bodeno ežero susikūrė Eitelio Hanso vadovaujamas Paežerės 

būrys. Šis būrys taip pat labai greitai didėjo. Vyriausioji jo 
būstinė buvo Bermatingene. 

Jau pirmomis kovo dienomis taip pat sukilo Zemutinio 
Algau, Ochsenhauzeno ir Šelenbergo apylinkių, Ceilio ir 
Valdburgo — Truchzeso valdų — valstiečiai. Žemutinio Algau 
būrys, kurį sudarė 7000 žmonių, įsirengė stovyklą prie Vur- 
cacho. 

Visi šie keturi būriai priėmė Memingeno tezes, kurios, beje, 
buvo kur kas nuosaikesnės, negu Hegau valstiečių tezės, ir 
kurių punktai apie ginkluotųjų būrių pažiūrą į bajoriją ir val- 
džią rodė gana didelį neryžtingumą. Ryžtingumą valstiečiai 
parodė tik karo eigoje, kai jie iš patyrimo pažino savo priešų 
veikimo būdą. 

Tuo pačiu metu, kaip ir šie būriai, prie Dunojaus susiorga- 
nizavo šeštasis būrys. Iš viso rajono nuo Ulmo iki Donauverto, 
iš Ilerio, Roto ir Biberio slėnių susirinko valstiečiai į Leipheimą 
ir ten įsirengė stovyklą. Iš 15 vietovių susirinko visi vyrai, 
galį valdyti ginklą, ir iš 117 vietovių atvyko pastiprinimai. 
Leipheimo būrio vadas buvo Ulrichas Senas, jo pamokslinin- 
kas — Leipheimo pastorius Jakobas Vejė. 

Tuo būdu kovo pradžioje šešiose stovyklose buvo susitelkę 
maždaug apie 30—40 tūkst. ginkluotų sukilusių Aukštutinės 
Svabijos valstiečių. Šie valstiečių būriai buvo labai įvairaus 
pobūdžio. Revoliucinė — Miuncerio -— partija visur turėjo mažu- 
mą. Tačiau visur ji buvo valstiečių stovyklų branduolys ir at- 
rama. Valstiečių masės visada buvo pasiruošusios tartis su 
ponais, jei tik jiems būtų užtikrintos nuolaidos, kurias jie 
tikėjosi išplėšti savo grėsmingu elgesiu. Be to, jei reikalas 
užsitęsdavo ir artindavosi kunigaikščių kariuomenė, karas vals- 
tiečiams darydavosi našta, ir dauguma tų, kurie dar turėdavo 
ko netekti, išsiskirstydavo į namus. Prie būrių prisijungdavo 
daugybė valkataujančių liumpenproletarų, kurie trukdė įvesti 
drausmę, demoralizavo valstiečius ir dažnai čia pasišalindavo, 
čia vėl sugrįždavo. Jau vien iš to aišku, kodėl valstiečių bū- 
riai pradžioje visur apsiribodavo gynybiniais veiksmais, sto- 
vyklose demoralizuodavosi ir, net nepriklausomai nuo taktinių 
trūkumų ir gerų vadų stokos, toli gražu negalėdavo prilygti 
kunigaikščių kariuomenei. 

Dar besirenkant būriams, hercogas Ulrichas su savo surink- 
ta kariuomene ir grupe Hegau valstiečių įsiveržė iš Hoentvilio 
į Viurtembergą. Jei dabar valstiečiai iš kitos pusės būtų puo- 
Ig Truchzeso fon Valdburgo kariuomenę, tai Svabijos sąjunga 
būtų neišvengiamai žlugusi. Tačiau; valstiečių būriams laikan- 
tis vien tik gynybinės taktikos, Truchzesui greit pavyko suda- 
ryti paliaubas su Baltringeno, Algau ir Paežerės būrių valstie- 
čiais, pradėti su jais derybas ir sekmadienį Judica (balandžio 
2 d.)® paskirti terminu, kada viskas turės būti galutinai iš- 
spręsta. Per tą laiką jis spėjo užpulti hercogą Ulrichą, paimti 
Stutgartą ir priversti hercogą jau kovo 17 d. vėl palikti Viur- 
tembergą. Paskui jis ruošėsi pulti valstiečius, bet jo paties 
kariuomenėje landsknechiai sukėlė maištą ir atsisakė pulti 
valstiečius. Tačiau Truchzesui pavyko nuraminti maištininkus, 
ir tada jis leidosi Ulmo link, kur rinkosi nauji pastiprinimai. 
Prie Kirchheimo ties Teko upe jis paliko žvalgų stovyklą. 

Svabijos sąjunga, kurios rankos pagaliau tapo laisvos ir 
kuri jau buvo surinkusi pirmuosius savo kariuomenės būrius, 
dabar nusimetė kaukę ir paskelbė, kad ji „ryžosi su ginklu 
rankose ir su dievo pagalba padaryti galą savavališkiems vals- 
tiečių veiksmams“*š. 

Tuo tarpu valstiečiai griežtai laikėsi paliaubų sąlygų. De- 
ryboms sekmadienį Judica jie iškėlė savo reikalavimus, gar- 
siąsias „Dvylika tezių“. Jie reikalavo suteikti bendruomenėms 
teisę rinkti ir keisti dvasininkus, reikalavo panaikinti mažąją 
dešimtinę, panaudoti didžiąją dešimtinę“ visuomenės reika- 
lams, atskaičius iš jos dvasininko algą, panaikinti baudžiavą, 
medžioklės ir žvejybos teisę, panaikinti mokestį mirties aiveju, 
apriboti nepakeliamus mokesčius, prievoles ir lažą, sugrąžinti 
bendruomenėms ir atskiriems asmenims prievarta iš jų atim- 
tus miškus, ganyklas ir privilegijas, pašalinti savivalę teisin- 
gumo vykdymo ir valdymo srityje. Čia mes matome, kad 
valstiečių būriuose dar gerokai vyravo nuosaiki susitaikėliška 
partija. Revoliucinė partija buvo iškėlusi savo programą dar 
anksčiau „Tezių laiške“. Šis atviras laiškas visoms valstiečių 
bendruomenėms ragino jas stoti į „krikščionių sąjungą ir bro- 
liją“, siekiant pašalinti visus yargus arba geruoju — „o tai, 
tiesą sakant, neįmanoma“,-— arba jėga, ir grasino visiems, ku- 


74 


rie atsisakytų tai vykdyti, „pasaulietiniu atskyrimu“, t. y. tokiu 
atveju jie būtų pašalinti iš visuomenės, ir sąjungos nariai nu- 
trauktų su jais bet kokius santykius. Pasaulietinis atskyrimas 
taip pat turėjo būti taikomas visoms pilims, vienuolynams ir 
bažnyčioms, jei tik bajorai, kunigai ir vienuoliai nepaliks jų 
savo noru, nepersikels į paprastus namus, kokiuose gyvena 
visi kiti žmonės, ir neprisidės prie krikščionių sąjungos.— Taigi 
šiame radikaliame manifeste, kuris, atrodo, buvo parašytas 
iki 1525 metų pavasario sukilimo, visų pirma kalbama apie 
revoliuciją, apie visišką pergalę prieš dar viešpataujančias 
klases, o „pasaulietinio atskyrimo“ reikalavimas tereiškia, kad 
engėjai ir išdavikai turi būti išžudyti, pilys — sudegintos, vie- 
nuolynai ir bažnyčios — konfiskuotos, jų turtai — paversti pi- 
nigais. 

Tačiau dar valstiečiai nebuvo pateikę paskirtiems trečiųjų 
teismo teisėjams savo dvylikos tezių, kai juos pasiekė žinia, 
kad Švabijos sąjunga pažeidė sutartį ir kad artinasi kariuo- 
menė. Tučtuojau buvo imtasi priemonių. Geisboirene įvyko vi- 
suotinė Algau, Baltringeno ir Paežerės būrių valstiečių sueiga. 
Keturi būriai buvo sujungti, ir iš jų buvo sudarytos keturios 
naujos kolonos; buvo nutarta konfiskuoti bažnyčių dvarus, 
parduoti jų brangenybes karo iždo naudai ir deginti pilis. Tuo 
būdu „Tezių laiškas“ greta oficialių dvylikos tezių tapo jiems 
karo vedimo taisyklėmis, o sekmadienis Judica — paskirta tai- 
kos sudarymo diena — tapo visuotinio sukilimo data. 

Visur didėjantis sujudimas, nuolatiniai vietiniai valstiečių 
koniliktai su bajorais, žinios, kad jau šešis mėnesius vis stip- 
rėdamas tęsiasi sukilimas Svarcvalde ir kad jis išsiplėtė iki 
pat Dunojaus ir Lecho, jau pakankamai išaiškina tai, kodėl 
tuojau pat vienas po kito sekę valstiečių sukilimai apėmė du 
trečdalius Vokietijos. Tačiau tas faktas, kad visi atskiri suki- 
limai įvyko vienu metu, įrodo, jog judėjimui vadovavo žmo- 
nės, kurie iš anksto jį organizavo per anabaptistų ir kitus 
emisarus. Viurtemberge, Nekaro žemupio rajone, Odenvalde, 
Žemutinėje ir Vidurinėje Frankonijoje bruzdėjimas prasidėjo 
jau antrojoje kovo pusėje, bet pradėti visuotinį sukilimą visur 
jau iš anksto buvo paskirta baiandžio 2 d., sekmadienį Judica, 
ir lemiamas masinio sukilimo išsiveržimas visur įvyko pirmają 

balandžio savaitę. Taip pat ir Algau, Hegau ir Paežerės būrių 

valstiečiai, varpų skambinimu paskelbę pavojų ir suorgani- 
"zavę masines sueigas, balandžio 1 d. pašaukė visus ginklą val- 
dyti galinčius vyrus į stovyklas ir vienu metu su Baltringeno 
būrio valstiečiais pradėjo karo veiksmus prieš pilis ir vie- 
nuolynus. 

Frankonijoje, kur judėjimas susitelkė apie šešis centrus, su- 
kilimas visur prasidėjo pirmomis balandžio dienomis. Apie tą 
laiką prie Nerdlingeno susiorganizavo dvi valstiečių stovyklos; 
jų padedama, mieste laimėjo revoliucinė partija, kurios vado- 
vas buvo Antonas Forneris. Ši partija pasiekė, kad Forneris ta- 
po burmistru ir miestas prisidėjo prie valstiečių. Ansbache vals- 
tiečiai visur sukilo balandžio 1—7 dienomis, ir iš čia sukilimas 
išsiplėtė iki pat Bavarijos. Rofenburgo rajone valstiečiai ėmėsi 
ginklo jau kovo 22 d. Rotenburgo mieste kovo 27 d. Stejano 
fon Mencingeno vadovaujami smulkieji biurgeriai ir plebėjai 
nuvertė patriciato valdžią; tačiau valstiečių prievolės čia buvo 
svarbiausias miesto pajamų šaltinis, todėl ir naujosios vy- 
riausybės pažiūra į valstiečius buvo labai nepastovi ir dvipras- 
miška. Viurcburgo kapitulos“? valdose balandžio pradžioje 
įvyko visuotinis valstiečių ir nedidelių miestų sukilimas, o 
Bambergo vyskupijoje visuotinis sukilimas per penkias dienas 
privertė vyskupą padaryti nuolaidų. Pagaliau šiaurėje, prie 
Tiuringijos sienos, įsikūrė stipri Bildhauzeno valstiečių sto- 
vykla. 

Odenvalde, kur revoliucinės partijos priešakyje buvo Vende- 
lis Hipleris, bajoras ir buvęs grafų fon Hoenloe kancleris, ir 
Georgas Mecleris, smuklininkas Balenberge prie Krautheimo, 
audra prasidėjo jau kovo 26 d. Valstiečiai iš visų pusių patrau- 
kė Tauberio link. Prie jų taip pat prisidėjo 2000 žmonių iš 
Rotenburgo stovyklos. Vadovauti ėmėsi Georgas Mecleris, ir 
balandžio 4 d., kai atvyko visi pastiprinimai, jis patraukė link 
Sentalio vienuolyno prie Jagsto, kur prie jo prisijungė Meka- 
ro slėnio valstiečiai. Pastarieji, vadovaujami Jekleino Rorba- 
cho, smuklininko Bekingene prie Heilbrono, sekmadienį Judica 
sukilo Fleine, Zontheime ir kitose vietose, o tuo metu Vendelis 
Hipleris su sąmokslininkų būriu staiga paėmė Eringeną ir 
įtraukė į judėjimą aplinkinius valstiečius. Sentalyje abi vals- 

tiečių kolonos, susijungusios į „Šviesųjį būrį“, priėmė dvylika 
tezių ir surengė keletą puolimų prieš pilis ir vienuolynus. „Švie- 
sųjį būrį“ sudarė apie 8000 žmonių, jis turėjo patrankų ir 3000 
"šautuvų. Prie jo prisidėjo ir Frankonijos riteris Florianas Gejeris, 
suformavęs „Juodąjį būrį“, rinktinę kariuomenę, kurią daugiau- 
sia sudarė Rotenburgo ir Eringeno atsargos kariai. 

Karo veiksmus pradėjo Viurtembergo fogtas Nekarsulme, 
grafas Liudvigas fon Helfenšteinas. Visus į jo rankas pateku- 
sius valstiečius jis įsakė tučtuojau nužudyti. „Šviesusis būrys“ 
jam pasipriešino. Grafo įvykdytos žudynės, taip pat ką tik 
gauta žinia apie Leipheimo būrio pralaimėjimą, apie Jakobo 
Vejės nužudymą ir Truchzeso žvėriškumus, sukėlė valstiečių 
įniršį. Veinsberge pasislėpęs Helienšteinas buvo čia užpultas. 
Florianas Gejeris šturmu paėmė pilį; po ilgiau trukusių kau- 
tynių buvo paimtas ir miestas. Grafas Liudvigas ir nemaža ri- 
terių buvo paimti į nelaisvę. Kitą dieną, balandžio 17, Jekleinas 
Rorbachas su keletu ryžtingiausių būrio žmonių teisė belaisvius 
ir keturiolikai iš jų su Helfenšteinu priešakyje paskyrė pačią 
gėdingiausią mirties bausmę, kokią tik galima buvo jiems pri- 
taikyti, — pervaryti per ietininkų rikiuotę. Veinsbergo paėmimas 
ir teroristinis Jekleino Rorbacho kerštas Helfenšteinui reikia- 
mai paveikė bajoriją. Grafai fon Levenšteinai prisidėjo prie 
valstiečių sąjungos, o grafai fon Hoenloe, kurie jau anksčiau 
buvo prie jos prisidėję, bet iki šiol nebuvo suteikę jokios para- 
mos, tučtuojau atsiuntė reikalaujamų ginklų ir parako. 

Vadovai ėmė tartis, ar nereikėtų pakviesti karo vadu Gecą 
fon Berlichingeną, „nes jis galėtų patraukti valstiečių pusėn 
bajoriją“. Pasiūlymui buvo pritarta; tačiau Florianas Gejeris, 
įžvelgęs šiame valstiečių ir vadovų nusiteikime reakcijos pra- 
džią, po to su savo „Juoduoju būriu“ atsiskyrė nuo „Šviesiojo 
būrio“ ir, veikdamas savo rizika, iš pradžių perėjo Nekaro sritį, 
o paskui Viurcburgo teritoriją, visur griaudamas pilis ir kuni- 
gų lizdus. . 

Likusi būrio dalis iš pradžių patraukė į Heilbrona. Siame 
galingame laisvajame imperijos mieste, kaip ir beveik visur, 
prieš patricijus buvo biurgerių opozicija ir revoliucinė opozi- 
cija. Pastaroji, slapta susitarusi su valstiečiais, jau balandžio 
17 d. sąmyšio metu atidarė Georgui Mecleriui ir Jekleinui Ror- 

bachui miesto vartus. Valstiečių vadovai su savo žmonėmis 
užėmė miestą, kuris buvo priimtas į broliją ir davė 1200 gul- 
denų bei nedidelį savanorių būrį. Išplėštas tebuvo dvasininkų 
turtas ir apiplėštos Teutonų ordino?! komandorų valdos. Ba- 
landžio 22 d. valstiečiai išėjo iš miesto, palikdami ten nedide- 
lę įgulą. Heilbronas turėjo pasidaryti įvairių būrių centru. 
Ir iš tikrųjų pastarieji atsiuntė čia savo delegatus, norėdami 
susitarti dėl bendrų veiksmų ir bendrų valstietijos reikalavimų. 
Tačiau biurgerių opozicija ir, atėjus valstiečiams, susivieniję 
su ja patricijai dabar vėl gavo mieste persvarą ir kliudė įvyk- 
dyti bet kokias ryžtingas priemones, telaukdami prisiartinant 
kunigaikščių kariuomenės, kad galėtų galutinai išduoti vals- 
liečius. 

Valstiečiai patraukė į Odenvaldą. Gecas fon Berlichingenas, 
kuris dar tik prieš keleta dienų siūlė savo paslaugas iš pra- 
džių Pfalco kurlfiurstui, paskui valstiečiams, o paskui vėl kur- 
liurstui, balandžio 24 d. buvo priverstas įstoti į evangelinę 
broliją ir prisiimti vyriausiąjį vadovavimą „Spindinčiam švie- 
siajam būriui“ (priešingai Floriano Gejerio „Juodajam būriui“). 
Tačiau Gecas kartu buvo valstiečių belaisvis, nes jie su nepa- 
sitikėjimu stebėjo kiekvieną jo žingsnį ir padarė jį priklau- 
somą nuo vadovų tarybos, be kurios jis negalėjo imtis jokių 
veiksmų. Gecas ir Mecleris su daugybe valstiečių dabar pa- 
traukė per Bucheną į Amorbachą, kur jie išbuvo nuo balan- 
džio 30 d. iki gegužės 5 d., įtraukdami į sukilimą visą Maincą. 
Bajorai visur buvo priversti prisidėti prie valstiečių ir tuo 
išgelbėjo savo pilis; tik vienuolynai buvo apiplėšti ir sudeginti. 
Būrys aiškiai vis labiau demoralizavosi; energingiausieji žmo- 
nės nuėjo kartu su Florianu Gejeriu arba su Jekleinu Ror- 
bachu, kuris, paėmus Heilbroną, taip pat atsiskyrė, matyt, dėl 
to, kad jis, nuteisęs grafą Helienšteiną, negalėjo ilgiau pasilikti 
būryje, kuris norėjo susitarti su bajorais. Sis atkaklus siekimas 
susitarti su bajorais jau pats savaime buvo demoralizacijos 
požymis. Greit po to Vendelis Hipleris iškėlė labai gerą būrio 
reorganizavimo planą: jis patarė imti į tarnybą kasdien besi- 
siūlančius landsknechtus ir kas mėnesį neatnaujinti, kaip kad 
buvo daroma iki šiol, asmeninės būrio sudėties, pritraukiant 
naujus ir atleidžiant senus kontingentus, bet palikti kartą jau 

pašauktus prie ginklo ir šiek tiek apmokytus vyrus. Tačiau 
bendruomenės susirinkimas atmetė abu pasiūlymus; valstie- 
čiai jau pasidarė išdidūs, į visą karą jie ėmė žiūrėti kaip į gro- 
bio žygį, todėl landsknechtų konkurencija jiems buvo nemaloni, 
be to, jie norėjo turėti galimybę sugrįžti namo, kai tik prisipil- 
dys jų kišenės. Amorbache buvo prieita net ligi to, kad Heil- 
brono patarėjas Hansas Berlinas privertė būrio vadovus ir pa- 
tarėjus priimti „Dvylikos tezių paaiškinimą“, dokumentą, ku- 
riame buvo sušvelninti paskutiniai aštrūs dvylikos tezių punktai 
ir kuriame valstiečiai buvo pavaizduoti kaip nuolankūs prašyto- 
jai. Tačiau šį kartą valstiečiams tai pasirodė jau per daug; jie 
triukšmingai atmetė „Paaiškinimą“ ir atkakliai laikėsi pir- 
mykščio tezių teksto. 

Tuo tarpu Viurcburgo vyškupijoje įvyko lemiamas posūkis. 
Vyskupas, kuris, balandžio pradžioje prasidėjus valstiečių su- 
kilimui, pasislėpė įtvirtintoje Frauenbergo pilyje prie Viurc- 
burgo ir visur išsiuntinėjo laiškus, bergždžiai prašydamas 
pagalbos, pagaliau turėjo laikinai nusileisti. Gegužės 2 d. su- 
sirinko landtagas, kuriame buvo atstovaujami ir valstiečiai. 
Tačiau dar prieš tai, kai buvo galima pasiekti kokių nors re- 
zultatų, buvo perimti laiškai, įrodantieji išdavikiškas vyskupo 
intrigas. Landtagas nedelsiant išsiskirstė, ir tarp sukilusių 
miestiečių bei valstiečių ir vyskupo žmonių prasidėjo karo 
veiksmai. Pats vyskupas gegužės 5 d. pabėgo į Heidelbergą; 
jau kitą dieną į Viurcburgą atvyko Florianas Gejeris su „Juo- 
duoju būriu“, o kartu su juo ir Frankonijos Tauberio būrys, 
kurį sudarė Mergentheimo, Rotenburgo ir Ansbacho valstie- 
čiai. Gegužės 7 d. atžygiavo ir Gecas fon Berlichingenas su 
„Spindinčiu šviesiuoju būriu“, ir prasidėjo Frauenbergo ap- 
siautimas. 

Limburge, taip pat Elvangeno ir Halio rajone jau kovo 
pabaigoje ir balandžio pradžioje susikūrė kitas — Gaildorjo, 
arba „Paprastas šviesusis būrys“. Jis veikė labai ryžtingai, or- 
ganizavo sukilimą visoje srityje, sudegino daug vienuolynų 
ir pilių, jų tarpe ir Hoenštauieno pilį, privertė visus valstiečius 
prisidėti prie būrio, o visus bajorus ir net imperijai pavaldžius 
Limburgo smuklių valdytojus įstoti į krikščioniškąją broli- 
ją. Gegužės pradžioje būrys įsiveržė į Viurtembergą, bet buvo 

priverstas pasitraukti. Vokiečių partikuliarizmas, kurį sukėlė 
susiskaldymas į mažas valstybes, neleido tada, kaip ir 1848 
metais, bendrai veikti įvairių valstybių revoliucionieriams. 
Gaildorfo būrys, kuris tegalėjo veikti tik nedidelėje teritorijoje, 
neišvengiamai turėjo suirti, kai tik sukilėliai palaužė šioje te- 
ritorijoje bet kokį pasipriešinimą. Jie sudarė sutartį su Gmiun- 
do miestu ir, palikę iš viso tik 500 ginkluotų valstiečių, išsi- 
skirstė. 

Pjalce, abipus Reino, valstiečių būriai susiformavo balandžio 
pabaigoje. Jie sugriovė daug pilių ir vienuolynų ir gegužės 1 d. 
paėmė Noištadtą Hardto. plokštikalnėje, kai vieną dieną prieš 
tai iš kito kranto persikėlę bruchrainiečiai privertė Spejerio 
miestą sudaryti sutartį. Maršalas fon Cabernas, turėdamas savo 
žinioje tik nedidelę kurfiursto kariuomenę, negalėjo imtis prieš 
sukilusius valstiečius jokių priemonių, todėl gegužės 10 d. kur- 
fiurstas turėjo su jais sudaryti sutartį, kurioje užtikrino, kad 
landtagas palengvins jų padėtį. 

Pagaliau Viurtemberge sukilimas prasidėjo atskirose vie- 
tose dar anksčiau. Uracho kalnyne jau vasario mėnesį vals- 
tiečiai sudarė sąjungą prieš kunigus ir ponus, o kovo pabai- 
goje sukilo Blauboireno, Uracho, Miunzingeno, Balingeno ir 
Rozenieldo valstiečiai. Prie Gepingeno į Viurtembergo teri- 
toriją įsiveržė gaildorliečiai, prie Brakenheimo — Jekleinas 
Rorbachas, prie Pfulingeno — sumušto Leipheimo būrio liku- 
čiai; jie įtraukė į sukilimą kaimo gyventojus. Didelis bruzdėji- 
mas prasidėjo ir kitose vietovėse. Jau balandžio 6 d. valstiečiams 
turėjo pasiduoti Piulingenas. Austrijos erchercogo vyriausybė 
buvo labai sunkioje būklėje. Ji visiškai neturėjo pinigų ir tu- 
rėjo labai maža kariuomenės. Miestų ir pilių padėtis buvo tie- 
siog apgailėtina: jie neturėjo nei įgulų, nei amunicijos. Net 
Aspergas buvo beveik beginklis. 

Vyriausybės mėginimas sutelkti prieš valstiečius miestų 
apsaugos būrius nulėmė greitą jos pralaimėjimą. Balandžio 
16 d. Botvaro apsaugos būrys atsisakė žygiuoti prieš valstie- 
čius ir, užuot išvykęs į Štutgartą, patraukė link Vunenšteino 
prie Botvaro*, sudarydamas ten greit didėjančios biurgerių ir 


* Tas pat, kas ir Gros-Botvaras. Red. 

valstiečių stovyklos branduolį. Tą pačią dieną įvyko sukilimas 
Cabergau; Maulbrono vienuolynas buvo išplėštas, o kai kurie 
kiti vienuolynai ir pilys buvo visiškai sunaikinti. Iš kaimyninio 
"Bruchraino Gėjaus* valstiečiai gavo pastiprinimų. 

Ant Vunenšteino kalno susirinkusiam būriui ėmėsi vadovauti 
Maternas Fojerbacheris, miesto patarėjas Botvare, vienas iš 
biurgerių opozicijos vadovų, kuris buvo taip susikompromi- 
tavęs dalyvavimu judėjime, jog turėjo dėtis prie valstiečių. 
Tačiau jis visam laikui pasiliko labai nuosaikus, kliudė pri- 
taikyti pilių atžvilgiu „Tezių laiško“ reikalavimus ir visur sten- 
gėsi būti tarpininku tarp valstiečių ir nuosaikių biurgerių. Jis 
sukliudė viurtembergiečiams susijungti su „Spindinčiu švie- 
siuoju būriu“, ir kaip tik jis vėliau privertė gaildorliečius pa- 
likti Viurtemberga. Dėl jo biurgeriškų tendencijų balandžio 
19 d. jis buvo nušalintas, bet jau kitą dieną vėl buvo paskirtas 
karo vadu. Jis buvo laikomas nepakeičiamu, ir net kai ba- 
landžio 22 d. prie viurtembergiečių prisijungė Jekleinas Ror- 
bachas su 200 ryžtingų Žmonių, pastarajam nieko kito nebe- 
liko, kaip tik palikti Fojerbacherį jo poste, o pačiam pasiten- 
kinti rūpestinga jo veiksmų priežiūra. 

Balandžio 18 d. vyriausybė mėgino pradėti derybas su vals- 
tiečiais, kurie buvo išsidėstę ant Vunenšteino. Valstiečiai rei- 
kalavo, kad vyriausybė priimtų dvylika tezių, bet jos įgalio- 
tiniai, aišku, su tuo negalėjo sutikti. Tuomet būrys leidosi į žy- 
ej. Balandžio 20 d. jis buvo Laulene, kur vyriausybės atstovų 
pasiūlymai buvo atmesti paskutinį kartą. 22 d. šis 6000 žmonių 
būrys išsidėstė Bitigheime, grasindamas Štutgartui. Dauguma 
Štutgarto tarybos narių pabėgo, ir vadovauti valdymui buvo 
paskirtas miestiečių komitetas. Miestiečiai buvo suskilę į to- 
kias pat partijas, kaip ir visur: į patricijus, biurgerių opoziciją 
ir revoliucinius plebėjus. Pastarieji balandžio 25 d. atidarė 
valstiečiams vartus, ir Stutgartas buvo tučtuojau paimtas. Čia 
galutinai buvo nustatyta „Šviesiojo krikščioniškojo būrio“, kaip 
dabar pasivadino Viurtembergo sukilėliai, organizacija, buvo 
priimtos tvirtos taisyklės dėl algų, grobio pasidalijimo, aprī- 


* Gėjus — kalnuota Viurtembergo pietvakarių sritis. Red. 

pinimo ir t. t. Prie valstiečių prisidėjo nedidelis štutgartiečių 
būrys, kuriam vadovavo Tėjus Gerberis. 

Balandžio 29 d. Fojerbacheris su visu būriu pastojo kelią 
gaildoriiečiams, įsiveržusiems į Viurtembergo teritoriją iki pat 
Sorndorlo. Visą šią vietovę jis priėmė į sąjungą, šiuo pagrin- 
du priversdamas gaildorliečius sugrįžti atgal. Taigi jis, ne- 
leisdamas savo būriui susilieti su nesuvaldomais gaildorlie- 
čiais, sukliudė sustiprėti jame revoliuciniams elementams, 
kuriems vadovavo Rorbachas, nes tai jam buvo pavojinga. Ga- 
vęs žinią, kad artinasi Truchzesas, Fojerbacheris iš Sorndor- 
fo išėjo jo pasitikti ir gegužės 1 d. išsidėstė prie Kirchheimo 
ties Teko upe. 

Ligi šiol mes parodėme, kaip prasidėjo ir vystėsi sukilimas 
toje Vokietijos dalyje, kurią mes turime laikyti pirmosios vals- 
tiečių būrių grupės veikimo arena. Prieš pasakodami apie ki- 
tas grupes (Tiuringijoje ir Hesene, Elzase, Austrijoje ir Alpė- 
se), mes turime aprašyti Truchzeso žygį, kurio metu, iš pra- 
džių veikdamas vienas, vėliau įvairių kunigaikščių ir miestų 
remiamas, jis sunaikino šią pirmąją sukilėlių grupę. 

Su Truchzesu mes išsiskyrėme prie Ulmo, kur jis atvyko 
kovo pabaigoje, palikęs prie Kirchheimo ties Teku Ditricho 
Speto vadovaujamą žvalgų būrį. Truchzeso korpusas — kuris, 
įjungus į jo sudėtį Ulme dislokuotus sąjunginius pastiprini- 
mus, turėjo beveik 10000 žmonių, iš kurių 7200 buvo pėstinin- 
kai,— buvo vienintelė kariuomenė. galinti vesti puolamąjį ka- 
rą prieš valstiečius. Pastiprinimai buvo telkiami Ulme labai 
iš lėto dalinai dėl verbavimo sunkumų sukilimo apimtose vie- 
tovėse, dalinai dėl to, kad vyriausybėms trūko pinigų, dalinai 
todėl, kad esamoji negausi kariuomenė visur būtinai buvo 
reikalinga miestų įtvirtinimams ir pilims ginti. Mes jau ma- 
tėme, kiek nedaug kariuomenės turėjo kunigaikščiai ir miestai, 
nepriklausę Švabijos sąjungai. Taigi viskas priklausė nuo Geor- 
go Truchzeso ir jo sąjunginės kariuomenės laimėjimų. 

Truchzesas iš pradžių nužygiavo prieš Baliringeno būrį, ku- 
ris tuo metu buvo pradėjęs griauti pilis ir vienuolynus Rido 
rajone. Prisiartinus sąjunginei kariuomenei, valstiečiai atsi- 
traukė, o apsupant jai pelkes, jie buvo iš jų išstumti, po to 
persikėlė per Dunojų ir metėsi į Švabijos Albo tarpeklius ir 

miškus. Čia kavalerija ir artilerija, sudariusios pagrindinę są- 
junginės kariuomenės jėgą, nieko negalėjo jiems padaryti, ir 
Truchzesas liovėsi juos persekiojęs. Jis leidosi į žygį prieš 
leipheimiečius, kurių 5000 žmonių buvo prie Leipheimo, 
4000 — Mindelio slėnyje ir 6000 — prie Ilertiseno; jie sukėlė visą 
sritį, griovė vienuolynus ir pilis ir ruošėsi visomis trimis ko- 
lonomis pulti Ulmą. Ir čia valstiečiai, atrodo, buvo iš dalies 
jau demoralizuoti, ir dėl to būrys pasidarė nekovingas, nes 
Jakobas Vejė iš pat pradžių mėgino tartis su Truchzesu. Ta- 
čiau pastarasis, turėdamas pakankamai karinių jėgų, dabar 
nesutiko tartis ir, balandžio 4 d. užpuolęs prie Leipheimo bū- 
rio branduolį, visiškai jį sumušė. Jakobas Vejė ir Ulrichas 
Senas, taip pat kiti du valstiečių vadai buvo paimti į nelaisvę, 
ir jiems buvo nukirstos galvos. Leipheimas kapituliavo, ir po 
kelių antpuolių apylinkėse buvo užimtas visas rajonas. 
Naujas landsknechtų maištas, sukeltas siekiant pasiplėšti 
ir gauti papildomą užmokestį, ir vėl sulaikė Truchzesą iki ba- 
landžio 10 d. Paskui jis patraukė į pietvakarius prieš baltrin- 
geniečius, kurie tuo laiku buvo užpuolę jo valdas — Valdburgą, 
Ceilį ir Voliegą ir apgulę jo pilis. Ir čia jis rado valstie- 
čių jėgas suskaldytas ir balandžio 11 ir 12 d. sumušė jas da- 
limis keliuose mūšiuose, tuo būdu visiškai išsklaidydamas ir 
Baltringeno būrį. Jo likučiai, kunigo Floriano vadovaujami, 
atsitraukė link tos vietovės, kur buvo išsidėstęs Paežerės bū- 
rys. Prieš jį dabar ir metė savo jėgas Truchzesas. Paežerės 
būrys, per tą laiką ne tik suorganizavęs keletą antpuolių, bet 
ir įtraukęs į broliją Buchhorno (Fridrichshaieno) ir Volma- 
lingeno miestus, balandžio 13 d. Zalemo vienuolyne sušaukė 
didžiąją karinę tarybą, kuri nutarė eiti pasitikti Truchzeso 
ir jam pasipriešinti. Nedelsiant visur buvo duotas pavojaus sig- 
nalas, ir į Bermatingeno stovyklą susirinko 10 000 žmonių, prie 
kurių prisidėjo ir sumušti baltringeniečiai. Balandžio 15 d. vals- 
tiečiai sėkmingai atsilaikė mūšyje su Truchzesu, kuris, neno- 
rėdamas čia rizikuoti savo kariuomene lemiamose kautynėse, 
pasiūlė derybas, juo labiau, kad sužinojo, jog artinasi Algau 
ir Hegau būriai. Todėl balandžio 17 d. Veingartene jis sudarė 
su Paežerės ir Baltringeno valstiečiais iš pirmo žvilgsnio 

jiems gana palankią sutartį, su kuria ilgai negalvodami 
jie sutiko. Jis netgi pasiekė, kad šią sutartį taip pat priėmė 
Aukštutinio ir Žemutinio Algau valstiečių delegatai, o po to at- 
sitraukė į Viurtembergą. 

Truchzeso gudrumas čia išgelbėjo jį nuo aiškios pražūties. 
Jeigu jis nebūtų sugebėjęs apgauti nepastovių, ribotų ir dau- 
giausia jau demoralizuotų valstiečių ir dažniausiai negabių, 
bailių ir parsidavėliškų jų vadų, tai jis su savo nedidele ka- 
riuomene būtų buvęs apsuptas keturių kolonų, kurios visos 
kartu turėjo mažiausia 25 000—30 000 žmonių, ir tikrai būtų 
buvęs sunaikintas. Tačiau jo priešų ribotumas — neišvengia- 
mas valstiečių masių ribotumas — leido jam pasprukti iš jų 
rankų kaip tik tokiu momentu, kai jie vienu smūgiu galėjo 
užbaigti visą karą, bent Švabijoje ir Frankonijoje. Paežerės 
valstiečiai taip tiksliai laikėsi sutarties, kuria jie, žinoma, ga- 
lų gale buvo žiauriai apgauti, kad vėliau pakėlė ginklą prieš 
savo pačių sąjungininkus, prieš Hegau valstiečius; tiesa, sa- 
vo vadų į išdavikišką sandėrį įtraukti Algau valstiečiai nedel- 
siant atsisakė sutarties, bet Truchzesui tuo metu jau nebe- 
grėsė pavojus. 

Nors Hegau valstiečiai ir nepasirašė Veingarteno sutar- 
ties, bet greit po to kitu būdu įrodė savo begalinį vietinį ri- 
botumą ir atkaklų provinciališkumą, kuris sužlugdė visą Vals- 
tiečių karą. Kai Truchzesas, nepavykus deryboms „su jais, 
žygiavo į Viurtembergą, jie sekė paskui jį, visą laiką pasilik- 
dami jo sparne. Tačiau jiems nė į galvą neatėjo susijungti su 
viurtembergiečių ,„Šviesiuoju krikščioniškuoju būriu“, ir vien 
dėl to, kad Viurtembergo ir Nekaro slėnio valstiečiai kartą at- 
sisakė jiems padėti. Todėl, kai Truchzesas gana toli atsitraukė 
nuo jų gimtųjų vietų, jie Kuo ramiausiai pasuko atgal ir lei- 
dosi į žygį prieš Freiburgą. 

Mes palikome Materno Fojerbacherio vadovaujamus viur- 
tembergiečius prie Kirchheimo ties Teku, iš kur Truchzeso pa- 
liktas Ditricho Speto vadovaujamas žvalgų būrys atsitraukė 
Uracho link. Po nesėkmingo mėginimo paimti Urachą Fojer- 
bacheris pasuko į Niurtingeną ir pasiuntė visiems kaimyni- 
niams sukilėlių būriams laiškus, prašydamas pastiprinimų le- 
miamoms kautynėms. Ir iš tikrųjų Žymūs pastiprinimai at- 

vyko tiek iš Viurtembergo lygumos, tiek ir iš Gėjaus. Būtent 
Gėjaus valstiečiai, susijungę su Leipheimo būrio likučiais, pa- 
sitraukusiais į vakarų Viurtembergą, ir pakėlę sukilimą visa- 
me Aukštutinio Nekaro ir Nagoldo slėnyje iki pat Beblinge- 
no ir Leonbergo, sudarė du stiprius būrius ir gegužės 5 d. 
Niurtingene susijungė su Fojerbacheriu. Truchzesas susidūrė 
su jungtiniais būriais prie Beblingeno. Dėl jų skaičiaus, arti- 
„ lerijos ir pasirinktos pozicijos jis sumišo; pagal savo įpras- 
tinj metodą jis nedelsiant pradėjo su valstiečiais derybas ir 
sudarė su jais paliaubas. Tuo būdu visai susilpninęs valstiečių 
budrumą, jis gegužės 12 d. paliaubų metu juos netikėtai užpuolė 
ir privertė pradėti lemiamas kautynes. Valstiečiai ilgai ir drąsiai 
priešinosi, kol pagaliau Beblingenas dėl biurgerių išdavystės 
atiteko Truchzesui. Kairysis valstiečių sparnas, nustojęs dėl 
to savo atramos, buvo parblokštas ir apeitas. Tai nulėmė kau- 
tynių baigtį. Nedrausmingi valstiečiai pakriko ir netrukus pra- 
dėjo paniškai bėgti; kas iš jų sąjunginių raitelių nebuvo už- 
muštas arba paimtas į nelaisvę, tas metė ginklus ir nuskubėjo 
namo. „Šviesusis krikščioniškasis būrys“ buvo visiškai išsklai- 
dytas, o kartu buvo galutinai nuslopintas ir visas Viurtembergo 
sukilėlių judėjimas. Tėjus Gerberis paspruko į Eslingeną, Fo- 
jerbacheris pabėgo į Šveicariją, Jekleinas Rorbachas buvo pa- 
imtas į nelaisvę ir grandinėse atvilktas į Nekargartachą, kur 
Truchzeso įsakymu buvo pririštas prie stulpo ir, apdėjus mal- 
komis, gyvas iškeptas ant lengvos ugnies. Pats Truchzesas, 
čia pat puotaudamas su savo riteriais, gėrėjosi šiuo riterišku 
spektakliu. 

Iš Nekargartacho įsiveržęs į Kraichgau, Truchzesas rėmė 
Pfalco kurfiursto operacijas. Pastarasis, surinkęs per tą laiką 
kariuomenę ir gavęs žinią apie Truchzeso laimėjimus, tuojau 
sulaužė su valstiečiais sudarytą sutartį, gegužės 23 d. užpuolė 
Bruchrainą, paėmė po atkaklaus priešinimosi Malšą ir jį su- 
degino, išplėšė daugelį kaimų ir paėmė Bruchzalį. Tuo pačiu 
metu Truchzesas užgrobė Epingeną ir paėmė į nelaisvę te- 
nykštį judėjimo vadą Antoną Eizenhutą, kuris kurfiursto jsa- 
kymu nedelsiant buvo nužudytas kartu su keliolika kitų vals- 
tiečių vadų. Taip Bruchrainas ir Kraichgau buvo nuraminti ir 
turėjo sumokėti apie 40 000 guldenų kontribucijos. Abi kariuo- 

menės — Truchzeso būrys, ankstesnėse kautynėse sumažėjęs 
iki 6000 žmonių, ir kurfiursto būrys (6500 žmonių) — dabar su- 
sijungė ir patraukė prieš odenvaldiečius. 

Žinia apie pralaimėjimą prie Beblingeno visur sukilėliams 
kėlė baimę. Laisvieji imperijos miestai, kuriuos varžė valstie- 
čių globa, staiga vėl lengviau atsikvėpė. Heilbronas pirmasis 
paskubėjo taikytis su Svabijos sąjunga. Heilbrone buvo vals- 
tiečių kanceliarija ir posėdžiavo įvairių būrių delegatai, aptar- 
dami pasiūlymus, kurie turėjo būti pateikti imperatoriui ir im- 
perijai visų sukilusių valstiečių vardu. Sie pasitarimai, kurių 
tikslas buvo prieiti bendrą, visai Vokietijai reikšmingą rezulta- 
tą, dar kartą parodė, kad joks luomas, tame tarpe ir valstie- 
čiai, dar nebuvo tiek subrendęs, kad, vadovaudamasis savo po- 
žiūriu, galėtų naujai pertvarkyti visą Vokietijos santvarką. 
Tuoj paaiškėjo, kad šiam tikslui reikia panaudoti bajoriją ir 
ypač miestiečius. Todėl pasitarimuose vadovaujantis vaidmuo 
atiteko Vendeliui Hipleriui. Iš visų judėjimo vadų Vendelis 
Hipleris teisingiausiai suprato esamą padėtį. Jis nebuvo nei 
revoliucionierius, turįs platų akiratį, koks buvo Miunceris, nei 
valstiečių atstovas, koks buvo Mecleris arba Rorbachas. Įvai- 
riapusis jo patyrimas ir atskirų luomų padėties vienas kito at- 
žvilgiu praktinis pažinimas neleido jam pasisakyti išimtinai už 
kurio nors vieno judėjime dalyvavusio luomo interesus kitų 
luomų nenaudai. Kaip Miunceris — atstovaudamas klasei, kuri 
neturėjo jokių ligi to laiko žinomų olicialių visuomeninių ryšių 
ir buvo proletariato užuomazga, — nujautė ateisiant komuniz- 
mą, taip Vendelis Hipleris, atstovaudamas, taip sakant, visų 
pažangių nacijos elementų atstojamajai, nujautė šiuolaikine 
buržuazinę visuomenę. Tiesa, jo ginami principai ir keliami 
reikalavimai nebuvo kažkas tuojau pat įvykdomo, bet jie iš- 
reiškė, gal kiek suidealinta forma, būtiną tuo metu vykusio 
feodalinės visuomenės irimo rezultatą; ir valstiečiai, kai tik 
jie užsibrėžė sau tikslą parengti įstatymų projektus visai im- 
perijai, būtinai turėjo sutikti su šiuo požiūriu. Todėl valstie- 
čių reikalaujama centralizacija čia, Heilbrone, įgavo labiau 
apibrėžtą formą, nors ši centralizacijos forma be galo skyrė- 
si nuo tos, kokią vaizdavosi valstiečiai. Pavyzdžiui, tiksliau 
buvo apibrėžti reikalavimai įvesti vienus pinigus, matus ir 

saikus, panaikinti vidaus muitus ir t. t., žodžiu, tie reikala- 
vimai, kurie daugiau atitiko miesto biurgerių, negu valstiečių 
interesus. Taip ir bajorams buvo padarytos nuolaidos, gerokai 
primenančios šiuolaikinius išpirkimus ir galų gale sąlygojan- 
čios feodalinės žemės nuosavybės virtimą buržuazine žemės 
nuosavybe. Trumpai tariant, kai tik valstiečių reikalavimai bu- 
vo suvesti į „imperijos reformos“ reikalavimą, jie neišvengiamai 
buvo pajungti jei ne to momento biurgerių reikalavimams, tai 
galutiniams jų interesams. 

Kai Heilbrone dar buvo svarstoma ši imperijos reforma, 
„Dvylikos tezių paaiškinimo“ autorius Hansas Berlinas jau 
išvyko pasitikti Truchzeso, norėdamas patricijų ir biurgerių 
vardu pradėti derybas dėl miesto atidavimo. Išdavystę parėmė 
reakcijos veiksmai pačiame mieste, ir Vendelis Hipleris su 
valstiečiais turėjo bėgti. Hipleris nuvyko į Veinsbergą, kur jis 
mėgino surinkti viurtembergiečių likučius ir tą nedaugelį gail- 
dorliečių, kurie dar buvo kovinėje parengtyje. Tačiau, artinan- 
tis Pfalco kurliurstui ir Truchzesui, jis buvo priverstas palikti 
ir šią vietovę. Iš čia jis turėjo nuvykti į Viurcburgą, norėdamas 
išjudinti „Spindintį šviesųjį būrį“. Per tą laiką Svabijos są- 
jungos ir kurfiursto kariuomenė užėmė visą Nekaro sritį, pri- 
vertė valstiečius iš naujo prisiekti, sudegino daug kaimų, nu- 
žudė arba pakorė visus mėginusius pabėgti valstiečius, kurie 
pateko į jos rankas. Keršijant už Helienšteino nužudymą, Veins- 
bergas buvo visiškai sudegintas. 

Tuo tarpu prie Viurcburgo susivieniję valstiečių būriai ap- 
supo Frauenbergą; gegužės 15 d., dar prieš pralaužiant spra- 
gą, jie narsiai, bet bergždžiai šturmavo tvirtovę. 400 geriausių 
karių, daugiausia iš Floriano Gejerio būrio, pasiliko grioviuose 
negyvi arba sužeisti. Po dviejų dienų, gegužės 17 d., atvyko 
Vendelis Hipleris ir sušaukė karinį pasitarimą. Jis pasiūlė 
palikti prie Frauenbergo tik 4000 žmonių, o su visomis pagrin- 
dinėmis jėgomis, kurias sudarė apie 20 000 žmonių, išsidėstyti 
stovykloje po Truchzeso akimis prie Jagsto, netoli Krautheimo, 
kur galima būtų sukoncentruoti visus pastiprinimus. Planas 
buvo puikus: tik surinkus sukilėlių mases ir turint žmonių 
skaičiaus persvarą, buvo galima tikėtis sumušti kunigaikščių 
kariuomenę, kurią dabar sudarė apie 13000 žmonių. Tačiau 

valstiečiai jau buvo tokie demoralizuoti ir taip netekę drąsos, 
kad nebegalėjo imtis kokių nors ryžtingų priemonių. Gecas 
fon Berlichingenas, kuris netrukus po to atvirai pasirodė esas 
išdavikas, taip pat, atrodo, galėjo nemaža prisidėti prie to, kad 
būrys buvo sulaikytas vietoje; tuo būdu Hiplerio planas nebuvo 
įgyvendintas, o būriai, kaip ir anksčiau, paliko išsisklaidę. 
„Spindintis šviesusis būrys“ pasileido į žygį tik gegužės 23 d., 
kai Irankoniečiai pažadėjo kuo greičiausiai sekti paskui jį. 
26 d. gavęs žinią, kad markgraias* pradėjo karo veiksmus 
prieš valstiečius, prie Viurcburgo stovėjęs nedidelis markgrafui 
pavaldžių valstiečių Ansbacho būrys išsiskirstė į namus. Likusi 
apgulos kariuomenės dalis kartu su Floriano Gejerio „Juoduoju 
būriu“ užėmė pozicijas prie Heidingsieldo, netoli nuo Viurc- 
burgo. 

„Spindintis šviesusis būrys“ gegužės 24 d. atvyko į Kraut- 
heimą menkai tepasirengęs kovai. Čia daugelis valstiečių 
sužinojo, kad jų kaimai per tą laiką prisiekė Truchzesui, 
ir dėl to išsiskirstė į namus. Būrys pasileido į tolimesnį žygį 
Nekarsulmo kryptimi ir gegužės 28 d. pradėjo derybas su Truch- 
zesu. Kartu išvyko pasiuntiniai į Frankoniją, Elzasą ir Švarc- 
valdą bei Hegau prašyti valstiečius nedelsiant atsiųsti pastip- 
rinimų. Iš Nekarsulmo Gecas žygiavo atgal Eringeno link. Bū- 
rys kasdien mažėjo; šio žygio metu dingo ir pats Gecas fon 
Berlichingenas; jis nujojo į namus, dar anksčiau per savo seną 
ginklo draugą Ditrichą Speta pradėjęs derybas su Truchzesu 
dėl savo perėjimo pas jį. Prie Eringeno melagingos žinios apie 
priešo artėjimą bejėgių ir drąsos netekusių valstiečių tarpe 
staiga sukėlė panišką baimę; būrys labai netvarkingai išbėgio- 
jo, ir tik su dideliu vargu Mecleriui ir Vendeliui Hipleriui pa- 
vyko sulaikyti apie 2000 žmonių, kuriuos jie vėl nuvedė prie 
Krautheimo. Tuo laiku pasirodė ir Frankonijos apsaugos bū- 
rys, kurį sudarė 5000 žmonių. Tačiau, žygiuodamas per Leven- 
šteiną į Eringeną aplinkiniu keliu, kurį nurodė Gecas, tu- 
rėdamas veikiausiai išdavikiškus tikslus, jis apsilenkė su 
„Šviesiuoju būriu“ ir pasileido į Nekarsulmą. Šis miestelis, 


* — Kazimiras Brandenburgietis, valdęs Ansbacho ir Baireito kuni- 
gaikštystes. Red. 

užimtas keleto „Spindinčio šviesiojo būrio“ dalinių, buvo Truch- 
zeso apgultas. Frankoniečiai jį pasiekė naktį ir pamatė 
sąjunginės stovyklos ugnis; tačiau jų vadovams neužteko drą- 
sos pulti, ir jie pasitraukė atgal į Krautheimą, kur pagaliau 
surado „Spindinčio šviesiojo būrio“ likučius. Nesulaukęs pa- 
ramos, Nekarsulmas gegužės 29 d. pasidavė sąjunginei kariuo- 
menei. Truchzesas įsakė tučtuojau nužudyti trylika valstiečių 
ir po to išvyko persekioti „Šviesiojo būrio“, pakeliui viską nai- 
kindamas ugnimi ir kalaviju, plėšdamas ir žudydamas. Jo kelias 
Nekaro, Kocherio ir Jagsto slėniuose visur buvo nužymėtas 
degėsiais ir medžiuose pakartais valstiečiais. 

Prie Krautheimo sąjunginė kariuomenė pavijo valstiečius, 
kurie, Truchzesui žygiuojant sparne, turėjo pasitraukti į Kenigs- 
holeną prie Tauberio. Turėdami 8000 žmonių ir 32 pabūklus, čia 
jie ir užėmė poziciją. Truchzesas prie jų prisiartino dengia- 
mas kalvų ir miškų ir, išsiuntęs į priekį apeinamąsias kolonas, 
birželio 2 d. užpuolė juos su tokia žmonių skaičiaus persvara 
ir energija, kad valstiečiai, nepaisant kuo atkakliausio, ligi 
pat nakties trukusio daugelio jų grupių priešinimosi, buvo 
visiškai sumušti ir išblaškyti. Kaip ir visada, pagrindinį vaid- 
menį sunaikinant sukilėlių kariuomenę ir čia suvaidino sąjun- 
ginė kavalerija, praminta „valstiečių mirtimi“. Užpuolusi jau 
artilerijos apšaudymo, šautuvų ugnies ir ietininkų atakų iš 
pusiausvyros išmuštus valstiečius, ji visiškai juos išsklaidė ir 
pavieniui sunaikino. Apie Truchzeso ir jo raitelių kariavimo 
būdą geriausiai galima spręsti iš likimo, kurio susilaukė vals- 
tiečių kariuomenėje buvę 300 Kenigshoieno miestiečių. Mūšio 
metu jie visi, išskyrus penkiolika žmonių, buvo sukapoti, o iš 
tų penkiolikos dar keturiems vėliau buvo nukirstos galvos. 

Tuo būdu baigęs kovą su odenvaldiečiais, Nekaro slėnio 
ir Žemutinės Frankonijos valstiečiais, Truchzesas, organizuo- 
damas plėšikiškus antpuolius, degindamas ištisus kaimus ir 
be atodairos žudydamas, numalšino visas aplinkines vietoves 
ir paskui patraukė prieš Viurcburgą. Pakeliui jis sužinojo, kad 
antrasis Frankonijos būrys, Floriano Gejerio ir“ Gregoro 
fon Burg-Bernheimo vadovaujamas, stovi prie Zulcdorfo, ir ne- 
delsiant pasuko prieš šį būrį. 

Po nesėkmingo Frauenbergo šturmavimo Florianas Gejeris 
daugiausia buvo užsiėmęs derybomis su kunigaikščiais ir mies-. 
tais, ragindamas juos stoti į valstiečių broliją, skyrium imant, 
vedė derybas su Rotenburgo miestu ir Ansbacho valdovu mark- 
grafu Kazimiru. Sužinojęs apie pralaimėjimą prie Kenigshoie- 
no, jis tučtuojau sugrįžo. Su jo būriu susijungė Gregoro fon 
Burg-Bernheimo vadovaujamas Ansbacho būrys. Sis būrys bu- 
vo dar visai neseniai susikūręs. Markgraiui Kazimirui, kuris 
veikė grynai Hoencolernų stiliumi: iš dalies duodamas paža- 
dus, iš dalies grasindamas panaudosiąs karinę jėgą, pavyko 
savo valdose užkirsti kelią valstiečių sukilimui. Jis buvo visiš- 
kai neutralus visų svetimų būrių atžvilgiu, kol jų eilėse nebu- 
vo nė vieno Ansbacho pavaldinio. Jis valstiečių neapykantą 
stengėsi nukreipti daugiausia prieš bažnytines įstaigas, tikė- 
damasis praturtėti, kai pagaliau bus kontiskuoti jų turtai. Tuo 
tarpu jis tolydžio ginklavosi ir laukė patogaus momento. Kai 
atėjo žinia apie mūšį prie Beblingeno, jis tučtuojau pradėjo 
karo veiksmus prieš savo maištaujančius valstiečius, plėšė ir 
degino jų kaimus ir daugelį jų įsakė pakarti ar užmušti. Ta- 
čiau valstiečiai greitai sutelkė jėgas ir, Gregoro fon Burg-Bern- 
heimo vadovaujami, gegužės 29 d. sumušė markgrafą prie 
Vindsheimo. Jie dar jį persekiojo, kai juos pasiekė žinia, kad 
nelaimės ištikti odenvaldiečiai šaukia juos į pagalbą. Jie tuo- 
jau pat leidosi į Heidingsleldą, o iš ten kartu su Florianu 
Gejeriu vėl į Viurcburgą (birželio 2 d.). Neturėdami nuo oden- 
valdiečių jokių žinių, jie paliko čia 5000 valstiečių ir su 4000 
žmonių — kiti išsiskirstė — patraukė kitų būrių pėdomis. Ga- 
vę klaidingas žinias apie Kenigsholeno mūšio išdavas, jie buvo 
tikri, kad jiems nebegresia joks pavojus. Tokioje būklėje Truch- 
zesas juos užklupo prie Zulcdorfo ir visiškai sumušė. Kaip bū- 
davo ir anksčiau, Truchzeso raiteliai ir landsknechtai suruošė 
baisias kruvinas skerdynes. Florianas Gejeris surinko savo 
„Juodojo būrio“ likučius — 600 žmonių ir prasiveržė su jais 
prie Ingolštadto kaimo. 209 žmonių įsitvirtino bažnyčioje ir ka- 
pinėse, o 400 — pilyje. Būrį persekiojo Pfalco kurfiursto karei- 
viai: 1200 žmonių kolona užėmė kaimą ir padegė bažnyčią; tie, 
kurie nežuvo liepsnose, buvo užmušti. Po to kareiviai patran- 
komis pramušė seną pilies sieną ir mėgino paimti pilį šturmu. 

Pridengti vidinės sienos, valstiečiai du kartus juos atmušė, bet 
pabūklų ugnimi buvo pramušta ir ši antroji siena, ir kareiviai 
trečią kartą šturmavo pilį — šį kartą sėkmingai. Pusė Floriano 
Gejerio žmonių buvo sukapoti, o su kitais dviem šimtais jam 
pavyko laimingai pasitraukti. Tačiau jau kitą dieną (antrąją 
sekminių dieną) jo slapstymosi vieta buvo išaiškinta. Pialco 
kurfiursto kareiviai apsupo mišką, kuriame jis slėpėsi, ir iš- 
kapojo visą būrį. Per šias dvi dienas buvo paimta į nelaisvę 
iš viso tik 17 žmonių. Florianui Gejeriui su keletu ryžtingiausių 
drąsuolių vėl pavyko prasiveržti, ir jie pasileido pas gaildor- 
fiečius, kurie buvo vėl sudarę 7000 žmonių būrį. Tačiau, atvykęs 
čia, jis pastebėjo, kad didesnė būrio dalis, iš visų pusių gau- 
dama slegiančias žinias, jau buvo išsiskirsčiusi. Jis dar mė- 
gino surinkti valstiečius, kurie buvo išsisklaidę miškuose, 
bet birželio 9 d. prie Halio staiga buvo priešo būrio užkluptas 
ir krito mūšyje. 

Jau tuoj po pergalės prie Kenigshofeno Truchzesas davė apie 
save žinią apgultiesiems Frauenberge ir patraukė prieš Viurc- 
burgą. Miesto taryba slaptai sudarė su juo suokalbį, todėl są- 
junginė kariuomenė birželio 7 dienos naktį galėjo apsupti mies- 
tą kartu su jame buvusiais 5000 valstiečių ir kitą rytą jeiti 
i jį pro tarybos atidarytus vartus net neištraukusi kardų. 
Dėl šios Viurcburgo „kilniųjų“ miestiečių išdavystės paskuti- 
nis Frankonijos valstiečių būrys buvo nuginkluotas ir visi 
jo vadovai pateko į nelaisvę. Truchzesas tuoj pat įsakė 81 
žmogui nukirsti galvas. Į Viurcburgą vienas po kito suva- 
žiavo įvairūs Frankonijos kunigaikščiai; atvyko pats Viurc- 
burgo vyskupas, taip pat Bambergo vyskupas ir Brandenbur- 
go — Ansbacho markgrafas. Maloningieji ponai pasiskirstė 
vaidmenis. Truchzesas išvyko kartu su Bambergo vyskupu, 
kuris dabar tuojau pat sulaužė sudarytą su savo valstiečiais 
sutartį ir atidavė savo šalį nuniokoti šėlstančioms žudikų ir 
padegėjų ordoms — sąjunginei kariuomenei. Markgraias Ka- 
zimiras nuniokojo savo paties valdas. Deiningenas buvo sude- 
gintas; daugybė kaimų buvo išplėšti arba sudeginti. Be to, 
kiekviename mieste markgrafas vykdė kruviną teismą. Noi- 
štadte prie Aišo upės jo įsakymu buvo nukirstos galvos 
18 sukilėlių, Marktbergelyje — 43 sukilėliams. Iš čia jis 

nuvyko į Rotenburgą, kur patriciatas jau buvo įvykdęs kontrre- 
voliucinį perversmą ir suėmęs Steianą fon Mencingeną. Smul- 
kieji Rotenburgo biurgeriai ir plebėjai dabar susilaukė žiau- 
raus atpildo už savo dviprasmišką elgesį valstiečių atžvilgiu, 
už tai, kad iki paskutinio momento visiškai jiems nepadėjo, 
kad, siauro vietinio egoizmo kurstomi, jie siekė užgniaužti 
kaimo amatus miesto cechy naudai ir tik nenoromis atsisakė 
tų pajamų, kurias teikė miestui valstiečiai, eidami feodalines 
prievoles. Markgralas įsakė nukirsti galvas 16 jų žmonių, 
aišku, pirmiausia Mencingenui.— Viurcburgo vyskupas tokiu 
pat būdu perėjo savo sritį, visur plėšdamas, degindamas ir 
žudydamas. Savo pergalingo žygio metu jis įsakė nužudyti 
256 sukilėlius ir, sugrįžęs | Viurcburga, savo žygdarbį apvai- 
nikavo tuo, kad nukirsdino galvas dar 13 Viurcburgo mies- 
tiečių. 

Mainco  arkivyskupijoje vietininkas vyskupas Vilhelmas 
iš Strasburgo grąžino ramybę, nesutikdamas pasipriešinimo. 
Mirties bausme jis tenubaudė keturis žmones. Reino sritį, 
kur taip pat buvo kilęs bruzdėjimas, bet visi jau seniai buvo 
išsiskirstę į namus, jau po to užpuolė Frovenas fon Hutenas, 
Ulricho pusbrolis; nužudydamas 12 kurstytojų, jis galutinai 
visus „nuramino“. Frankiurte, kuris taip pat išgyveno didelius 
revoliucinius neramumus, nepasitenkinimui prasiveržti iš pra- 
džių neleido tarybos nuolaidumas, paskui — sutelkta kariuome- 
nė. Reino Pialce, kuriiurstui sulaužius sutartį, vėl susirin- 
ko apie 8000 valstiečių, kurie iš naujo pradėjo deginti vienuo- 
lynus ir pilis; tačiau Triro arkivyskupas atėjo maršalui fon 
Cabernui į pagalbą, ir jau birželio 23 d. prie Piedersheimo 
valstiečiai buvo sumušti. Daugelis žiaurių priemonių (vien 
Piedersheime buvo nužudyti 82 žmonės) ir Veisenburgo paėmi- 
mas liepos 7 d. ir čia galutinai nutraukė sukilimą. 

Iš visų būrių dabar liko nenugalėti tik du: Hegau — Svarc- 
valdo būrys ir Algau būrys. Juos abu erchercogas Ferdinandas 
siekė įtraukti į intrigas. Kaip markgrafas Kazimiras ir kiti 
kunigaikščiai stengėsi sukilimą panaudoti bažnyčių žemėms ir 
kunigaikštystėms užgrobti, taip erchercogas siekė jį panaudoti 
Austrijos dinastijos galiai padidinti. Jis pradėjo derybas su 
Algau būrio vadu Valteriu Bachu ir su Hegau būrio vadu 

Hansu Miuleriu iš Bulgenbacho, turėdamas tikslą valstiečius 
įtikinti, kad jie pasisakytų už prisijungimą prie Austrijos; nors 
abu vadai pasirodė esą parsidavėliai, bet jie savo būriuose te- 
pasiekė tai, kad Algau valstiečiai sudarė su erchercogu paliau- 
bas ir Austrijos atžvilgiu laikėsi neutralumo. 

Hegau valstiečiai, pasitraukdami iš Viurtembergo, sugriovė 
nemaža pilių ir sutelkė į savo būrį pastiprinimų iš Badeno 
markgrafo valdų. Gegužės 13 d. jie nužygiavo pulti Freiburgo, 
18 d. pradėjo jį apšaudyti ir 23 d., kai miestas kapituliavo, 
įžengė į jį, nešdami plevėsuojančias vėliavas. Iš čia jie patrau- 
kė prieš Štokachą ir Radolicelį ir ilgą laiką nesėkmingai vedė 
smulkų karą su šių miestų įgulomis. Abu šie miestai, taip pat 
bajorija ir aplinkiniai miestai, remdamiesi Veingarteno sutar- 
timi, pasikvietė į pagalbą Paežerės valstiečius, ir 5000 buvusių 
sukilėlių iš Paežerės būrio patraukė prieš savo sąjungininkus. 
Toks didelis buvo vietinis šių valstiečių ribotumas! Tai padaryti 
atsisakė tik 600 žmonių, kurie norėjo prisidėti prie Hegau vals- 
tiečių, bet jie buvo išžudyti. Tuo tarpu Hegau būrys, papirkto 
Hanso Miulerio iš Bulgenbacho raginamas, jau buvo nutrau- 
kęs apgulą; kai po to Hansas Miuleris netrukus pabėgo, didesnė 
būrio dalis išsiskirstė. Pasilikę valstiečiai įsitvirtino Hilcingeno 
šlaite, kur juos liepos 16 d. sumušė ir sunaikino per tą laiką 
surinkta kariuomenė. Tarpininkaujant Sveicarijos miestams, su 
Hegau valstiečiais buvo sudaryta sutartis; tačiau tai nebuvo 
kliūtis valdžiai suimti Laufenburge Hansą Miulerį ir, nepaisant 
jo išdavystės, nukirsti jam galvą. Breisgau apygardoje nuo 
valstiečių sąjungos atkrito dabar ir Freiburgas (liepos 17 d.), 
pasiuntęs prieš valstiečius kariuomenę; tačiau ir čia dėl kuni- 
gaikščių karinių pajėgų silpnumo rugsėjo 18 d. Oienburge buvo 
sudaryta sutartis'?, kurios sąlygos buvo išplėstos ir Zundgau. 
Aštuoni Švarcvaldo junginiai ir Kletgau valstiečiai, kurie dar 
nebuvo nusiginklavę, dėl grafo fon Zulco tironijos pradėjo 
naują sukilimą. Spalio mėnesį jie buvo sumušti. Lapkričio 13 d. 
švarcvaldiečiai turėjo sudaryti sutartį", o gruodžio 6 d. buvo 
paimtas Valdshutas, paskutinė Aukštutinio Reino sukilimo 
tvirtovė. J 

Pasitraukus Truchzesui, Algau valstiečiai vėl pradėjo kovos 
veiksmus prieš vienuolynus ir pilis; energingomis represijomis 

jie keršijo už sąjunginės kariuomenės padarytus nuniokojimus. 
Jiems priešinosi negausi kariuomenė, kuri teįstengė organizuoti 
tik atskirus nedidelius antpuolius, bet niekada negalėjo perse- 
kioti sukilėlių miškuose. Memingene, kuris iš viso buvo neutra- 
lus, birželio mėnesį prasidėjo judėjimas prieš patriciatą; jis 
buvo nuslopintas tik dėl to, kad visai atsitiktinai netoliese pa- 
sirodė keletas sąjunginės kariuomenės būrių, kurie laiku suspė- 
jo atvykti patriciatui į pagalbą. Plebėjų judėjimo skelbėjui ir 
vadui Sapeleriui pavyko pabėgti į Sankt-Galeną. Valstiečiai 
dabar prisiartino prie Memingeno ir jau buvo bepradedą patran- 
komis ardyti sieną, bet staiga juos pasiekė žinia, kad Truchze- 
sas iš Viurcburgo patraukė prieš juos. Birželio 27 d. dviem kolo- 
nomis jie nužygiavo jo pasitikti per Babenhauzeną ir Obergiunc- 
burgą. Erchercogas Ferdinandas dar kartą mėgino patraukti 
valstiečius į Austrijos dinastijos pusę. Remdamasis su valstie- 
čiais sudarytomis paliaubomis, jis pareikalavo iš Truchzeso to- 
liau nebepulti valstiečių. Tačiau Švabijos sąjunga įsakė Truchze- 
sui pulti valstiečius ir tik liautis plėšus bei padeginėjus. Bet 
Truchzesas buvo perdaug gudrus, kad atsisakytų savo pirmosios 
ir lemiamos karinės priemonės, net jeigu jis ir būtų galėjęs su- 
valdyti savo landsknechtus, kurie per visą savo žygį nuo Bo- 
deno ežero iki Maino buvo pripratinti prie nuolatinių kruvinų 
ekscesų. Valstiečiai, turėdami. 23 000 žmonių, užėmė poziciją 
už Ilerio ir: Luibaso*. Truchzesas išdėstė prieš juos savo turi- 
mus 11000 žmonių. Ir vienos, ir kitos kariuomenės pozicijos 
buvo stiprios; raiteliai negalėjo veikti šioje vietovėje, ir jei 
Truchzeso landsknechtai buvo pranašesni už valstiečius savo 
organizacija, apsiginklavimu ir drausme, tai Algau valstiečiai 
turėjo savo eilėse daug buvusių kareivių bei prityrusių vadų 
ir gausią, gerai aptarnaujamą artileriją. Liepos 19 d. sąjungos 
kariuomenė pradėjo apšaudymą, kurį abi pusės tęsė ir liepos 
20 d., bet be jokių rezultatų. Liepos 21 d. prie Truchzeso pri- 
sijungė Georgas fon Frundsbergas su 3000 landsknechtų. Jis 
pažinojo daugelį valstiečių vadų, kurie buvo jo vadovaujamoje 
kariuomenėje Italijos žygių metu, ir pradėjo su jais derybas. 
Kur buvo bejėgės karinės priemonės, atėjo į pagalbą išdavystė. 


* Dabartinis pavadinimas — Leibasas. Red. 

Valteris Bachas, daugelis kitų vadų ir kanonierių leidosi pa- 
perkami. Jie padegė visas valstiečių turimas parako atsargas 
ir pakurstė būrį imtis apeinamojo manevro. Vos spėję išeiti 
iš savo sustiprintų pozicijų, valstiečiai pateko į pasalas, ku- 
rias jiems paruošė Truchzesas, iš anksto susitaręs su Bachu 
ir kitais išdavikais. Jų sugebėjimą priešintis susilpnino dar ir 
tai, kad jų vadai, išdavikai, neva žvalgymo tikslais juos buvo 
palikę ir jau keliavo į Šveicariją. Todėl dvi valstiečių kolonos 
buvo visiškai išsklaidytos, o trečiai, kuriai vadovavo Knopias 
nuo Luibaso, vis dėlto pavyko tvarkingai atsitraukti. Ji vėl 
užėmė“ poziciją ant Kolenbergo prie Kempteno, kur ir buvo 
Truchzeso apsupta. Tačiau ir čia jis nedrįso jos atvirai pulti. Jis 
atkirto jai kelius atsivežti atsargų ir stengėsi ją demoralizuoti, 
įsakydamas padegti apie 200 aplinkinių kaimų. Badas ir degan- 
čių jų namų vaizdas pagaliau privertė valstiečius pasiduoti 
(liepos 25 d.). Daugiau kaip 20 žmonių buvo tučtuojau nužu- 
dyti. Knopiui nuo Luibaso, vieninteliam šio būrio vadui, kuris 
neišdavė savo vėliavos, pavyko pabėgti į Bregencą; bet čia 
jis buvo suimtas ir po ilgalaikio kalinimo pakartas. 

Tuo pasibaigė Valstiečių karas Švabijoje ir Frankonijoje. 


Vi 


Kilus pirmajam sąjūdžiui Švabijoje, Tomas Miunceris tuoj 
vėl nuskubėjo į Tiuringija ir vasario pabaigoje ar kovo pradžio- 
je apsigyveno laisvajame imperijos mieste Miulhauzene, kur 
jo partija buvo stipriausia. Jis laikė savo rankose viso judė- 
jimo gijas; jis žinojo, kokia audra bręsta visoje Pietų Vokie- 
tijoje, ir nutarė paversti Tiuringiją Siaurės Vokietijos judėjimo 
centru. Jis surado labai gerai parengtą dirvą. Pačioje Tiurin- 
gijoje, svarbiausiame reiormacinio judėjimo židinyje, buvo 
didžiausias bruzdėjimas; kaimyninės sritys — Hesenas, Sakso- 
nija ir Harco rajonas -— taip pat buvo pasiruošusios visuotiniam 
sukilimui: materialinis engiamų valstiečių skurdas čia atliko 
ne mažesnį vaidmenį, negu plačiai pasklidusios revoliucinės 
religinės ir politinės doktrinos. Kaip tik Miulhauzene visa smul- 
kiųjų biurgerių masė prisidėjo prie kraštutinės, miunceriškosios, 
krypties ir nekantriai laukė momento, kada galėtų parodyti 

išdidžiam patriciatui savo kiekybinės persvaros jėgą. Kad suki- 
limas neprasiveržtų dar neatėjus patogiam momentui, pats 
Miunceris turėjo raginti laikytis ramiai; tačiau jo mokinys, 
vietinio judėjimo vadovas Pieiferis jau buvo valdžios akyse 
tiek susikompromitavęs, kad negalėjo ilgiau stabdyti išsiverži- 
mo, ir Miulhauzenas įvykdė savo revoliuciją jau 1525 metų 
kovo 17 d., dar prieš prasidedant visuotiniam sukilimui Pietų 
Vokietijoje. Senoji patricijų taryba buvo nuversta, ir valdžia 
buvo perduota naujai išrinktai „„Amžinajai tarybai“, kurios 
pirmininku tapo Miunceris"“. 

Blogiausia, kas gali ištikti kraštutinės partijos vada, yra 
būti priverstam paimti valdžią tokiu laiku, kai judėjimas dar 
nepakankamai pribrendo jo atstovaujamos klasės viešpatavimui 
ir šį viešpatavimą užtikrinančių priemonių įgyvendinimui. Tai, 
ką jis gali padaryti, priklauso ne nuo jo valios, o nuo įvairių 
klasių tarpusavio prieštaravimų lygio, nuo materialinių gyve- 
nimo sąlygų, gamybos ir mainų santykių išsivystymo lygio, 
kuris visada apsprendžia ir klasinių prieštaravimų išsivystymo 
lygį. Tai, ką jis privalo padaryti, ko iš jo reikalauja jo paties 
partija, ir vėl priklauso ne nuo jo paties, bet ir ne nuo klasių - 
kovos ir ją sukeliančių sąlygų išsivystymo lygio; jis yra su- 
varžytas savo paties jau anksčiau iškeltų doktrinų ir reikala- 
vimų, kurie taip pat išplaukia ne iš visuomenės klasių esamos 
padėties viena kitos atžvilgiu ir ne iš esamos, daugiau ar ma- 
žiau atsitiktinės, gamybos ir mainų sąlygų būklės, o iš to, kaip 
giliai jis supranta bendrus visuomeninio ir politinio vystymosi 
rezultatus. Tuo būdu jis neišvengiamai susiduria su neišspren- 
džiama dilema: tai, ką jis gali padaryti, prieštarauja visiems 
ankstesniems jo pareiškimams, jo principams ir betarpiškiems 
jo partijos interesams; o tai, ką jis privalo padaryti, yra nieįgy- 
vendinama. Trumpai tariant, jis priverstas atstovauti ne savo 
partijai, ne savo klasei, o tai klasei, kurios viešpatavimui judė- 
jimas jau šiuo metu yra pakankamai pribrendęs. Paties judėji- 
mo naudai jis turi ginti jam svetimos klasės interesus, o savo 
paties klasę tenkinti frazėmis, pažadais ir įtikinėjimu, kad kitos 
klasės interesai yra jos pačios interesai. Kas buvo patekęs į tokią 
keblią padėtį, tas būtinai pralaimėjo. Dar visiškai neseniai mes 
matėme tokių pavyzdžių; užtenka prisiminti proletariato atsto- 

vų padėtį paskutinėje Prancūzijos laikinojoje vyriausybėje““, 
nors jų atstovaujamas proletariatas dar tebuvo labai menkai 
išsivystęs. Kas po vasario mėnesio vyriausybės patyrimo — apie 
mūsų kilniąsias laikinąsias vokiečių vyriausybes ir imperijos 
regentus"? mes jau ir nekalbame — dar gali pretenduoti į ofi- 
cialius postus, tas yra arba nepaprastai ribotas žmogus, arba 
su kraštutine revoliucine partija jį sieja geriausiu atveju vien 
irazės. 

Tačiau Miuncerio padėtis, į kurią jis pateko, vadovaudamas 
Miulhauzeno „Amžinajai tarybai“, buvo dar rizikingesnė, negu 
bet kurio šių laikų revoliucinio regento padėtis. Ne tik to meto 
judėjimas, bet ir visa jo epocha dar nebuvo tiek subrendę, kad 
būtų galima įgyvendinti tas idėjas, kurias jis pats tik miglotai 
buvo bepradedąs suvokti. Ta klasė, kuriai jis atstovavo, ne tik 
nebuvo pakankamai išsivysčiusi ir pajėgi pajungti sau ir pertvar- 
kyti visą visuomenę, bet ji buvo vos beatsirandanti. Tuometi- 
nėmis materialinėmis sąlygomis jo įsivaizduojamas visuomenės 
perversmas dar neturėjo beveik jokio pagrindo; net atvirkščiai, 
esamos materialinės sąlygos ruošė tokią visuomenės santvarką, 
kuri buvo tiesiog priešinga jo svajojamai visuomenės santvar- 
kai. Tačiau kartu jį varžė ligtoliniai jo pamokslai apie krikš- 
čioniškąją lygybę ir evangelinį turto bendrumą; jis turėjo bent 
pamėginti juos įgyvendinti. Buvo paskelbta, kad visi turtai 
bus bendri, visi vienodai privalės dirbti ir bus panaikinta bet 
kokia valdžia. Tačiau tikrovėje Miulhauzenas paliko respubli- 
kiniu imperijos miestu su šiek tiek sudemokratinta santvarka, 
su visų renkamu ir liaudies susirinkimo kontroliuojamu senatu 
ir greitomis improvizuota natūrinio beturčių aprūpinimo sis- 
tema. Visuomenės perversmas, kuris protestantiškiesiems bur- 
žuaziniams jo amžininkams atrodė toks baisus, iš tikrųjų 
niekada nebuvo kas nors daugiau, negu silpnas ir nesąmonin- 
gas mėginimas prieš laiką sukurti vėlesnę buržuazinę visuo- 
menę. 

Matyti, pats Miunceris jautė, kad tarp jo teorijos ir betar- 
piškos esamosios tikrovės yra gili praraja, kuri juo mažiau 
galėjo likti jo nepastebėta, kuo labiau genialias jo pažiū- 
ras iškraipė neišvystyta daugumos jo pasekėjų galvosena. Su 
nepaprastu, netgi anksčiau jam nebūdingu įkarščiu jis ėmėsi 

plėsti ir organizuoti judėjimą; jis rašė laiškus ir į visas puses 
siuntė pasiuntinius bei emisarus. Jo raštai ir pamokslai buvo 
kupini revoliucinio fanatizmo, kuris netgi stebina, palyginus tai 
su ankstesniais jo raštais. Visiškai išnyko naivus jaunatviškas 
ikirevoliucinių Miuncerio pamiletų humoras, nė pėdsako neliko 
iš ramios, rišlios mąstytojo kalbos, kuri anksčiau nebuvo jam 
svetima. Miunceris dabar pasidaro visišku revoliucijos prana- 
šu; jis tolydžio kursto neapykantą viešpataujančiosioms klasėms, 
žadina audringiausias aistras, tekalba tik galingais posakiais, 
kuriuos religinė ir nacionalinė ekstazė įdėdavo į Senojo tes- 
tamento pranašų lūpas. Iš stiliaus, prie kurio jis dabar turėjo 
pratintis, aiškiai galima spręsti apie jo veikiamos auditorijos 
išsivystymo lygį. 

Miulhauzeno pavyzdys ir Miuncerio agitacija greit paveikė 
tolimas vietoves. Tiuringijoje, Eichsjelde, Harce, Saksonijos 
hercogystėse, Hesene ir Fuldoje, Aukštutinėje Frankonijoje ir 
Fogilande valstiečiai visur pradėjo sukilimus, telkėsi į būrius 
ir degino pilis bei vienuolynus. Miunceris daugiau ar mažiau 
buvo pripažintas viso judėjimo vadu, o Miulhauzenas pasidarė 
judėjimo centras, tuo tarpu Erfurte laimėjo grynai biurgerių 
judėjimas, ir ten viešpatavusi partija visą laiką valstiečių at- 
žvilgiu laikėsi dviprasmiškos pozicijos. 

Tiuringijos kunigaikščiai susidūrė su valstiečiais, iš pra- 
džių būdami taip pat sumišę ir tokie pat bejėgiai, kaip ir Fran- 
konijoje bei Švabijoje. Ir tik paskutinėmis balandžio dienomis 
Heseno landgraiui pavyko surinkti kariuomenę — tam pačiam 
landgralui Filipui, kurio dievobaimingumą taip aukština Refor- 
macijos laikotarpio protestantiškieji ir buržuaziniai istorikai 
ir apie kurio niekšiškumą valstiečių atžvilgiu mes tuojau pa- 
sakysime keletą žodžių. Organizavęs keletą skubių žygių ir 
panaudojęs griežtas priemones, landgraias Filipas greit nura- 
mino didesnę dalį savo valdų ir, sutelkęs naujas pajėgas, pa- 
sileido į ligtolinio savo siuzereno — Fuldos abato žemes. Gegu- 
žės 3 d. sumušęs prie Frauenbergo Fuldos valstiečių būrį, jis 
užėmė visą sritį ir pasinaudojo šia aplinkybe ne tik vasalinei 
savo priklausomybei nuo abato panaikinti, bet netgi paversti 
Fuldos abatiją Heseno lenu, aišku, ketindamas vėliau ją seku- 
liarizuoti. Paskui jis užėmė Eizenachą ir Langenzalcą ir, susi- 

jungęs su Saksonijos hercogo kariuomene, patraukė prieš su- 
kilimo centrą, Miulhauzeną. Miunceris sutelkė savo karines 
pajėgas — apie 8000 žmonių su keliomis patrankomis — prie 
Frankenhauzeno. Tiuringijos būrys toli gražu neturėjo tų kovi- 
nių savybių, kokias parodė dalis Aukštutinės Svabijos ir Fran- 
konijos būrių kovoje su Truchzesu; jis buvo blogai ginkluotas 
ir nedrausmingas, turėjo labai maža buvusių karių, ir jame 
visiškai nebuvo vadų. Pats Miunceris, atrodo, neturėjo nė ma- 
žiausio supratimo apie karinius dalykus. Vis dėlto kunigaikš- 
čiai nutarė ir čia panaudoti tą taktiką, kuri taip dažnai užtik- 
rindavo pergalę Truchzesui,— klastą. Gegužės 16 d. pradėję 
derybas, jie sudarė su valstiečiais paliaubas ir po to, dar ne- 
pasibaigus paliaubų terminui, staiga juos užpuolė. 
Miunceris, su savo būriu įsitvirtinęs už vagenburgo??, iš- 
sidėstė kalne, kuris dar ir šiuo metu yra vadinamas Šlacht- 
bergu“. Būryje jau aiškiai buvo atslūgęs kovingumas. Kuni-. 
gaikščiai pažadėjo amnestiją, jei: būrys išduotų jiems Miuncerį 
gyvą. Sušaukęs pasitarimą, Miunceris įsakė apsvarstyti kuni- 
gaikščių pasiūlymą. Vienas riteris ir vienas kunigas pasisakė 
už kapituliavimą. Miunceris tučtuojau įsakė išvesti juos abu 
į besitariančiųjų rato vidūrį ir nukirsti jiems galvas. Šis ryž- 
tingų revoliucionierių su džiaugsmu sutiktas energingas tero- 
ristinis aktas vėl šiek tiek sustiprino būrį, bet galų gale dides- 
nė būrio dalis tikrai būtų be pasipriešinimo išsiskirsčiusi, jei 
nebūtų buvę pastebėta, kad kunigaikščių landsknechtai, pažeis- 
dami paliaubas, apsupo visą kalną ir artinasi glaustomis kolo- 
nomis. Būrys greitai išsirikiavo už vežimų kovos tvarka, bet svie- 
diniai ir šautuvų kulkos jau pradėjo skinti pusiau beginklius, 
nepratusius kariauti valstiečius, ir landsknechtai atsidūrė prie 
pat vagenburgo. Po neilgai trukusio priešinimosi vežimų linija 
„buvo pralaužta, iš valstiečių pabūklai atimti, o jie patys iš- 
sklaidyti. Jie bėgo be galo netvarkingai, tuo tikriau patekdami 
į apeinančių kolonų ir raitelių rankas; šie surengė jiems nere- 
gėtas kruvinas skerdynes. Iš aštuonių tūkstančių valstiečių 
žuvo daugiau kaip penki tūkstančiai; kiti pabėgo į Franken- 
hauzeną, o kartu su jais ten įsiveržė ir kunigaikščių raiteliai. 

Miestas buvo paimtas. Į galvą sužeistas Miunceris buvo ap- 
tiktas viename name ir paimtas į nelaisvę. Gegužės 25 d. pasi- 
davė ir Miulhauzenas; ten pasilikęs Pieiferis pabėgo, bet buvo 
suimtas Eizenacho teritorijoje. 

Kunigaikščių akivaizdoje Miunceris buvo kankinamas, o pas- 
kui jam buvo nukirsta galva. Į mirties vietą jis ėjo toks pat 
drąsus, koks buvo ir gyvendamas. Jis žuvo, būdamas ne dau- 
giau kaip dvidešimt aštuonerių metų amžiaus. Buvo nukirsta 
galva ir Pieiferiui, ir daugeliui kitų. Fuldoje pradėjo savo kru- 
vinąjį teismą „dievobaimingasis“ Filipas iš Heseno. Jo ir Sak- 
sonijos kunigaikščių įsakymu, be kitų nužudytųjų, Eizenache 
buvo kardu nužudyti 24 sukilėliai, Langenzalcoje —41, po 
Frankenhauzeno mūšio — 300, Miulhauzene — daugiau kaip 
100, prie Germaro— 26, prie Tiungedos — 50, prie Zangerhau- 
zeno — 12, Leipcige —- 8, jau nekalbant apie įvairiausius suža- 
lojimus bei kitas švelnesnes bausmes ir apie daugelio kaimų 
ir miestų išplėšimą bei sudeginimą. 

Miulhauzenas prarado laisvojo imperijos miesto teises ir 
buvo prijungtas prie Saksonijos žemių, taip pat kaip Fuldos 
abatija prie Heseno landgraiystės. 

Kunigaikščiai dabar pasileido į Tiuringijos miško rajoną, 
kur Frankonijos valstiečiai iš Bildhauzeno stovyklos, susivie- 
niję su Tiuringijos valstiečiais, sudegino daug pilių. Prie 
Meiningeno įvyko mūšis; valstiečiai buvo sumušti ir pasitrau- 
kė link miesto. Tačiau pastarasis staiga uždarė jiems vartus ir 
pagrasino užpulsiąs iš užnugario. Sumišęs dėl šios savo sąjun- 
gininkų išdavystės, būrys pradėjo su kunigaikščiais derybas dėl 
kapituliavimo ir dar šių derybų melu išbėgiojo. Bildhauzeno 
stovykla jau seniai buvo pakrikusi; tuo būdu, išsklaidžius šį 
būrį, buvo sunaikinti paskutiniai sukilėlių likučiai iš Saksoni- 
jos, Heseno, Tiuringijos w Aukštutinės Frankonijos. 

Elzase sukilimas prasidėjo vėliau, negu dešiniajame Reino 
krante. Tik apie balandžio vidurį sukilo Strasburgo vyskupi- 
jos valstiečiai, o greit po jų — Aukštutinio Elzaso ir Zundgau 
valstiečiai. Balandžio 18 d. vienas Žemutinio Elzaso valstiečių 
būrys išplėšė Altdorio vienuolyną; prie Ebersheimo ir Baro, 
taip pat Vilerio ir Urbiso slėniuose susiformavo kiti būriai. 
Netrukus jie susijungė į didelį Žemutinio Elzaso būrį ir pra- 

dėjo užiminėti miestus bei miestelius ir griauti vienuolynus. 
Visur į kariuomenę buvo pašauktas kiekvienas trečias vyras. 
Šio būrio dvylika tezių buvo žymiai radikalesnės už Švabijos 
ir Frankonijos valstiečių tezes?8. 

Kai viena Žemutinio Elzaso kolona gegužės mėn. pradžio- 
je susitelkė prie Sankt-Hipolito ir, nepavykus jos mėginimui 
patraukti šį miestą savo pusėn, gegužės 10 d., susitarusi su 
miestiečiais, užvaldė Berkeną, 13 d.— Rapoltsveilerį, 14 d.— 
Reichenvejerį, tuo metu Erazmo Gerberio vadovaujama ant- 
roji kolona patraukė į Strasburgą, turėdama tikslą staiga jį 
paimti. Mėginimas nepavyko; tuomet kolona pasuko į Voge- 
zus, sugriovė Mauersmiunsterio vienuolyną ir apgulė Caberną, 
kuris gegužės 13 d. pasidavė. Iš čia ji patraukė link Lotarin- 
gijos sienos ir organizavo sukilimą hercogystės pasienio ra- 
jonuose, kartu užimdama ir kalnų perėjas. Prie Herbicheimo 
Saro rajone ir prie Noiburgo buvo įrengtos didelės stovyklos; 
prie Sargemiundo įsitvirtino apie 4000 vokiečių Lotaringijos 
valstiečių. Pagaliau du priekyje esantieji būriai, Kolbeno bū- 
rys Vogezuose prie Stiurcelbrono ir Kleburgo būrys prie Vei- 
senburgo, dengė frontą ir dešinįjį sparną, o kairiojo sparno 
atrama buvo Aukštutinio Elzaso valstiečiai. 

Sie būriai, balandžio 20 d. įsijungę į judėjimą, gegužės 
10 d. privertė įstoti į valstiečių broliją Zulcą, 12 d.— Gebvei- 
lerį, 15 d.— Zenheimą ir jo apylinkes. Tiesa, Austrijos vyriau- 
sybė ir aplinkiniai imperijos miestai nedelsiant sudarė sąjun- 
gą prieš valstiečius, bet jie buvo perdaug silpni ir negalėjo 
jiems rimtai pasipriešinti, jau nekalbant apie tai, kad nega- 
lėjo jų užpulti. Todėl gegužės mėn. viduryje visas Elzasas, 
išskyrus nedaugelį miestų, atsidūrė sukilėlių rankose. 

Tačiau jau artinosi kariuomenė, kuri turėjo palaužti „i 
lią“ Elzaso valstiečių drąsą. Bajorų viešpatavimą čia atkūrė 
prancūzai. Jau gegužės 6 d. pradėjo žygį Lotaringijos herco- 
gas Antonas su 30 000 žmonių armija, kurios eilėse buvo pran- 
cūzų bajorijos elitas ir ispanų. pjemontiečių, lombardiečių, 
graikų ir albanų pagalbinė kariuomenė. Gegužės 16 d. susi- 
dūręs prie Lupšteino su 4000 valstiečių, jis sumušė juos be 
jokių sunkumų ir jau 17 d. privertė kapituliuoti valstiečių 
užimtą Caberną. Tačiau kapituliacijos sutartis buvo pažeista, 

vos tik įžengiant lotaringiečiams į miestą ir valstiečiams nusi- 
ginkluojant; landsknechtai užpuolė beginklius valstiečius ir 
didesnę jų dalį išžudė. Kitos Žemutinio Elzaso valstiečių ko- 
lonos išsisklaidė, ir hercogas Antonas dabar patraukė prieš 
Aukštutinio Elzaso valstiečius. Pastarieji, anksčiau atsisakę 
ateiti į Caberną padėti Žemutinio Elzaso valstiečiams, dabar 
prie Serveilerio buvo užpulti visų lotaringiečių pajėgų. Jie gy- 
nėsi labai drąsiai, bet didžiulė priešo skaičiaus persvara — 
30 000 prieš 7000 — ir kelių riterių, ypač Reichenvejerio fogto, 
išdavystė niekais pavertė tet kokį narsumą. Jie buvo visiškai 
sumušti ir išsklaidyti. Po to hercogas su įprastu žiaurumu nu- 
malšino visą Elzasą. Nuo jo nenukentėjo tik Zundgau. Aust- 
rijos vyriausybė, grasindama pakviesti į šalį hercogą, čia pri- 
vertė savo valstiečius sudaryti birželio pradžioje Enzisheimo 
sutartį. Tačiau ji pati netrukus sulaužė šią sutartį ir įsakė 
masiškai karti judėjimo skelbėjus ir vadus. Dėl to kilo naujas 
valstiečių sukilimas, kuris pagaliau baigėsi tuo, kad Zundgau 
valstiečiams buvo išplėstas Ofenburgo (rugsėjo 18 d.) sutar- 
ties veikimas, 

Mums dabar liko dar išdėstyti Valstiečių karo eigą Aust- 
rijos Alpių žemėse. Šių žemių, kaip ir kaimyninės Zalcburgo 
arkivyskupijos gyventojai dar nuo senų judėjimo už stara 
prawa* laikų nuolat buvo opozicijoje vyriausybei ir bajorams; 
reformacijos teorijos ir čia surado sau palankią dirvą. Religi- 
niai persekiojimai ir savavališkas mokesčių naštos didinimas 
baigėsi tuo, kad įvyko sukilimas ir šioje vietovėje. 

Zalcburgo miestas, kurį rėmė valstiečiai ir kalnakasiai, jau 
nuo 1522 metų ginčijosi su arkivyskupu dėl savo miesto pri- 
vilegijų ir dėl religinių apeigų. 1524 metų pabaigoje arkivys- 
kupas su užverbuotais landsknechtais užpuolė miestą, terori- 
zavo miestiečius, nukreipęs į juos pabūklus iš pilies sienų, ir 
ėmė persekioti pamokslininkus eretikus. Kartu jis įvedė nau- 
jus, labai apsunkinančius mokesčius ir tuo nepaprastai suer- 
zino visus gyventojus. 1525 metų pavasarį, tuo pačiu metu, 
kai įvyko sukilimas Švabijoje, Frankonijoje ir Tiuringijoje, 
staiga sukilo viso krašto valstiečiai ir kalnakasiai; jie susior- 

ganizavo į būrius, kuriems vadovavo Prasleris ir Veilmozeris, 
išlaisvino miestą ir apgulė Zalcburgo pilį. Kaip ir Vakarų Vo- 
kietijos valstiečiai, jie įkūrė krikščionišką sąjungą ir išdėstė 
savo reikalavimus tezių forma, kurių čia buvo keturiolika?*. 

1525 metų pavasarį valstiečiai taip pat sukilo Štirijoje, 
Aukštutinėje Austrijoje, Karintijoje ir Krainoje, kur nauji ne- 
teisėti mokesčiai, rinkliavos ir savavališki potvarkiai labai pa- 
žeisdavo svarbiausius liaudies interesus. Jie paėmė keletą 
pilių ir prie Griso sumušė judėjimo už stara prawa slopintoją, 
seną karo vadą Ditrichšteiną. Nors vyriausybei melagingais 
pažadais ir pavyko nuraminti dalį sukilėlių, bet dauguma jų 
vis dėlto neišsiskirstė, o susivienijo su Zalcburgo sukilėliais; 
tuo būdu visa Zalcburgo arkivyskupija ir didesnė dalis Aukš- 
tutinės Austrijos, Štirijos, Karintijos ir Krainos pateko į vals- 
tiečių ir kalnakasių rankas. 

Tirolyje reformacijos teorijos taip pat surado daug šalinin- 
kų: čia Miuncerio emisarai veikė netgi dar sėkmingiau, negu 
kitose Austrijos Alpių žemėse. Erchercogas Ferdinandas ir čia 
persekiojo naujos tikybos skelbėjus ir kėsinosi į vietines gy- 
ventojų teises, panaudodamas taip pat naujas savavališkas 
finansines priemones. Todėl čia, kaip ir visur, tų pačių 1525 
metų pavasarį prasidėjo sukilimas. Sukilėliai, kurių vyriau- 
siasis vadas buvo Miuncerio pasekėjas Geismajeris, vienintelis 
iš visų valstiečių vadų turėjęs didelį karvedžio talentą, paėmė 
daugelį pilių ir labai energingai susidorojo su kunigais, ypač 
pietuose, Ečo* srityje. Taip pat sukilo Forarlbergo valstiečiai 
ir prisijungė prie Algau valstiečių. 

Iš visų pusių spaudžiamas erchercogas, kuris dar visai ne- 
seniai ruošėsi ugnimi ir kalaviju užgriūti sukilėlius, juos plėš- 
ti ir išžudyti, dabar jiems turėjo daryti vieną nuolaidą po 
kitos. Jis paskelbė apie landtagų sušaukimą savo paveldėtose 
žemėse ir tam laikui, kol jie susirinks, sudarė su valstiečiais 
paliaubas. Tuo tarpu jis įtemptai ginklavosi, kad, pasitaikius 
pirmai progai, galėtų prabilti į tuos piktadarius kita kalba. 

Aišku, paliaubų buvo laikomasi neilgai. Dilrichšteinas, iš- 
leidęs visus pinigus, pradėjo reikalauti hercogystėse kontri- 

bucijų. Be to, jo slaviškieji ir madjariškieji būriai su gyvento- 
jais elgėsi begėdiškai ir nepaprastai žiauriai. Todėl Štirijos 
valstiečiai vėl sukilo, naktį iš liepos 2 į 3 dieną užpuolė Slad- 
minge vyriausiąjį vadą Ditrichšteiną ir visus, kurie nekalbėjo 
vokiškai, nužudė. Pats Ditrichšteinas buvo paimtas į nelaisvę; 
3 dienos rytą valstiečiai surengė prisiekusiųjų teismą, kuris 
40 čekų ir chorvatų bajorų iš paimtųjų į nelaisvę tarpo nu- 
baudė mirties bausme. Jiems čia pat buvo nukirstos galvos. 
Tai paveikė: erchercogas nedelsiant sutiko patenkinti visus 
penkių hercogysčių (Aukštutinės ir Žemutinės Austrijos, Sti- 
rijos, Karintijos ir Krainos) luomų reikalavimus. 

Tirolyje taip pat buvo patenkinti landtago reikalavimai ir 
tuo buvo nuraminta šalies šiaurė. Tačiau pietūs nesudėjo gink- 
lų, tvirtai laikydamiesi savo pirmesnių reikalavimų ir nepai- 
sydami landtago nutarimų, kurie tuos reikalavimus sušvelnino. 
Tik gruodžio mėnesį erchercogas čia įstengė jėga atkurti tvar- 
ką. Aišku, jis neužmiršo nužudyti daugelio į jo rankas pate- 
kusių sukilimo kurstytojų ir vadų. 

Rugpiūčio pradžioje prieš Zalcburgą patraukė 10000 ba- 
variečių, kuriems vadovavo Georgas fon Frundsbergas. Si im- 
ponuojanti karinė jėga, taip pat valstiečių tarpe kilę vaidai 
privertė Zalcburgo sukilėlius sudaryti sutartį su arkivyskupu; 
sutartis buvo sudaryta rugsėjo 1 d. ir ją priėmė taip pat erc- 
hercogas. Tačiau abu kunigaikščiai, spėję per tą laiką pakan- 
kamai sustiprinti savo kariuomenę, labai greit sulaužė šią 
sutartį, tuo paskatindami Zalcburgo valstiečius vėl sukilti. 
Sukilėliai laikėsi visą žiemą; pavasarį pas juos atvyko Geis- 
majeris, kuris pradėjo puikią kampaniją prieš besiartinančius 
iš visų pusių karinius dalinius. Daugelyje puikių mūšių — 
1526 metų gegužės ir birželio mėnesį — jis iš eilės sumušė 
bavariečius, austrus, Švabijos sąjungos kariuomenę, Zalcbur- 
go arkivyskupo landsknechtus ir ilgą laiką trukdė susijungti 
atskiroms priešo armijoms. Be to, jis dar surado laiko Rad- 
- štadtui apgulti. Pagaliau iš visų pusių apsuptas žymiai dides- 
nių pajėgų, jis turėjo atsitraukti; jis prasiveržė iš apsupimo 
ir pervedė savo būrio likučius per Austrijos Alpes į Venecijos 
sritį. Venecijos respublika ir Sveicarija buvo šio nenuilstamo 
valstiečių vado naujų sumanymų atramos taškai; ištisus me- 

tus jis dėjo pastangas įtraukti jas į karą su Austrija, — šis 
karas jam turėjo duoti galimybę pradėti naują valstiečių su- 
kilimą. Tačiau šių derybų metu jį pasiekė žudiko ranka; erc- 
hercogas Ferdinandas ir Zalcburgo arkivyskupas negalėjo 
nurimti, kol buvo gyvas Geismajeris; jie pasamdė žudiką, ir 
1527 metais šiam pavyko pašalinti pavojingą sukilėlį iš gyvų- 
jų tarpo. 


VHI 


Geismajeriui pasitraukus į Venecijos sritį, pasibaigė pas- 
kutinis Valstiečių karo veiksmas. Valstiečiai visur vėl buvo 
pajungti savo ponų — dvasininkų, bajorų arba patricijų val- 
džiai. Sutartys, sudarytos su jais vienur kitur, buvo sulaužy- 
tos, ankstesnė našta buvo padidinta didžiulėmis kontribucijo- 
mis, kurias nugalėtojai uždėjo nugalėtiesiems. Didingiausias 
vokiečių liaudies revoliucinis bandymas pasibaigė gėdingu 
pralaimėjimu ir kuriam laikui dvigubai padidėjusia priespau- 
da. Tačiau valstiečių klasės padėtis ilgam laikui pablogėjo ne 
todėl, kad buvo nuslopintas sukilimas. Tai, ką bajorai, kuni- 
gaikščiai ir dvasininkai kasmet galėjo išspausti iš valstiečių, 
aišku, jie išspausdavo ir prieš karą; to meto vokiečių vals- 
tietis su šių laikų proletaru turėjo bendra tai, kad jam tenkanti 
jo darbo produkto dalis buvo apribota pragyvenimo reikmenų 
minimumu, reikalingu jo paties gyvybei palaikyti ir jo giminei 
testi. Taigi dažniausiai čia nebuvo ką daugiau paimti. Tiesa, 
nemažas skaičius labiau pasiturinčių vidutinių valstiečių nu- 
sigyveno, daug priklausomųjų valstiečių buvo jėga paversti 
baudžiauninkais, buvo koniiskuoti dideli bendruomeninių že- 
mių plotai, daug valstiečių, sugriovus jų namus, nuniokojus 
jų laukus ir esant bendrai netvarkai, virto valkatomis arba 
miestų plebėjais. Tačiau karas ir nuniokojimai buvo kasdieni- 
nis tų laikų reiškinys, ir aplamai valstiečių klasės gyvenimo 
lygis buvo tiesiog perdaug žemas, kad mokesčių padidinimas 
būtų galėjęs ilgesniam laikui pabloginti jos padėtį. Po to se- 
kẹ religiniai karai ir pagaliau Trisdešimties metų karasš? su 
jo daugkartiniais masiniais nuniokojimais ir gyventojų naiki- 
nimu padarė valstiečiams kur kas daugiau žalos, negu Vals- 
tiečių karas; būtent Trisdešimties metų karas sunaikino didesnę 

dalį žemdirbystėje panaudotų gamybinių jėgų ir tuo, taip 
pat kartu sugriaudamas daugelį miestų, ilgam laikui įstūmė 
valstiečius, plebėjus ir nusigyvenusius biurgerius į tokį skur- 
dą, kuris prilygsta airių skurdui blogiausia jo forma. 

Valstiečių karo pasekmės sunkiausios buvo dvasininkams. 
Jiems priklausę vienuolynai ir bažnytiniai pastatai buvo su- 
deginti, jų brangenybės buvo išplėštos, parduotos į užsienį 
arba perlydytos, jų maisto atsargos buvo suvalgytos. Jie vi- 
sur mažiausiai įstengė priešintis, ir kartu jiems skaudžiausiai 
teko patirti visą liaudies neapykantą. Kiti luomai — kunigaikš- 
čiai, bajorai ir miestiečiai — slapta netgi džiaugėsi neapkenčia- 
mų prelatų vargais. Valstiečių karas išpopuliarino bažnyčių dva- 
rų sekuliarizavimo valstiečių naudai idėją; pasaulietiniai kuni- 
gaikščiai ir iš dalies miestai pasistengė įvykdyti šią sekuliari- 
zaciją savo naudai, ir protestantiškose žemėse prelatų valdos 
netrukus pateko į kunigaikščių arba miestų patricijų rankas. 
Be to, buvo padaryta žalos ir dvasinių kunigaikščių viešpata- 
vimui: pasaulietiniai kunigaikščiai ir čia sugebėjo pasinaudoti 
liaudies neapykanta. Stai mes matėme, kaip Fuldos abatas, 
buvęs Heseno landgrafo Filipo siuzerenas, virto jo vasalu. Antai 
Kempteno miestas privertė savo kunigaikštį abatą pusdykiai 
parduoti daugelį svarbių privilegijų, kurias jis turėjo mieste. 

Gerokai nukentėjo ir bajorija: Daugumas jos pilių buvo 
sunaikintos, nemaža įtakingiausių šeimų nusigyveno ir tega- 
lėjo išsilaikyti tik tarnaudamos kunigaikščiams. Jos bejėgišku- 
mas prieš valstiečius buvo įrodytas: ji visur buvo sumušta ir 
priversta kapituliuoti; ją išgelbėjo tik kunigaikščių kariuomenė. 
Ji vis labiau ir labiau prarado savo reikšmę kaip imperijai 
betarpiškai pavaldus luomas ir pateko kunigaikščių priklauso- 
mybėn. 

Miestams, aplamai paėmus, Valstiečių karas taip pat neda- 
vė jokios naudos. Beveik visur vėl sustiprėjo patricijų viešpa- 
tavimas, o biurgerių opozicija ilgam laikui buvo palaužta. Tuo 
būdu senoji patricijų rutina išsilaikė iki pat Prancūzijos re- 
voliucijos, visais atžvilgiais sukaustydama prekybą ir pramo- 
nę. Be to, kunigaikščiai privertė miestus atsiteisti už laikinus 
laimėjimus, kuriuos kovos metu buvo pasiekusios miestuose 
biurgerių ir plebėjų partijos. Miestams, kurie jau anksčiau 

priklausė kunigaikščių valdoms, buvo uždėtos sunkios kontri- 
bucijos, jie neteko savo privilegijų ir virto bejėgiais kunigaikš- 
čių savivalės ir gobšumo vergais (Frankenhauzenas, Arnštad- 
tas, Smalkaldenas, Viurcburgas ir kt.); imperijos miestai buvo 
prijungti prie kunigaikščių teritorijų (pvz., Miulhauzenas) arba 
bent atiduoti kaimyninių kunigaikščių globon, pavyzdžiui, 
daugelis imperijos miestų Frankonijoje. 

Siomis sąlygomis Valstiečių karo baigtis tebuvo naudinga 
vieniems kunigaikščiams. Jau mūsų dėstymo pradžioje mes 
matėme, kad nepakankamas Vokietijos pramonės, prekybos 
ir žemės ūkio išsivystymas darė negalimą bet kokį vokiečių 
susitelkimą į maciją, teleisdamas tik vietinę ir provincinę cent- 
ralizaciją; todėl šios centralizacijos susiskaldymo viduje vyk- 
dytojai — kunigaikščiai — buvo vienintelis luomas, kuriam nau- 
dingas buvo bet koks esamų visuomeninių ir politinių santykių 
pasikeitimas. Tuometinės Vokietijos išsivystymo lygis buvo toks 
žemas ir kartu įvairiose provincijose toks skirtingas, kad greta 
pasaulietinių kunigaikštysčių galėjo gyvuoti ir nepriklausomos 
bažnyčių valdos, miestų respublikos ir suverenūs gralai bei ba- 
ronai; tačiau tas Vokietijos vystymasis — nors labai lėtas ir 
silpnas — vis dėlto vyko provincinės centralizacijos kryptimi, 
t. y. pajungiant visus kitus imperijos luomus kunigaikščių val- 
džiai. Todėl iš Valstiečių karo tegalėjo turėti naudos tik kuni- 
gaikščiai. Taip iš tikrųjų ir buvo. Jie laimėjo ne tik sąlyginai, 
nusilpus jų konkurentams — dvasininkams, bajorams ir mies- 
tams, jie laimėjo ir absoliučiai, nes jiems atiteko spolia opima 
(svarbiausias grobis) visų kitų luomų sąskaita. Bažnyčių dva- 
rai buvo sekuliarizuoti jų naudai; pusiau arba visai nusigyve- 
nusi bajorijos dalis palaipsniui turėjo paklusti aukščiausiajai 
jų valdžiai; miestams ir valstiečių bendruomenėms uždėtos koni- 
ribucijos plaukė į jų iždą, kuris ir šiaip, panaikinus daugelį 
miestų privilegijų, gavo kur kas daugiau erdvės savo mėgsta- 
moms finansinėms machinacijoms. 

Vokietijos susiskaldymas, kurio sustiprinimas ir įtvirtinimas 
buvo svarbiausias Valstiečių. karo rezultatas, kartu buvo ir jo 
nepasisekimo priežastis. 

Mes matėme, kad Vokietija buvo suskaldyta ne tik į dau- 
gybę nepriklausomų, viena kitai beveik visai svetimų provin- 

cijų, bet kad ir kiekvienos šios provincijos gyventojai taip 
pat buvo susiskirstę į įvairius luomus ir luomų sluoksnius. 
Be kunigaikščių ir kunigų, kaime mes matome bajorus ir vals- 
tiečius, miestuose — patricijus, biurgerius ir plebėjus; net jeigu 
atrodytų, kad šių luomų interesai nesusidurdavo ir nebuvo tie- 
siog priešingi, tai vis dėlto jie buvo visiškai skirtingi. Be to, 
virš visų šių susipynusių interesų dar buvo imperatoriaus 
ir popiežiaus interesai. Mes matėme, kaip sunkiai, netobulai ir, 
priklausomai nuo vietos sąlygų, skirtingai šie įvairūs interesai 
pagaliau susilormavo į tris dideles grupes; kaip, nepaisant 
šio taip sunkiai pasiekto susigrupavimo, kiekvienas luomas 
būdavo opozicijoje tam tikrai aplinkybių sąlygojamai nacio- 
nalinio vystymosi krypčiai, atskirai ir savaip dalyvaudamas 
judėjime, kaip dėl to jis susidurdavo ne tik su visais konserva- 
tyviais, bet ir su visais kitais opoziciniais luomais ir galų gale 
turėdavo patirti pralaimėjimą. Taip atsitiko bajorams Zikin- 
geno sukilime, taip atsitiko valstiečiams Valstiečių kare ir 
biurgeriams, kai jie vykdė visą romią savo reformaciją. Juk net 
valstiečiai ir plebėjai daugumoje Vokietijos rajonų negalėjo 
susivienyti bendriems veiksmams ir pastodavo vieni kitiems 
kelią. Mes taip pat matėme, dėl kokių priežasčių šitaip suskilo 
klasių kova ir visiškai pralaimėjo to suskilimo sąlygotas revo- 
liucinis judėjimas, o pusiau pralaimėjo biurgerių judėjimas. 

Tai, kas anksčiau išdėstyta, kiekvienam gana aiškiai paro- 
do, kad dėl vietinio ir provincinio susiskaldymo ir neišven- 
giamai jo sąlygoto vietinio ir provincinio ribotumo žlugo visas 
judėjimas; kad nei biurgeriai, nei valstiečiai, nei plebėjai nesu- 
gebėjo organizuoti vieningų bendranacionalinių veiksmų; kad, 
pavyzdžiui, kiekvienos provincijos valstiečiai veikė savo rizika, 
nuolat atsisakydami padėti savo kaimynams — sukilusiems 
valstiečiams, ir todėl kaskart atskiruose mūšiuose juos sumuš- 
davo tokia kariuomenė, kurios skaičius nesudarė net dešim- 
tosios dalies 'visos sukilėlių masės. Įvairios atskirų būrių 
su savo priešais sudarytos paliaubos ir sutartys kartu yra 
bendro reikalo išdavystės aktai; o ta aplinkybė, kad atskiri 
valstiečių būriai susijungdavo ne dėl didesnio ar mažesnio jų 
pačių veiksmų vieningumo, o tik susidūrę su bendru priešu, 
prieš kurį šiuo metu pralaimėdavo, geriausiai įrodo, kokie 

svetimi buvo vienų provincijų valstiečių reikalai kitų provin- 
cijų valstiečiams. 

Ir čia vėl savaime peršasi analogija su 1848—1850 metų 
judėjimu. 1848 metais opozicinių klasių interesai taip pat 
tarpusavyje susidūrė, ir kiekviena iš jų veikė atskirai. Bur- 
žuazija, kuri buvo per daug išsivysčiusi, kad galėtų ilgiau 
pakęsti Ieodalinį biurokratinį absoliutizmą, vis dėlto dar nebu- 
vo pakankamai pajėgi, kad nedelsiant galėtų pajungti kitų 
klasių reikalavimus savo pačios reikalavimams. Proletaria- 
tas dar buvo per silpnas, kad galėtų tikėtis greitai įveikti 
buržuazinį laikotarpį ir netrukus pats išsikovoti valdžią. Ta- 
čiau jau absoliutizmo sąlygomis proletariatas spėjo perdaug 
gerai pajusti buržuazijos viešpatavimo saldumą ir aplamai 
buvo per daug išsivystęs, kad buržuazijos išsilaisvinimą ga- 
lėtų bent trumpam laikui pripažinti savo paties išlaisvinimu. 
Didžiulę nacijos dalį — smulkiąją buržuaziją, smulkių dirb- 
tuvių savininkus (amatininkus) ir valstiečius — tuo tarpu dar 
natūrali jos sąjungininkė, buržuazija, buvo palikusi likimo 
valiai kaip jau perdaug revoliucingą, o kai kur ir proletaria- 
tas — kaip dar nepakankamai pažangią; savo ruožtu būdama 
susiskaldžiusi, ji taip pat nieko nepasiekė ir buvo opozicijoje 
tiek iš dešinės, tiek ir iš kairės savo opozicijos sąjungininkų 
atžvilgiu. Pagaliau visoms 1848 metų judėjime dalyvavusioms 
klasėms buvo būdingas ne mažesnis vietinis ribotumas, negu 
1525 metų valstiečiams. Tai gana ryškiai parodo šimtai vie- 
tinio pobūdžio revoliucijų ir šimtai po to sekusių taip pat ne- 
varžomai įvykdytų vietinio pobūdžio reakcijų, išlikęs nepalies- 
tas susiskirstymas į daugelį smulkių valstybių ir t. t. Kas po 
abiejų Vokietijos revoliucijų — 1525 metų revoliucijos ir 1848 
metų revoliucijos, — žinodamas jų rezultatus, dar gali plepėti 
apie Jederatyvinę respubliką, tam vieta tik beprotnamyje. 

Tačiau abi revoliucijos -— XVI šimtmečio ir 1848—1850 me- 
tų,— nepaisant jų analogijos, vis dėlto smarkiai viena nuo 
kitos skiriasi. 1848 metų revoliucija įrodo jei ne Vokietijos pa- 
žangą, tai bent Europos pažangą. 

Kam buvo naudinga 1525 metų revoliucija?—- Kunigaikš- 
čiams. Kam buvo naudinga 1848 metų revoliucija?— Stambioms 
valdovėms, Austrijai ir Prūsijai. 1525 metais už smulkiųjų 

kunigaikščių nugaros stovejo smulkūs biurgeriai, kurie laikė juos 
pririšę prie savęs mokesčiais, o 1850 metais už stambių val- 
dovių — Austrijos ir Prūsijos — stovi šių laikų stambioji bur- 
žuazija, greitai pajungianti jas sau valstybinės skolos pa- 
galba. O už stambiosios buržuazijos nugaros stovi proleta- 
riatas. 

1525 metų revoliucija buvo vietinis Vokietijos reikalas. 
Anglai, prancūzai, čekai ir vengrai jau buvo užbaigę savo 
valstiečių karus tuo metu, kai vokiečiai savo Valstiečių karą 
dar tik pradėjo. Jei Vokietija buvo suskaldyta, tai Europa bu- 
vo suskaldyta kur kas labiau. 1848 metų revoliucija nebuvo 
vietinis Vokietijos reikalas, o buvo atskiras didelių Europos 
įvykių epizodas. Per visą jos eigą veikusios skatinamosios 
jos priežastys neapsiriboja siaurais kurios nors vienos šalies 
arba net vienos pasaulio dalies rėmais. Be to, šalys, kurios 
buvo šios revoliucijos arena, mažiausiai prisidėjo prie jos 
kilimo. Jos tėra daugiau ar mažiau nesąmoninga ir bevalė ža- 
liava, perdirbtina vykstant judėjimui, kuriame šiuo metu da- 
lyvauja visas pasaulis ir kuris esamomis visuomeninėmis są- 
lygomis gali, žinoma, mums pasirodyti tik kaip kažkokia 
svetima jėga, nors galų gale jis tėra mūsų pačių judėjimas. 
Todėl 1848—1850 metų revoliucija negali pasibaigti taip, kaip 
pasibaigė 1525 metų revoliucija. 


Parašyta 1850 m. vasarą 
Pirmą kartą išspausdinta žurnale „Neue 
Rheinische Zeitung. Politisch-6konomische 
Revue“, 1850 m., Nr. 5—6 
Išėjo atskiru leidiniu 1870 ir 1875 metais 
Leipcige su F. Engelso įžanga 

F. ENGELSAS 


MARKAS! 


Tokioje šalyje, kaip Vokietija, kur dar gera gyventojų pusė 
gyvena iš žemdirbystės, reikia, kad darbininkai socialistai, o 
per juos ir valstiečiai sužinotų, kaip atsirado šiuolaikinė žemės 
nuosavybė, tiek stambioji, tiek smulkioji. Dabartiniam padie- 
nininkų skurdui ir dabartinei smulkiųjų valstiečių prasiskoli- 
nimo vergovei reikia priešpastatyti senąją bendrą visų lais- 
vųjų vyrų nuosavybę, kuri apėmė viską, kas jiems tuomet iš 
tikrųjų buvo „tėvynė“, t. y. paveldėta laisva bendra nuosavybė. 
Todėl aš pateikiu trumpą istorinį aprašymą tos seniausios 
germanų žemės santvarkos, kurios tik menki pėdsakai teišliko 
iki mūsų laikų, bet kuri per visus viduramžius buvo kiekvienos 
visuomeninės santvarkos pagrindas ir jos pavyzdys ir smar- 
kiai veikė visą visuomenės -gyvenimą ne tik Vokietijoje, bet 
taip pat Šiaurės Prancūzijoje, Anglijoje ir Skandinavijoje. Ir 
vis dėlto ji buvo tiek pamiršta, kad tik pastaruoju laiku 
G. L. Maureriui teko iš naujo atrasti tikrąją jos reikšmę. 

Du gaivališkai atsiradę faktai vyrauja visų arba beveik 
visų tautų istorijos priešaušryje: tautos susiskirstymas pagal 
giminystę ir bendra žemės nuosavybė. Tai galima pasakyti ir 
apie germanus. Iš Azijos jie atsinešė susiskirstymą gentimis, 
kiltimis ir giminėmis; dar Romos imperijos laikais jie savo ko- 
vos būrius sudarydavo taip, kad visuomet juose petys į petį 
stovėdavo artimiausieji giminaičiai; toks pat jų susiskirstymas 
tebevyravo ir jiems užimant naują sritį į rytus nuo Reino ir 
į šiaurę nuo Dunojaus. Kiekviena gentis įsikurdavo naujoje vie- 
toje ne pagal savo įnorius ar atsitiktinai, bet, kaip aiškiai 

nurodo Cezaris, pagal viengenčių giminystės ryšį. Stambes- 
nėms arčiau susigiminiavusioms grupėms atitekdavo tam tikra 
sritis, kurioje savo ruožtu drauge įsikurdavo atskiros, iš tam tik- 
ro šeimų skaičiaus susidedančios giminės, sudarydamos atskirus 
kaimus. Keletas besigiminiuojančių kaimų sudarydavo „šim- 
tinę“ (senąja aukštutinių vokiečių tarme — huntari, o senąja 
skandinavų tarme — heradh), kelios šimtinės sudarydavo apy- 
gardą [Gau]; šių apygardų visuma sudarė pačią tautą. Žemė, 
į kurią kaimas nereikšdavo pretenzijų, likdavo šimtinės žinioje; 
tai, kas nebūdavo priskirta šimtinei, pasilikdavo apygardos ži- 
nioje; o dar po to likusias nepaskirstytas žemes — dažniausiai 
tai būdavo labai dideli plotai — betarpiškai valdydavo visa 
tauta. Antai Švedijoje mes sutinkame visas šias įvairias bend- 
ruomeninio valdymo pakopas vieną greta kitos. Kiekvienas kai- 
mas turėjo bendruomeninę kaimo žemę (bys almūnningar), 
o greta jos buvo šimtinės (hūrads), apygardos arba žemės 
(lands) žemė ir pagaliau bendruomeninė visos tautos žemė, 
į kurią pretendavo karalius, kaip visos tautos atstovas, ir kuri 
dėl to čia buvo vadinama konungs almanningar“. Bet visos 
tos žemės, net ir karališkoji, be jokio skirtumo buvo vadina- 
mos almanningar, almendomis, bendruomeninėmis žemėmis. 

Jei Vokietijoje kada nors ir buvo ši forma, būdinga se- 
najai švedų bendruomeninei žemės santvarkai, kuri su tiks- 
lia savo gradacija, šiaip ar taip, priklausė vėlesnei išsivys- 
tymo pakopai, tai ji greit išnyko. Sparčiai gausėjant gyven- 
tojams, vadinamojoje markoje — labai dideliame žemės plote, 
kuris buvo priskirtas kiekvienam atskiram kaimui,— įsikū- 
rė daugelis kaimų naujasėdijų [Tochterdėrfer], kurie dabar 
drauge su pagrindiniu kaimu [Mutterdori] lygiomis ar kiek 
siauresnėmis teisėmis sudarė vieną bendruomenę-marką. To- 
dėl Vokietijoje, kiek turimi šaltiniai leidžia prasiskverbti į pra- 
eitį, mes visur randame didesnį ar mažesnį skaičių kaimų, 
susijungusių į vieną bendruomenę-marką. Bet aukščiau šių 
susivienijimų, bent ankstesniais laikais, buvo dar didesnės są- 
jungos-markos, apėmusios šimtines arba apygardas, ir paga- 
liau pradžioje visa tauta sudarė vieną didžiulę bendruome- 


* — karaliaus almenda. Red. 

nę-marką, kuri tvarkė žemę, betarpiškai priklausiusią tautai, 
ir vykdė aukščiausią ją sudariusių pavaldžių markų priežiūrą. 

Dar tais laikais, kada Frankų valstybė pajungė rytinio 
Reino kranto Vokietijos žemes, bendruomenės-markos svorio 
centrą, matyti, sudarė apygarda, kuri ir apėmė bendruomenę- 
marką tikrąja šio žodžio prasme. Tik tuo ir tegalima paaiš- 
kinti, kad, suskirstant valstybę administraciniais vienetais, 
vėl atsiranda tiek daug senų stambių markų, sudarančių teis- 
mines apygardas“. Bet jau netrukus po to prasidėjo senų 
stambių markų skaldymasis. Tačiau dar XIII ir XIV šimt- 
mečio „Imperijos teisėje“ pažymėta, kad marka, kaip tai- 
syklė, apima nuo 6 iki 12 kaimų. 

Cezario laikais bent žymi germanų dalis — būtent svevų 
gentis, kuri dar nebuvo visiškai sėsli,—- dirbo žemę bendrai. 
Sprendžiant iš analogijos su kitomis tautomis, būdavo daro- 
ma šitaip: atskiros giminės, susidedančios iš keleto artimai 
giminingų šeimų, joms skirtą, iš metų į metus perdalijamą 
žemę dirbo bendrai, o produktus paskirstydavo tarp šeimų. 
Bet kai mūsų eros pradžioje ir svevai tvirtai įsikūrė naujose 
vietose, ši tvarka tuojau išnyko. Bent Tacitas (150 metų po 
Cezario) jau žino, kad žemę dirbo tik atskiros šeimos. Bet 
ir joms dirbamos žemės sklypai buvo skiriami tik vieneriems 
metams, o po metų žemė būdavo paskirstoma iš naujo, ir 
sklypai pereidavo į kitas rankas. 

Kaip buvo vykdomi šie perdalijimai, mes dar galime ir šian- 
dien matyti Mozelio krašte ir Hochvaldošė rajone, vadina- 
mosiose kieminėse bendruomenėse [Gehėdierschaiten]. Ten visa 
dirbama žemė, dirvos ir pievos, — tiesa, jau nebe kasmet, bet 
vis dėlto kas treji, šešeri, devyneri ar dvylika metų — sujungia- 
ma į bendrą plotą ir vėl dalijama į tam tikrą skaičių sklypų 
[„Gewanne“|, atsižvelgiant į žemės padėtį ir dirvos rūšį. Kiek: 
vienas sklypas vėl padalijamas į tiek lygių dalių, ilgų siaurų 
rėžių, kiek bendruomenėje yra pilnateisių narių; tie rėžiai pa- 
skirstomi tarp jų burtų keliu taip, kad kiekvienas narys kiekvie- 
name sklype, kurie skyrėsi vienas nuo kito pagal savo padėtį ir 
žemės rūšį, iš pat pradžių gautų po lygų žemės gabalą. Dabar 
skirtiniai sklypai pasidarė nebelygūs dėl skaldymo pasidalijant 
palikimą, parduodant ir t. t., bet senasis pilnas skirtinis sklypas 

vis dar tebėra tas vienetas, pagal kurį nustatoma pusė, ketvir- 
tadalis, aštuntadalis ir t. t. skiriamo žemės sklypo. Nedirbama 
žemė, miškai ir ganyklos paliekami bendruomenės žinioje bend- 
ram naudojimui. 

Ta pati senoviška sistema išliko iki mūsų šimtmečio pradžios 
Bavarijos Pialce prie Reino — tai vadinamieji burtiniai sklypai 
ĮLosgūterį, kurių ariamoji žemė vėliau perėjo į privatinę atski- 
rų bendruomenės narių nuosavybę. Taip pat ir kieminės bend- 
ruomenės vis naudingesniu sau dalyku laiko vengti perdalijimų 
ir nepastovų valdymą paversti privatine nuosavybe. Tuo būdu 
dauguma jų, o vietomis ir visos per paskutinius keturiasdešimt 
metų išnyko, pavirsdamos paprastais valstiečių, parcelių sa- 
vininkų, kaimais, turinčiais bendrai naudojamus miškus bei 
ganyklas. 

Pirmas žemės sklypas, perėjęs į privatinę atskiro asmens 
nuosavybę, buvo žemė, kurioje stovėjo namas. Buto neliečiamy- 
bė — šis bet kokios asmens laisvės pagrindas — perėjo iš kla- 
joklio palapinės į sėslaus valstiečio rąstų namą ir pamažu virto 
pilna nuosavybės teise į sodybą. Tai įvyko jau Tacito laikais. 
Laisvo germano sodyba jau anuomet išsiskyrė iš markos ir, 
dėl to tapusi neprieinama jos pareigūnams, buvo saugi prie- 
glauda bėgliams, kaip tai randame aprašyta vėlesniuose markų 
įstatuose ir iš dalies jau V—VIII šimtmečio germanų „Įstaty- 
muose“*?. Mat, buto šventumas buvo ne jo pavertimo privatinė 
nuosavybe pasekmė, o priežastis. 

© Praėjus keturiems— penkiems šimtmečiams nuo Tacito mir- 
ties, germanų „Įstatymuose“ taip pat kalbama apie dirbamą 
žemę kaip apie paveldimą, nors ir nebūtinai visišką atskirų 
valstiečių nuosavybę, kurią jie turėjo teisę parduoti ar kitu būdu 
perleisti. Šio pakitimo priežastims paaiškinti mes turime du ar- 
gumentus. 

Pirma, greta jau aprašytų uždarų kaimų su visiškai bendrais 
laukais pačioje Vokietijoje iš pradžios buvo ir tokių kaimų, ku- 
riuose, be sodybinių sklypų, iš bendruomenės, markos, buvo 
išskirti laukai ir perduoti paveldėtinai atskiriems valstiečiams. 
Bet taip yra buvę tik ten, kur to, taip sakant, reikalavo vie- 
tovės reljefas: siauruose slėniuose, kaip Bergo apygardoje“, 


* Reino srityje. Red. 

arba siauruose plokščiuose aukštumų gūbriuose tarp pelkynų, 
kaip Vestialijoje. Vėliau taip buvo ir Odenvalde ir beveik visuose 
Alpių slėniuose. Čia kaimą, kaip ir dabar tebėra, sudarė išsklai- 
dytos viensėdijos, aplink kurias buvo išmėtyti joms priklausą 
laukai; perdalijimas čia buvo beveik neįmanomas, ir todėl mar- 
kai likdavo tik aplinkinės nedirbamos žemės. Ir kai vėliau įgijo 
reikšmę teisė disponuoti sodyba, perleidžiant ją tretiesiems as- 
menims, tokie kiemų savininkai atsidūrė geresnėje padėtyje. No- 
ras taip pat pasiekti tokį pranašumą galėjo paskatinti kai 
kuriuos kaimus, valdžiusius laukus bendrai, atsisakyti nuo 
įprastų perdalijimų ir tuo būdu atskirus bendruomenės narių 
skirtinius sklypus taip pat padaryti paveldimus bei perlei- 
džiamus. 

Antra, užkariavimai atvedė germanus į Romos teritoriją, 
kur ištisus šimtmečius žemė buvo privatinė nuosavybė (ir 
dargi romėniška, neribota) ir kur nedidelis užkariautojų skai- 
čius negalėjo visiškai pašalinti taip įsišaknijusios nuosavy- 
bės formos. Dirbamos žemės ir pievų paveldimos privatinės 
nuosavybės ryšį su romėnų teise — bent buvusioje Romos te- 
ritorijoje — patvirtina ir ta aplinkybė, kad iki mūsų laikų išli- 
kę bendruomeninės dirbamos žemės nuosavybės likučiai ap- 
tinkami kaip tik kairiajame Reino krante, vadinasi, nors ir 
užkariautoje, bet visiškai germanizuotoje srityje. Kai V šimt- 
metyje čia įsikūrė frankai, jų teritorijoje dar turėjo būti 
bendruomeninė ariamos žemės nuosavybė, nes kitaip mes ne- 
galėtume dabar ten rasti kieminių bendruomenių ir burtinių 
sklypų. Bet ir čia tuojau nesulaikomai įsigalėjo privatinė nuo- 
savybė, nes tik tokia nuosavybė, kiek tai liečia dirbamą žemę, 
yra minima VI šimtmečio „Ripuarų įstatymuose“*š. Ir Vidu- 
rinėje Vokietijoje dirbama žemė, kaip jau sakyta, taip pat 
virto privatine nuosavybe. 

Bet jei germanai užkariautojai ir priėmė privatinę dirvų 
bei pievų nuosavybę, t. y. pirmą kartą skirstydami žemę arba 
tuojau po to atsisakė nuo naujų perdalijimų (nes tik tuo ir 
tepasireiškė perėjimas prie naujos nuosavybės formos), tai 
vis dėlto jie visur įvedė savo germaniškąją markos santvar- 
ką su bendruomenine miškų ir ganyklų nuosavybe ir su aukš- 
čiausia markos valdžia taip pat ir paskirstytoms žemėms. Taip 

darė ne tik frankai Šiaurės Prancūzijoje ir anglosaksai Angli- 
joje, bet taip pat burgundai Rytų Prancūzijoje, vestgotai Pietų 
Prancūzijoje ir Ispanijoje, ostgotai ir langobardai Italijoje. 
Tačiau šiose pastarosiose šalyse markos buvimo pėdsakai, 
kiek yra žinoma, lig šiol teišliko beveik tik aukštų kalnų vie- 
tovėse. 

Forma, kurią marka įgavo, atsisakiusi nuo naujo dirbamos 
žemės perdalijimo, dabar yra tokia, kokią mes sutinkame ne 
tik senuosiuose V—VIII šimtmečio germanų „Įstatymuose“, bet 
taip pat anglų ir skandinavų viduramžių teisynuose, gausiuo- 
se XIII-XVII šimtmečio vokiečių markos įstatuose (vadina- 
muosiuose Weistūmer) ir Šiaurės Prancūzijos papročių teisė- 
je (coūtumes). 

Bendruomenė-marka, atsisakiusi nuo teisės kartas nuo karto 
iš naujo perdalyti dirvas ir pievas tarp atskirų savo narių, iš 
visų kitų savo teisių į šias žemes nė vienos neišsižadėjo. O tos 
teisės buvo labai reikšmingos. Bendruomenė perdavė savo že- 
mes atskiriems asmenims tik naudoti kaip dirvas ir pievas, bet 
ne kuriam kitam tikslui. Jokių kitų teisių atskiras valdytojas 
neturėjo. Taigi jei žemėje būdavo randama turtų giliau, negu 
siekia noragas, tai jie priklausė ne jam, o pirmiausia bendruo- 
menei; tas pat pasakytina ir dėl teisės kasti rūdą ir t. t. Visas 
šias teises vėliau pasisavino ir jomis naudojosi dvarininkai bei 
kunigaikščiai. 

Bet ir dirvų bei pievų naudojimas buvo pavestas aukščiau- 
siai bendruomenės priežiūrai ir tvarkymui, o tai buvo vykdoma 
šitokiu būdu. Ten, kur vyravo trilaukis ūkis — o toks jis buvo 
beveik visur,— visa kaimo dirbamoji žemė būdavo skirstoma 
į tris vienodo dydžio laukus, kurių kiekvienas pakaitomis vie- 
nais metais būdavo skiriamas žiemkenčiams, kitais — vasaro- 
jui, trečiais — pūdymui. Tokiu būdu kaimas kasmet turėdavo 
savo žiemkenčių lauką, vasarojaus lauką ir pūdymą. Skirstant 
žemę, buvo rūpinamasi, kzd kiekvienas narys gautų lygią dalį 
visuose trijuose laukuose ir tuo būdu be skriaudos galėtų pri- 
sitaikyti prie visai bendruomenei privalomos sėjomainos, t. y., 
kad žiemkenčius sėtų tik jiems skirtame savo sklype ir t. t. 

O pūdymas visą pūdymavimo laiką vėl būdavo bendrai val- 
domas ir naudojamas visos bendruomenės kaip ganykla. Tik 

nuėmus derlių nuo kitų dviejų laukų, jie taip pat vėl būdavo 
bendrai valdomi iki naujos sėjos ir naudojami bendrai ganyklai. 
Tai buvo daroma ir su pievomis, nuėmus atolą. Visuose lau- 
kuose, kur turėjo būti ganoma, valdytojas turėdavo pašalinti 
tvoras. Ši vadinamoji ganymo prievolė savaime reikalavo, kad 
tiek sėjos, tiek ir derliaus nuėmimo laiką pasirinktų ne atskiri 
asmenys, bet kad jis visiems būtų bendras ir nustatomas 
bendruomenės ar papročio. 

Visa likusioji žemė — t. y. viskas, kas nepriklausė prie sody- 
bų ar paskirstytos kaimo ariamosios žemės: miškas, ganyklos, 
šilainės, pelkynai, upės, tvenkiniai, ežerai, keliai ir takai, me- 
džioklės ir žūklės vietos, — sudarė, kaip ir senais laikais, bend- 
ruomeninę nuosavybę bendram naudojimui. Kaip visiems 
bendruomenės nariams paskirstyti markos ariamos žemės skly- 
pai pradžioje buvo lygūs, taip jie lygiai dalyvaudavo ir naudo- 
jant „bendrą marką“. Šio naudojimo būdą nustatydavo visi 
bendruomenės nariai kartu; jie taip pat nustatydavo ir padali- 
jimo būdą, kai turimos dirbamos žemės jau nebepakakdavo ir 
nuo bendros markos būdavo atrėžiamas naujas sklypas dirbamai 
žemei. Bendra marka daugiausia buvo naudojama ganiavai 
ir joje surenkamos ąžuolų gilės kiaulių penėjimui; be to, miš- 
kas teikdavo statybinę medžiagą ir kurą, lapus pakratams, uo- 
gas ir grybus, o pelkynai, jeigu jų buvo,— durpes. Ganymo, 
miško naudojimo ir kt. nuostatai sudaro svarbiausią gausių, 
iš įvairiausių laikotarpių išlikusių markos įstatų turinį. Jie 
buvo užrašyti tuo metu, kai sena nerašyta papročių teisė pra- 
dėjo darytis ginčytina. Dar išlikę bendruomeniniai miškai yra 
skurdi šių senųjų nepadalytų markų liekana. Kita liekana, 
bent Vakarų ir Pietų Vokietijoje, yra giliai liaudies sąmonėje 
įsišaknijęs supratimas, kad miškas esąs bendras visų turtas ir 
kiekvienas galįs jame skintis gėles, uogauti, grybauti, rinkti 
buko riešutus ir t. t., aplamai turįs teisę daryti viską, kas jam 
patinka, jei tik nedaro žalos miškui. Bet ir čia Bismarkas 
rado išeitį ir savo garsiuoju uogavimo įstatymu“? vakarinėse 
provincijose įvedė seną prūsišką junkerišką tvarką. 

Turėdami lygius skirtinius žemės sklypus ir vienodas nau- 
dojimosi teises, bendruomenės nariai markos vidūje iš pradžių 
lygiomis teisėmis dalyvavo taip pat įstatymų leidyboje, 


119 


valdyme ir teisingumo vykdyme. Tam tikrais terminais — 0 pri- 
reikus ir dažniau — jie rinkdavosi po atviru dangumi spręsti 
markos reikalų, teisti markos papročių pažeidėjų ir svarstyti 
ginčų. Tai buvo senovinis, tik mažesnio masto vokiečių liau- 
dies susirinkimas, kuris pradžioje irgi buvo ne kas kita, kaip 
didelis markos susirinkimas. Būdavo ruošiami įstatymai, tiesa, 
tik retais, būtinais atvejais, renkami pareigūnai ir kontroliuo- 
jama jų tarnybinė veikla, o svarbiausia — būdavo teisiama. 
Pirmininkas turėdavo tik pateikti klausimus, o sprendimą pri- 
imdavo visi dalyvaujantieji bendrai. 

Senovėje markos santvarka buvo, galima sakyti, vienin- 
telė visuomeninė santvarka tų germanų genčių, kurios netu- 
rėjo karalių. Senoji kilminė diduomenė, kuri tautų kilnojimo- 
si metu arba greit po to nusmuko, lengvai įsijungė į šią 
santvarką, kaip ir visa, kas gaivališkai atsirado drauge su ja; 
panašiai ir keltų klano diduomenė dar XVII šimtmetyje įsi- 
jungė į airių žemės bendruomenę. Ir marka visame germanų 
gyvenime taip giliai įsišaknijo, kad jos pėdsakus mes aptin- 
kame kiekviename mūsų tautos vystymosi istorijos žingsnyje. 
Senovėje visa viešoji valdžia taikos metu tebuvo vien teis- 
minė valdžia, kurią turėjo savo rankose šimtinės, apygardos 
ar visos genties šaukiamas liaudies susirinkimas. Tačiau liau- 
dies teismas tebuvo tik markos liaudies teismas, taikomas tiems 
atvejams, kurie lietė ne vien markos reikalus, bet ir viešosios 
valdžios sritį. Net ir tada, kai buvo susiskirstyta į administra- 
cines apygardas, valstybiniai apygardų teismai buvo atskirti 
nuo paprastų markos teismų, teisminė valdžia vienuose ir ki- 
tuose teismuose pasiliko liaudies rankose. Tik tada, kai senoji 
liaudies laisvė gerokai sunyko ir pareigos teisme greta karo 
tarnybos pasidarė sunki našta nuskurdusiems laisviesiems,— 
tik tada Karolis Didysis galėjo daugelio vietovių apygardų 
teismuose liaudies teismus pakeisti šelenų teismais*. Bet tai 
markos teismų nė kiek nepalietė. Atvirkščiai, jie liko net pa- 
vyzdžiu viduramžių lenų teismo kurijoms: taip pat ir jose feo- 


* Šių pastarųjų nereikia painioti su Bismarko — Leonhardo šelenų teis- 
mais90, kuriuose šeienai ir juristai priima sprendimą bendrai. Senajame 
šefenų teisme juristų visai nebuvo. Pirmininkas, arba teisėjas, neturėjo jo- 
kio balso, ir šeienai sprendimą priimdavo savarankiškai. 

dalas tik iškeldavo klausimus, o sprendimus priimdavo patys 
vasalai. Kaimo santvarka tėra tik savarankiškos kaimo bendruo- 
menės markos santvarka, ir ji pereina į; miesto santvarką, 
kai tik kaimas tampa miestu, t. y. įsitvirtina, apsikasdamas 
grioviu ir apsitverdamas mūro siena. Iš šios pirminės miesto 
markos santvarkos išaugo visos vėlesnės miestų santvarkos. 
Ir pagaliau markos santvarkos pavyzdžiu viduramžiais buvo 
parengti įstatai daugybės laisvųjų draugijų, įsikūrusių ne 
bendro žemės valdymo pagrindu,— ypač laisvųjų cechų įsta- 
tai. Cechui suteikta išimtinė teisė verstis tam tikru verslu pri- 
lygo teisei naudotis bendra marka. Su tokiu pat stropumu, kaip 
ir ten, dažnai visai tokiomis pat priemonėmis, ir cechai rūpi- 
nosi, kad kiekvieno jų nario dalis bendrame pajamų šaltinyje 
būtų visiškai arba bent kiek galint lygi. 

Tokį pat beveik nuostabų sugebėjimą prisitaikyti, kokį mar- 
kos santvarka buvo išsiugdžiusi čia įvairiausiose visuomeninio 
gyvenimo srityse ir iškylant visokiausiems reikalavimams, 
ji parodo ir toliau besivystant žemdirbystei, o taip pat vykstant 
kovai su stiprėjančia stambiąja žemės nuosavybe. Si santvar- 
ka atsirado, germanams įsikūrus Vokietijoje, taigi tais lai- 
kais, kada gyvulininkystė buvo svarbiausias pragyvenimo šal- 
tinis, o iš Azijos atsinešta, pusiau pamiršta žemdirbystė dar vos 
tik buvo bepradedanti atsikurti. Marka išsilaikė per visus vi- 
duramžius, sunkiai, nepaliaujamai kovodama su bajorais žem- 
valdžiais. Bet ji vis tebebuvo tokia reikalinga, kad visur, kur 
bajorija pasisavino valstiečių žemes, nuo feodalo priklausomų 
kaimų santvarka išliko kaip markos santvarka, nors ir smar- 
kiai apkarpyta dėl žemvaldžių pasikėsinimų. To pavyzdį mes 
pateiksime vėliau. Markos santvarka prisitaikydavo prie nepa- 
stoviausių dirbamos žemės valdymo santykių, kol dar buvo 
bendra marka, o taip pat prie įvairiausių nuosavybės teisių 
į ją, kai ji liovėsi buvusi laisva. Marka žlugo, bajorijai ir dva- 
sininkijai, kuriai mielai padėjo teritorinė valdžia, išgrobsčius 
beveik visas valstiečių žemes, tiek padalytas, tiek ir nedalytas. 
Bet ekonomiškai ji paseno, neteko gyvybingumo kaip žemės ūkio 
gamybos forma iš tikrųjų tik tada, kai milžiniška.žemės ūkio 
pažanga, pasiekta per pastaruosius šimtą metų, pavertė žem- 
dirbystę mokslu ir iškėlė visai naujas gamybos formas. 

Markos santvarkos pamatai buvo pradėti griauti jau tuoj 
po tautų kilnojimosi. Frankų karaliai, kaip tautos atstovai, už- 
valdė milžiniškus, visai tautai priklausančius žemės plotus, 
ypač miškus, kad paskui juos iššvaistytų, padovanodami savo 
dvariškiams, savo karvedžiams, vyskupams ir abatams. Tuo 
būdu jie sudarė pagrindą vėlesnei stambiajai bajorijos ir baž- 
nyčios žemėvaldai. Bažnyčia dar daug laiko iki Karolio Didžio- 
jo valdė Prancūzijoje gerą trečdalį visų žemių; be abejo, toks 
santykis viduramžiais yra buvęs beveik visoje katalikiškoje 
Vakarų Europoje. 

Nuolatiniai vidaus ir išorės karai, dėl kurių neišvengiamai 
buvo koniiskuojamos žemės, nuskurdino daugybę valstiečių, 
todėl jau Merovingų laikais buvo labai daug laisvų Žmonių, 
neturėjusių žemės. Nepaliaujami Karolio Didžiojo karai palau- 
žė pagrindinę laisvųjų valstiečių jėgą. Iš pradžių kiekvienas 
laisvas žemės valdytojas turėjo tarnauti kariuomenėje ir ne 
tik pats apsiginkluoti, bet ir pats per šešis karo tarnybos mė- 
nesius apsirūpinti maistu. Netenka stebėtis, kad jau Karolio 
laikais karo tarnybai tikrai galėjo būti pašauktas vos kas penk- 
tas vyras. Betvarkiško jo įpėdinių valdymo metu valstiečių lais- 
vė buvo dar labiau varžoma. Iš vienos pusės, normanų žygių 
sukeltos nelaimės, amžini karalių karai ir didikų vaidai vertė 
laisvuosius valstiečius vieną po kito ieškoti sau globėjo. Iš ant- 
ros pusės, tų pačių didikų ir bažnyčios gobšumas pagreitino 
šį procesą; klasta, pažadais, grasinimais, įėga jie pajungė savo 
valdžiai dar daugiau valstiečių ir valstiečių žemių. Vienu 
ir kitu atveju valstiečių žemė būdavo paverčiama ponų žeme ir 
geriausiu atveju vėl perleidžiama naudotis valstiečiams už 
duoklę ir atodirbius. Valstietis gi iš laisvo žemvaldžio būdavo 
paverčiamas priklausomu, duoklę mokančiu lažininkų ar net 
baudžiauninkų. Vakarų frankų valstybėje?!, ir aplamai į va- 
karus nuo Reino, tai buvo taisyklė. Į rytus nuo Reino, priešin- 
gai, dar išsilaikė didesnis skaičius laisvųjų valstiečių, dau- 
giausia išsisklaidžiusių, rečiau susijungusių į ištisus laisvus 
kaimus. Bet ir čia X—XII šimtmetyje dėl bajorijos ir bažny- 
čios visagalybės kaskart vis daugiau valstiečių virsdavo bau- 
džiauninkais. 

Kai dvarininkas — dvasininkas ar pasaulietis — įsigydavo 
valstiečio ūkį, jis kartu įgydavo ir tam ūkiui priklausiusias 
teises markoje. Tuo būdu naujieji žemvaldžiai tapdavo markos 
nariais ir iš pradžių markoje teturėjo tik lygias teises su kitais 
laisvais ir priklausomais bendruomenės nariais, net su savo 
baudžiauninkais. Bet netrukus jie daugelyje vietų įgijo privi- 
legijų markoje, o dažnai net sugebėdavo pajungti ją savo po- 
niškai valdžiai, nors valstiečiai atkakliai tam priešinosi. Ir vis 
dėlto senoji bendruomenė-marka gyvavo toliau, nors ir ponų 
globojama. 

Kokia būtina dar buvo anuomet žemės ūkiui, net stam- 
biajai žemėvaldai, markos santvarka, kuo įtikinamiausiai įrodo 
Brandenburgo ir Silezijos kolonizavimas, atkeliant čia gyven- 
ti frizus, niderlandus, saksus ir Pareinės frankus. Pradedant 
XII amžiumi, jie buvo įkurdinami ponų žemėse kaimais ir būtent 
pagal germanų teisę, t. y. pagal senąją markos papročių teisę, 
jeigu ji buvo išlikusi dvaruose. Kiekvienas gaudavo sodybą, iš 
kaimo ariamosios žemės kiekvienam pagal seną paprotį burtų 
keliu buvo skiriamas vienodo didumo žemės sklypas, taip pat 
buvo suteikiama teisė naudotis mišku ir ganykla, dažniausiai 
pono miške, rečiau — atskiruose markos miškuose. Visa tai 
buvo duodama paveldėtinai. Žemės nuosavybės teisė likdavo 
ponui, kuriam kolonistai iš kartos į kartą turėjo mokėti tam 
tikrą duoklę ir atlikti tam tikrus darbus. Bet tos prievolės buvo 
tokios saikingos, kad valstiečiai čia buvo geresnėje padėtyje, 
negu kur kitur Vokietijoje. Todėl, kilus Valstiečių karui, jie ir 
liko ramūs. Tačiau už šį atsimetimą nuo savo pačių reikalo 
jie irgi buvo žiauriai nubausti. 

Aplamai paėmus, apie XIII šimtmečio vidurį valstiečių 
padėtis žymiai pagerėjo; tą pagerėjimą paruošė kryžiaus karai. 
Daugelis į karą išeinančių feodalų suteikdavo savo valstie- 
čiams visišką laisvę. Kiti mirė, žuvo, šimtai bajorų giminių 
išnyko, ir jų valstiečiai dažnai taip pat pasiekdavo laisvę. Pa- 
galiau buvo prieita prie to, kad, feodalų poreikiams didėjant, 
jiems daug svarbesnės pasidarė valstiečių prievolės, negu pa- 
tys valstiečiai. Ankstyvųjų viduramžių baudžiava, kurioje buvo 
dar daug senovinės vergovės bruožų, teikė ponams teisių, 
vis labiau ir labiau nustojančių savo reikšmės; baudžiava 

palaipsniui silpnėjo, ir baudžiauninkų padėtis artėjo prie papras- 
tų priklausomųjų valstiečių padėties. Kadangi žemės dirbimo 
būdas liko visiškai toks pat, koks buvo anksčiau, tai dvari- 
ninkų pajamos galėjo padidėti tik plečiant dirbamos žemės 
plotus — suariant dirvonus ir įkuriant naujus kaimus. Bet tai 
buvo pasiekiama, tik geruoju susitarus su kolonistais, vis tiek, 
ar jie buvo priklausomi nuc dvaro, ar iš svetur ką tik atvykę. 
Todėl anais laikais mes visur sutinkame griežtai nustatytas, 
dažniausiai saikingas valstiečių prievoles ir gerą elgesį su vals- 
tiečiais, ypač dvasininkijos valdose. Ir pagaliau palanki nau- 
jai pakviestų kolonistų padėtis savo ruožtu turėjo įtakos ir 
kaimyninių priklausomųjų valstiečių padėčiai, tad ir jie visoje: 
Siaurės Vokietijoje gavo asmeninę laisvę, toliau atlikdami sa- 
vo prievoles dvarininkams. Tik valstiečiai slavai ir lietuviai- 
prūsai liko nelaisvi. Bet visa tai negalėjo ilgai trukti. 

XIV ir XV šimtmetyje sparčiai iškilo ir praturtėjo miestai. 
Jų dailieji amatai ir prabanga ypač klestėjo Pietų Vokietijoje 
ir Reino srityje. Ištaigingas miestų patricijų gyvenimas nedavė 
ramybės paprastai besimaitinančiai, šiurkščius drabužius dė- 
vinčiai, neskoningais baldais savo butus apsistačiusiai kaimo 
bajorijai. Bet iš kur gauti gražių daiktų? Atviras plėšikavimas. 
darėsi vis pavojingesnis ir nesėkmingesnis. O norint pirkti, 
reikėjo pinigų, kurių galėjo duoti tik valstietis. Todėl iš naujo 
buvo pradėta spausti valstiečius, padidinta duoklė ir lažas, 
iš naujo ir vis labiau buvo siekiama paversti laisvus valstie- 
čius priklausomais, priklausomuosius valstiečius — baudžiau- 
ninkais, o bendrą markos žemę — pono žeme. Čia kunigaikš- 
čiams ir bajorams padėjo romėnų teisę studijavę juristai, kurie, 
taikydami romėnų teisės aormas vokiečių santykiams, dažniau- 
siai jų nesuprastiems, be galo daug pripainiojo, ir dar taip, kad 
ponas iš to visuomet laimėdavo, o valstietis visada pralaimė- 
davo. Dvasiškieji valdovai elgėsi paprasčiau: jie klastodavo 
dokumentus, kuriuose valstiečių teisės būdavo susiaurinamos, 
o jų prievolės padidinamos. Į šį kunigaikščių, bajorų ir dvasinin- 
kų plėšimą valstiečiai nuo XV šimtmečio pabaigos pradėjo 
atsakinėti dažnais pavieniais sukilimais, kol 1525 metais. 
Didysis valstiečių karas apėmė Švabiją, Bavariją, Frankoniją 
ir persimetė į Elzasą, Pialcą, Reingau ir Tiuringiją. Po atkaklių 

kovų valstiečiai buvo nugalėti. Nuo to laiko vokiečių valstie- 
čių tarpe vėl pradėjo visur vyrauti baudžiava. Tose vietovė- 
se, kur siautė karas, visos dar: išlikusios valstiečių teisės da- 
bar buvo begėdiškai pamintos, jų bendruomeninė žemė paversta 
ponų žeme, o jie patys -— baudžiauninkais. O Siaurės Vo- 
kietijos valstiečiams už tai, kad jie, gyvendami geresnėse są- 
lygose, liko ramūs, buvo atsidėkota primetant jiems tą pačią 
priespaudą, tik lėčiau. Rytprūsiuose, Pomeranijoje, Branden- 
burge, Silezijoje baudžiava vokiečių valstiečiams buvo įvesta 
nuo XVI šimtmečio vidurio, o Šlezvig-Holšteine — nuo XVI 
šimtmečio pabaigos, ir ji vis labiau visur apraizgė valstiečius. 

Si nauja prievarta turėjo dar ir ekonominį pagrindą. Iš 
Reformacijos laikotarpio karų laimėjo tik vokiečių valdantieji 
kunigaikščiai, padidinę savo valdžią. Tauriajam bajorijos plėši- 
kavimo amatui atėjo galas. Nenorėdama žlugti, bajorija turėjo 
daugiau išspausti pajamų iš savo valdomų žemių. Bet vienin- 
telis kelias tam buvo — stambesnių feodalų ir ypač vienuolynų 
pavyzdžiu — bent dalyje savo žemių patiems imtis tvarkyti ūkį. 
Kas lig tol buvo tik išimtis, dabar pasidarė būtinybė. Bet šiai nau- 
jai ūkio formai kliudė ta aplinkybė, kad žemė beveik visur buvo 
išdalyta činšininkams. Paversdamas laisvuosius ar priklauso- 
muosius činšininkus tikrais baudžiauninkais, ponas gaudavo 
visišką veikimo laisvę. Dalis valstiečių buvo, pavartojant čia 
techninį terminą, „nuvaryta“ [„gelegt“|92, t. y. arba nuvyta 
nuo žemės, arba paversta bežemiais [Kotsassen], turinčiais 
tik lūšną ir daržiuką; jų sklypai buvo sujungti į vieną didelį 
pono dvarą, kurio žemę dirbo naujieji bežemiai ir dar likę sa- 
vo sklypuose valstiečiai, eidami lažą. Tokiu būdu ne tik dau- 
gybė valstiečių buvo tiesiog nuvaryti nuo savo žemių, bet ir 
likusiems valstiečiams lažo prievolės buvo žymiai padidintos 
ir tolydžio didinamos. Kapitalistinis laikotarpis ėmė reikštis 
kaime kaip stambios žemės ūkio gamybos, pagrįstos lažiniu 
baudžiauninkų darbu, laikotarpis. 

Tačiau šis pasikeitimas pradžioje vyko dar gana lėtai. Bet 
štai prasidėjo Trisdešimties metų karas. Per ištisą žmonių 
kartą visoje Vokietijoje šeimininkavo visiškai nežabota kariau- 
na, kokia tik yra žinoma istorijoje. Visur buvo reikalauja- 
ma kontribucijų, plėšiama, deginama, smurtaujama, žudoma. 

Valstietis daugiausia kentė ten, kur, atsiskyrę nuo stambių ka- 
riuomenės junginių, savo rizika savarankiškai veikė mažesni 
laisvi būriai arba, tikriau sakant, plėšikų gaujos. Salis buvo be 
galo nuniokota ir nesuskaitoma daugybė gyventojų išnaikinta. 
Kai prasidėjo taika, Vokietija buvo parblokšta, bejėgė, sutrypta, 
sudraskyta, paplūdusi kraujais, bet sunkiausioje padėtyje vėl 
atsidūrė valstietis. 

Bajorai žemvaldžiai dabar pasidarė vieninteliais šeimininkais 
kaime. Kunigaikščiai, kaip tik anuo metu panaikinę politines 
bajorijos teises luomų susirinkimuose, atidavė už tai jos va- 
liai valstiečius. Bet paskutinės valstiečių pasipriešinimo jėgos 
buvo palaužtos karo. Tuo būdu bajorija galėjo visus Žemės 
santykius sutvarkyti taip, kaip jai buvo naudingiausia, siekiant 
pagerinti pašlijusius finansinius savo reikalus. Ne tik apleisti 
valstiečių ūkiai buvo tiesiog prijungiami prie pono dvaro, bet 
kaip tik dabar ir prasidėjo platus ir sistemingas valstiečių nu- 
varymas nuo žemės. Kuo stambesnis buvo pono ūkis, tuo, Ži- 
noma, didesnės buvo baudžiavinės valstiečių prievolės. Vėl 
atėjo „neribotų prievolių“ laikai; ponas galėjo varyti į darbą 
valstietį, jo šeimą, jo gyvulius taip dažnai ir tokiam laikui, 
kiek jam patiko. Baudžiava dabar pasidarė visuotinė; laisva- 
sis valstietis dabar buvo tokia pat retenybė, kaip balta varna. 
Ir kad ponas galėtų jau pačioje užuomazgoje nuslopinti kiek- 
vieną, kad ir menkiausią valstiečių pasipriešinimą, jis gavo 
iš valdančiojo kunigaikščio tėvoniškosios jurisdikcijos teisę, t. y. 
jis buvo paskirtas vieninteliu teisėju visiems smulkiems vals- 
tiečių nusižengimams bei ginčams spręsti, net ir tais atvejais, 
kai valstietis turėjo ginčą su juo pačiu, savo ponu. Taigi 
ponas buvo teisėjas savo paties byloje! Nuo to laiko kaime 
įsiviešpatavo lazda ir rimbas. Kaip visa Vokietija, taip ir vokie- 
tis valstietis pasiekė kraštutinį savo pažeminimą. Kaip visa 
Vokietija, taip ir valstietis buvo toks bejėgis, jog buvo nejma- 
noma jokia savigyna ir išgelbėjimas galėjo ateiti tik iš svetur. 

Ir išgelbėjimas atėjo. Kartu su prancūzų revoliucija išaušo 
geresnių laikų aušra taip pat Vokietijai ir vokiečių valstiečiui. 
Vos tik revoliucinė kariuomenė užėmė kairįjį Reino krantą, tuo- 
jau ten lyg užbūrus išnyko visas senas šlamštas — lažas, činšas, 
visokios duoklės ponui, o kartu ir pats ponas. Valstietis kairiaja- 

me Reino krante dabar pasidarė šeimininkas savo žemėje ir, 
be to, dar gavo revoliucijos metu paruoštą, o Napoleono tik 
sudarkytą, Civilinį kodeksą [Code civil]?? — įstatymų rinkinį, 
kuris buvo pritaikytas naujai jo padėčiai ir kurį jis galėjo ne 
tik suprasti, bet ir patogiai nešiotis kišenėje. 

Bet dešiniajame Reino krante valstiečiui teko dar ilgai lauk- 
ti. Tiesa, po visai pelnyto pralaimėjimo prie Jenos“ Prūsijoje 
buvo panaikintos kai kurios gėdingiausios bajorų privilegijos, 
ir įstatymas neva įgalino išsilaisvinti, išperkant kitas vals- 
tiečių prievoles. Bet ši galimybė dažniausiai ilgą laiką buvo 
tik popieriuje. Kitose Vokietijos valstybėse ir to nebuvo. Pri- 
reikė antros prancūzų revoliucijos 1830 metais, kad bent Ba- 
dene ir keliose kitose Prancūzijos kaimynystėje esančiose vals- 
tybėlėse valstiečių išlaisvinimas, išperkant prievoles, būtų 
išjudintas iš vietos. Ir net kai trečioji prancūzų revoliucija 
1848 metais pagaliau patraukė paskui save ir Vokietiją, iš- 
laisvinimas Prūsijoje dar toli gražu nebuvo baigtas, o Bava- 
rijoje dar visai nė nepradėtas! Žinoma, dabar reikalas judėjo 
sparčiau; šį kartą visai maištingai nusiteikusių valstiečių la- 
žinis darbas jau buvo netekęs bet kurios reikšmės. 

Ir kuo gi pasireiškė šis išlaisvinimas? Už paimtą iš vals- 
tiečio tam tikrą pinigų sumą ar žemės gabalą dvarininkas 
dabar turėjo pripažinti dar likusią valstiečiui žemę laisva, jo- 
kiomis prievolėmis neapsunkinta jo nuosavybe,— nors visos 
jau anksčiau ponui priklausiusios žemės buvo ne kas kita, kaip 
iš valstiečių pagrobtos žemės! Bet maža to. Atmatuojant že- 
mes, šiam reikalui skirti valdininkai, žinoma, beveik visuomet 
padėdavo ponui, pas kurį jie gyveno ir Iėbavo, todėl valstie- 
čiams nepalikdavo net ir to, kas jiems priklausė pagal įsta- 
tymo raidę. 

Taigi trijų prancūzų revoliucijų ir vienos vokiečių revoliu- 
cijos dėka mes pagaliau pasiekėme tai, kad vėl turime lais- 
vus valstiečius. Bet koks yra atsilikęs mūsų šiuolaikinis laisva- 
sis valstietis palyginti su laisvuoju senosios markos nariu! 
Jo žemės sklypas dažniausiai yra žymiai mažesnis, o nepada- 
lytoji marka visai išnyko, išskyrus nedaugelį labai sumažėju- 
sių ir apleistų bendruomeninių miškų. Bet; nesinaudodamas 
bendruomeninėmis ganyklomis, smulkus valstietis negali lai- 

kyti gyvulių, o be gyvulių nėra mėšlo, be mėšlo neįmanoma 
racionali žemdirbystė. Mokesčių rinkėjas ir už jo pečių stovįs 
rūstus teismo vykdytojas, kuriuos taip puikiai pažįsta šiuolai- 
kinis valstietis, senosios markos nariams buvo nežinomos as- 
menybės, kaip ir paskolas už įkeistą žemę duodąs lupikauto- 
jas, į kurio nagus vienas po kito patenka valstiečių ūkiai. 
Ir gražiausia, kad šie nauji laisvieji valstiečiai, kurių ūkiai ir 
kurių sparnai taip smarkiai apkarpyti, Vokietijoje, kur viskas 
vyksta pavėluotai, atsirado tuo metu, kai ne tik mokslu besi- 
remiantis žemės ūkis, bet ir naujai išrastos žemės ūkio maši- 
nos smulkųjį valstiečių ūkį vis labiau paverčia pasenusia, jau 
nebegyvybinga gamybos forma. Lygiai kaip mechaninis verpi- 
mas ir audimas išstūmė ratelį ir rankines stakles, taip ir šie 
nauji žemės ūkio gamybos metodai turi negailestingai panai- 
kinti parcelinį žemės ūkį ir pakeisti jį stambiąja žemės nuo- 
savybe, jei tik jie turės tam reikalingą laiką. 

Mat, visai Europos žemdirbystei, kaip ji šiandien yra tvar- 
koma, jau grasina galingas varžovas — amerikiečių masinė 
grūdų gamyba. Su Amerikos žemėmis, kurias pati gamta pa- 
darė derlingas bei ilgiems metams patręšė ir kurių ten galima 
įsigyti pusdykiai, negali varžytis nei mūsų prasiskolinę smul- 
kūs valstiečiai, nei mūsų taip pat iki ausų skolose paskendę 
stambūs žemvaldžiai. Visas Etūropos žemės ūkio tvarkymo bū- 
das neatsispiria amerikiečių konkurencijai. Žemdirbystė Euro- 
poje tebus įmanoma tik tuo atveju, jeigu ji turės visuomeninį 
pobūdį ir bus tvarkoma visuomenės labui. 

Tokios yra mūsų valstiečių galimybės ateityje. O laisvos, 
nors ir vargingos valstiečių klasės atkūrimas turėjo tą gerąją 
pusę, kad jis sudarė valstiečiui tokią padėtį, kurioje pastara- 
sis — savo natūralių sąjungininkų, darbininkų, padedamas — | 
gali pats sau pagelbėti, jei tik jis nori suprasti, kaip tai rei- 
kia padaryti*. 

Bet kaip? — Atgaivinant marką, bet ne senos, atgyvenusios, 
o atnaujintos formos; taip atnaujinant bendruomeninę žemė- 


* Toliau seka tekstas, kuriuo F. Engelsas papildė atskirą „Markos“ lei- 
dimą, pasirodžiusį 1883 metais antrašte „Vokiečių valstietis. Kas jis buvo? 
Kas jis yra? Kas jis galėtų būti?“ Red. 

valdą, kad ji ne tik užtikrintų smulkiesiems valstiečiams bend- 
ruomenininkams visus stambiojo ūkio ir žemės ūkio mašinų 
panaudojimo pranašumus, bet ir duotų jiems lėšų organizuoti 
greta žemdirbystės taip pat stambiąją pramonę, kurioje būtų 
naudojama garo arba vandens- jėga, be to, organizuoti tai be | 
kapitalistų, o pačios bendruomenės jėgomis. 

Organizuoti stambųjį žemės ūkį ir panaudoti žemės ūkio 
mašinas, kitais žodžiais tariant, ir reiškia — atpalaiduoti nuo 
darbo žemės ūkyje daugumą smulkiųjų valstiečių, kurie dabar 
patys dirba savo laukus. O kad šie iš žemės ūkio išstumti 
žmonės neliktų be darbo arba nebūtų priversti telktis mies- 
tuose, reikia duoti jiems darbo pramonėje pačiame kaime, o to- 
kia pramonė gali būti jiems naudinga, tik suorganizavus ją 
stambiu mastu, panaudojant garo arba vandens jėgą. 

Kaip tai padaryti? Apie tai, vokiečių valstiečiai, gerai pa- 
galvokite. Padėti čia jums gali tik socialdemokratai. 


Parašyta 1882 m. rugsėjo viduryje — 
pirmojoje gruodžio pusėje 
Išspausdinta kaip 1882 m. Hotingene— 
Ciuriche išleistos F. Engelso knygos 
„Socializmo išsivystymas iš ulopijos 
į mokslą“ priedas 

F. ENGELSAS 


DĖL PRŪSIJOS 
VALSTIEČIŲ ISTORIJOS 


V. Volio brošiūros „Silezijos milijardas“ įvadas“5 


Siam Volio veikalui paaiškinti, mano nuomone, pradžioje 
būtinai reikia pasakyti keletą žodžių. 

Vokietija į rytus nuo Elbės ir į šiaurę nuo Rūdos ir Milži- 
no kalnų yra ta teritorija, kurią vokiečių kolonistai antrojoje 
viduramžių pusėje atėmė iš prasiskverbusių čia slavų ir vėl 
germanizavo. Užkariautojai, vokiečių riteriai ir baronai, ku- 
riems buvo išdalytos šios žemės, pasireiškė kaip kaimų „griun- 
deriai“; jie skaldė savo valdas į kaimų laukus, kurie savo ruož- 
tu buvo paskirstomi į tam tikrą skaičių vienodų valstiečių 
sklypų, arba hufų. Kiekvienai hufai priklausė sodybinis skly- 
pas ir daržas pačiame kaime. Šios hulos buvo burtų keliu 
skirstomos tarp čia persikėlusių frankų (Reino srities bei 
Frankonijos ir Niderlandų), saksų ir Irizų kolonistų; kolonistai 
už tai turėjo mokėti griunderiui, t. y. riteriui arba baro- 
nui, labai saikingą, tvirtai nustatytą duoklę ir eiti atidirbti. 
Kol valstiečiai vykdė šias prievoles, jie paveldėtinai valdė sa- 
vo hufas. Be to, jie turėjo tokią pat teisę griunderio (vėliau 
dvarininko) miške kirsti medžius, ganyti gyvulius, penėti kiau- 
les gilėmis ir t. t., kokia naudojosi Vakarų Vokietijos valstie- 
čiai savo bendroje markoje. Ariamajai kaimo žemei buvo pri- 
valoma sėjomaina, ir dažniausiai ji buvo apdirbama pagal 
trilaukę sistemą — žiemkenčių laukas, vasarojaus laukas ir pū- 
dymas. Pūdymas ir ražienos buvo bendra tiek valstiečių, tiek ir 
griunderio gyvulių ganykla. Visi kaimo reikalai buvo spren- 
džiami to kaimo gyventojų, t. y. hulų valdytojų, susirinkime 
balsų dauguma. Bajorų griunderių teisės tebuvo šios: išieško- 

ti prievoles, kartu su valstiečiais naudoti pūdymus ir ražienas 
ganykloms, gauti atliekas, bendrai pasinaudojus miškais, 
ir pirmininkauti kaimo gyventojų, kurie visi buvo asmeniškai 
laisvi žmonės, susirinkime. Maždaug taip gyveno vokiečių 
valstiečiai tose žemėse, kurios driekėsi nuo Elbės iki Rytų 
Prūsijos ir Silezijos, ir jų padėtis, aplamai imant, buvo žy- 
miai palankesnė už to paties meto Vakarų ir Pietų Vokietijos 
valstiečių padėtį; pastarieji jau tada vedė įnirtingą, nuolat 
atnaujinamą kovą su feodalais už savo senas paveldėtas tei- 
ses, ir daugumai jų jau buvo primesta žymiai sunkesnė pri- 
klausomybės forma, kuri kėlė grėsmę asmeninei jų laisvei ar- 
ba kuri net visai atėmė iš jų šią laisvę. 

Didėjantis feodalų pinigų poreikis XIV ir XV šimtmetyje, 
aišku, sukėlė ir šiaurės rytuose mėginimus pavergti ir išnau- 
doti valstiečius, jau pažeidžiant ankstesnes sutartis. Tačiau 
šie mėginimai buvo daromi toli gražu ne taip plačiai ir ne 
taip sėkmingai, kaip Pietų Vokietijoje. Į rytus nuo Elbės gy- 
ventojų buvo dar nedaug, o dirvonuojančių žemių daug; šių 
dirvonų suarimas, žemdirbystės plėtimas, naujų duoklę mokan- 
čių kaimų kūrimas čia tebebuvo patikimiausias praturtėjimo 
būdas ir feodaliniam žemvaldžiui; be.to, čia, prie Vokietijos 
imperijos ir Lenkijos sienos, jau buvo susikūrusios palyginti 
stambios valstybės: Pomeranija, Brandenburgas, Saksonijos 
kurtiurstija (Silezija priklausė Austrijai), ir todėl čia geriau 
buvo laikomasi vidinės taikos, o bajorų vaidus ir jų plėšika- 
vimą sudrausdavo kur kas stipresnė ranka, negu suskaldytose 
srityse prie Reino, Frankonijoje ir Švabijoje; o juk daugiausia 
nuo šių nuolatinių karų kentėjo vis tie patys valstiečiai. 

Tik arčiau užkariautų lenkų arba lietuvių-prūsų kaimų jau 
dažniau bajorai mėgindavo primesti vokiečių feodalinės pa- 
pročių teisės pagrindu čia apsigyvenusiems kolonistams tokią 

pat baudžiavinę priklausomybę, kokioje buvo jų pavaldiniai 
Tenisa ir prūsai, Taip buvo Pomeranijoje ir Ordino’ Prūsijos 
valdose, rečiau — Silezijoje. 

Dėl šios geresnės į rytus nuo Elbės gyvenusių valstiečių 
padėties jų beveik nepalietė galingas Pietų ir Vakarų Vokie- 
tijos valstiečių judėjimas XV amžiaus paskutiniame ketvirtyje 
ir XVI amžiaus pirmajame ketvirtyje, o kada kilo 1525 metų 

revoliucija, tai ji čia susilaukė silpno atgarsio tik Rytų Prū- 
sijoje ir be didelių pastangų buvo nuslopinta. I rytus nuo El- 
bės gyvenę valstiečiai paliko savo sukilusius brolius likimo 
valiai ir gavo už tai reikiamą atpildą. Tose vietovėse, kur siau- 
tėjo Didysis valstiečių karas, dabar valstiečiai tiesiog buvo 
paversti baudžiauninkais, jiems buvo užkrautos neribotos, tik 
nuo feodalinio žemvaldžio savivalės priklausančios prievolės 
ir lažas, o jų laisvoji marka visai paprastai buvo paversta 
pono nuosavybe, kuria toliau naudotis jie tegalėjo tik iš jo 
malonės. Si feodalų žemvaldžių viešpatavimui ideali padėtis, 
kurios Vokietijos bajorai bergždžiai siekė per visus viduram- 
žius ir kurią pagaliau jie pasiekė dabar, feodalinio ūkio irimo 
laikotarpiu, ėmė palaipsniui plisti ir žemėse į rytus nuo Elbės. 
Čia nebuvo pasitenkinta tuo, kad sutarties sąlygota valstiečių 
teisė naudotis pono mišku -- jeigu ši teisė dar nebuvo panai- 
kinta anksčiau — buvo paversta teise naudotis juo tik iš feo- 
dalinio žemvaldžio malonės; be to, pastarasis visuomet galėjo 
ir šią teisę panaikinti; taip pat nebuvo pasitenkinta ir neteisė- 
tu lažo bei duoklės padidinimu. Buvo nustatytos ir naujos prie- 
volės, pavyzdžiui, liaudemijos (mokestis feodalui valstiečių 
kiemo valdytojo mirties atveju), kurios buvo laikomos skiriamai- 
siais baudžiavinės priklausomybės požymiais; arba įprastinės, 
tradicinės prievolės buvo paverčiamos tokiomis prievolėmis, 
kurias vykdė tik baudžiauninkai, o ne laisvieji žmonės. Tuo 
būdu greičiau kaip per šimtmetį laisvieji valstiečiai, gyvenę 
į rytus nuo Elbės, buvo paversti baudžiauninkais, iš pradžių 
faktiškai, o greit po to ir juridiškai. 

Tuo tarpu feodalinė bajorija vis labiau buržuazėjo. Vis la- 
biau didėjo jos įsiskolinimas miesto piniginiams kapitalistams, 
o dėl to ir pinigai pasidarė jai būliniausiu poreikiu. Bet iš 
valstiečio, iš savo baudžiauninko, negalima buvo išspausti 
pinigų; iš jo pirmiausia tebuvo galima prievarta išgauti tik 
darbą arba žemės ūkio produktus, o valstiečių ūkiai, kurie 
buvo tvarkomi labai sunkiomis sąlygomis, teduodavo irgi tik 
minimalų tų produktų likutį virš to, kas buvo reikalinga, kad 
dirbantieji šių ūkių valdytojai galėtų bent labai skurdžiai gy- 
venti. Greta buvo dideli pelningi vienuolynų žemės plotai, 
dirbami savininko lėšomis, panaudojant priklausomųjų arba 


132 


baudžiavinių valstiečių lažinį darbą, ir reikiamai prižiūrimi, 
Tokio ūkininkavimo būdo smulkūs bajorai savo valdose ligi 
tol beveik niekada negalėjo naudoti, o stambūs bajorai bei 
kunigaikščiai tegalėjo jį naudoti tik išimties atveju. Bet dabar 
visur buvo galima kurti stambius ūkius, iš vienos pusės, dėl 
to, kad šalis buvo nuraminta, o iš kitos pusės, organizuoti 
tokį ūkį bajorus vis labiau vertė didėjantis pinigų poreikis. 
Taigi didelių dvarų žemės dirbimas feodalinio žemvaldžio lė- 
šomis, panaudojant lažinį baudžiavinių valstiečių darbą, pa- 
laipsniui virto tuo pajamų šaltiniu, kuris turėjo atlyginti bajo- 
rams nuostolius, susidariusius dėl to, kad liovėsi savo amžių 
jau atgyvenęs riterių plėšikavimas. Bet iš kur paimti reikalin- 
gus žemės plotus? Tiesa, bajoras buvo didesnių ar mažesnių 
žemės plotų savininkas, bet juos ištisai, be nedaugelio išim- 
čių, paveldėtinai valdė valstiečiai činšininkai“", kurie, kol dar 
vykdė nustatytas prievoles, turėjo tokią pat teisę į savo sody- 
bas ir hulas, taip pat į bendruomenės naudmenas, kaip ir pats 
ponas. Reikėjo surasti išeitį, o tam visų pirma valstiečiai tu- 
rėjo būti paversti baudžiauninkais. Iš tikrųjų, nors valstiečių 
baudžiauninkų išvarymas iš jų sodybų buvo ne mažesnis įsta- 
tymo pažeidimas ir ne mažesnio smurto aktas, negu laisvųjų 
činšininkų iškeldinimas, vis dėlto tokį išvarymą kur kas leng- 
viau buvo galima pateisinti, remiantis paplitusia romėnų teise 
Trumpai tariant, kai pavyko paversti valstiečius baudžiaunin- 
kais, reikiamas jų skaičius buvo nuvarytas nuo žemės arba jie 
vėl buvo apgyvendinti pono žemėje kaip bežemiai valstiečiai 
ĮKotsassen] — kumečiai, kurie turėjo tik lūšnelę ir nedidelį 
daržą. Jei ankstesnės įtvirtintos bajorų pilys užleido vietą 
jų naujoms, beveik arba visai neapsaugotoms kaimo pilims- 
rūmams, tai kaip tik todėl žymiai didesnį skaičių kitados lais- 
vų valstiečių sodybų turėjo pakeisti skurdžios baudžiauninkų 
lūšnos. 

Kai buvo organizuotas pono ūkis — dominiumas, kaip jis 
vadinamas Silezijoje, — tereikėjo užtikrinti, kad jo žemė būtų 
apdirbama valstiečių darbo jėga. Ir čia pasireiškė kita nau- 
dinga baudžiavos pusė. Ankstesnės, sutarties tvirtai nusta- 
tytos' valstiečių lažo prievolės šiam tikslui visai netiko. Jas 
daugiausia tesudarė visuomenės naudai atliekami darbai, 

pavyzdžiui, kelių tiesimas, tiltų statyba ir t. t., taip pat statybos 
darbai pono pilyje, įvairūs amato darbai, kuriuos pilyje atlik- 
davo moterys bei merginos, ir asmeninė tarnyba dvare. Tačiau, 
kai tik valstietis buvo paverčiamas baudžiauninkų, o pasta- 
rąjį romėnų teisę išstudijavę juristai prilygindavo Romos ver- 
gui, ponas užtraukdavo visai kitą giesmelę. Juristų remiamas 
teismuose, jis dabar reikalavo, kad valstiečiai dirbtų neribotai, 
tiek, kiek ponui prireiks, tada, kai jis panorės, ir ten, kur jis 
užsigeis. Valstietis turėjo eiti dvarininkui lažą, vežti, arti, sė- 
ti, piauti javus pagal pirmąjį jo reikalavimą, net ir apleisda- 
mas nuosavą lauką ir palikdamas savo derlių pūti nuo lietaus. 
Lygiai taip pat ir jo mokama grūdais ar pinigais duoklė buvo 
didinama iki kraštutinės ribos. 

Tačiau tai dar buvo ne viskas. Ne mažiau kilmingam val- 
dančiajam kunigaikščiui — o į rytus nuo Elbės tokie buvo vi- 
sur — taip pat reikėjo pinigų, daug pinigų. Už tai, kad jis 
leisdavo bajorams pavergti savo valstiečius, bajorai jam leis- 
davo apdėti tuos pačius valstiečius valstybiniais mokesčiais — 
aišku, juk patys bajorai mokesčių nemokėjo! Ir pagaliau tas 
pats valdantysis kunigaikštis sankcionavo iš tikrųjų jau vyku- 
sį procesą, kuris ankstesnę feodalinio žemvaldžio teisę pirmi- 
ninkauti seniai panaikintoje feodalinėje laisvųjų valstiečių teis- 
mo kurijoje pavertė teise vykdyti dvare tėvonišką teismą ir 
turėti jame policinę valdžią; todėl dvarininkas pasidarė savo 
valstiečiams ne tik policijos viršininku, bet ir vieninteliu jų 
teisėju, net ir savo paties byloje, taigi valstietis galėjo apskųs- 
ti dvarininką tik pačiam dvarininkui. Tuo būdu pastarasis 
viename asmenyje buvo ir įstatymų leidėjas, ir teisėjas, ir 
nuosprendžio vykdytojas, būdamas savo dvare visiškai nevar- 
žomas valdovas. 

Si žeminanti padėtis, kokios nebuvo net Rusijoje, kur vals- 
tietis vis dėlto turėjo savo savivaldžią bendruomenę, labiau- 
siai įsigalėjo laikotarpiu tarp Trisdešimties metų karo ir išga- 
ningo pralaimėjimo prie Jenos. Trisdešimties metų karo sukel- 
tos nelaimės leido bajorams galutinai pavergti valstiečius; 
daugybės valstiečių ūkių ištuštėjimas įgalino be kliūčių pri- 
jungti šiuos ūkius prie riteriškojo dvaro dominiumo, o naiki- 
namojo karo priverstinai paverstų valkatomis kaimo gyventojų 

sugrąžinimas į sėslumo būklę buvo bajorams ypatingai gera 
proga pritvirtinti juos prie žemės kaip baudžiauninkus. Bet ir 
tai juos ne ilgam tepatenkino, nes vos pradėjo per artimiausius . 
penkiasdešimt metų po truputį gyti baisios karo padarytos 
žaizdos, vos tik vėl buvo pradėti dirbti laukai ir ėmė gausėti 
gyventojai, kai kilnieji feodaliniai žemvaldžiai vėl panoro vals- 
tiečių žemės ir jų darbo. Pono dominiumas nebuvo toks dide- 
lis, kad galėtų paimti visą darbą, kurį dar galima buvo išspaus- 
ti iš baudžiauninkų — šiuo atveju išspausti tikrąja šio žodžio 
prasme. Valstiečių pavertimo bežemiais baudžiaviniais sam- 
diniais sistema puikiai save pateisino. Nuo XVIII amžiaus 
pradžios ši praktika kaskart įgauna vis didesnį mastą: ji da- 
bar vadinama „valstiečių nuvarymu“ |„Bauernlegen“|. „Nuva- 
roma“ tiek valstiečių, kiek tik galima, priklausomai nuo ap- 
linkybių; iš pradžių dar paliekamas toks jų skaičius, koks buvo 
reikalingas įvykdyti lažiniams darbams, atliekamiems su pa- 
kinkytu arkliu, o kiti buvo paverčiami bežemiais valstiečiais 
(daržininkais |Dreschgartner], kampininkais [Häusler], padie- 
nininkais [Instleute]?s ir kitais panašiai vadinamais žmonėmis), 
kurie už lūšną ir nedidelį bulvių lauką turėjo metai iš metų 
dirbti dvare iki jėgų netekimo, gaudami skurdų padienį užmokes- 
tj grūdais ir vienus niekus pinigais. Kur ponas būdavo pakanka- 
mai turtingas, kad galėtų panaudoti lauko darbams savo paties 
darbinius gyvulius, ten buvo „nuvaromi“ ir likusieji valstiečiai, 
o jų hufos buvo prijungiamos prie pono ūkio. Tuo būdu visa 
Vokietijos bajorų, o ypač į rytus nuo Elbės gyvenusių bajorų, 
stambioji žemėvalda atsirado iš prisigrobtos valstiečių žemės, 
ir jeigu ta žemė bus atimia iš plėšikų be jokio atlyginimo, tai 
ir tuomet jie gaus dar ne visai pagal nuopelnus. Tikriau tariant, 
iš jų pačių reikėtų išieškoti dar papildomą atlyginimą. 
Ilgainiui valdantieji kunigaikščiai pradėjo pastebėti, kad ši 
sistema, labai naudinga bajorams, visiškai neatitinka jų pačių 
interesų. Valstiečiai mokėjo valstybinius mokesčius, kol jų nenu- 
varė nuo žemės; prijungus jų hufas prie dominiumo, kuris buvo 
atleistas nuo mokesčių, valstybė nebegaudavo iš jų nė skatiko, 
o iš naujai apgyvendintų bežemių valstiečių jai atitekdavo vos 
keli grašiai. Dalis nuo žemės nuvarytų valstiečių pasidarė nebe- 
reikalingi dvarininkų ūkiui ir buvo tiesiog išmesti lauk; tuo 

būdu šie valstiečiai tapo laisvi, t. y. laisvi kaip paukščiai, ta- 
po elgetomis. Kaimo gyventojų skaičius ėmė mažėti, o kai val- 
dantysis kunigaikštis pradėjo papildyti savo brangią samdomą 
kariuomenę pigesniais rekrutais iš valstiečių tarpo, į tai jis 
toli gražu negalėjo abejingai žiūrėti. Taip per visą XVIII am- 
žių, ypač Prūsijoje, vienas po kito buvo leidžiami įsakymai, 
kuriais buvo siekiama sustabdyti valstiečių nuvarymą nuo že- 
mės. Tačiau šių įsakymų likimas buvo visiškai toks pat, kaip 
ir devyniasdešimt devynių šimtųjų tų kalnų makulatūros, ku- 
rią nuo Karolio Didžiojo kapituliarijų?? laikų tiekė visos vokie- 
čių vyriausybės; jie taip ir paliko tik popieriuje; bajorai į juos 
tekreipė maža dėmesio, ir valstiečiai toliau buvo varomi, nuo 
žemės. 

Net rūsti Didžiosios prancūzų revoliucijos pamoka neilgam 

teišgąsdino užsispyrusią feodalinę bajoriją. Viskas liko po 
senovei, ir tai, kas nepavyko Fridrichui II, juo mažiau galėjo 
pavykti silpnam ir neįžvalgiam jo sūnėnui Fridrichui Vilhel- 
yui III. Bet atėjo atpildo diena. 1806 m. spalio 14 d. prie 
Jenos ir Auerštedto visa Prūsijos valstybė buvo per vieną die- 
ną sutriuškinta, ir Prūsijos valstietis šią dieną, kaip ir 1848 m. 
kovo 18 dieną, turi visišką pagrindą švęsti labiau, negu visas 
Prūsijos pergales, pradedant Molvicu!?! ir baigiant Sedanu. Pa- 
galiau tik dabar beveik iki pat Rusijos sienos nuvaryta Prūsi- 
jos vyriausybė pradėjo neaiškiai suvokti, kad laisvų, tvirtai 
valdančių žemę Prancūzijos valstiečių sūnų negalima nugalėti, 
pasitelkus baudžiavinių lažininkų sūnus, kurių tėvams kasdien 
gresia pavojus būti išvarytiems iš savo kiemų; pagaliau tik 
dabar ji pastebėjo, kad ir valstietis, tarp kita ko, yra žmogus. 
Dabar jau reikėjo imtis priemonių. 

Bet kai tik buvo sudaryta taika ir karalius su vyriausybe 
sugrįžo į Berlyną, geri ketinimai vėl ištirpo kaip ledas nuo 
pavasario saulės spindulių. Tiesa, garsusis 1807 m. spalio 9 d. 
ediktas nominaliai panaikino popieriuje baudžiavą arba pavel- 
dimą priklausomybę (ir tai dar tik nuo 1810 m. šv. Martyno 
dienos!) 192, bet iš tikrųjų beveik viskas liko po senovei. Čia ir 
buvo sustota. Toks pat bailus, kaip ir ribotas karalius ir toliau 
pasiliko valstiečius plėšusių bajorų vedžiojamas už nosies, ir 
dar taip, kad nuo 1808 iki 1810 metų pasirodė keturi įsakymai, 


136 


kurie vėl leido dvarininkams — priešingai 1807 metų ediktui — 
daugeliu atvejų nuvaryti valstiečius nuo žemės“. Tik jau ar- 
tėjant Napoleono karui su Rusija, vėl buvo prisiminta, kad bus 
reikalingi valstiečiai; ir tuomet buvo išleistas 1811 m. rugsė- 
jo 14 d. ediktas!?*, kuris rekomendavo valstiečiams ir dvarinin- 
kams per dvejus metus geruoju susitarti dėl lažo ir prievolių 
išpirkimo, taip pat ir dėl išpirkimo iš pono jo aukščiausiųjų 
nuosavybės teisių; suėjus šiam terminui, karališkoji komisija, 
remdamasi nustatytomis taisyklėmis, turėjo priverstinai įgy- 
vendinti šį susitarimą. Pagal pagrindinį principą valstietis, 
perleisdamas vieną trečdalį savo žemės sklypo (arba sumokė- 
damas jo piniginę vertę), turėjo pasidaryti laisvu po to dar 
jam pasiliekančios žemės savininku. Tačiau net ir šis išpirki- 
mas, kuris buvo nepaprastai naudingas bajorams, pasiliko 
ateities muzika, nes bajorai kliudė tai įgyvendinti, norėdami 
gauti dar daugiau, o po dvejų metų Napoleonas vėl pasirodė 
šalyje. 

Vos tik Napoleonas buvo išvytas iš šalies — o už tai išgąs- 
dintas karalius nuolat žadėjo duosiąs ateityje konstitucija ir 
įvesiąs liaudies atstovavimą,— ir visi gražūs pažadai vėl buvo 
užmiršti, Jau 1816 m. gegužės 29 d. — nepraėjo nė metai po 
pergalės prie Vaterlo!—- buvo išleista deklaracija 1811 metų 
ediktui papildyti, kuri skelbė jau visiškai ką kita!“. Feodalinių 
prievolių išpirkimas čia jau buvo nebe taisyklė, o išimtis: jis 
lietė tik tokius į žemės mokesčių kadastrus įtrauktus (t. y. 
stambesnius) ariamos žemės sklypus, kurie priklausė valstie- 
čių ūkiams Silezijoje ne vėliau kaip nuo 1749 metų, Rytų 
Prūsijoje — nuo 1752 metų, Brandenburge ir Pomeranijoje — 
nuo 1763 metų* ir Vakarų Prūsijoje — nuo 1774 metų! Buvo 
taip pat leidžiama palikti kai kurias lažinio darbo rūšis 

* Prūsijos klasta beribė. Čia ji vėl pasireiškia net nustatant dalą. Ko- 
dėl paimti 1763 metai? Tik todėl, kad sekančiais metais, 1764 m. liepos 12 d., 
Fridrichas II išleido griežtą ediktą, kuris, grasindamas bausme, įsakė užsi- 
spyrusiems bajorams per vienerius metus atitinkamomis sąlygomis vėl apgy- 
vendinti valdytojus valstiečių kiemuose ir bežemių valstiečių sklypuose, ku- 
rie, pradedant 1740 metais, o ypač nuo Septynerių metų karo!ė pradžios, 
masiškai buvo grobiami. Tuo būdu šio edikto rezultatai, jei tik jų iš viso 
būta, 1816 metais buvo vėl panaikinti kuo didesnei bajorijos naudai. 

sėjos ir piūties laikui. O pagaliau kai 1817 metais rimtai buvo 
imtasi darbo išjudinant išpirkimo komisijas, agrariniai įstaty- 
mai ėmė žengti atgal kur kas greičiau, negu agrarinės komi- 
sijos pirmyn. 1821 m. birželio 7 d. buvo išleisti nauji išpirkimo 
nuostatai!?, kurie vėl gerokai apribojo išpirkimo teisę, su- 
teikdami ją tik stambesniems valstiečių kiemams, vadina- 
miesiems  Ackernahrungen!?s,o smulkių ūkių valdytojams — 
bežemiams valstiečiams, Häusler, Dreschgartner, trumpai ta- 
riant, visiems žemėje įkurdintiems samdiniams — buvo beato- 
dairiškai įamžintas lažas ir kitos feodalinės prievolės. Tai nuo 
šio laiko tapo taisykle. Tik nuo 1845 metų išimties tvarka Sak- 
sonijoje!?? ir Silezijoje buvo leidžiama išpirkti ir šios rūšies 
prievoles, bet ne pagal dvarininko ir valstiečio savitarpio susi- 
tarimą'!?, kuriam įstatymo, aišku, ir nereikėjo. Be to, kapita- 
lizuota mokėjimų suma, kuria buvo galima kartą visiems lai- 
kams atsipirkti nuo prievolių, apskaičiuojama pinigais arba 
grūdais, buvo nustatyta dvidešimt penkių rentų dydžio; kiek- 
vieną kartą turėjo būti išmokama ne mažesnėmis kaip 100 
talerių“ sumomis, kai tuo tarpu jau 1809 metais valstybinėse 
žemėse valstiečiams buvo leista išsipirkti, sumokant dvidešim- 
ties rentų dydžio sumą. Vienu žodžiu, taip išgarsinti švietė- 
jiškieji „proto valstybės“!!! agrariniai įstatymai tesiekė vieno 
tikslo: gelbėti iš feodalizmo viską, ką dar buvo galima išgelbėti. 

Praktinis rezultatas atitiko šias niekingas priemones. Ag- 
rarinės komisijos pilnutinai suvokė gerus vyriausybės ketini- 
mus ir — remdamasis atskirais pavyzdžiais, labai vaizdžiai tai 
parodė Volfas — pasirūpino, kad išpirkimo atveju valstiečiai 
kaip reikiant būtų apgauti bajoro naudai. Nuo 1816 iki 1848 
metų buvo išpirkti 70 582 valstiečių ūkiai, kurių žemės plotas 
sudarė iš viso 5 158 827 mergenus; tai sudarė šešis septintada- 
lius visų didesnių valstiečių ūkių, kuriems buvo privalomas 
lažas. Tuo tarpu iš smulkių ūkių valdytojų prievoles išpirko tik 
289651 (iš jų daugiau kaip 228000 Silezijoje, Brandenburge 
ir Saksonijoje). Bendras metinis išpirktų lažinių dienų skaičius 
buvo: lažinių dienų, dirbant kartu su arkliu, — 5978 295; laži- 


* Taleris — senoviška Prūsijos sidabrinė moneta, lygi trims mar 
kėms. Red. 

nių dienų, dirbant žmogui, — 16 869 824. Už tai kilnieji bajorai 
gavo tokį atlyginimą: sumokant kapitalizuotą sumą — 
18544 766 talerius; pinigine renta kasmet — 1 599 992 talerius; 
rugiais kaip natūrinę rentą — 260 069 šefelius* kasmet; pa- 
galiau valstiečių perleistos žemės — 1 533 050 morgenų“*. Tai- 
gi, be visų kitų atlyginimo formų, ankstesni feodaliniai žem- 
valdžiai dar gavo visą trečdalį žemių, kurios ligi to laiko pri- 
klausė valstiečiams! 

Pagaliau 1848 metai atvėrė tokių pat ribotų, kaip ir išdi- 
džių Prūsijos junkerių provincialų akis. Valstiečiai, ypač Sile- 
zijoje, kur latifundijų sistema ir su ja susijęs priverstinis gy- 
ventojų pavertimas bežemiais samdiniais labiausiai išsiplėtė, 
puolė pilis, degino jau sudarytus aktus dėl išperkamųjų mokes- 
čių ir priversdavo ponus dvarininkus raštu atsisakyti nuo bet 
kokių reikalavimų atlikti prievoles ateityje. Tiesa, šie ekscesai, 
į kuriuos ir tuomet valdžioje buvusi buržuazija žiūrėjo kaip 
į šventenybės išniekinimą, buvo nuslopinti karine jėga, ir už 
tai buvo skiriamos griežtos bausmės. Bet net kvailiausios jun- 
kerių galvos tuomet suprato, kad lažas pasidarė nebegalimas, 
kad geriau visai jo atsisakyti, negu reikalauti iš šių maištingų 
valstiečių jį eiti! Dabar nieko kito nebeliko, kaip tik gelbėti 
viską, ką dar galima buvo išgelbėti, ir bajorai žemvaldžiai iš 
tikrųjų buvo tokie įžūlūs, jcg pareikalavo atlyginti už šias ne- 
realiomis pavirtusias prievoles. Ir kai tik reakcija vėl pajuto 
po kojomis šiek tiek tvirtesnį pagrindą, šis reikalavimas buvo 
patenkintas. 

Tačiau pirmiausia dar buvo išleistas 1848 m. spalio 9 d. 
įstatymas, kuris sustabdė visas iki to laiko neužbaigtas išpir- 
kimų bylas ir su jomis susijusius ginčus, taip pat daugybę kitų 
ginčų tarp dvarininkų ir valstiečių'S. Vadinasi, šiuo įstatymu 
buvo pasmerkti visi išgarsintieji agrariniai įstatymai, prade- 
dant nuo 1807 metų. Tačiau kai Berlyno vadinamasis Naciona- 
linis susirinkimas sėkmingai buvo išvaikytas ir pavyko valsty- 
binis perversmas, feodalinė biurokratinė Brandenburgo—Man- 
toifelio vyriausybė pasijuto esanti pakankamai stipri, kad galėtų 

* Selelis — senovinis biraių saikas Prūsijoje, lygus 54,962 litro. Red. 

** Dėl šios statistikos žr. Meicenas, A. „Žemė Prūsijos valstybėje“, 
I t., 432 ir sek. psl.112 

žengti rimtą žingsnį, gindama bajorijos interesus. 1848 m. 
gruodžio 20 d. ji išleido laikiną įsakymą, kuris vėl įvedė se- 
nais pagrindais, išskyrus nedaugelį išimčių, valstiečių prievo- 
les ir t. t, kol šis klausimas bus naujai sureguliuotas! 4. Šis 
įsakymas ir buvo mūsų Voliui proga nušviesti „Neue Rheini- 
sche Zeitung“ puslapiuose Silezijos valstiečių padėtį. 

Tuo tarpu dar praėjo daugiau kaip metai, kol buvo priimtas 
naujas galutinis 1850 m. kovo 2 d. išpirkimo įstatymas'!**, Ne- 
galima griežčiau pasmerkti dar ir dabar Prūsijos patriotų ne- 
paprastai liaupsinamų 1807—1847 metų agrarinių įstatymų, 
negu kad tai buvo visiškai nenoromis padaryta motyvuojamo- 
joje šio įstatymo dalyje,-- ir, be to, Brandenburgo-—Mantoi- 
felio vyriausybės lūpomis. 

Trumpai tariant, kai kurios nežymios prievolės buvo tiesiog 
panaikintos, kitos pagal dekretą turėjo būti išpirktos, paver- 
čiant jas kapitalizuota aštuoniolikos rentų dydžio pinigine ren- 
ta; tarpininkavimui, priimant kapitalizuotos sumos įmokas, 
buvo įsteigti rentos bankai, kurie, atlikdami tam tikras amorti- 
zacines operacijas“, turėjo išmokėti dvarininkui rentą, lygią 
dvidešimčiai rentų, o valstietis buvo atpalaiduojamas nuo visų 
prievolių, tik sumokėies amortizacines įmokas per 56 metus. 

Jei vyriausybė, išdėstydama savo motyvus, pasmerkė visus 
ankstesnius agrarinius įstaiymus, tai rūmų komisija pasmerkė 
naująiji įstatymą. Šis įstatymas neturėjo būti taikomas kairia- 
jame Reino krante, kurį Prancūzijos revoliucija jau seniai buvo 
išlaisvinusi nuo viso to šlamšto, ir komisija pritarė šiam apri- 
bojimui, remdamasi tuo, kad iš visų 109 įstatymo projekto 
paragralų geriausiu atveju tiktai vienas galėjo būti ten tai- 
komas. 

„O visi kiti nuostatai visiškai netinka šioms vietovėms ir, dar daugiau, 
lengvai gali sukelti ten nesusipratimus ir bereikalingą sujudimą... dėl to, 
kad kairiajame Reino krante žemės prievolių panaikinimo atžvilgiu įsta- 
tymai nuėjo kur kas toliau, negu ketinama žengti šiuo metu“ 8, 
ir vis dėlto negalima, girdi, reikalauti iš Reino srities gyven- 
tojų, kad jie vėl sutiktų atsidurti idealioje atnaujintos Prūsi- 
jos padėtyje. 


* —t. y. skolų sumokėiimo operacijas. Red. 

Pagaliau dabar rimtai buvo pradėtos šalinti ieodalinės dar- 
bo ir išnaudojimo formos. Per keietą metų buvo įvykdytos vals- 
tiečių išperkamosios operacijos. Nuo 1850 m. iki 1865 m. pa- 
baigos buvo išlaisvinti išpirkimo būdu: 1) likusi stambesnių 
valstiečių ūkių valdytojų dalis — jų buvo tik 12 706, o jų val- 
domas žemės plotas sudarė 352 305 morgenus; 2) smulkių ūkių 
valdytojai, įskaitant bežemius; tuo tarpu iki 1848 m. pastarųjų 
išsipirko laisvę ne daugiau kaip 290000, per sekančius pen- 
kiolika metų išsipirko 1014 341. Atitinkamai stambesni ūkiai 
išpirko tik 356 274 lažines dienas, kurias reikėdavo atidirbti kar- 
tu su arkliu, o lažinių dienų, kurias turėdavo atidirbti žmogus, 
uvo išpirkta 6670 507. Atlyginimas žeme, kurį taip pat mo- 
kėjo tik stambesni valstiečių kiemai, irgi tesudarė tik 113 071 
morgeną, o metinė renta, kurią reikėjo mokėti rugiais,— 
55522 šelelius. Kartu žemvaldžiai bajorai gavo 3 890 136 tale- 
rius naujos metinės piniginės rentos, be to, valstiečiams ga- 
utinai padengiant kapitalizuotą sumą,— dar 19697 483 ta- 
erius“. i 

Suma, kurią visi Prūsijos feodaliniai žemvaldžiai, įskaitant 
čia ir valstybinių dvarų žinybą, privertė sumokėti sau iš vals- 
tiečių kišenės už savanorišką sugrąžinimą dalies anksčiau iš 
jų pagrobtos žemės, įskaitant ir šį šimtmetį, ta suma pagal 
Meiceną (I t., 437 psl.) sudaro 213861 035 talerius. Tačiau 
šis skaičius yra žymiai sumažintas. Iš tikrųjų jis nustatytas, 
skaičiuojant, kad morgenas įdirbtos žemės kainuoja „tik“ 20 ta- 
lerių, morgenas miško — 10 talerių, o šeielis rugių — 1 talerį. 
t. y. kur kas mažiau, negu tikrai kainuoja. Be to, čia buvo 
atsižvelgta tik į „visiškai tikrus santorius“, t. y. visai nebuvo 
kreipiama dėmesio bent į visus privačius šalių susitarimus. 
Meicenas ir pats sako, kad jo pateikiami duomenys apie iš- 
pirktas prievoles, vadinasi, ir apie sumokėtą už jas atlygi- 
nimą, tėra tik „minimalūs“. 

Todėl mes galime manyti, kad suma, kurią valstiečiai su- 
mokėjo bajorams ir. iždui už atleidimą nuo neteisėtai jiems 
uždėtų prievolių, sudaro mažiausiai 300 milijonų talerių, o 
cal ir milijardą markių. 


* Šie skaičiai yra bendrųjų sumų skirtumas, palyginus abi Meiceno len- 
weles (I t, 432 ir 434 psl.)117, * 

Milijardas markių tik už tai, kad būtų sugrąžinta — laisva 
nuo prievolių — tik labai nedidelė dalis tos žemės, kuri buvo 
atimta per keturis šimtus metų! Labai nedidelė dalis, nes žy- 
miai didesnę dalį bajorai ir iždas ir šiaip pasisavino kaip 
majoratinius ir kitus riteriškuosius bei valstybinius dvarus! 


Londonas, 1885 m. lapkričio 24 d. 


Fridrichas Engelsus 


Išspausdinta kaip 1886 m. Hotingene— 

Ciuriche išleistos V. Volfo brošiūros 

„Silezijos milijardas“ įvado antrasis: 
skyrius 


HI 


IŠ K. MARKSO ir F. ENGELSO LAIŠKŲ 


K.MARKSAS—F. ENGELSUI 
1856 m. balandžio 16 d, 


... AŠ visiškai sutinku su tavo pažiūra į Reino provinciją. 
Lemtingas mums dalykas yra tai, kad, žvelgdamas į ateitį, aš 
matau ten kažką tokio, kas kvepės „tėvynės išdavimu“. Nuo 
to, kaip susiklos reikalai Berlyne, labai priklausys, ar neteks 
ir mums atsidurti tokioje padėtyje, į kokią buvo patekę seno- 
sios revoliucijos metu Mainco klubistai"ė. Tai bus nelengva. 
Mes juk gerai pažįstame šauniuosius mūsų brolius prancūzus 
anapus Reino! Viskas Vokietijoje priklausys nuo galimybės 
paremti proletarinę revoliuciją kokiu nors antruoju valstie- 
čių karo leidimu. Tuomet viskas bus puiku... 


K. MARKSAS—F. LASALIUI 


1859 m. balandžio 19 d. 


...Dabar panagrinėsiu „Francą fon Zikingeną“. Visų pir- 
ma turiu pagirti kompoziciją ir veiksmo gyvumą, o tai yra 
daugiau, negu galima pasakyti apie bet kurią šių laikų vo- 
kiečių dramą. Antra, šis veikalas, paliekant nuošalyje grynai 
kritišką pažiūrą į jį, pirmą kartą skaitant, mane smarkiai 
sujaudino, vadinasi, skaitytojus, kurie labiau pasiduoda jaus- 
mui, jis paveiks dar smarkiau. Tai antra, labai svarbi pusė. 
O dabar kita medalio pusė. Pirma — tai grynai formalus mo- 
mentas, — jeigu jau rašei eilėmis, tai galėjai savo jambus ap- 
doroti kiek meniškiau. Beje, nors poetai profesionalai ir bus 

šio nerūpestingumo šokiruoti, aš, aplamai imant, laikau jį pra- 
našumu, nes mūsų poetai epigonai nebeturi nieko, kaip tik 
iormalų blizgesį. Antra. Tavo sumanyta kolizija ne tik tragiš- 
ka, bet ji ir yra ta pati tragiška kolizija, kuri, be jokios abejo- 
nės, atvedė į 1848-—1849 metų revoliucinės partijos žlugimą. 
Todėl aš galiu tik visiškai sveikinti mintį padaryti ją centri- 
niu šių laikų tragedijos punktu. Bet aš klausiu save, ar tavo 
pasiimta tema tinka šiai kolizijai pavaizduoti? Žinoma, Balta- 
zaras* gali įsivaizduoti, kad jeigu Zikingenas savo maišto ne- 
būtų laikęs riterišku kivirču, o būtų iškėlęs kovos prieš im- 
perijos valdžią ir atviro karo su kunigaikščiais vėliavą, tai jis 
būtų laimėjęs. Bet ar galime mes pritarti tokiai iliuzijai? Zi- 
kingenas (o kartu su juo tam tikru laipsniu ir Hutenas) žuvo 
ne dėl savo klastos. Jis žuvo dėl to, kad sukilo prieš esamąają 
santvarką arba, tiksliau sakant, prieš naują esamosios san- 
tvarkos formą kaip riteris ir kaip žūvančios klasės atstovas. 
Atėmus iš Zikingeno tai, kas jam būdinga kaip asmenybei, tu- 
rinčiai ypatingus įgimtus palinkimus, išsilavinimą ir t. t., liks 
Gecas fon Berlichingenas. O šitas pasigailėtinas subjektas mums 
parodo adekvatinės formos tragišką priešingumą tarp riterių 
ir imperatoriaus bei kunigaikščių, ir todėl Getė buvo teisus, 
pasirinkęs jį herojumi**. Kadangi Zikingenas,--o iš dalies 
ir pats Hutenas, nors tokie jo, kaip ir visų tam tikros klasės 
ideologų, pasisakymai turėjo pasireikšti žymiai pasikeitusia 
forma,— stoja prieš kunigaikščius (juk prieš imperatorių jis 
eina tik dėl to, kad imperatorius iš riterių imperatoriaus virs- 
la kunigaikščių imperatoriumi), tai jis iš tikrųjų tik Don Ki- 
chotas, nors ir istoriškai pateisinamas. Kad jis pradeda maiš- 
ta kaip riterių kivirčą, tereiškia vien tai, kad jis pradeda jj 
riteriškai. Jeigu jis būtų pradėjęs jį kitaip, tai būtų turėjęs 
betarpiškai ir iš pat pradžių apeliuoti į miestus ir valstiečius, 
t. y. kaip tik į tas klases, kurių vystymasis tolygus riterių nei- 
gimui. ; 

"Jei tu nenorėjai kolizijos suvesti tik į tą, kuri atvaizduo- 
ta „Gece fon Berlichingene“,— o to tu neketinai,— tai Zikin- 


' 


* — vienas iš Lasalio dramos personažų. Red. 


** Čia turima galvoje Getės tragedija „Gecas fon Berlichingenas“. Red. 

genas ir Hutenas turėjo žūti, nes jie įsivaizdavo esą revoliu- 
cionieriai (to negalima pasakyti apie Gecą) ir visiškai taip 
pat, kaip apsišvietusioji 1830 metų lenkų bajorija, iš vienos 
pusės, skleidė šių laikų idėjas, o iš antros pusės, tikrovėje at- 
stovavo reakcinės klasės interesams. Vadinasi, bajoriškieji re- 
voliucijos atstovai, — už kurių skelbiamų vienybės ir laisvės 
lozungų vis dar slepiasi svajonė apie senąją imperiją ir kumš- 
čio teisę, — neturėtų tokiu laipsniu sutelkti visą dėmesį į save, 
kaip kad vyksta tavo dramoje. Ir, atvirkščiai, valstiečių (ypač 
jų) ir miestų revoliucinių elementų atstovai turėtų sudaryti 
gana esmingą aktyvų foną. Tuomet tu galėtum kur kas dau- 
giau leisti pareikšti kaip tik labiausiai šiuolaikines idėjas nai- 
viausia forma, o dabar pagrindinė idėja, be religijos laisvės, iš 
esmės lieka pilietinė vienybė. Noromis nenoromis tau tuomet 
tektų daugiau šekspyruoti, o dabar pagrindiniu tavo trūkumu 
aš laikau tai, kad tu rašai šileriškai, individus paversdamas 
paprastais laiko dvasios ruporais. Ar tu pats, kaip ir tavo 
Francas fon Zikingenas, iki tam tikro laipsnio nedarai diplo- 
matinės klaidos, liuteroniškąją riterių opoziciją labiau vertin- 
damas už plebėjiškąją Miuncerio opoziciją? 

Toliau, charakteriams atvaizduoti trūksta kaip tik būdingų 
bruožų. Išimtys yra Karolis V, Baltazaras ir Richardas iš Triro. 
Tačiau kažin ar atsiras epocha, kuri turėtų ryškiau nubrėžtus 
charakterius, kaip XVI šimtmetis? Hutenas, mano nuomone, jau 
per daug vaizduoja vien tik „entuziazmą“, o tai nuobodu. Argi 
jis nebuvo kartu talentingas ir velniškai sąmojingas, ir todėl 
ar tu nepasielgei jo atžvilgiu labai neteisingai? 

Kokiu laipsniu pats tavo Zikingenas, kuris, beje, taip pat 
perdaug abstrakčiai atvaizduotas, yra nuo visų jo asmeninių 
apskaičiavimų nepriklausančios kolizijos auka, matyti iš to, 
kad jam tenka savo riteriams propaguoti draugystę su mies- 
tais ir t. t. ir kad, iš antros pusės, jis pats mėgsta taikyti mies- 
tams kumščio teisės įstatymus. .. 


11 F. Engelsas 145 


F. ENGELSAS-—F. LASALIUI 


1859 m. gegužės 18 d. 


... Dėl istorinio turinio, tai Jūs labai vaizdingai ir teisingai 
atsižvelgdamas į tolimesnį vystymąsi pavaizdavote abi tuome- 
tinio judėjimo puses, kurios Jus labiausiai domino: nacionalinį 
bajorų judėjimą, kuriam atstovauja Zikingenas, ir teorinį huma- 
nistinį judėjimą bei jo tolimesnį išsivystymą teologijos ir baž- 
nyčios srityje, t. y. reformaciją. Labiausiai: man čia patiko 
scenos tarp Zikingeno ir imperatoriaus ir tarp legato ir Triro 
arkivyskupo (čia Jums pavyko kartu pateikti puikią individualią 
charakteristiką, priešpastatant pasaulietišką, estetiškai ir klasi- 
kiškai apsišvietusį, politiškai ir teoriškai įžvalgų legatą buka- 
pročiui vokiečių kunigaikščiui-kunigui,— charakteristiką, kuri 
vis dėlto tiesiai išplaukia iš reprezentatyvaus abiejų veikėjų 
pobūdžio); labai taikliai yra pavaizduoti charakteriai ir sce- 
noje tarp Zikingeno ir Karolio. Dėl Huteno autobiografijos, ku- 
rios turinį Jūs teisingai laikote ešminiu, tai Jūs, be abejo, pa- 
sielgėte rizikingai, įterpdamas šį turinį į dramą. Taip pat . 
labai svarbus yra pasikalbėjimas tarp Baltazaro ir Franco V 
veiksme, kur pirmasis išdėsto savo ponui tikrai revoliucinę po- 
litiką, kurios jis turėtų laikytis. Kaip tik čia pasireiškia tikras 
tragiškumas, ir man atrodo, kad kaip tik šią reikalo pusę, ka- 
dangi ji turi didelę reikšmę, reikėtų kiek labiau pabrėžti jau 
III veiksme, kuris teikia tam pakankamai progų. Tačiau aš 
vėl kalbu apie antraeilius klausimus.— Tų laikų miestų ir ku- 
nigaikščių pozicija taip pat daugelyje vietų pavaizduota labai 
ryškiai, ir tuo būdu daugiau ar mažiau yra išsemti vadina- 
mieji oficialūs tuometinio judėjimo elementai. Bet aš manau, 
' kad Jūs nepakankamai pabrėžėte neoficialius plebėjiškus bei 
valstietiškus elementus ir juos lydinčia teorinę išraišką. Vals- 
tiečių judėjimas tam tikru atžvilgiu buvo toks pat nacionalinis 
ir tokiu pat laipsniu buvo nukreiptas prieš kunigaikščius, kaip 
ir bajorų judėjimas, o milžiniškas kovos, kurioje jis pralaimėjo, 
užmojis yra griežtas kontrastas palyginti su tuo, kaip lengvai 
bajorija, pametusi Zikingeną likimo valiai, susitaikė su savo 
istoriniu pašaukimu — vergiškumu. Bet tokiu atveju, kadangi 

Jūs į dramą žiūrite, mano nuomone, kurią Jūs, tur būt, paste- 
bėjote, perdaug abstrakčiai, nepakankamai realistiškai, valstie- 
čių judėjimą vertėtų atidžiau panagrinėti; tiesa, valstiečių sce- 
na šu Josu Fricu yra būdinga, ir šio „maištininko“ individualybė 
yra atvaizduota visiškai teisingai, bet ji pakankamai neiš- 
ryškina, priešingai bajorų judėjimui, jau tuomet audringai iš- 
siliejusio valstiečių bruzdėjimų srauto. Kaip aš žiūriu į dramą, 
būdamas tos nuomonės, kad dėl idealaus nereikėtų užmiršti 
realistiško, dėl Šilerio — Šekspyro, — parodžius tuometinę, nuo- 
stabiai margą plebėjišką visuomenę, būtų gauta visiškai: kito- 
kia medžiaga dramai pagyvinti, susidarytų labai vertingas 
avanscenoje vykstančio nacionalinio bajorų judėjimo fonas 
ir pats tas judėjimas pirmą kartą pasirodytų tikroje šviesoje. 
Kokių tik nuostabiai charakteringų paveikslų neduoda feoda- 
linių santykių irimo epocha — keliaujantys elgetų karaliai, 
duoneliaujantys landsknechtai "ir visokie avantiūristai,-- iš 
tikrųjų lalstafiškas fonas, kuris tokio tipo istorinėje dramoje 
būtų dar elektingesnis, negu Šekspyro dramose! Tačiau, jau 
nekalbant apie tai, man atrodo, kad, valstiečių judėjima nu- 
stūmę į antraeilį planą, Jūs dėl to neteisingai pavaizdavote. ir 
načionalinį bajorų judėjimą ir kartu išleidote iš akių tikrai 
tragišką Zikingeno likimo elementą. Mano nuomone, dauguma 
tuometinių imperijos bajorų negalvojo sudaryti sąjungos su 
valstiečiais; to neleido jų priklausomybė nuo pelno, kurį jie 
gaudavo, engdami valstiečius. Sąjunga -su miestais dar pir- 
miau galėjo būti sudaryta, bet ir ji arba visai nebuvo sudaro- 
ma, arba tik iš dalies tebuvo įgyvendinta. O tuo tarpu įvykdyti 
nacionalinę bajorų revoliuciją tebuvo galima, tik sudarius 
sąjungą su miestais ir valstiečiais, ypač su pastaraisiais. Kaip 
tik tai, mano nuomone, ir yra tragiškas momentas, kad sąjun- 
ga su valstiečiais — ši pagrindinė sąlyga — buvo negalima, kad 
dėl to bajorijos politika neišvengiamai turėjo pasireikšti vien 
smulkmenomis, kad tuo momentu, kai bajorija norėjo vadovauti 
nacionaliniam judėjimui, nacijos dauguma, valstiečiai, ėmė .pro- 
testuoti prieš jos vadovavimą, ir tas judėjimas neišvengiamai 
turėjo žlugti. Kiek yra istoriškai pagrįstas Jūsų spėjimaš, kad 
Zikingenas turėjęs tam tikrus ryšius su valstiečiais, aš negaliu 
spręsti. Pagaliau tai ir nesvarbu. Beje, kiek prisimenu, ten, 

kur Hutenas savo kūriniuose kreipiasi į valstiečius, jis tik 
truputį tepaliečia opų santykių su bajorija klausimą ir sten- 
giasi visą valstiečių įnirtimą nukreipti daugiausia prieš ku- 
nigus. Bet aš visai nenoriu ginčyti, kad Jūs turite teisę laikyti 
Zikingeną ir Huteną veikėjais, užsibrėžusiais tikslą išlaisvinti 
valstiečius. Tačiau čia ir vyra tas tragiškas prieštaravimas, kad 
abu jie buvo tarp bajorijos, kuri buvo griežtai nusistačiusi 
prieš tai, iš vienos pusės, ir valstiečių — iš antros. Čia, mano 
nuomone, ir buvo tragiška kolizija tarp istoriškai būtino rei- 
kalavimo ir praktinio negalimumo jį įvykdyti. Praleisdamas 
šį momentą, Jūs sumenkinate tragišką konfliktą, apsiriboda- 
mas tuo, kad Zikingenas, užuot iš karto stojęs į kovą su im- 
peratoriumi ir imperija, pradeda kovoti tik su vienų kunigaikš- 
čiu (nors Jūs ir čia gana taktiškai įvedate valstiečius) ir žūva 
vien dėl bajorijos abejingumo ir bailumo. Tas bailumas būtų 
visiškai kitaip motyvuotas, jeigu Jūs jau anksčiau būtumėte 
labiau pabrėžęs, kad didėjo valstiečių judėjimo grėsmė ir kad, 
atsiradus „Bato“ sąjungai ir „Vargšui Konradui“, bajori- 
jos nuotaika neišvengiamai pasidarė konservatyvesnė. Tačiau 
visa tai tėra vienas iš būdų valstiečių ir plebėjų judėjimui įves- 
ti į dramą, ir yra bent dešimt kitų, tiek pat arba dar labiau 
tinkamų būdų... 


F. ENGELSAS-—K. MARKSUI 


1882 m. gruodžio 15 d. 

Brangusis Maurai! 

Siunčiu tau priedą apie marką*. Būk geras, grąžink jį man 
sekmadienį, kad pirmadienį galėčiau jį peržiūrėti, — šiandien 
to. galutinai padaryti nespėjau. 

Čia išreikštą pažiūrą į valstiečių padėtį viduramžiais ir 
į antrosios baudžiavos atsiradimą nuo XV amžiaus vidurio ap- 
lamai aš laikau neginčijama. Aš perskaičiau Maurerio kny- 
goje visas atitinkamas vietas ir atrandu joje beveik visus savo 
teiginius, — be to dar pagrįstus įrodymais,— o kartu ir tiesiog 


"+ Žr. šios knygos 113 psl. Red. 

priešingus tvirtinimus, bet arba be įrodymų, arba apie tuos 
laikus, apie kuriuos čia visai nekalbama. Ypač tai liečia „Ponų 
ūkius“, 4 tomas, pabaiga". Maurerio knygoje šie prieštaravi- 
mai kyla: 1) dėl įpročio pateikti įrodymus ir pavyzdžius iš visų 
epochų greta ir pakaitomis, 2) dėl juridinio ribotumo liekanų, 
kurios jam visuomet kliudo, kai tik jis imasi aiškinti vystymą- 
si, 3) dėl to, kad jis nepakankamai vertina prievartą ir jos vaid- 
menj, 4) dėl „mokslingojo“ prietaro, kad nuo tamsiųjų vidur- 
amžių turinti vykti nuolatinė pažanga. Tai kliudo jam matyti 
ne tik antagonistinį tikrosios pažangos pobūdį, bet ir atskirus 
regreso pasireiškimus. 

Tu pamatysi, kad apybraiža buvo parašyta ne iš karto, 
o atskiromis dalimis. Pirmieji metmenys buvo parašyti iš 
karto, bet, deja, jie pasirodė esą neteisingi. Tik palaipsniui 
aš įsisavinau medžiagą, todėl ir daug ką taisiau. 

Tarp kita ko, visuotinis baudžiavos atkūrimas buvo viena 
iš priežasčių, kurios XVII ir XVIII amžiuje kliudė Vokietijoje 
vystytis pramonei. Pirma, darbo pasidalijimas esant cechinei 
santvarkai buvo atvirkščias tam pasidalijimui, koks buvo manu- 
faktūroje. Vietoj darbo pasidalijimo pačioje dirbtuvėje. buvo 
darbo pasidalijimas tarp cechų. Čia, Anglijoje, pramonė persi- 
kėlė į kaimą, kur visiškai nebuvo cechų; Vokietijoje tam kliudė 
kaimiečių ir žemdirbyste besiverčiančių miestelių gyventojų pa- 
vertimas baudžiauninkais. Bet nuo to žuvo pagaliau ir patys 
cechai, kai tik prasidėjo užsienio manufaktūros konkurencija. 
Kitų priežasčių, kurios taip pat padėjo stabdyti vokiečių manu- 
iaktūros vystymąsi, aš čia neliečiu. .. 


F. ENGELSAS— K. MARKSUI 
1882 m. gruodžio 16 d. 


„..Daugiausia mane domina tavo nuomonė dėl beveik vi- 
siško — teisinio arba faktinio — baudžiavos išnykimo XIII ir 
XIV amžiuje, nes tu anksčiau šiuo klausimu pareikšdavai šiek 
tiek kitokias pažiūras. Kai dėl žemių į rytus nuo Elbės, tai ten 
tvirtai įsigalėjo vokiečių valstiečių laisvė dėl kolonizacijos; 

kalbėdamas apie Šlezvig-Holšteiną, Maureris pripažįsta, kad 
tuo metu „visi“ valstiečiai vėl gavo laisvę (gal būt, šiek 
tiek vėliau kaip XIV amžiuje). Jis taip pat pripažįsta, kad ir 
Pietų Vokietijoje kaip tik tada su priklausomaisiais valstie- 
čiais buvo elgiamasi visai gerai. Daugiau ar mažiau tas pat 
buvo Žemutinėje Saksonijoje (pavyzdžiui, naujieji ,„meje- 
riai“! — faktiškai paveldintieji nuomininkai). Jis tik prieš- 
tarauja Kindlingerio pažiūrai, kad baudžiava atsiradusi tik 
XVI amžiuje. Bet kad ji paskui vėl atgijo, pasirodė antruoju 
leidimu, aš tuo nė kiek neabejoju. Meicenas nurodo datas, 
kada pirmą kartą vėl kalbama apie baudžiauninkus Rytų 
Prūsijoje, Brandenburge, Silezijoje — tai XVI amžiaus vidurys; 
tokius pat duomenis apie Slezvig-Holšteiną pateikia Hanse- 
nas. Kai Maureris tai vadina sušvelninta baudžiava, tai jis teisus, 
jeigu ją lyginsime su IX—XI amžiaus baudžiava, kuri iš es- 
mės buvo tolesnė senovės germanų vergovė; jis taip pat teisus, 
turėdamas galvoje jurisdikciją, kurią vykdė dvarininkas bau- 
džiauninkų atžvilgiu, vadovaudamasis dar XIII amžiaus ir vė- 
lesnių laikų teisės kodeksais. Bet, palyginus su faktine vals- 
tiečių padėtimi XIII ir XIV amžiuje, o Šiaurės Vokietijoje ir 
XV amžiuje, naujoji baudžiava buvo kuo tik norite, tik ne su- 
"Švelninimu. Ypač po Trisdešimties metų karo! Taip pat yra 
būdinga, kad jei viduramžiais buvo tokia daugybė priklauso- 
mybės ir baudžiavos laipsnių, kad „Saksonijos veidrodis“!?! 
net atsisako kalbėti apie baudžiauninkų teises, tai po Trisde- 
šimties metų karo visa tai labai supaprastėjo. Žodžiu, nekant- 
riai laukiu tavo nuomonės. .. 


F. ENGELSAS-—F. MERINGU II 
1893 m. liepos 14 d. 


...O apie knygą aplamai aš tegaliu pakartoti tai, ką aš 
jau ne kartą esu sakęs dėl straipsnių, kai jie pasirodydavo 
žurnale „Neue Zeit“!?2: tai geriausias iš visų esamų Prūsijos 
valstybės kilmės išdėstymų, galiu pasakyti, net vienintelis 
geras išdėstymas, kuris dažniausiai iki pat smulkmenų teisin- 

gai atskleidžia visus tarpusavio ryšius. Man tiktai gaila, kad 
Jūs iš karto neaprėpėte viso tolesnio vystymosi iki pat Bis- 
marko, ir man nenoromis gimsta viltis, kad Jūs tai padarysite 
kitą kartą ir, nuosekliai išdėstydamas įvykius, pateiksite bend- 
rą vaizdą, pradedant nuo kurfiursto Fridricho Vilhelmo ir bai- 
giant seniu Vilhelmu. Juk parengiamąjį darbą Jūs jau atlikote 
ir bent pagrindiniais klausimais, net galima sakyti, galutinai 
jį baigėte. O tai turi būti padaryta anksčiau, negu visas se- 
nasis pastatas galės sugriūti. Nors monarchistinių patriotinių 
legendų sugriovimas ir nėra absoliučiai būtina prielaida kla- 
sinį viešpatavimą pridengiančiai monarchijai pašalinti (nes 
gryna, buržuazinė respublika Vokietijoje, dar nesuspėjusi atsi- 
rasti, pasirodė esanti jau išeitas etapas), bet vis dėlto jis yra 
vienas iš veiksmingiausių svertų jai pašalinti. 

Tuomet Jūs turėsite daugiau erdvės ir daugiau atskirų pro- 
gų vietinei Prūsijos, kaip bendrojo Vokietijos pasigailėtino 
likimo dalelės, istorijai pavaizduoti. Tai ir yra tas klausimas, 
kuriuo aš kai kur nesutinku su Jumis, būtent su tuo, kaip Jūs 
suprantate Vokietijos susiskaldymo ir buržuazinės XVI am- 
žiaus Vokietijos revoliucijos nepasisekimo priežastis. Jei man 
teks iš naujo perdirbti istorinį įvadą mano „Valstiečių karui“, 
o tai, tikiuosi, bus ateinančią žiemą, tai aš galėsiu ten išdės- 
tyti atitinkamus momentus. Dalykas ne tas, kad aš laikyčiau 
Jūsų pateiktas priežastis klaidingomis, bet greta jų aš iškeliu 
ir kitas priežastis ir kiek kitaip jas grupuoju. 

Studijuodamas Vokietijos istoriją, kuri yra pasigailėtinai 
menka, aš visuomet laikiausi nuomonės, kad tiktai palygini- 
mas su atitinkamomis Prancūzijos istorijos epochomis duoda 
teisingą mastą, nes ten vyksta kaip tik priešingi dalykai, negu 
pas mus. Ten — nacionalinės valstybės susidarymas iš feoda- 
linės valstybės disjecta membra*, pas mus — tuo pat metu 
kaip tik didžiausio smukimo laikotarpis. Ten — retai pasitai- 
kanti objektyvi logika visoje proceso eigoje, pas mus — vis 
beviltiškesnis irimas. Ten — viduramžių laikotarpiu svetimša- 
lių įsiveržimui atstovauja užkariautojas anglas, kuris įsikiša 
Provanso tautybės naudai prieš Šiaurės Prancūzijos tautybę. 


* — susiskaldžiusių narių. Red. 

Karai su anglais! yra savotiškas Trisdešimties metų karas, 
bet ten šie karai pasibaigia tuo, kad užsienio interventai išve- 
jami ir šiaurė nugali pietus. Po to seka centro valdžios kova 
prieš užsienyje turimomis valdomis besiremiantį Burgundijos 
vasalą, kurio vaidmuo atitinka Brandenburgo — Prūsijos vaid- 
menį, bet ta kova pasibaigia centro valdžios pergale ir užbaigia 
nacionalinės valstybės sukūrimą. Mūsų šalyje kaip tik šiuo mo- 
mentu nacionalinė valstybė galutinai išyra (jei tik „Vokietijos 
karalystę“ Sventosios Romos imperijos ribose galima pavadinti 
nacionaline valstybe) ir prasideda Vokietijos žemių grobstymas 
dideliu mastu. Tai vokiečiams be galo gėdingas palyginimas, 
bet jis yra tuo labiau pamokantis, ir mūsų darbininkams vėl 
pastačius Vokietiją į pirmąsias istorinio judėjimo eiles, mes kiek 
lengviau galime praryti praeities gėdą. 

Labai savotiškas skiriamasis Vokietijos vystymosi bruožas 
yra dar tas, kad dvi sudėtinės imperijos dalys, kurios galų gale 
pasidalijo tarp savęs visą Vokietiją, nei viena, nei kita nėra 
grynai vokiškos, o buvo kolonijos užkariautoje slavų Žemėje: 
Austrija — bavarų kolonija, Brandenburgas — saksų; ir valdžią 
pačioje Vokietijoje jos išsikovojo tik todėl, kad rėmėsi svetimo- 
mis, nevokiškomis savo valdomis: Austrija rėmėsi Vengrija (jau 
nekalbant apie Bohemiją), Brandenburgas — Prūsija. Vakarų 
pasienyje, kur grėsė didžiausias pavojus, nieko panašaus ne- 
buvo, šiaurės pasienyje ginti Vokietiją nuo danų buvo palikta 
patiems danams, o pietus taip mažai reikėjo ginti, kad tie, 
kurie turėjo saugoti sienas — šveicarai, — patys galėjo atsiskirti 
nuo Vokietijos! .. 


F. ENGELSAS—K. KAUTSKIUI 


1895 m. gegužės 21 d. 


„. „Apie tavo knygą!” galiu pasakyti, kad toliau ji gerėja. 
Platonas ir ankstyvoji krikščionybė išnagrinėti dar labai nepa- 
kankamai, jeigu atsižvelgsime į pradinį pianą, viduramžių sek- 
tos jau žymiai geriau, ir toliau crescendo*. Geriausiai — tabo- 


* — vis kylančia linija, vis aukštyn. Red. 

ritai, Miunceris, anabaptistai. Daugelyje vietų politiniai įvykiai 
gana gerai pagrįsti ekonominiu atžvilgiu, bet greta — kur pri- 
stigo žinių — bendros frazės. Aš iš šios knygos labai daug ką 
sužinojau; man perdirbant „Valstiečių karą“, tai — būtina me- 
džiaga. Tik man atrodo, yra dvi svarbios klaidos: 1) labai 
nepakankamai ištirtas vystymasis ir vaidmuo tų elementų, 
kurie visiškai neįėjo į feodalinę luomų struktūrą, buvo dekla- 
suoti ir vos neprilygo parijams. Tokie elementai būtinai atsi- 
rasdavo, kuriantis kiekvienam miestui; jie sudarė žemiausią, 
beteisį kiekvieno viduramžių miesto gyventojų sluoksnį ir ne- 
„priklausė bendruomenei; jų nesaistė jokie feodaliniai ryšiai, 
ir jie nepriklausė cechų sąjungai. Ištirti šiuos elementus sunku, 
bet tai yra svarbiausias pagrindas, nes palaipsniui, irstant feo- 
daliniams ryšiams, iš šių elementų susidaro tas priešproletaria- 
tis, kuris 1789 metais įvykdė revoliuciją Paryžiaus priemies- 
čiuose, apimdamas visus ITeodalinės ir cechinės visuomenės 
atstumtuosius. Tu kalbi apie proletarus, išsireikšdamas nela- 
bai tinkamai ir įjungdamas čia audėjus, kurių didelę reikšmę 
tu parodai visiškai teisingai; tačiau tik po to, kai atsirado de- 
klasuoti cechams nepriklausantys audėjai samdiniai, ir tik tuo 
atveju, jeigu tokių buvo, tu ir gali priskirti juos prie savo 
„proletariato“. Čia dar daug ką reikės papildyti. 

2) Tu ne visiškai supratai padėtį pasaulinėje rinkoje — 
jeigu apie ją iš viso galima kalbėti, — Vokietijos tarptautinę 
ekonominę padėtį XV amžiaus pabaigoje. Tik ši padėtis pa- 
aiškina, kodėl tas religinę formą turintis buržuazinis plebė- 
jiškasis judėjimas, kuris pralaimėjo Anglijoje, Niderlanduose 
ir Bohemijoje, galėjo Vokietijoje XVI amžiuje turėti tam tik- 
rą pasisekimą: tai buvo jo religinės skraistės pasisekimas, o 
buržuazinio - jo turinio pasisekimas atiteko jau sekančiam 
šimtmečiui ir toms šalims, kurios laikėsi tuomet atsiradusios 
naujos pasaulinės rinkos krypties,— būtent Olandijai ir Ang- 
lijai. Tai didelė tema, kurią aš tikiuosi plačiai išnagrinėti 
„Valstiečių kare“,— kad tik galėčiau prie to prieiti! .. 


IV 


IŠ FRIDRICHO ENGELSO 
RANKRAŠTINIO PALIKIMO 


APIE FEODALIZMO IRIMĄ 
IR NACIONALINIŲ VALSTYBIŲ 
ATS!RADIMĄ!*5 


Kai viduramžiais nesiliovė aidėjęs viešpataujančiosios feo- 
dalinės bajorijos pašėlusių kautynių triukšmas, tuo metu ne- 
pastebimas engiamųjų klasių darbas ardė feodalinę sistemą 
visoje Vakarų Europoje, kūrė sąlygas, kurioms esant feodalui 
vis labiau darėsi ankšta. Tiesa, kaime kilmingieji ponai buvo 
dar visiški šeimininkai: jie kankino baudžiauninkus, praban- 
giai gyveno iš jų prakaito, savo arklių kanopomis mindžiodavo 
jų pasėlius, prievartaudavo jų žmonas ir dukteris. Bet aplink 
jau augo miestai: Italijoje, Pietų Prancūzijoje, prie Reino pri- 
sikėlė iš pelenų senovės romėnų municipijos; kitose vietovėse, 
ypač Vokietijos gilumoje, kūrėsi nauji miestai; juos visada 
supo gynybinės sienos ir grioviai; jie buvo kur kas sunkiau 
įveikiamos tvirtovės, negu bajorų pilys, nes juos buvo gali- 
ma paimti tik turint didelę kariuomenę. Už šių sienų ir grio- 
vių išsivystė viduramžių amatai,— tiesa, gerokai persunkti 
cechiškosios biurgerių dvasios ir jų ribotumo,— kaupėsi pir- 
mieji kapitalai, miestams iškilo reikalas užmegzti prekybos 
ryšius tiek tarpusavyje, tiek ir su likusiu pasauliu, o užmez- 
gant prekybos ryšius, palaipsniui taip pat buvo kuriamos ir 
jų apsaugos priemonės. 

XV amžiuje miestų biurgeriai visuomenei pasidarė jau rei- 
kalingesni, negu feodalinė bajorija. Tiesą sakant, žemdirbystė 
vis dar buvo pagrindinė gamybos šaka, joje dirbo daugybė 
gyventojų. Tačiau nedidelis atskirų laisvųjų valstiečių skai- 
čius, kai kur išlikusių, nepaisant bajorijos pasikėsinimų, buvo 
pakankamai įtikinantis įrodymas, kad žemdirbystės esmė yra 

visai ne bajoro veltėdystė ir, prievarta, bet valstiečio darbas. 
Be to, ir pačios bajorijos poreikiai taip išaugo ir pasikeitė, 
kad net jai pasidarė reikalingi miestai: juk savo vienintelį 
gamybos įrankį — savo šarvus ir savo ginklus — ji gaudavo 
iš miestų! Vietinės gamybos gelumbę, baldus ir papuošalus, 
Italijos šilką, Brabanto nėrinius, šiaurės kailius, aromatinės 
Arabijos prekes, Rytų vaisius, Indijos prieskonius — visa tai, 
išskyrus muilą, ji pirkdavo iš miestiečių. Išsivystė tam tikra 
prasme pasaulinė prekyba; italai plaukiojo po Viduržemio jū- 
rą ir už jos ribų Atlanto vandenyno pakrantėmis iki Flandrijos; 
nepaisant vis didėjančios olandų ir anglų konkurencijos, Šiau- 
rės ir Baltijos jūrose vis dar tebeviešpatavo Hanzos pirkliai. 
Ryšys tarp šiaurinių ir pietinių jūrų prekybos centrų buvo 
palaikomas sausuma; keliai, kuriais šis ryšys buvo palaikomas, 
ėjo per Vokietiją. Kai bajorija darėsi vis nereikalingesnė ir 
trukdė vystymąsi, miestų biurgeriai virto klase, kuri įkūnijo 
tolesnį gamybos ir prekybos santykių, švietimo, socialinių ir 
politinių institutų vystymąsi. 

Tiesa, visi šie gamybos ir mainų laimėjimai, kaip tai su- 
prantama dabar, buvo labai riboti. Gamyba vis dar buvo sukaus- 
tyta grynai cechinio amato formų, vadinasi, pati dar turėjo 
feodalinį pobūdį; prekyba vyko tik Europos vandenimis ir ne- 
siekė toliau Levanto pakrantės miestų, kuriuose buvo mainomi 
tolimesnių Rytų šalių produktai. Tačiau kad ir kokie smulkūs 
ir riboti buvo amatai, o kartu ir biurgeriai amatininkai, jiems 
užteko jėgos perversmui feodalinėje visuomenėje įvykdyti, ir 
jie bent dalyvavo judėjime, kai tuo tarpu bajorija buvo su- 
stingusi. 

Be to, miestų biurgeriai turėjo galingą ginklą prieš feoda- 
lizmą — pinigus. Pavyzdiniame ankstyvųjų viduramžių feoda- 
liniame ūkyje pinigams beveik iš viso nebuvo vietos. Feodalas 
gaudavo iš savo baudžiauninkų viską, ko jam reikėjo, arba 
darbo forma, arba kaip pagamintą produktą; moterys verpė 
ir audė linus bei vilną ir siuvo drabužius; vyrai dirbo pono lau- 
kus, vaikai ganė jo gyvulius, rinko jam grybus ir uogas, paukš- 
čių kiaušinius, pakratus gyvuliams; be to, visa šeima dar tu- 
rėjo pristatyti jam grūdų, vaisių, kiaušinių, sviesto, sūrio, 
paukščių, gyvulių prieauglio ir daug kitų dalykų. Kiekvienas 

feodalinis ūkis pats pilnai patenkindavo savo poreikius, net 
karinės prievolės buvo renkamos produktais. Prekybos santy- 
kių, mainų nebuvo, pinigai buvo nereikalingi. Europa buvo to- 
kio žemo lygio, jai taip reikėjo viską pradėti iš naujo, kad 
pinigai turėjo tuomet kur kas mažesnę visuomeninę funkciją, 
negu grynai politinę: jie buvo naudojami mokesčiams sumokėti 
ir gaunami daugiausia plėšimo būdu. 

Dabar visa tai iš pagrindų pasikeitė. Pinigai vėl virto 
visuotine mainų priemone, o dėl to jų kiekis žymiai padidėjo. 
Ir bajorija taip pat jau nebegalėjo be jų apsieiti. Kadangi ji 
labai maža ką teturėjo arba net visai nieko neturėjo parduoti, 
o plėšikauti dabar pasidarė taip pat nelabai lengva, tai ji buvo 
priversta ryžtis skolintis iš miesto palūkininko. Dar gerokai 
prieš tai, kai riterių pilių sienos buvo pramuštos naujų pabūk- 
lų sviediniais, jų pamatai buvo pinigų pakirsti. Iš tikrųjų pa- 
rakas buvo, taip sakant, paprastas teismo vykdytojas, tarnau- 
jantis pinigams. Pinigai buvo didžioji politinio sulyginimo 
priemonė biurgerių rankose. Visur, kur asmeninius santykius 
gais, ten feodalinius santykius pakeitė buržuaziniai santykiai. 
Tiesą sakant, dažniausiai kaime tebesilaikė senovinis grubus 
natūralinis ūkis; bet jau buvo ištisos sritys, kur, kaip antai 
Olandijoje, Belgijoje, Žemutinio Reino žemėse, valstiečiai vie- 
toj lažo ir duoklės natūra mokėjo ponams pinigais, kur ponai 
ir pavaldiniai jau buvo žengę pirmąjį ryžtingą žingsnį, kad 
pavirstų žemvaldžiais ir nuomininkais, vadinasi, kur taip pat 
ir kaime politiniai feodalizmo institutai ėmė netekti savo vi- 
suomeninio pagrindo. 

Kaip XV amžiaus pabaigoje pinigai iš vidaus jau buvo 
pakirtę ir išvarpę Ieodalinę sistemą, aiškiai rodo tas 
aukso troškulys, kuris tuo metu apėmė Vakarų Europą. Aukso 
ieškojo portugalai Afrikos pakrantėje, Indijoje, visuose Toli- 
muosiuose Rytuose; auksas buvo tas magiškas žodis, kuris 
varė ispanus per Atlanto vandenyną į Ameriką; auksas — štai 
ko pirmiausia reikalavo baltasis, vos tik įkėlęs koją į naujai 
atrastą krantą. Bet nors šis potraukis į tolimas keliones ir 
nuotykius, beieškant aukso, pradžioje ir pasireiškė feodalinė- 
mis ir pusiau feodalinėmis formomis, vis dėlto jis jau pačia 

savo prigimtimi buvo nesuderinamas su ieodalizmu; pastarojo 
pagrindas buvo žemdirbystė, ir jo užkariavimo žygiais iš es- 
mės buvo siekiama įsigyti žemės. Be to, jūreivystė neabejo- 
tinai buvo buržuazinis verslas, kuris taip pat ir visus šiuo- 
laikinius karo laivynus pažymėjo antifeodalinio savo pobūdžio 
ženklu. 

Taigi XV amžiuje visoje Vakarų Europoje feodalinė siste- 
ma buvo visiškai nusmukusi; visur į feodalines sritis įsispraus- 
davo miestai su antifeodaliniais interesais, su savo teise ir 
ginkluotais biurgeriais. Panaudodami pinigus, jie visur iš da- 
lies jau buvo padarę feodalus priklausomus nuo savęs visuo- 
meniniu, o kai kur net ir politiniu atžvilgiu; net kaime, ten, kur 
dėl ypatingai palankių sąlygų žemdirbystė pasiekė aukštesnį 
lygį, seni feodaliniai varžtai, pinigų veikiami, ėmė silpnėti; 
tik naujai užkariautose žemėse, pavyzdžiui, Vokietijoje į rytus 
nuo Elbės, arba kitose atsilikusiose, nuo prekybos kelių nuto- 
lusiose srityse tebeklestėjo senasis bajorų viešpatavimas. Ta- 
čiau tiek miestuose, tiek ir kaime — visur gyventojų tarpe 
gausėjo tokių elementų, kurie pirmiausia reikalavo, kad būtų 
padarytas galas nesibaigiantiems beprasmiškiems karams, kad 
būtų nutraukti ieodalų vaidai, dėl kurių nuolat vyko pilietinis 
karas net ir tais atvejais, kai šalyje būdavo išorinis priešas, 
kad liautųsi nuolatiniai ir visiškai betiksliai nuniokojimai, ku- 
rie tolydžio vyko per visus viduramžius. Patys būdami dar 
per silpni, kad galėtų įgyvendinti savo norus tikrovėje, šie 
elementai gaudavo stiprią visos feodalinės santvarkos vado- 
vo — karaliaus valdžios paramą. Ir čia mes prieiname tą mo- 
mentą, kai visuomeninių santykių nagrinėjimas veda mus prie 
valstybinių santykių nagrinėjimo, kai mes iš ekonomikos sri- 
ties pereiname į politikos sritį. 

Ankstyvaisiais viduramžiais susimaišius tautoms, palaips- 
niui vystėsi naujos tautybės,— tai buvo procesas, kurio metu, 
kaip žinoma, daugumoje buvusių Romos provincijų nugalėti 
gyventojai, valstiečiai ir miestiečiai, asimiliavo nugalėtoją — 
užkariautoją germaną. Vadinasi, šiuolaikinės tautybės taip pat 
yra pavergtųjų klasių produktas. Kokiu būdu vienoje vietoje 
vyko susiliejimas, kitoje — pasidalijimas, tai mums vaizdžiai 
parodo Menkės parengtas Vidurinės Lotaringijos apygardų 

žemėlapis*. Bereikia tik pasekti tame žemėlapyje ribą tarp 
romanų ir germanų vietovių pavadinimų, ir galima įsitikinti, 
kad ši riba Belgijoje ir Žemutinėje Lotaringijoje aplamai su- 
tampa su šimtmečius buvusia riba tarp prancūzų ir vokiečių 
kalbos. Kai kur dar galima sutikti siaurą ginčijamą teritoriją, 
kur abi kalbos varžosi dėl pirmenybės; bet, aplamai imant, 
visiškai aišku, kas turi būti germaniška, kas romaniška. Seno- 
vinė žemutinių frankų ir senovinė aukštutinių vokiečių daugu- 
mos vietovių pavadinimų žemėlapyje forma įrodo, kad jie 
"priklauso IX, vėliausia — X amžiui, vadinasi, kad riba svar- 
biausiais bruožais buvo nubrėžta jau Karolingų laikotarpio 
pabaigoje. Romanų pusėje galima rasti, ypač netoli nuo tų 
vietovių, kur eina kalbų riba, mišrius pavadinimus, sudarytus 
iš germaniškojo vardo ir romaniškojo vietovės pažymėjimo, 
pavyzdžiui, į vakarus nuo Maso, netoli Verdeno: Eppone cur- 
tis, Rotfridi curtis, Ingolini curtis, Teudegisilo-villa, dabar 
Ipekuras, Rekur-1a-Krė, Amblenkur-siur-Eras, Tjervilis. Tai bu- 
vo frankų feodalų dvarai, romanų žemėje esančios smulkios 
germanų kolonijos, kurios anksčiau ar vėliau buvo romanizuo- 
tos. Miestuose ir atskirose kaimo vietovėse buvo stambesnės 
germanų kolonijos, kurios ilgiau išlaikė savo kalbą; tokioje 
kolonijoje, pavyzdžiui, dar IX amžiaus pabaigoje buvo sukūrta 
„Daina apie Liudviką“ !*6; lačiau tai, kad dar anksčiau didesnė 
frankų feodalų dalis buvo romanizuota, įrodo 842 metų kara- 
lių ir diduomenės ištikimybės priesaikos formulės, kurios pa- 
tvirtina, jog romanų kalba jau yra oliciali Frankų karalystės 
kalba!?7, 

Kai tik buvo pasiskirstyta į grupes pagal kalbą (paliekant 
nuošalyje vėlesnius užkariaujamuosius ir naikinamuosius karus; 
kurie buvo vedami, pavyzdžiui, prieš Labos slavus'?š), visai na- 
tūralu, kad šios grupės pasidarė tam tikru valstybių kūrimosi 
pagrindu, kad tautybės ėmė vystytis į nacijas. Koks stiprus buvo 
šis gaivališkas procesas jau IX amžiuje, įrodo greitas mišrios 
Lotaringijos valstybės iširimas'2?. Tiesa, per visus viduramžius 


* Spruner-Menke. „Hand-Atlas für die Geschichte des Mittelalters und 
der neueren Zeit“. 3. Aufl., Gotha, 1874, Karte Nr. 32 [Špruneris—Menkė. 
„Viduramžių ir naujųjų laikų istorijos mokymo atlasas“. 3 leid., Gota, 1871, 
žemėlapis Nr. 32]. 

kalbos paplitimo ribos toli gražu nesutapo su valstybių sie- 
nomis; bet vis dėlto kiekviena tautybė, gal tik išskyrus Ita- 
liją, buvo atstovaujama Europoje atskiros stambios valstybės. 
ir vis aiškiau ir sąmoningiau pasireiškianti nacionalinių vals- 
tybių kūrimosi tendencija viduramžiais yra vienas iš svarbiau- 
sių pažangos svertų. l 

Kiekvienoje iš tų viduramžių valstybių karalius buvo visos 
feodalinės hierarchijos viršūnė, vyriausioji galva, be kurios 
vasalai negalėjo apsieiti ir prieš kurią jie kartu nepaliaujamai 
maištavo. Pagrindinis visos feodalinės tvarkos santykis — žemės 
atidavimas valdyti leno. teisėmis už tam tikrą asmeninę tar- 
nybą ir prievoles — net savo pirmine, paprasčiausia forma 
duodavo pakankamai medžiagos ginčams, ypač kai tiek daug 
žmonių buvo suinteresuoti surasti progų vaidams. O kaip buvo 
vėlyvųjų viduramžių laikais, kai leniniai santykiai visose ša- 
lyse sudarė kamuolį teisių ir pareigų, suteiktų, atimtų, vėl 
atnaujintų, atimtų už nusižengimus, pakeistų arba kokiu nors 
kitu būdu sąlygotų,— kamuolį, kurio niekaip negalima buvo 
išnarplioti? Pavyzdžiui, Karolis Drąsusis vienoje savo žemių 
dalyje buvo imperatoriaus vasalas, o kitoje — Prancūzijos ka- 
raliaus vasalas; iš antros pusės, Prancūzijos karalius, jo siu- 
zerenas, kartu buvo kai kuriose srityse Karolio Drąsiojo, savo 
paties vasalo, vasalas. Kaip tokiomis sąlygomis buvo galima 
išvengti koniliktų? — Stai dėl ko šimtmečius truko permai- 
ningas žaidimas, kurį žaidė vasalų traukos į karališkosios 
valdžios centrą jėga — nes tik šis centras įstengė ginti juos 
nuo išorinio priešo ir vieną nuo kito — ir nuo centro atstu- 
miančioji jėga, kuria tolydžio ir neišvengiamai virsta ši trau- 
kos jėga; štai dėl ko karaliaus valdžia nuolat kovoja su vasa- 
lais, o laukinis tos kovos triukšmas per šį ilgą laikotarpį, 
kai plėšimas buvo vienintelis tinkamas laisvo. vyro verslas, 
nustelbia tiesiog viską; štai dėl ko buvo įvykdyta begalinė, 
nenutrūkstama virtinė išdavysčių, išdavikiškų nužudymų, nu- 
nuodijimų, klastingų intrigų ir visokių niekšybių, kokias tik 
begalima įsivaizduoti, štai priežastis viso to; kas slypi už 
poetiško riterių vardo. Tačiau tai netrukdė jiems nuolat kal- 
bėti apie garbę ir ištikimybę. - 

Visiškai aišku, kad visoje šioje visuotinėje painiavoje ka- 
raliaus valdžia buvo pažangus elementas. Ji buvo tvarkos 
atstovė betvarkėje, besiformuojančios nacijos atstovė, priešta- 
raujanti susiskaldymui į maištaujančias vasalų valstybes. Visi 
revoliuciniai elementai, kurie formavosi feodalizmo gelmėse, 
linko į karaliaus valdžią, lygiai kaip karaliaus valdžia linko 
į juos. Karaliaus valdžios ir biurgerių sąjungos pradžia reikia 
laikyti jau X amžių; dėl konfliktų ši sąjunga buvo dažnai 
pažeidžiama,— juk per visus viduramžius vystymasis nevyko 
tolydžio viena kryptimi; bet vis dėlto ši sąjunga atsinaujin- 
dama darėsi vis stipresnė, vis galingesnė, kol pagaliau ji 
padėjo karaliaus valdžiai galutinai laimėti, o karaliaus val- 
džia, už tai atsidėkodama, pavergė ir apiplėšė savo sąjun- 
gininką. 

Tiek karaliams, tiek ir biurgeriams labai didelę paramą 
suteikė atsirandantis teisininkų luomas. Tuo pačiu metu, kai 
vėl buvo atrasta romėnų teisė, nusistojo darbo pasidalijimas 
tarp kunigų — teisinių feodalizmo epochos konsultantų — ir 
mokytų teisininkų, kurie nepriklausė dvasininkų luomui. Sa- 
vaime suprantama, šie nauji teisininkai iš esmės priklausė 
biurgerių luomui; be to, ir ta teisė, kurią jie patys nagrinėjo, 
kurios jie kitus mokė ir kurią taikė, buvo iš esmės antifleoda- 
linio ir tam tikru atžvilgiu buržuazinio pobūdžio. Romėnų tei- 
sė yra tokia klasikinė visuomenės, kurioje viešpatauja gryna 
privatinė nuosavybė, gyvenimo sąlygų ir konfliktų juridinė iš- 
raiška, kad visi vėlesnieji įstatymai iš esmės nė kiek negalėjo 
jos pagerinti. Tačiau biurgeriškoji viduramžių nuosavybė dar 
buvo smarkiai apraizgyta feodalinių apribojimų; pavyzdžiui, 
ją daugiausia sudarė privilegijos. Tuo būdu romėnų teisė šia 
prasme palyginti su tuometiniais civiliniais santykiais buvo 
toli pažengusi į priekį. Tačiau tolesnis istorinis biurgeriško- 
sios nuosavybės vystymasis tegalėjo pasireikšti tuo, kad ji, 
kaip iš tikrųjų ir įvyko, ėmė virsti gryna privatine nuosavybe. 
Galingas šio vystymosi svertas turėjo būti romėnų teisė, kuri 
jau užbaigta forma turėjo visa tai, ko vėlyvųjų viduramžių 
biurgeriai siekė tuo tarpu tik nesąmoningai. 

Tiesa, daugeliu atskirų atvejų romėnų teisė padėdavo ba- 
jorijai dar labiau engti valstiečius, pavyzdžiui, tuo atveju, 

kai valstiečiai negalėdavo pateikti jokių rašytinių įrodymų, 
kad jie atpalaiduoti nuo įprastinių prievolių, — tačiau iš esmės 
tai irgi nekeitė reikalo: Bajorija ir be romėnų teisės būtų su- 
radusi ir kasdien surasdavo užtektinai tokių priekabių. Šiaip 
ar taip, didžiulė pažanga buvo tai, kad įsigaliojo tokia teisė, 
kuri visiškai nepripažino feodalinių santykių ir kuri pilnutinai 
numatė šiuolaikinę privatinę nuosavybę. 

Mes matėme, kaip vėlyvųjų viduramžių visuomenėje feo- 
dalinė bajorija ėmė ekonominiu atžvilgiu darytis nebereika- 
linga, netgi tiesiogine kliūtimi, kaip ir politiniu atžvilgiu ji 
taip pat kliudė vystytis miestams ir nacionalinei valstybei, 
kuri tuomet buvo galima tik monarchijos forma. Nepaisant 
viso to, jai buvo palanki ta aplinkybė, kad ligi tol ji išlaikė 
karybos monopolį, kad be jos negalima buvo vesti karo, nega- 
lima buvo stoti į mūšį. Ir tai turėjo pasikeisti: reikėjo žengti 
paskutinį žingsnį ir parodyti Ieodaliniams bajorams, kad pa- 
sibaigė jų viešpatavimo visuomenėje ir valstybėje laikotarpis, 
kad jie, kaip riteriai, daugiau nebereikalingi net ir mūšio 
lauke. 

Kovoti prieš Ieodalinę santvarką su kariuomene, kuri pati 
buvo feodalinė, kurios kareiviai glaudžiau buvo susiję su savo 
tiesioginiais siuzerenais, negu su karaliaus armijos vadais, — 
matyt, reiškė suktis užburtame rate ir neįstengti pajudėti iš 
vietos. Todėl, pradedant XIV amžiumi, karaliai siekia atsipa- 
laiduoti nuo šios feodalinės kariuomenės ir sukurti savo pačių 
kariuomenę. Nuo to laiko karalių armijose tolydžio didėja 
užverbuotos arba pasamdytos kariuomenės dalis. Iš pradžių tai 
buvo daugiausia pėstininkai, kuriuos sudarė miestų pa- 
dugnės ir pabėgę baudžiauninkai: lombardiečiai, genujiečiai, 
vokiečiai, belgai ir t. t.; jie buvo panaudojami kaip miestų 
įgulos ir tarnybai apgulos atveju; iš pradžių jie buvo nelabai 
tinkami atvirame mūšyje. Tačiau jau viduramžių pabaigo- 
je mes taip pat sutinkame riterius, parsisamdančius kartu 
su savo kažin kokiu būdu sutelktais būriais užsienio valdovams, 
ir tai buvo galutinio feodalinės karinės sistemos žlugimo 
požymis. 

Kartu miestiečiai ir laisvieji valstiečiai, kur pastarųjų dar 
buvo arba vėl pradėjo atsirasti, sudarė tą pagrindinę sąlygą, 

kuri užtikrino kariauti sugebančių pėstininkų formavimąsi. Lig 
to laiko riteriai kartu su savo raitais palydovais sudarė ne tiek 
kariuomenės branduolį, kiek pačią kariuomenę; juos žygyje ly- 
dėjusios pėsčiųjų kareivių baudžiauninkų minios į kariuome- 
nės sudėtį nebuvo įskaitomos; mūšio lauke jos, atrodo, bū- 
davo tik tam, kad imtų bėgti arba plėšti. Feodalizmo klestė- 
jimo laikotarpiu, ligi XIII amžiaus pabaigos, kavalerija kovojo 
ir lėmė visus mūšius. Nuo šio momento padėtis keičiasi ir, tarp 
kita ko, įvairiose vietose vienu metu. Laipsniškas baudžiavos 
išnykimas Anglijoje sukūrė gausią laisvųjų valstiečių, žem- 
valdžių (jomenų) arba nuomininkų klasę — žaliavą naujiems 
pėstininkams, mokėjusiems valdyti lanką, nacionalinį to meto 
anglų ginklą. Pasirodžius tiems iš lanko šaudantiems šau- 
liams, kurie visada kovojo pėsti, nesvarbu, ar perėjimų metu 
jie naudojosi arkliais ar ne, buvo imtasi iš esmės pakeisti 
Anglijos kariuomenės taktiką. Pradedant XIV amžiumi, Ang- 
lijos riteriai verčiau buvo linkę kovoti pėsčiųjų rikiuote ten, 
kur tai leido vietovė ir kitos sąlygos. Už lankais ginkluotų 
šaulių, kurie pradeda mūšį ir iškrikdo priešo gretas, uždara 
nuo arklių nulipusių riterių falanga laukia priešo atakos arba 
tinkamo momento puolimui, tuo tarpu tik dalis riterių pasi- 
lieka ant arklių, turėdami tikslą atakomis iš sparno suteikti 
paramą lemiamu momentu. Nuolatinės anglų pergales Pran- 
cūzijoje!® tuo metu žymia dalimi kaip tik sąlygojo tai, kad 
kariuomenėje buvo atgaivintas gynybos elementas. Tie mūšiai 
dažniausiai buvo gynybiniai, suderinti su puolamuoju kontr- 
smūgiu, panašiai kaip kautynes organizavo Velingtonas Ispa- 
nijoje ir Belgijoje. Prancūzams įsisavinus naują taktiką, — ma- 
tyt, kai samdomieji italų arbaletininkai jų kariuomenėje 
atstojo lankais ginkluotus anglų šaulius, — anglų pergalės pa- 
sibaigė. 

Visiškai taip pat XIV amžiaus pradžioje Flandrijos miestų 
pėstininkai išdrįsdavo — ir dažnai sėkmingai — pasipriešinti 
prancūzų riteriams atvirame mūšyje, o imperatorius Albrechtas 
savo mėginimu išdavikiškai atiduoti laisvuosius imperijai pa- 
valdžius Šveicarijos valstiečius Austrijos erchercogui, kuriuo 
jis pats buvo, pirmą kartą paskatino suformuoti šiuolaikinius 
pėstininkus, iškovojusius sau garbę visoje Europoje'?!, Svei- 

carams nugalėjus austrus ir ypač burgundus, pėstininkai ga- 
lutinai sumušė šarvais apsitaisiusius riterius, raitus arba nu- 
lipusius nuo arklių, — ką tik atsiradusi šiuolaikinė kariuomenė 
visiškai sumušė feodalinę kariuomenę, miestietis ir laisvasis 
valstietis nugalėjo riterį. Ir šveicarai, norėdami iš pat pra- 
džių patvirtinti savo respublikos, pirmosios Europoje nepri- 
klausomos respublikos, buržuazinį pobūdį, tuojau pat savo 
karinę šlovę pavertė pinigais. Visi politiniai sumetimai išny- 
ko; kantonai virto samdomosios kariuomenės verbavimo kon- 
toromis, kurių tikslas buvo pasiųsti samdomus kareivius tar- 
nauti tiems, kurie daugiau moka. Ir kitose vietose, ypač 
Vokietijoje, į visas puses sklido verbuotojų būgnų dūzgesys; 
tačiau ligi to laiko niekas negalėjo prilygti Sveicarijos vy- 
riausybės cinizmui, nes ji tartum ir tebuvo tik tam, kad pre- 
kiautų savo pavaldiniais,— kol didžiausio nacionalinio Vokie- 
tijos pažeminimo laikais jos nepralenkė vokiečių kunigaikščiai. 

Paskui, tame pačiame XIV amžiuje, arabai per Ispaniją 
paskleidė Europoje parako ir artilerijos naudojimą. Iki vidur- 
amžių pabaigos lengvasis šaunamasis ginklas neturėjo didelės 
reikšmės, ir tai suprantama, nes anglų šaulio lankas prie Kre- | 
si!*2 šaudė taip pat toli, kaip ir begraižtvis pėstininko šautuvas 
prie Vaterlo, ir gal dar taikliau, nors jo veikimo jėga ir nebu- 
vo vienoda. Lauko pabūklai taip pat dar buvo savo vaikystės 
būklėje; atvirkščiai, sunkiosios patrankos jau daug kartų buvo 
pramušusios visiškai nepridengtas akmenines riterių pilių sie- 
nas ir paskelbė feodalinei bajorijai, kad kartu su paraku jos 
viešpatavimui atėjo galas. 

Knygų spausdinimo paplitimas, pagyvėjęs antikinės litera- 
tūros studijavimas, visas kultūrinis judėjimas, kuris nuo 1450 m. 
darosi vis stipresnis, vis labiau visur paplinta,— visa tai buvo 
naudinga biurgeriams ir karaliaus valdžiai, jiems kovojant 
prieš feodalizmą. 

Bendras visų šių priežasčių veikimas, kuris metai iš metų 
stiprėjo dėl didėjančios jų tarpusavio įtakos, vis labiau spar- 
tinančios vystymąsi ta pačia kryptimi, antrojoje XV amžiaus 
pusėje užtikrino nors dar ir ne biurgerių, bet karaliaus val- 
džios pergalę prieš feodalizmą. Visoje Europoje, net iki tolimų 
pakraščių, kurie dar nebuvo išgyvenę iki galo feodalinės 

santvarkos, visur karaliaus valdžia nugalėjo vienu metu. Pirėnų 
pusiasalyje dvi vietinės tautos, kurios priklausė romanų kalbų 
grupei, susivienijo į Ispanijos karalystę, ir provansiečių kalba 
kalbėjęs Aragonas prisiėmė kastilų literatūrinę kalbą!?’; tre- 
čioji tauta suvienijo sritį (išskyrus Galisiją), kurioje buvo pa- 
plitusi jos kalba, į Portugalijos karalystę, į Iberijos Olandiją; 
ji atsiskyrė nuo likusios šalies dalies ir savo veikla jūroje įrodė 
savo teisę atskirai gyvuoti. 

Prancūzijoje, žlugus tarpinei Burgundijos valstybeiš*, pa- 
galiau Liudvikui XI pavyko tuomet dar labai apkarpytoje Pran- 
cūzijos teritorijoje tiek atkurti nacionalinę vienybę, kuriai atsto- 
vavo karaliaus valdžia, kad jau jo įpėdinis* įstengė įsikišti 
į italų maištus!95, ir šia vienybe dėl reformacijos neilgam lai- 
kui tebuvo iš viso tik kartą suabejota'š“, 

Anglija pagaliau atsisakė savo donkichotiškų užkariauja- 
mųjų karų Prancūzijoje, kurie ją būtų visiškai išsekinę, jeigu 
jie būtų trukę ilgiau; feodalinė bajorija mėgino sau atlyginti 
Rožių karais ir gavo daugiau, negu ieškojo: ji buvo sunai- 
kinta tarpusavio karuose, ir į karaliaus sostą buvo iškelta Tiu- 
dorų dinastija, kuri savo valdžios galybe pranoko ir visus savo 
pirmtakus, ir visus savo įpėdinius. Skandinavijos šalys buvo 
jau seniai suvienytos. Lenkija, kurios karaliaus valdžia dar 
nesilpnėjo, susivienijusi su Lietuva!??, artėjo prie savo sukles- 
tėjimo laikotarpio, ir net Rusijoje feodalinių kunigaikščių pa- 
jungimas vyko lygia greta su išsivadavimu iš totorių jungo, 
o tai galutinai įtvirtino Ivanas III. Visoje Europoje dar buvo 
likusios tik dvi šalys, kuriose nebuvo nei karaliaus valdžios, 
nei tuo metu be jos neįmanomos nacionalinės vienybės, arba 
tai egzistavo tik popieriuje: tokios šalys buvo Italija ir Vo- 
kietija. 


Parašyta 1884 m. pabaigoje 


„VALSTIEČIŲ KARO“ KLAUSIMU!s 


Reformacija — liuteronų ir kalvinų — tai buržuazinė revo- 
liucija Nr. 1, susijusi su Valstiečių karu kaip kritiniu epizodu. 
Feodalizmo irimas, taip pat miestų vystymasis; abu procesai 


* — Karolis VIII. Red. 

sukėlė decentralizaciją, todėl iškilo tiesioginis reikalas turėti 
tautybės sutvirtinančią jėgą — absoliutinę monarchiją. Ji turė- 
jo būti absoliutinė kaip tik dėl visų elementų išcentrinio pobū- 
džio. Bet jos absoliutinį pobūdį reikia suprasti ne vulgaria 
prasme; [ji vystėsi] * nuolat kovodama čia su luomų atstova- 
vimu, čia su maištingais feodalais ir miestais; luomų ji niekur 
nepanaikino; taigi ją greičiau reikėtų vadinti luomine monar- 
chija (vis dar feodaline, bet irstančia feodaline ir užuomaz- 
goje buržuazine monarchija). 


Revoliucija Nr. 1,— kuri buvo daugiau europietiška, negu 
anglų revoliucija, ir pasidarė europietiška kur kas greičiau, 
negu prancūzų revoliucija,— nugalėjo Šveicarijoje, Olandijoje, 
Skotijoje, Anglijoje, taip pat iš dalies Švedijoje, jau valdant 
Gustavui Vazai, ir Danijoje — čia, turėdama ortodoksinę abso- 
liutinę formą, tik 1660 metais. 


I“*. Priežastys Vokietijoje. Vokietijos istorija nuo pradžios. 
Po didvyriškų tautų kilnojimosi laikų Vokietijai atėjo galas. 
Tik Prancūzija padėjo jai atgimti, ir tai įvykdė Karolis Didysis. 
Kartu — Romos imperijos idėja. Vėl atgaivinta Otono. Ji — 
daugiau nevokiška, negu vokiška. Vokietijos nuskurdimas, val- 
dant Hoenštaufenams, dėl tokios politikos — Italijos miestų plè- 
šimo. Dėl to didėja susiskaldymas — excepto casu revolutio- 
nis***. Vokietijos vystymasis laikotarpiu nuo „tarpuvaldžio“!39 
iki XV amžiaus. Miestų suklestėjimas. Vokietijoje niekuomet 
pilnai neišsivysčiusios feodalinės sistemos smukimas, spau- 
džiant kunigaikščiams (imperatorius kaip valdantysis kuni- 


* Paaiškinamieji žodžiai laužtiniuose skliaustuose yra redakcijos. Red. 

** Tekstas, Engelso pažymėtas romėniškų skaitmeniu I, rankraštyje 
eina po teksto, pažymėto skaitmeniu II. Red. 

*** — jau nekalbant apie maištų atvejus. Red. 

gaikštis — imperijos riterių priešininkas, bet kaip imperato- 
rius — jų šalininkas). Laipsniškas valstiečių išlaisvinimas, iki 
pat atvirkščio proceso pradžios XV amžiuje. Ekonominiu atžvil- 
giu Vokietija visiškai prilygo tuometinėms šalims.— Lemiamas 
veiksnys buvo tas, kad Vokietijoje, kuri buvo suskaldyta į pro- 
vincijas ir kuriai ilgą laiką negrėsė įsiveržimo pavojus, dėl to 
nebuvo taip stipriai jaučiamas nacionalinės vienybės reikalin- 
gumas, kaip Prancūzijoje (Šimto metų karas), Ispanijoje, kuri 
ką tik buvo atkariauta iš maurų, Rusijoje, neseniai išvijusioje 
totorius, Anglijoje (Rožių karas). Lemiamos reikšmės turėjo dar 
ir tai, kad imperatorių padėtis kaip tik tuo metu buvo tokia 
apgailėtina. 

II. [Pradėti] nuo Atgimimo, turinčio tokią formą, kokią 
jis įgavo Europoje visuotinio feodalizmo smukimo ir miestų 
suklestėjimo pagrindu. Paskui absoliutinės nacionalinės mo- 
narchijos — visur, išskyrus Vokietiją ir Italiją. 

„ III. Reformacijos kaip vienintelės galimos Sipuliakios bend- 
rų siekimų išraiškos ir t. t. apibūdinimas. 


Parašyta 1884 m. pabaigoje 


PASTABOS APIE VOKIETIJĄW0 


1. ĮVADAS. 1500—1789 


l. Į XV amžiaus pabaigą Vokietija vis labiau susiskaldo, jos 
centras — vis labiau silpnėja, tuo tarpu Prancūzija ir Anglija 
jau daugiau ar mažiau yra centralizuotos ir formuojasi nacijos. 
Vokietijoje tai neįmanoma, nes: 1) feodalizmas čia išsivystė vė- 
liau, negu šalyse, kurios buvo užkariautos“!; 2) Vokietijos su- 
dėtyje buvo prancūzų ir slavų sritys, ir ji žiūrėjo į Italiją kaip 
į savo valdas, o Romą laikė savo centru,— vadinasi, ji nebuvo 
nacionalinis kompleksas; 3) nes,— ir tai svarbiausia, — atskiros 
provincijos ir provincijų grupės dar buvo visiškai viena nuo ki- 
tos izoliuotos: tarp savęs neturėjo jokių ryšių ir t. t. (plg. Vals- 
tiečių karą). Hanza, Reino miestų sąjunga ir Švabijos miestų 
sąjunga atstovavo natūraliai susidariusioms, bet viena nuo kitos 
izoliuotoms grupuotėms. 

Prie I punkto. Ispanija, Prancūzija, Anglija XV amžiaus 
pabaigoje susivienija į susiformavusias nacionalines valsty- 
bes. Si konsolidacija turėjo XV amžiui pasaulinę istorinę reikš- 
mẹ. (Ispanija — katalonų ir kastilų tautybių susivienijimas, 
Portugalija — Iberijos Olandija — išsikovojo teisę savarankiš- 
kai gyvuoti, išvysčiusi jūreivystę, Prancūzija — dėka karaliaus 
šeimos dinastinės valdžios, kuri palaipsniui įtraukė naciją 
i savo orbitą. Anglija konsolidavosi dėl Rožių karo, kuris iš- 
naikino aukštuomenę; Anglijoje tai įvyko tik po to, kai ji buvo 
priversta atsisakyti nuo donkichotiškų užkariavimo planų Pran- 
cūzijoje,— panašių į vokiečių Romos žygius, — kurie būtų ją 
visiškai išsekinę, kaip Vokietiją išsekino jos Romos Žygiai.) 
Vokietija, nors ir neturėdama ekonominių ryšių, būtų buvusi 
vis dėlto centralizuota, ir netgi dar anksčiau (pavyzdžiui, val- 
dant Otonams), jeigu, pirma, ne Romos imperatoriaus titulas 
ir su juo susijusios pretenzijos į pasaulinį viešpatavimą,— visa 
tai užkirto kelią konstituotis nacionalinei valstybei ir dėl to 
buvo išeikvotos jėgos užkariaujamuosiuose žygiuose italijoje 
(pasekmės buvo jaučiamos Austrijoje iki pat 1866 m.!),-- be 
to, Vokietijos interesai visą laiką išdavikiškai buvo pažeidžia- 
mi; jeigu, antra, ne imperatoriaus renkamumas, kuris jokiu 
būdu neleido dinastinei imperatoriaus valdžiai pasidaryti na- 
cijos įsikūnijimu ir, atvirkščiai, nuolat priversdavo — ypač 
lemiamajame XV amžiuje — pakeisti dinastiją, kai tik impera- 
toriaus rūmų valdžia pasirodydavo kunigaikščiams esanti per- 
daug didelė.— Prancūzija ir Ispanija ekonominiu atžvilgiu taip 
pat buvo suskaldytos, bet tas ekonominis susiskaldymas ten 
buvo įveiktas prievartos būdu. 

Imperatoriaus „kultūrkampias“ prieš popiežių“? vidurani- 
žiais privedė tiek Vokietiją, tiek ir Italiją prie susiskaldymo 
(Italijoje popiežiaus valdžia buvo nacionalinės vienybės kliū- 
tis ir kartu dažnai pasireiškė tarytum jos atstovo vaidmenyje, 
tačiau taip, kad, pavyzdžiui, Dantė Italijos išgelbėtoju vis dėlto 
laikė svetimšalį imperatorių); jau nuo 1500 m. popiežius, kaip 
vidutinis kunigaikštis, perkirto savo valdomis Italiją ir jos su- 
vienijimą praktiškai padarė neįgyvendinamą. 

2. Ir vis dėlto — natūraliai besivystant prekybai, germani- 
zuojantis slavams, taip pat netekus Prancūzijos sričių! ir 

Italijos — Vokietija būtų galėjusi susivienyti. nes pasaulinės 
prekybos keliai ėjo per ją, jeigu tuo metu nebūtų buvę dviejų 
lemiamų įvykių: 

1) Vokietijos biurgeriai įvykdė savo revoliuciją, kuri, vei- 
kiama laiko dvasios, pasireiškė religine forma — Reformacija. 
Bet kaip biauru! Be imperijos riterių ir valstietijos jos nega- 
lima buvo įvykdyti. Tačiau kliudė prieštaringi visų trijų luomų 
interesai: riteriai dažnai apiplėšdavo miestus (žr. Manholdas 
fon Eberšteinas) ir engė valstiečius; miestai taip pat lupo nuo 
valstiečių kailį (Ulmo miesto taryba ir valstiečiai!). Pirmieji 
sukyla imperijos riteriai, bet, biurgerių palikti, jie visiškai pra- 
laimi. Po jų sukyla valstiečiai, bet biurgeriai tiesiog jiems pa- 
sipriešina. Kartu biurgerių religinė revoliucija buvo taip iš- 
kastruota, kad ji patiko kunigaikščiams, kuriems ir atiteko va- 
dovaujantis vaidmuo.— Specilinis teologiškai teorinis vokiečių 
XVI amžiaus revoliucijos pobūdis. Domėjimasis daugiausia 
ne šio pasaulio dalykais. Atitrūkimas nuo skurdžios tikrovės — 
vėlesnio vokiečių pranašumo teorijoje, nuo Leibnico iki Hege- 
lio, pagrindas. 

2) Pasaulinės prekybos keliai aplenkia Vokietiją, ir ji atsi- 
duria kažkokiame užkampyje. Tai pakirto biurgerių, dito ir 
reformacijos jėgą. 

3) Rezultatas — cuius regio, eius religio“* ir faktinis Vo- 
kietijos skilimas į daugiausia protestantišką Šiaurę, į žymia 
dalimi katalikiškus, bet labai mišrius Pietvakarius ir į visiš- 
kai katalikiškus Pietryčius. Jau nuo to prasideda ydingas 
1740—1870 metų vystymasis (Prūsija, Siaurės ir Pietų skili- 
mas, pagaliau Mažoji Vokietija'“* ir Austrija). Priešingas pro- 
cesas Prancūzijoje. Hugenotų nuslopinimas (žr. „Pastabos“, 
ŽpsL)-“““, 

3. Vokietijai, kuri buvo pasmerkta pasyvumui ir regresui, 
pramonės srityje besikeičiančios politinės aplinkybės neišven- 
giamai turėjo daryti kur kas didesnę įtaką, negu aktyvioms ir 
pramonės atžvilgiu priešakinėms šalims. (Šį teiginį reikia išvys- 
tyti bendrais bruožais.) Skilimas į dvi stovyklas pirmaeiliu 

* —taip pat. Red. 


** — kieno šalis, to ir religija. Red. 
*** Žr. šios knygos 172—173 psl. Red. 

dalyku padarė pilietinį karą. Išvardyti karus iki 1648 m.— iš- 
tisinis pilietinis karas. Prancūzai naudojasi proga, įtraukia 
į sąjungas ir apmoka kunigaikščius protestantus ir vokiečių 
samdomąją kariuomenę. Kulminacijos taškas — Trisdešimties 
metų karas. Trisdešimties metų karo laikotarpiu airiai Vokieti- 
joje, vokiečiai Airijoje — 1693 ir 1806 metais“5. Nuniokojimo 
apibūdinimas. Ekonominiai, socialiniai, politiniai rezultatai: 
nuolaidos Prancūzijos naudai; Svedijos ir Danijos įsitvirtini- 
mas Vokietijoje; laiduojančių valstybių teisė įsikišti; visiškas 
centrinės valdžios nusmukimas; vokiečių kunigaikščiams Eu- 
ropos užtikrinta teisė sukilti prieš imperatorių, pradėti pilietinį 
karą ir išduoti tėvynę. 

4. 1648—1789 metai. 

a. Politinė Vokietijos padėtis. Vokiečių kunigaikščiai pelnosi 
iš Vestfalijos taikos, rungiasi tarpusavyje parsiduodami užsie- 
niui. O užsienis — Prancūzija, taip pat kunigaikščiai, — nau- 
dojasi Vokietijos silpnumu, palaipsniui pasiima iš jos visas 
prancūzų valdas ir padidina Elzaso ribas. Istorinė Prancū- 
zijos teisė ir teutonų klyksmas dėl „plėšimo“M“6. Kalbų riba 
lieka nepasikeitusi, maždaug nuo 1000 metų, išskyrus rajonus 
Vogezų kairėje pusėje (žr. Menkė). Visa tai bendra. Skyrium 
imant, šiaurėje iškilo valstybė, konkuruojanti su Austrija ir 
imperija, — Prūsija. Jau matyti, kaip Šiaurė ima atskilti nuo 
Pietų. Prūsijos istorijos kritika. Fridrichas II.— Rusijos iškili- 
mas ir Fridricho II priklausomybė nuo Rusijos politikos. Pilie- 
tiniai karai — tai dabar karai tarp konkurentų: Austrijos ir 
Prūsijos. 

b. Ekonominė padėtis. Kartu — lėlas atsipalaidavimas nuo 
Trisdešimties metų karo pasekmių ir biurgerių mėginimai vėl 
iškopti į viršų. Tomis sąlygomis iš naujo pakilti tebuvo galima 
tik turint gėdingas dorybes. Dabar ekonominę pažangą tesą- 
lygojo politinis įsikišimas, gėdingas kunigaikščių elgesys ir pi- 
niginės išmaldos, kurias jie gaudavo iš užsienio. Visa tai 
parodo, kaip smarkiai Vokietija ekonominiu atžvilgiu buvo nu- 
smukusi. Šis periodas — patriarchalinio režimo šaltinis. Po 
1648 m. valstybė iš tikrųjų turėjo vykdyti socialines funkcijas, 
ir tai daryti ją vertė finansiniai sunkumai. Ten, kur tai nebuvo 
daroma, — sustingimas (Vestfalijos = vyskupijos). Koks 

pažeminimas! Ir kokia menka ta valstybės parama! Santykiai su 
pasauline rinka grynai pasyvūs. Tiktai esant neutralia šalimi, 
buvo galima kuo nors pasipelnyti dideliuose pasauliniuose ka- 
ruose (Amerikos karas ir revoliuciniai karai iki 1801 m.)— 
užtat visiškas bejėgiškumas prieš plėšikiškas valstybes (ši gė- 
dinga Vokietijos padėtis Europoje pasibaigė, įvykus prancūzų 
revoliucijai). d 

c. Literatūra ir kalba visiškai merdėjo; sustingusi teolo- 
gijos dogmatika; kiti mokslai Vokietijoje buvo apimti visiško 
degradavimo, bet vis dėlto yra ir prošvaisčių; Jakobas Bemė 
(naujasis būsimųjų filosofų pranašas), Kepleris, Leibnicas. Ir 
vėl abstrahavimasis nuo esamybės, nuo tikrovės. Bachas. 

d. Vokietijos padėtis 1759 metais. a) Žemės ūkis — valstie- 
čių padėtis. Baudžiavinė priklausomybė, fizinės bausmės, duok- 
lė. b} Pramonė — tiesiog skurdi, vyrauja rankų darbas, o Ang- 
lijoje — jau stambiosios pramonės pradžia, ir Vokietijos pra- 
monė, nespėjusi kaip reikiant išsivystyti, jau pasmerkta žūti. 
c) Prekyboje — pasyvus balansas. d) Socialinė biurgerio padė- 
tis bajorijos ir vyriausybės atžvilgiu. e) Politinės vystymosi 
kliūtys — susiskaldymas; aprašymas pagal Menkę. Prekybos 
muitai, upių laivininkystės kliūtys. Susiskaldymo primesta free 
trade“ vidaus sienų rėmuose. Muitai — tai daugiausia miestų 
mokesčiai, kuriais apmokestinami vartojimo reikmenys. 

Vokiečių kunigaikščiai nepajėgia nieko gero padaryti, net 
kai jie yra apsišvietę, pavyzdžiui, Subarto globėjai“? ir Kar- 
las-Augustas, daug labiau norėtų prisijungti prie Reino są- 
jungos, negu ryžtis kariauti. Tai įrodo 1806 metų įsiveržimas, 
kai peilis jiems buvo prie pat gerklės. Be to, kiekvienas iš tų 
1000 kunigaikščių — absoliutus monarchas; tai — šiurkštūs, ne- 
mokšiški niekšai, iš kurių nėra ko laukti bendrų veiksmų, užtat 
užgaidų — iki valiai (Sleceris). Prekiavimas rekrutais Ameri- 
kos karo metu.— Bet gėdingiausias jų nusikaltimas — pats jų 
buvimo faktas. O greta jų, prie rytų sienos — Prūsija šiaurėje, 
Austrija pietuose, godžiai tiesiančios rankas į naujas teritorijas. 
Tai — vienintelės valstybės, kurios dar būtų galėjusios išgel- 
bėti padėtį, jeigu iš jų abiejų būtų buvusi tik viena. Tačiau 


* — prekybos laisvė. Red. 

neišvengiama jų tarpusavio konkurencija pašalino bet kokią 
išeitį. Tikra aklavietė: pagalba galėjo ateiti tik iš išorės — 
ją atnešė prancūzų revoliucija. Gyvybės požymiai tiktai dvie- 
jose srityse: karo mene ir, iš antros pusės, — literatūroje, filo- 
solijoje ir sąžiningame, objektyviame moksliniame tyrinėjime. 
Tuo metu, kai Prancūzijoje jau XVIII amžiuje vyrauja politi- 
niai rašytojai, ir tai pirmojo rango politiniai rašytojai, — Vokie- 
tijoje tiktai bėgama iš tikrovės į idealo sferas. „Žmogaus“ idė- 
ja ir kalbos vystymasis; 1700 metais — dar barbarybė, 1750 
metais — Lesingas ir Kantas, o greit po to — Getė, Šileris, Vi- 
landas, Herderis; Gliukas, Hendelis, Mocartas. 


1789—1815 


1. Vokietijos enclaves  Elzaso-Lotaringijos teritorijoje!‘ 
ir t. t, jau pusiau patekusios Prancūzijos valdžion, prisideda 
prie prancūzų revoliucijos — tai buvo pretekstas pradėti karą. 
Prūsija ir Austrija staiga pasidaro vieningos. Valmi. Masiš- 
kai pradėjus naudoti artileriją, žlunga linijinė taktika. Fleriu- 
sas ir Žemapas. Žlunga Austrijos kordonų taktika? Užkariau- 
jamas kairysis Reino krantas. Džiūgauja valstiečiai ir laisvę 
mylintys miestai; jų džiūgavimo negalėjo aptemdyti net atskiri 
prievartos atvejai ir napoleoniškas kraujo mokestis.— Amjeno 
taika ir imperijos deputacija. Svarbiausieji rezultatai: Vokie- 
tijos imperijos panaikinimas; Reino sąjunga. Napoleonas nu- 
šluoja smulkias vokiečių valstybes, bet šis valymas, deja, toli 
gražu nepakankamas. Jis visuomet vaidino revoliucinį vaidme- 
nį kunigaikščių atžvilgiu ir būtų nuėjęs dar toliau, jeigu smul- 
kūs kunigaikščiai nebūtų taip žemai prieš jį lankstęsi. 1806 m.— 
Napoleono klaida, kad jis galutinai nesunaikino Prūsijos. Eko- 
nominė Vokietijos padėtis žemyno blokados metu'š0.— Šis la- 
biausiai žeminančios priklausomybės nuo užsienio laikotarpis 
sutampa su puikiu laikotarpiu literatūros ir filosofijos srityje 
ir su didžiausiu muzikos suklestėjimu Bethoveno asmenyje. 


* — valdos, įsiterpusios svetimoje teritorijoje. Red. 

IS ANTROJO „PASTABŲ APIE VOKIETIJĄ“ 
RANKRAšČIO 


Hugenotų karų metu karaliaus valdžia, kaip nacijos atstovė, 
jau buvo taip didžiai gerbiama, kad tik karaliaus sudarytos są- 
jungos su užsienio valstybėmis ir sutartys dėl karinės pagalbos 
laikomos teisėtomis, ir tik jas pripažįsta viešoji nuomonė. Vi- 
si kiti asmenys pastarosios akyse — tikri maištininkai ir išdavi- 
kai. Tai kuo aiškiausiai pasireiškė, mirus Henrikui III, kai 
Henrikui IV galutinai pavyko laimėti tik karaliaus titulo įtakos 
dėka. 

Galutinis protestantizmo nuslopinimas Prancūzijoje nebuvo 
jai nelaimė — teste* Beilis, Volteras ir Didro. Bet kartu jo 
nuslopinimas Vokietijoje būtų atnešęs nelaimę ne tik vokie- 
čiams, bet ir visam pasauliui. Vokietijai būtų buvusi primesta 
katalikiškoji romanų šalių vystymosi forma; o kadangi ang- 
liškoji forma taip pat buvo pusiau katalikiško ir viduram- 
žiško pobūdžio (universitetai ir pan. koledžai, vidurinės mo- 
kyklos — visa tai iš esmės protestantiški vienuolynai), tai būtų 
atkritę visi vokiečių protestantiškojo švietimo būdai (auklė- 
jimas namuose, privatūs pensionai, universitetuose negyve- 
nantieji studentai, patys pasirenkantieji sau kursą), ir Europos 
dvasinis vystymasis būtų pasidaręs be galo vienodas: Pran- 
cūzija ir Anglija panaikino prietarus iš esmės, Vokietija nu- 
sikratė jų Jorma, šablonu, ir ši aplinkybė dalinai yra priežastis, 
= dėl kurios visa, kas vokiška, yra be formos; tai iki pat šių laikų 
dar susiję su dideliais minusais, pavyzdžiui, susiskirstymas 
į smulkias valstybes, bet teikia didžiulį pranašumą, jeigu 
kalbėsime apie nacijos sugebėjimą vystytis; tik ateityje tai 
duos savo prinokusius vaisius, kai bus įveikta ir ši savaime 
vienašališka stadija. 

Be to, vokiečių protestantizmas — vienintelė šiuolaikinė 
krikščionybės forma, kuri verta kritikos. Katalikybė jau XVIII 
amžiuje buvo žemiau bet kokios kritikos ir tebuvo polemikos 
dalykas (vis dėlto kokie asilai tie senieji katalikai!'?!); anglų 
protestantizmui, kuris suskilo į daugybę sektų, nebuvo būdin- 


* — tai parodo. Red. 

gas teologijos vystymas, nebent tik toks jos vystymas, kurio 
kiekvienas etapas buvo fiksuojamas kaip naujos sektos įstei- 
gimas. Tik vokietis turi teologiją ir todėl kartu turi kritikos — 
istorinės, filologinės ir filosofinės — objektą. Ši kritika yra ` 
Vokietijos produktas, ji būtų negalima be vokiečių protestan- 
tizmo, ir vis dėlto ji visiškai būtina. Tokios religijos, kaip 
krikščionybė, negalima panaikinti /ik pasityčiojimais ir apkal- 
tinimais. Ją taip pat reikia įveikti moksliškai, t. y. išaiškinti 
istoriškai, o šio uždavinio negali išspręsti net gamtos mokslas. 


Parašyta 1873 m. pabaigoje — 
1874 m. pradžioje 


PASTABOS 


! Šią įžangą (pirmąją jos dalį, žr. šios knygos 3—11 psl) F. Engeisas 
parašė apie 1870 m. vasario 11 d. antrajam vokiškam savo veikalo „Vals- 
tiečių karas Vokietijoje“ leidimui, kuris išėjo Leipcige 1870 m. spalio mėnesį. 

Pirmą kartą įžanga buvo išspausdinta laikraštyje „Volksstaat“ Nr. 27 
ir 28 1870 m. balandžio 2 ir 6 d., vėliau tais pačiais metais — atskirame 
veikalo „Valstiečių karas Vokietijoje“ leidime. l 

Rengdamas spaudai trečiąjį šio savo veikalo leidimą, F. Engelsas pa- 
pildė antrojo knygos leidimo įžangą, 1874 m. liepos 1 d. parašydamas ant- 
rąją jos dalį (žr. šios knygos 11—17 psl.). Papildyta įžanga buvo iš- 
spausdinta trečiajame „Valstiečių karo Vokietijoje“ leidime, kuris išėjo 
Leipcige 1875 metais. — J. 


2 „Neue Rheinische Zeitung. Politisch-6konomische Revue“ („Naujasis Reino 
laikraštis. Politinė ir ekonominė apžvalga“) — mėnesinis žurnalas, kurį 
leido K. Marksas ir F. Engelsas 1850 metų sausio—lapkričio mėn. Žur- 
nalas buvo spausdinamas Hamburge. Iš viso išėjo 6 numeriai. Žurnalo 
puslapiuose K. Marksas ir F. Engelsas istorinio materializmo pagrindu 
apibendrino 1848—1849 metų Vokietijos revoliucijos išdavas ir nužymėjo 
revoliucinės proletariato partijos kovos taktiką. Daugumą šiame žurnale 
išspausdintų straipsnių, tarptautinių apžvalgų ir recenzijų parašė K. Mark- 
sas ir F. Engelsas; jame taip pat bendradarbiavo jų šalininkai V. Volias, 
J. Veidemejeris, G. Ekarijus ir kt. Be F. Engelso knygos „Valstiečių ka- 
ras Vokietijoje“, šiame žurnale pirmą kartą buvo išspausdintas K. Markso 
veikalas „Klasių kova Prancūzijoje 1848—1850 m.“ ir kai kurie kiti jų 
veikalai — J. 


3 W. Zimmermann. „Allgemeine Geschichte des großen Bauernkrieges“. Th. 
1—3, Stuttgart, 1841—1843 (V. Cimermanas. „Didžiojo valstiečių karo 
istorija“. 1—3 d., Štutgartas, 1841—1843). — 3. 


* Čia turimas galvoje kraštutinis kairysis sparnas visos Vokietijos Naciona- 
liniame susirinkime, kuris posėdžiavo Frankfurte prie Maino 1848—1849 
metų revoliucijos laikotarpiu; jis daugiausia atstovavo smulkiosios bur- 
žuazijos interesams, bet jį rėmė ir dalis vokiečių darbininkų. — 8. 

Sį sakinį Engelsas pridėjo trečiajame (1875) leidime. — 3. 


Čia turimas galvoje K. Markso veikalas „Klasių kova Prancūzijoje 1848—- 
1850 m.“ Tai serija straipsnių, kurie buvo parašyti 1850 metais, sausio 
mėn.— lapkričio 1 d. laikotarpiu, žurnalui „Neue Rheinische Zeitung. Po- 
litisch-6konomische Revue“ (žr. K. Marksas ir F. Engelsas. Rinktiniai 
raštai dviem tomais, I t., Vilnius, 1949, 105—195 psl.). l 

„Luji Bonaparto briumero aštuonioliktoji“ žr. ten pat, 200—284 psl.—4. 


Engelsas turi galvoje 1866 m. Austrijos—Prūsijos karą, kuris pasibaigė 
kariniu Austrijos sutriuškinimu mūšyje prie Sadovos 1866 m. liepos 3 d. 
Pralaimėjimo paveikti, reakcingi Austrijos valdantieji sluoksniai turėjo 
įvykdyti kai kurias buržuazinės reformas (naujoji 1867 m. konstitucija 
it kt). — 5. 


Nacionalliberalai — vokiečių, pirmiausia prūsų, buržuazijos partija, susikū- 
rusi 1866 metų rudenį, suskilus buržuazinei progresistų partijai. Nacio- 
nalliberalai atsisakė buržuazijos pretenzijų į politinį viešpatavimą, sie- 
kiant patenkinti materialinius šios klasės interesus, ir pagrindiniu savo 
tikslu laikė suvienyti vokiečių valstybes, įtvirtinant Prūsijos hegemoniją; 
jų politika atspindėjo liberalinės vokiečių buržuazijos kapituliavimą prieš 
Bismarką.— 5. 


Laimėjusi Austrijos — Prūsijos karą, dvarininkų ir junkerių Prūsija gavo 
persvarą Vokietijoje ir galėjo pradėti ją vienyti antirevoliuciniu keliu, 
įtvirtindama savo hegemoniją. Vietoj panaikintos trumpalaikės Vokieti- 
jos sąjungos buvo sudaryta Šiaurės Vokietijos sąjunga, susidedanti iš 
22 valstybių su Prūsija priešakyje. Be Austrijos, į Sąjungą nejėjo trys 
Pietų Vokietijos valstybės (Bavarija, Badenas ir Viurtembergas), taip 
pat Hesenas-Darmštadtas (Vakarų Vokietija). — 5. 


10 Čia turimos galvoje Hanoverio karalystė, Heseno-Kaselio kurfiurstija ir 


didžioji Nasau hercogystė, kurias Prūsija prijungė prie savo teritorijos 
po 1866 metų Austrijos — Prūsijos karo.— 6. 


U Vokietijos liaudies partiją, susikūrusią 1865 metais, sudarė daugiausia 


Pietų Vokietijos valstybių demokratiniai smulkiosios buržuazijos ir da- 
linai buržuazijos elementai. Prieštaraudama nacionalliberalams, Vokie- 
tijos liaudies partija pasisakė prieš Prūsijos hegemonijos įvedimą Vo- 
kietijoje ir gynė vadinamosios „Didžiosios Vokietijos“ planą, pagal kurį 
į Vokietijos sudėtį turėjo įeiti tiek Prūsija, tiek ir Austrija. Vykdydama 
antiprūsišką politiką ir keldama bendrus demokratinius lozungus, ši par- 
tija kartu išreiškė ir partikuliaristinius kai kurių vokiečių valstybių sie- 
kimus. Propaguodama Iederatyvinės Vokietijos valstybės idėją, ji pasisa- 
kė prieš Vokietijos susijungimą į vieną centralizuotą demokratinę res- 
publiką. 

1866 m. prie Vokietijos liaudies partijos prisidėjo Saksonijos liaudies 
partija, kurios branduolį sudarė darbininkai. Tai buvo kairysis Liaudies par- 
tijos sparnas, kuris iš esmės neturėjo su ja nieko bendro, išskyrus antiprū- 
siškas nuotaikas ir siekimą bendromis pastangomis išspręsti klausimą, 
kaip įvykdyti nacionalinį šalies suvienijimą demokratiniu būdu. Sakso- 
nijos liaudies partija vėliau vystėsi socialistine kryptimi. Pagrindinė šios 
partijos dalis, atsiskyrusi nuo smulkiaburžuazinių demokratų, dalyvavo 
įkuriant 1869 m. rugpiūčio mėn. Socialdemokratų darbininkų partiją.— 6. 


12 Cia kalbama apie biurokratinę pramonės reglamentavimo sistemą, veiku- 
sią Prūsijoje XIX amžiaus septintojo dešimtmečio viduryje. Kai ku- 
rioms pramonės šakoms buvo nustatyta specialių leidimų (koncesijų) sis- 
tema. Negavus tokio leidimo, imtis pramonės veiklos buvo draudžiama. Šie 
pusiau viduramžiški verslo įstatymai varžė kapitalizmo vystymąsi.— 6. 


13 Cia turimas galvoje Internacionalo Bazelio kongresas, kuriame 1869 m. 
rugsėjo 10 d. žemės nuosavybės klausimu buvo priimta ši Markso šali- 
ninkų pasiūlyta rezoliucija: 

„1) Visuomenė turi teisę panaikinti privatinę žemės nuosavybę ir paversti 
žemę visuomenine nuosavybe. 

2) Reikia panaikinti privatinę žemės nuosavybę ir paversti žemę visuo- 
menine nuosavybe“.—/0. 


M Engelsas turi galvoje tą Taktą, kad, sutriuškinus Napoleono III armiją 
prie Sedano (1870 m. rugsėjo 2 d.) Prancūzijos — Prūsijos 1870—1871 m. 
karo laikotarpiu, Versalyje 1871 m. sausio 18 d. buvo paskelbta Vokie- 
tijos imperija, o Prūsijos karalius Vilhelmas I — Vokietijos imperatoriu- 
mi. Vokietijos imperija, kurios įkūrimas užbaigė Vokietijos suvienijimą, 
vadovaujant reakciniams Prūsijos junkeriams ir karinei biurokratinei Prū- 
sijos kastai, Markso žodžiais tariarit, buvo „ne kas kita, kaip. parlamen- 
tinėmis formomis apvilktas, su feodaliniais priedais sumaišytas, jau bur- 
žuazijos įtakos paveiktas, biurokrališkai sunarstytas, policijos saugomas 
karinis despotizmas...“ (K. Marksas ir F. Engelsas. Rinktiniai raštai 
dviem tomais, II t., Vilnius, 1950, 23 psl.). 

Kalbėdamas apie prūsų nacijos šventąją Vokietijos imperiją, Engelsas 
perlrazuoja viduramžiais buvusios vokiečių nacijos Šventosios Romos im- 
perijos pavadinimą, pabrėždamas, kad Vokietija buvo suvienyta, įtvirti- 
nant. Prūsijos. hegemoniją, ir po to sekė vokiečių Žemių prūsinimas.— 71. 


S Prūsija, laimėjusi 1866 metų Austrijos — Prūsijos karą, aneksavo Hano- 
verio karalystę, Heseno-Kaselio kurliurstiją, didžiąją Nasau hercogystę, 
laisvąjį Frankfurto miestą, Holšteino ir Šlezvigo hercogystes, taip pat 
kai kurias Bavarijos ir Heseno-Darmštadto teritorijos dalis. 

Tiesiogiai aneksuodama, Prūsija, privertusi Austriją sutikti likviduoti 
Vokietijos sąjungą ir sukurti naują Vokietijos valstybių į šiaurė nuo 
Maino susivienijimo formą, nedalyvaujant Austrijai, pasiekė, kad buvo 
pasirašyti sąjunginiai susitarimai su 17 smulkių Šiaurės Vokietijos vals- 
tybių, kurios kariavo Prūsijos pusėje ir prie kurių kiek vėliau prisijungė 

Saksonija ir kai kurios kitos Vokietijos valstybės. Si susivienijimo forma 
parengė Šiaurės Vokietijos sąjungos įsikūrimą. 

Šiaurės Vokietijos sąjunga — sąjunginė Vokietijos valstybė, įkurta 
1867 metais, Prūsijai vadovaujant, vietoj Vokietijos sąjungos, kuri iširo, 
Prūsijai laimėjus Austrijos — Prūsijos karą. Siaurės Vokietijos sąjungą su- 
darė 19 Vokietijos valstybių ir 3 laisvieji miestai, kuriems formaliai buvo 
pripažinta autonomija. Šiaurės Vokietijos sąjungos konstitucija užtikrino 
Sąjungoje viešpataujančią padėtį Prūsijai — Prūsijos karalius buvo pa- 
skelbtas Sąjungos prezidentu ir vyriausiuoju Sąjungos ginkluotųjų pajėgų 
vadu, jam buvo pavesta vadovauti užsienio politikai. 1870 metais prie Są- 
jungos buvo prijungtos anksčiau į ją nejėjusios valstybės — Bavarija, 
Badenas, Viurtembergas ir Hesenas-Darmštadtas. Siaurės Vokietijos sąjun- 
gos įkūrimas buvo žingsnis į nacionalinį Vokietijos susivienijimą; 1871 m. 
sausio mėnesį Sąjunga nustojo gyvavusi, nes įsikūrė Vokietijos impe- 
rija. — 12. p 


6 Dėl Prūsijos pergalių Prancūzijos — Prūsijos kare keturios Pietvakarių 
Vokietijos valstybės (Badenas, Hesenas, Bavarija ir Viurtembergas) pri- 
sijungė prie Šiaurės Vokietijos sąjungos, ir tai buvo įlorminta olicialio- 
mis sutartimis 1870 m. lapkričio mėnesį. Nuo 1870 m. lapkričio 15 d., 
įforminus sutartimis Pietvakarių Vokietijos valstybių prisijungimą prie 
Šiaurės Vokietijos sąjungos, Vokietijos valstybių sąjungą olicialiuose do- 
kumentuose imta vadinti Vokietijos sąjunga (Deutsches Bund). Reichstago 
nutarimu šis pavadinimas 1870 m. gruodžio 9 d. buvo pakeistas Vokietijos 
imperijos terminu (Deutsches Reich). Oficialiai Vokietijos imperija buvo 
paskelbta kiek vėliau, 1871 m. sausio 18 d. — 12. 


17? Engelsas turi galvoje šią vietą iš savo knygos „Butų klausimu“ (1872— 
1873 metais Leipcige išėjo trys jos leidimai) 2-jo skyriaus: „Prūsijoje — 
o Prūsija dabar turi lemiamą reikšmę — greta vis dar stiprios stambio- 
sios žemvaldinės bajorijos yra palyginti jauna ir labai baili buržuazija, 
kuri lig šiol neišsikovojo nei tiesioginės politinės valdžios, kaip Pran- 
cūzijoje, nei daugiau ar mažiau netiesioginės, kaip Anglijoje. Bet greta 
šių dviejų klasių yra sparčiai gausėjantis, intelektualiniu atžvilgiu labai 
išsivystęs ir kiekvieną dieną vis labiau besiorganizuojantis proletariatas. 
Taigi greta pagrindinės senosios absoliutinės monarchijos sąlygos —pu- 
siausvyros tarp žemvaldinės bajorijos ir buržuazijos — mes čia randame 
pagrindinę šiuolaikinio bonapartizmo sąlygą: pusiausvyrą tarp buržuazi- 
jos ir proletariato. Tačiau tiek senojoje absoliutinėje monarchijoje, tiek 
ir šiuolaikinėje bonapartistinėje monarchijoje tikroji vyriausybinė val- 

- džia yra atitekusi atskirai karininkų ir valdininkų kastai, kuri Prūsijoje 
papildoma dalinai iš savo pačios eilių, dalinai iš smulkiosios majoratinės 
bajorijos, rečiau — iš aukštosios bajorijos ir mažiausiai — iš buržuazi- 
jos. Sios kastos savarankiškumas — ji atrodo esanti už visuomenės ribų 
ir, taip sakant, virš jos -— suteikia valstybei tariamą savarankiškumą vi- 
suomenės atžvilgiu. 

Valstybės forma, kuri su neišvengiamu nuoseklumu išsivystė Prū- 
sijoje (o jos pavyzdžiu ir naujojoje imperinėje Vokietijos santvarkoje) 
šiomis nepaprastai prieštaringomis visuomeninėmis sąlygomis, yra taria- 
mas konstitucionalizmas; tokia valstybės forma yra tiek šiuolaikinė se- 
nosios absoliutinės monarchijos irimo forma, tiek ir bonapartistinė mo- 
narchijos egzistavimo forma...“ (K. Marksas ir F. Engelsas. Rinktiniai 
raštai dviem tomais, I t., Vilnius, 1949, 526—527 psl.).— 12. 


18 Mūšyje prie Špicherno (Lotaringija) — viename iš pirmųjų stambių Pran- 

cūzijos — Prūsijos 1870—1871 metų karo mūšių — 1870 m. rugpiūčio 6 d. 
Prūsijos kariuomenė sumušė Prancūzijos kariuomenės dalis. Istorinėje 
literatūroje mūšis prie Spicherno dar vadinamas mūšiu prie Forbacho. 

Mūšis prie Mars-la-Turo (dar vadinamas mūšiu prie Vjonvilio) įvyko 
1870 m. rugpiūčio 16 d. Šiuo mūšiu vokiečių kariuomenei pavyko sulai- 
kyti prasidėjusį Prancūzijos Reino armijos traukimąsi nuo Meco ir pas- 
kui užkirsti jai atsitraukimo kelius. 

1870 m. rugsėjo 2 d. kautynėse prie Sedano, viename iš lemiamų 
1870—1871 metų Prancūzijos — Prūsijos karo mūšių, prūsai sumušė Mak- 
Mahono vadovaujamą Prancūzijos kariuomenę, o Napoleonas III buvo 
paimtas į nelaisvę. Sedano katastrofa pagreitino Antrosios imperijos 
žlugimą, ir buvo paskelbta Prancūzijos respublika. Nuo šio momento 
karas, anksčiau Vokietijai turėjęs gynimosi pobūdį, jo visiškai neteko, 
ir kuo aiškiausiai pasireiškė Prūsijos kariaunos, junkerių ir buržuazijos 
užkariaujamosios tendencijos.— 14. 


Engelsas čia pakartoja šūkius, kurie nuo 1870 m. rugsėjo 21 d. buvo 
spausdinami svarbiausio Vokietijos Socialdemokratų darbininkų partijos 
(eizenachiečių) organo „Volksstaat“ („Liaudies valstybė“) kai kuriuose 
numeriuose. — 15. 
„Der Volksstaat“ („Liaudies valstybė“) — centrinis Vokietijos Socialde- 
mokratų darbininkų partijos organas; buvo leidžiamas Leipcige nuo 1869 m. 
spalio 2 d. iki 1876 m. rugsėjo 29 d. (du kartus į savaitę, nuo 1873 m. 
liepos mėn.— tris kartus). Laikraštis išreiškė revoliucinės srovės Vokie- 
tijos darbininkų judėjime pažiūras. Dėl savo drąsaus, revoliucinio tono 
laikraštis buvo vyriausybės ir policijos nuolat persekiojamas. Jo redak- 
cijos sudėtis tolydžio keitėsi, suimant redaktorius, bet bendras vadova- 
vimas laikraščiui visada pasilikdavo V. Libknechto rankose. Svarbų 
vaidmenį laikraštyje atliko A. Bebelis, vadovavęs „Volksstaat“ leidyklai. 
Marksas ir Engelsas palaikė su laikraščio redakcija glaudų kontaktą, 
jo puslapiuose sistemingai buvo spausdinami jų straipsniai. Teikdami 
didelę reikšmę „Volksstaat“ veiklai, Marksas ir Engelsas atidžiai sekė 
jo darbą, kritikavo atskirus jo nukrypimus ir klaidas, pataisydavo laik- 
raščio kryptį. To dėka „Volksstaat“ buvo vienas iš geriausių XIX am- 
žiaus 8-jo dešimtmečio darbininkų laikraščių. — 15. 
Per Vokietijos reichstago rinkimus, kurie įvyko 1874 metų sausio 10 d., 
nors policija ir persekiojo darbininkų organizacijas, vokiečių socialdemo- 
kratų pastangomis buvo išrinkti devyni darbininkų deputatai. Jiems ati- 

teko daugiau kaip 350000, arba 6%, visų balsų. Išrinklųjų tarpe buvo 
Bebelis ir Libknechtas, kurie tuo metu sėdėjo kalėjime.— 15. 


22 Hanza — prekybinė ir politinė sąjunga, sudaryta viduramžių Vokietijos 
miestų, kurie buvo Šiaurės ir Baltijos jūrų pakrantėje ir prie įtekančių 
į šias jūras upių; šios sąjungos tikslas buvo įvesti prekybos monopolį 
Šiaurės Europoje. Hanza suklestėjo antroje XIV amžiaus pusėje— 19. 

233 Činšas — vienas iš feodalinių mokesčių, kurį mokėjo asmenys, turėję smul- 
kius žemės sklypus. 

Mokestis mirties atveju (Sterbefall, Todiall) buvo išieškomas iš pa- 
likimo, remiantis feodaline senjoro teise į mirusio valstiečio žemės skly- 
pą ir turtą (Prancūzijoje — „negyvos rankos teisė“); Vokietijoje feodalai 
paprastai atimdavo iš įpėdinių geriausią galviją. 

Apsauginiai pinigai (Schutzgelder) — rinkliava feodalui kaip mokes- 
tis už „globą“ ir teisminę „apsaugą“, kurią senjoras neva teikė savo 
pavaldiniams.— 29. 

„Visuotinis pjenigas“ (gemeiner Pfennig) — mokestis, kuris buvo pagal- 
vės mokesčio ir turto mokesčio kombinacija. Pagrindinė mokesčio našta 
teko valstiečiams. — 25. 


2 

Anatomis buvo vadinamas vienkartinis mokestis Romos kurijos naudai, 
imamas iš asmenų, kuriuos popiežius paskirdavo į bažnytines tarnybas 
(benelicijas). Dažniausiai jis buvo lygus metinėms pajamoms iš suteikia- 
mų benelicijų, kurių valdytojai, gyventojų tarpe vykdydami rinkliavas 
ir iš jų prievarta išreikalaudami, susigrąžindavo sau šimteriopai daugiau, 
negu sumokėdavo skiriami į bažnytinę tarnybą. — 25. 

Engelsas turi galvoje vokiečių buržuazinius liberalus, kurie 1848—1849 
metų revoliucijos laikotarpiu sudarė Frankfurto Nacionalinio susirinkimo 
ir atskirų Vokietijos valstybių nacionalinių susirinkimų daugumą. Pirmai- 
siais revoliucijos mėnesiais kai kuriose valstybėse (pavyzdžiui, Prūsijo- 
je) liberalai vadovavo „konstitucinėms vyriausybėms“, bet paskui juos 
pakeitė biurokratijos ir bajorijos atstovai. Konstitucionalistai siekė išlai- 
kyti karaliaus valdžią kaip atramą prieš tolesnį revoliucijos-vystymąsi ir 
gilėjimą, norėdami šią valdžią apriboti liberaline buržuazine konstitucija. 
Jų taikstymosi taktika ir išdavikiški sandėriai su reakcingomis partijomis 
buvo viena iš svarbiausių Vokietijos 1848—1849 metų revoliucijos pra- 
laimėjimo priežasčių — 27. 

27 Čia turimas galvoje Karolio V baudžiamasis teisynas (Constitutio crimi- 
nalis Carolina), kurį priėmė reichstagas Regensburge 1532 metais; šis 
teisynas numatė nepaprastai žiaurias bausmes.— 30. 


25 Valdiečiai — religinė sekta, atsiradusi XII amžiaus pabaigoje Pietų Pran- 
cūzijos miestų plebėjiškų žemutinių gyventojų sluoksnių tarpe. Jos įkū- 
rėju, anot padavimo, buvo Lijono pirklys Pjeras Valdas, išdalijęs visą savo 
turtą varguoliams. Valdiečiai skelbė atsisakymą nuo nuosavybės, smerkė 
tai, kad katalikų bažnyčia kaupia turtus, ir ragino grįžti prie ankstyvo- 

sios krikščionybės papročių. Valdiečių erezija ypač plačiai pasklido Piet- 
vakarių Šveicarijos ir Savojos kalnų rajonų kaimo gyventojų tarpe, kur 
ji turėjo pirmykštės bendruomeninės santvarkos liekanų ir patriarcha- 
linių santykių gynimo pobūdį.— 89. 


29 Albigiečiai — religinė sekta, kurios pažiūros XII-XIII amžiuje plačiai 
pasklido Pietų Prancūzijos ir Siaurės Italijos miestuose. Svarbiausias 
jos židinys buvo Pietų Prancūzijos miestas Albi. Aibigiečiai, pasisaky- 
dami prieš prašmatnias katalikų apeigas ir bažnyčios hierarchiją, religine 
forma reiškė miestų prekybininkų ir amatininkų protestą prieš feodaliz- 
mą. Prie jų prisijungė dalis Pietų Prancūzijos bajorų, kurie siekė seku- 
liarizuoti bažnyčios žemes. Popiežius Inocentas III 1209 metais surengė 
kryžiaus žygį prieš albigiečius. Po dvidešimties metų karo ir žiaurių re- 
presijų albigiečių judėjimas buvo nuslopintas. — 39. 

30 Vienas iš 1251 metų valstiečių sukilimo Prancūzijoje (vadinamojo „pieme- 
nėlių“ sukilimo) vadų, pamokslininkas Jokūbas. Kronikų žiniomis jis bu- 
vo kilęs iš Vengrijos.— 99. 


w 


! Kalikstinai — viena iš dviejų srovių husitų nacionaliniame išsivadavimo ir 
reformaciniame judėjime Čekijoje (pirmoji XV amžiaus pusė), nukreiptame 
prieš vokiečių bajoriją, Vokietijos imperiją ir katalikų bažnyčią. Kaliks- 
tinai (arba taarininkai, reikalavę, kad komunijai būtų naudojama ne tik 
duona, bet ir vynas iš taurės), kurie rėmėsi biurgeriais ir dalimi čekų 
bajorijos, tereikalavo sukurti nacionalinę čekų bažnyčią ir sekuliarizuoti 
bažnyčių dvarus.— 84. 

Čia kalbama apie labai stambų valstiečių sukilimą Anglijoje 1381 me- 
tų pavasarį ir vasarą. Sukilusieji valstiečiai, pameistrių ir miesto že- 
mutinių sluoksnių remiami, užėmė Londoną, bet, sutrikę dėl savo vado 
Uoto Tailerio nužudymo, išsiskirstė namo, patikėję karaliaus Ričardo II 
pažadais. Tuo pasinaudoję feodalai žiauriai atkeršijo sukilimo dalyviams. 
Tačiau, bijodami naujo prasiveržimo, jie turėjo praktikoje įgyvendinti 
kai kuriuos valstiečių reikalavimus. Sukilimas, atskirai paėmus,. atliko 
žymų vaidmenį panaikinant baudžiavą Anglijoje — 35. 


g- 


33 Taboritai (pagal Taboro miestą — judėjimo centrą) — antra srovė husitų 
judėjime, kuri sudarė— priešingai kalikstinams — jo revoliucinį, demo- 
kratinį sparną. Taboritų reikalavimai atspindėjo valstiečių masių bei 
miesto žemutinių sluoksnių siekimą likviduoti visą Ieodalinę santvarką. 
Išdavikiškais kalikstinų veiksmais prieš taboritus pasinaudojo feodalinės 
reakcijos stovykla, siekdama nuslopinti husitų judėjimą. — 85. 

Flagelantai (arba „save plakantieji“) — religinė asketų sekta, paplitusi 
Europoje XIII-XV amžiuje. Flagelantai skelbė, kad savęs kankinimu 
galima pasiekti nuodėmių atleidimą. 

Lolardai (pažodžiui — „murmantieji maldas“) — religinė sekta Angli- 
joje ir kitose Europos šalyse (atsirado XIV amžiuje). Ji buvo griežtai 
priešinga katalikų bažnyčiai, priėmė anglų reiormatoriaus Viklilo mo- 
kymą, padarydama iš jo radikalesnes išvadas ir religinės mistikos forma 

pasisakydama prieš feodalų privilegijas. Daugelis lolardų, kurių tarpe 
vyravo išeiviai iš liaudies masių ir žemesniosios dvasininkijos atstovai, 
dalyvavo Uoto Tailerio sukilime 1381 metais. Nuo XIV amžiaus pabaigos 
lolardai buvo žiauriai persekiojami. — 35. 

35 Chiliazmas (nuo graikų kalbos žodžio „chilias“ — tūkstantis) — religinis 
mistinis mokymas apie antrąjį Kristaus atėjimą ir teisingumo, visuoti- 
nės lygybės bei gerovės „tūkstantmetės karalystės“ įkūrimą. Chiliastinis 
tikėjimas atsirado vergvaldinės santvarkos irimo laikotarpiu, kai darbo 
žmonės fantastinėse svajose apie išsivadavimą ieškojo išeities iš nepa- 
keliamos priespaudos ir kentėjimų. Šis tikėjimas piačiai pasklido anksty- 
vosios krikščionybės laikais ir vėliau nuolat atgydavo įvairių viduram- 
žių sektų mokymuose.— 86. i 


36 Citatą iš Liuterio raštų Engelsas pateikia pagal Cimermaną (žr. Zim- 
mermann, Th. 1, Stuttgart, 1841, S. 364—365). — 38. 


37 M. Luther. „An den Christlichen Adel deutscher Nation: von des Christ- 
lichen standes besserung“. Vuittemberg, [1520]. Engelsas cituoja pagal 
Cimermaną. — 88. 


38 Augsburgo išpažinimas — liuteronų tikėjimo pagrindų išdėstymas, 1530 
metais pateiktas imperatoriui Karoliui V imperijos seime Augsburge; 
biurgerių „pigios bažnyčios“ idealai (prašmatnių apeigų panaikinimas, 
bažnyčios hierarchijos supaprastinimas ir t. t.) čia buvo suderinti su 
kunigaikščių interesais. Bažnyčios galva vietoj popiežiaus buvo skelbia- 
mas valdantysis kunigaikštis. Augsburgo išpažinimą imperatorius atmetė. 
Liuteroniškąją reformaciją priėmusių kunigaikščių karas su juo pasibaigė 
1555 metais Augsburgo religine taika, kuri patvirtino kiekvieno kuni- 
gaikščio teisę savo nuožiūra parinkti savo pavaldiniams religiją. — 98. 

39 Turimas galvoje 1850 metais kovo 20 d. — balandžio 29 d. Erlurte posė- 
džiavęs parlamentas, kurį sudarė įėjusių į Prūsijos įkurtą „Vokietijos 
uniją“ Vokietijos valstybių atstovai. Parlamentas rengė planus Vokietijai 
suvienyti, numatydamas, kad tam vadovautų reakcinė monarchistinė 
Prūsija, bet tie planai tuomet sužlugo. Suirus „Vokietijos unijai“, Eriur- 
to parlamentas nustojo egzistavęs. — 89. 

4 Sis posakis yra Liuterio 1525 metų gegužės mėnesį, pačiame Valstiečių 
karo įkarštyje, išleisto pikto pamileto prieš valstiečių judėjimą pavadini- 
mas: „Wyder die mėrdische unnd reubischenn Rottenn der Paurenn“. Se- 
kančios citatos pateikiamos pagal Cimermano knygą.— 40. 


4 Šią datą pateikia Cimermanas pirmajame savo veikalo leidime. Pagal 
vėliau patikslintus duomenis Tomas Miunceris gimė apie 1490 me- 
tus. — 41. 

42 Anabaptistais, arba perkrikštais, šios sektos nariai buvo vadinami todėl, 
kad jie reikalavo antrą kartą krikštytis, jau visiškai subrendus. — 42. 


43 „Die Fūrstenpredigt. Auslegung des andern Unterschieds Danielis des 
Propheten, gepredigt auf dem Schloß zu Allstedt vor den tätigen, teuren 

Herzogen und Vorstehern zu Sachsen durch Thomas Müntzer, Diener 
des Worts Gottes“. Allstedt, 1524 („Pamokslas kunigaikščiams. Veikliems, 
numylėtiems Saksonijos hercogams ir valdovams dievo žodžio tarno To- 
mo Miuncerio paskelbtas Alštedto pilyje pranašo Danieliaus antrojo skir- 
tumo išaiškinimas“. Alštedtas, 1524). Engelsas cituoja“ pagal Cimerma- 
ną.— 49. 

Engelsas turi galvoje vokiečių filosofo idealisto Štrauso ir kitų jaunahe- 
gelininkių pažiūras. Ankstyvuosiuose savo veikaluose religijos klausi- 
mais jie pasisakė kaip panteistai. — 49. 

Turimas galvoje Miuncerio pamiletas, išėjęs Miulzhauzene 1524 metais pa- 
vadinimu: „Ausgedrickte Entblėssung des falschen Glaubens der unge- 
treuen Welt durchs Zeugnis des Evangelions Lucae, vorgetragen der 
elenden erbarmlichen Christenheit zur Erinnerung ihres Irrsals“ („Atvi- 
ras nuodėmingo pasaulio klaidingo tikėjimo paneigimas, remiantis Luko 
evangelija, išdėstytas vargšams nelaimingiems krikščionims jų paklydi- 
mui priminti“). Cituojama pagal Cimermaną. — 46. 


Savo veikalo epigraie Miunceris perirazavo žodžius iš pranašo Jeremijo 
knygos (Senasis testamentas), suteikdamas jiems revoliucinį turinį — 46. 


Zr. W. Zimmermann, Th. 2, Stuttgart, 1842, S. 75. —47. 


M. Luther. „Eyn brieff an die Fürsten zu Sachsen von dem aulfrurischen 
geyst“. Wittemberg, 1524.— 47. 


Pagal vėliau patikslintus duomenis Miunceris iš pradžių nuvyko į impe- 
rijos miestą Miulhauzeną, iš kur buvo išvarytas 1524 m. rugsėjo mėnesį 
už dalyvavimą miesto žemutinių sluoksnių bruzdėjime. Iš Miulhauzeno 
Miunceris atvyko į Niurnbergą. — 46. 


Spausdintas Miuncerio atsakymas Liuteriui 1524 metais buvo pavadintas: 
„Hoch verursachte Schutzrede und Antwort wider das geistlose, sanft- 
lebende Fleisch zu Wittenberg, welches mit verkehrter Weise durch den 
Diebstahl der heiligen Schrift die erbarmliche Christenheit also ganz 
jämmerlich besudelt hat“ („Gerai pagrįsta apsigynimo kalba ir atsaky- 
mas bedieviškam, sočiai gyvenančiam Vitenbergo storuliui, kuris, darky- 
damas ir apgavikiškai iškraipydamas šventąjį raštą, labai gėdingai su- 
teršė nelaimingąją krikščionybę“). — 46. 

Engelsas cituoja Cimermano pateikiamą ištrauką iš XV amžiaus rank- 
raščio, kuris saugojamas Viurcburgo archyve. -— 50. 


Independentai — religinė politinė srovė, atsiradusi Anglijoje XVI amžiaus 
antrojoje pusėje. Ja reiškėsi vidutinės prekybos bei pramoninės buržuazi- 
jos ir „naujos“ suburžuazėjusios bajorijos opozicija absoliutizmui ir 
valstybinei anglikonų bažnyčiai. Anglijos XVII amžiaus buržuazinės re- 
voliucijos metu independentai susibūrė į atskirą politinę partiją, kuri 
1648 metų pabaigoje iškovojo valdžią. — 50. 


Hanso Dūdininko žodžius Engelsas pateikia pagal Cimermaną. — 52. 

54 Švabijos sąjunga — Pietvakarių Vokietijos kunigaikščių, bajorų ir impe- 
rijos miestų patriciato viršūnės sąjunga, sukurta 1488 metais. Svarbiau- 
sias jos tikslas buvo kovoti prieš valstiečių ir plebėjų judėjimą. Siam 
reakcingam susivienijimui vadovavę Pietų ir Vakarų Vokietijos kunigaikš- 
čiai taip pat siekė jį panaudoti savo oligarchinei valdžiai sustiprinti. 
Sąjunga turėjo savo administracinius bei teismo organus ir kariuomenę. 
1534 metais dėl vidinės nesantaikos ji iširo. — 55. 


55 Sekleriai — vengrai, gyvenę Rytų Transilvanijos kalnų rajonuose. — 61. 


5 Čia turimas galvoje liaudies sukilimas Sicilijos saloje prieš Prancūzijos 
Anžu dinastijos viešpatavimą. Ji 1267 metais buvo užkariavusi Pietų 
Italiją ir Siciliją. 1282 m. kovo 31 dienos vakare Palermo mieste sukilę 
gyventojai sunaikino keletą tūkstančių Prancūzijos riterių ir kareivių. —62. 


57 Engelsas turi galvoje 95 tezes, kurias Liuteris (pradėjęs savo dvasininko 
karjerą paprastu augustinų vienuolyno Tiuringijoje vienuoliu) 1517 m. 
spalio 31 d. prikalė prie vienos Vitenbergo bažnyčios durų. Tezėse buvo 
griežtai protestuojama prieš indulgencijų pardavinėjimą ir katalikų dva- 
sininkijos piktnaudžiavimus; jose taip pat buvo išdėstyti pirmieji Liute- 
rio religinio mokymo metmenys, prisitaikant prie biurgerių idealų. — 64 


5 Burleska — vienas iš parodijinės satyrinės literatūros žanrų, paplitęs At- 
gimimo epochos rašytojų ir humanizmo ideologų tarpe; buvo jų naudo- 
jamas pompastiškam rūmų poezijos stiliui ir pedantiškiems feodalinės 
visuomenės viršūnių papročiams išjuokti.— 64. 


5 Rožių karą (1455—1485) vedė dviejų dėl sosto kovojusių Anglijos 
feodalų giminių atstovai: Jorkų, kurių herbe buvo atvaizduota balta 
rožė, ir Lankasterių, kurių herbe buvo raudona rožė. Apie Jorkus gru- 
pavosi dalis ekonominiu atžvilgiu labiau išsivysčiusios Pietų Anglijos 
stambių feodalų, riteriai ir miestiečiai; Lankasterius rėmė feodalinė šiau- 
rės gralysčių aristokratija. Karas beveik visiškai išnaikino senąsias 
feodalų šeimas ir pasibaigė tuo, kad į valdžią atėjo Tiudorai — nauja 
dinastija, kuri Anglijoje įvedė absoliutizmą. — 66. 


60 Priešakinėmis Austrijos žemėmis buvo vadinamos išblaškytos Aukštu- 
tinės Švabijos ir Švarcvaldo rajone Austrijos Habsburgų ir jų tiesio- 
ginių vasalų valdos.— 69. 


6! Juodos-raudonos-auksinės spalvos vėliava tuo metu ir vėliau buvo vie- 
ningos Vokietijos simbolis— 70. 

52 Žodžiai iš ultimatumo, kurį paskelbė Švabijos sąjungos baudžiamosios 
kariuomenės vadas Truchzesas sukilusiems Hegau valstiečiams 1525 m. 


vasario 15 d., kai bajorija jau buvo sutelkusi kontnrevolincines jėgas. 
Cituojama pagal Cimermaną.— 70. 


63 Pagal imperatoriaus Maksimiliano įsakymą dėl žemės teismų jų nariais | 
galėjo būti tik „kilniųjų“ luomų atstovai— 71. 

Ši Svabijos sąjungai ir nepatenkintiems Viurtembergo bajorams bei biurge- 
riams ištrėmus 1519 metais hercogą Ulrichą, Viurtembergas buvo per- 
duotas valdyti Austrijos erchercogui. — 7/. 


6 Oberlandas — pažodžiui: Aukštutinė sritis. Šiuo atveju turimas galvoje 
Aukštutinis Badenas, t. y. greta Sveicarijos esanti pietinė kalnuota 
Badeno dalis. XVI amžiuje tik dalis šios srities priklausė Badeno mark- 
gralui; kita dalis priklausė Austrijos žemei Breisgau arba buvo valdoma 
smulkesnių feodalų dvasininkų ir pasauliečių. — 71. 


66 Čia turimas galvoje išspausdintas 1525 m. pradžioje Niurnberge anoni- 
minis pamiletas „An die Versammlung gemeiner Pawerschalt, so in 
Hochtentscher Nation und viel anderer Ort, mit empėrung und iiiruhr 
entstanden, ob ihr empėrung  billicher oder unbillicher gestalt geschehn, 
und was sie der Oberkeit schuldig oder nicht schuldig seind, gegründet 
aus der heil göttlichen Geschrift, von Oberlendischen Mitbridern gu- 
ter mahnung ausgangen und beschriben“ („Aukštutinės Vokietijos na- 

"cijos ir daugelio kitų vietovių visos pasipiktinusios ir sukilusios vals- 

tietijos susirinkimui dėl to, ar teisingas, o gal neteisingas jos pa- 
sipiktinimas ir ką ji turi ir ko neturi daryti valdžios atžvilgiu. 
Pagrįstas šventuoju dievo raštu, parengtas ir išdėstytas, gavus pil- 
nutinį Oberlando brolių pritarimą“). V. Cimermanas manė, kad šio pam- 
fleto autorius yra T. Miunceris. — 72. 


57 Sekmadienis Judica (nuo judex — teisėjas, pažodžiui — „teismo sekmadie- 
nis“) — penktasis gavėnios sekmadienis. — 74. 


68 Sis nutarimas buvo priimtas sąjunginės valdžios atstovų pasitarime Ulme 
1525 m. kovo mėnesį, tuo momentu, kai Švabijos sąjungos atstovai dar 
vedė derybas su sukilėliais. Jis užiiksuotas Ulmo archyvo dokumente, 
kurį cituoja Cimermanas (žr. Zimmermann, Th. 2, Stuttgart, 1824, S. 
111—112). — 74. 

6 Didžioji ir mažoji dešimtinė — dvi katalikų bažnyčiai mokamo mokesčio 
rūšys. Šio mokesčio dydis ir pobūdis buvo skirtingas įvairiose Vokietijos 
vietovėse, dauguma atvejų jis buvo žymiai didesnis kaip valstiečių ga- 
mybos produkto dešimtadalis. Paprastai mažoji dešimtinė buvo imama 
nuo negrūdinių kultūrų, o didžioji dešimtinė — nuo grūdinių kultūrų der- 
liaus. — 74. 

7 Viurcburgo kapitula — dvasininkų kolegija, valdžiusi Viurcburgo vyskupiją, 
kurios vadovas Viurcburgo vyskupas kartu turėjo Frankonijos hercogo ti- 
tulą. — 76. 

! Teutonų ordinas — vokiečių riterių dvasinis ordinas, įsteigtas 1190 metais 
kryžiaus žygių laikotarpiu. Ordinas užgrobė Vokietijoje ir kitose šalyse 
daugelį žemių, kurias valdė aukšti ordino pareigūnai — komandorai (ar- 
ba komtūrai). XIII amžiuje ordinas ėmė valdyti didžiulę teritoriją tarp 
Vislos ir Nemuno upių žiočių. Ši teritorija buvo užkariauta, pajungus 
ir išnaikinus Pabaltijo prūsų ir iš dalies lietuvių gimines, nuo to laiko 
ji pasidarė ordino agresijos prieš Lenkiją, Lietuvą ir Rusijos kunigaikš- 

tystes tvirtove. 1237 metais jis susijungė su kitu vokiečių ordinu —Li- 
vonijos ordinu, kuris taip pat buvo įsikūręs Pabaltijyje. Pralaimėjęs ant 
Čiudo ežero 1242 metais (Ledo kautynės) ir mūšyje prie Žalgirio 1410 
metais, ordinas nusmuko ir vėliau teįstengė išlaikyti tik nedidelę dalį 
savo valdų. — 76. 


Ojenburgo sutartis, sudaryta Breisgau sukilėlių su Austrijos vyriausybe 
1525 m. rugsėjo 18 d., numatė vėl grąžinti ankstesnes valstiečių prievo- 
les ir įvesti griežtas taisykles prieš valstiečių sąjungas ir „eretikus“. 
Vyriausybė savo ruožtu įsipareigojo amnestuoti eilinius judėjimo daly- 
vius ir skirti gana nedideles baudas. Tačiau sukilimo vadams amnestija 
nebuvo taikoma. Nepaisant to, net ši valstiečiams nepalanki sutartis 
netrukus buvo Austrijos valdžios ir vietinių feodalų klastingai pažeista; 
pastarieji griebėsi kruvinų represijų prieš daugumą sukilimo dalyvių, 
kai tik jie padėjo ginklus. — 98. 


Pagal 1525 m. lapkričio 13 d. sudarytos sutarties su Austrijos vyriausybe 
sąlygas Švarcvaldo valstiečiai vėl turėjo prisiekti Habsburgams, vėl 
vykdyti ankstesnes prievoles ir nekliudyti nugalėtojams kruvinai susido- 
roti su judėjimo centru — Valdshuto miestu. Tačiau šio miesto gynėjai 
dar laikėsi keletą savaičių, ir miestas pasidavė tik dėl biurgerių viršūnių 
išdavystės. — 98. 


Vėlesni tyrinėtojai nustatė, kad Miunceris nėjo olicialių pareigų Miulhau- 
zeno „Amžinojoje taryboje“. Tačiau, dalyvaudamas jos posėdžiuose ir 
nukreipdamas jos veiklą, jis faktiškai vadovavo naujai revoliucinei vy- 
riausybei. — 96. 


Engelsas turi galvoje smulkiaburžuazinį socialistą Luji Blaną ir darbinin- 
ką Alberą (Aleksandrą Marteną), kurie įėjo kaip proletariato atstovai 
į Prancūzijos respublikos buržuazinę laikinąją vyriausybę, sudarytą 1848 
m. vasario mėn. — 97. 


Imperijos regentai — regentų taryba iš penkių narių, kurią įsteigė Frank- 
furto Nacionalinis susirinkimas 1849 m. birželio mėn., dar prieš įsigalio- 
jant susirinkimo paruoštai „imperijos konstitucijai“ ir prieš išrenkant 
Vokietijos imperatorių. Ši taryba, kurią sudarė „kairiosios“ smulkiabur- 
žuazinės frakcijos atstovai, pasirodė esanti tokia pat baili, bejėgė ir ne- 
sugebanti imtis revoliucinių veiksmų, kaip ir visas susirinkimas. Ji greit 
negarbingai baigė savo gyvavimą. — 97. 


Vagenburgas — gynybinis sustiprinimas, padaromas iš vežimų; buvo pla- 
čiai naudojamas senovėje ir viduramžiais. — 99. 


Elzaso valstiečių tezės ne tik griežčiau suformulavo antileodalinius rei- 
kalavimus, išdėstytus Švabijos ir Frankonijos valstietijos „Dvylikoje tezių“ 
(baudžiavos panaikinimas, bajorijos užgrobtų bendruomeninių žemių grą- 
žinimas ir t. t.), bet daugeliu atžvilgių nuėjo toliau, negu siekė ši progra- 
ma. Jos buvo nukreiptos taip pat ir prieš palūkininkus (punktas dėl palū- 
kininko procento panaikinimo ir kt.), reikalavo panaikinti ne tik mažąją, 

bet ir didžiąją dešimtinę, paskelbė vietinių gyventojų teisę pašalinti parei- 
gūnus, kurie kėlė liaudies nepasitenkinimą, ir pakeisti juos naujais. — 101. 


79 Sios tezės iš esmės pakartojo Švabijos ir Frankonijos valstiečių „Dvyli- 


kos tezių“ reikalavimus (baudžiavos panaikinimas, mažosios dešimtinės, 
mokesčio mirties atveju ir kitų feodalinių prievolių panaikinimas, dvasi- 
ninkų renkamumas ir t. t.). Be to, jose buvo tam tikrą vietinio pobūdžio 
reikalavimų.— 103. 


3 Trisdešimties metų karas (1618—1648) — pirmasis visos Europos karas, 

kuris kilo dėl paaštrėjusių prieštaravimų tarp įvairių Europos valstybių 
grupuočių ir įgavo kovos tarp protestantų ir katalikų formą. Karas pra- 
sidėjo sukilimu Čekijoje prieš Habsburgų monarchijos jungą ir katalikų 
reakcijos puolimą. Vėliau į kara stojusios Europos valstybės sudarė dvi 
stovyklas. Popiežius, Ispanijos ir Austrijos Habsburgai ir Vokietijos ku- 
nigaikščiai katalikai, susivieniję po katalikybės vėliava, ėmė kariauti 
prieš protestantų šalis: Čekiją, Daniją, Švediją, Olandijos respubliką ir 
prieš keletą reiormaciją priėmusių Vokietijos valstybių. Protestantų šalis 
rėmė Prancūzijos karaliai, Habsburgų priešininkai. Vokietija tapo svar- 
biausia šios kovos arena, karinio plėšimo ir grobikiškų karo dalyvių 
pretenzijų objektu. Ji buvo visiškai nuniokota ir privesta, Markso žo- 
džiais tariant, iki „barbarybės būklės“. Karas pasibaigė 1648 metais su- 
daryta Vestfalijos taika, kuri įtvirtino politinį Vokietijos susiskaldy- 
mą. — 105. 


„Marką“ Engelsas parašė 1882 metų rugsėjo viduryje — pirmojoje gruo- 
džio pusėje kaip brošiūros „Socializmo išsivystymas iš utopijos į moks- 
lą“ vokiškojo leidimo (1882) priedą. Šioje apybraižoje buvo iš dalies 
panaudota medžiaga, kurią Engelsas buvo surinkęs, tyrinėdamas senovės 
germanų istoriją (šių tyrinėjimų rankraščiai yra išspausdinti K. Markso 
ir F. Engelso Raštų antrojo rusiško leidimo 19-me tome, skirsnyje „Iš 
K. Markso ir F. Engelso rankraštinio palikimo“). 1883 m. „Marka“ buvo 
perspausdinta laikraštyje „Sozialdemokrat“ („Socialdemokratas“) ir taip 
pat išleista atskiru atspaudu. Kartu su brošiūra „Socializmo išsivysty- 
mas iš utopijos į mokslą“ „Marka“, Engelsui gyvenant, buvo išleista 
vokiečių kalba keturis kartus. 

„Markos“ vertimo pagrindu šioje knygoje yra paimtas ketvirtasis vo- 
kiškas „Socializmo išsivystymo“ leidimas (1891), kurį- Engelsas peržiūrėjo. 
1892 m. „Marka“ išėjo anglų kalba taip pat kaip „Socializmo išsivystymo“ 
priedas. Į anglų kalbą šią brošiūrą išvertė Ed. Evelingas. Angliškajam jos 
leidimui Engelsas parašė specialia pratarmę. „Marką“ labai vertino Mark- 
sas, kuris perskaitė ją rankraštyje. Brošiūros „Socializmo išsivystymas iš 
utopijos į mokslą“ angliškojo leidimo pratarmėje Engelsas dėl šios savo 
apybraižos rašė štai ką: „Priedas „Marka“ buvo parašytas, kad vokiečių 
socialistų partijoje būtų paskleistos kai kurios pagrindinės žinios iš že- 
mės nuosavybės Vokietijoje atsiradimo ir vystymosi istorijos. Anuomet 
tai buvo tuo labiau reikalinga, kad Vokietijos socialdemokratų partija 
buvo jau bebaigianti suvienyti miestų darbininkus ir partijai iškilo už- 

davinys imtis organizuoti žemės ūkio darbininkus bei valstiečius. Sis 
priedas įdėtas į leidinį tais sumetimais, kad žemėvaldos pirmykštės for- 
mos, bendros visoms teutonų giminėms, ir jų suirimo istorija dar mažiau 
žinomos Anglijoje, negu Vokietijoje. Aš palikau pirmykštį tekstą nepa- 
keistą, neliesdamas neseniai Maksimo Kovalevskio pasiūlytos hipotezės, 
pagal kurią, prieš paskirstant ariamas žemes ir pievas tarp markos narių, 
šią žemę dirbo bendromis jėgomis didelė patriarchalinė šeiminė bendruo- 
menė, apimanti keletą kartų (to pavyzdžiu gali būti dar tebesanti pietų 
slavų zadruga); o vėliau, kai bendruomenė išaugo ir pasidarė perdaug 
griozdiška bendrai ūkininkauti, įvyko bendruomenės žemių pasiskirstymas. 
Kovalevskis, tur būt, yra visiškai teisus, tačiau šis klausimas dar tebėra 
sub judice [svarstymo stadijoje]“ (K. Marksas ir F. Engelsas. Rinktiniai 
raštai dviem tomais, II t., Vilnius, 1950, 82 psl.) — 113. 


G. L. Maurerio veikalai, kuriuos jungia bendra tema, yra viduramžių 
Vokietijos agrarinės, miestų ir valstybės santvarkos tyrinėjimas. Tai vei- 
kalai: „Einleitung zur Geschichte der Mark-, Hof-, Dorf- und Stadt- 
Verfassung und der öffentlichen Gewalt“. München, 1854 („Markos, 
kieminės, kaimo ir miesto santvarkos ir viešosios valdžios istorijos įva- 
das“. Miunchenas, 1854); „Geschichte der Markenverfassung in Deutsch- 
land“. Erlangen, 1856 („Markos santvarkos Vokietijoje istorija“. Erlange- 
nas, 1856); „Geschichte der Fronhöfe, der Bauernhöfe und der Hofverfas- 
sung in Deutschland“. Bd. I—IV, Erlangen, 1862—1863 („Dvarininkų ir 
valstiečių ūkių ir kieminės santvarkos Vokietijoje istorija“. I—IV t., Erlan- 
genas, 1862—1863); „Geschichte der Doriveriassung in Deutschland“ .Bd. 
I—II, Erlangen, 1865—1866 („Kaimo santvarkos Vokietijoje istorija“. I— 
II t, Erlangenas, 1865—1866); „Geschichte der Städteverfassung in 
Deutschland“. Bd. I—IV, Erlangen, 1869—1871 („Miestų santvarkos Vo- 
kietijoje istorija“. I—IV t., Erlangenas, 1869—1871).— 118. 


Engelsas turi galvoje Gajaus Julijaus Cezario veikalą „Užrašai apie galų 
karą“. Faktas, apie kurį čia kalbama, yra VI knygoje, 22-me skirsny- 
je. — 114. 

Frankų karalystės (vėliau, nuo 800 metų Karolio Didžiojo imperijos) 
administraciniu vienetu buvo grafystė. Paprastai grafystės sutapo su 
jėjusių į karalystės sudėtį arba jos užkariautų vokiečių genčių ir tautybių 
ankstesnėmis apygardomis (gau). Grafystė taip pat buvo teisminė apy- 
garda. — 1165. 

„Imperijos teisė“ — viduramžių Vokietijos imperijos įstatymai, išleisti 
centrinės valdžios ir privalomi visai imperijai. Žr. vieną iš pilniausių šių 
įstatymų rinkinių: „Das Keyserrecht nach der Handschrift von 1372 in 
Vergleichung mit andern Handschriften und mit erliuternden Anmerkun- 
gen herausgegeben von Dr. H. E. Endemann“. Cassel, 1846, S. 244 
(„Imperijos teisė, išleista dr. H. E. Endemano pagal 1372 m. rankraštį, 
sutikrintą su kitais rankraščiais, pridedant paaiškinančias pastabas“. Ka- 
selis, 1846, 244 psl.). Engelso pateikiami duomenys įeina į skyrių „Von 
rechte das die waelde hant“ („Apie miškų teisę“). — //5. 

Hochvaldas — aukšta vietovė Reino srityje, esanti kairiajame Reino kran- 
te į rytus nuo Saro žemupio. — 115. 


„Įstatymai“ (vadinamieji barbarų įstatymai — lotyniškai Leges barbaro- 
rum, vokiškai Germanische Volksrechte) — germanų genčių papročių tei- 
sės užrašai. Tos gentys V—VII amžiuje buvusios Vakarų Romos imperi- 
jos teritorijoje ir gretimose srityse įkūrė atskiras karalystes arba herco- 
gystes. „Įstatymai“ parengti tarp V ir IX amžiaus. — 116: 


„Ripuarų istatymai“ — vienos iš senovės germanų genčių — ripuarų fran- 
kų — papročių teisės užrašai. Ši gentis IV—V amžiuje gyveno tarp Rei- 
no ir Maso upių. „Ripuarų įstatymai“ yra svarbiausias šaltinis ripuarų 
frankų visuomenės santvarkai tyrinėti. Apie privatinę dirbamos žemės 
nuosavybę kalbama „Ripuarų įstatymų“ 82 paragrafe (A sąrašo) ir 
84 paragrale (B sąrašo). Žr. vieną iš pilniausių publikacijų: „Lex Ribu- 
aria et lex Francorum Chamavorum“. Hannoverae, 1883, p. 104 („Ripuarų 
ir frankų-chamavų įstatymai“. Hanoveris, 1883, 104 psl.). — 117. 


Engelsas turi galvoje 1878 m. balandžio 15 d. įstatymą dėl įvairių vagys- 
čių miške („Gesetz, betreffend den Forstdiebstahl“), kuris, pavyzdžiui, 
uždraudė, neturint specialaus policijos leidimo, piauti žolę, uogauti ir gry- 
bauti. — //9. 
Čia turimi galvoje šejenų teismai, kurie buvo įsteigti kai kuriose vokie- 
čių valstybėse po 1848 metų revoliucijos, o visoje Vokietijoje — nuo 
1871 m. Tuo metu juos sudarė karališkasis teisėjas ir du tarėjai (šelenai), 
kurie, skirtingai nuo prisiekusiųjų posėdininkų, darydavo nuosprendį tik- 
rąja šio žodžio prasme, nustatydami ne tik kalię, bet ir bausmę; teis- 
mų sudėtis specialiai buvo parenkama iš viešpataujančiųjų klasių at- 
stovų. — 120. 

Vakarų frankų valstybė susikūrė, iširus Karolio Didžiojo imperijai, kuri 
buvo laikinas ir netvirtas karinis administracinis susivienijimas. 843 me- 
tais trys Karolio anūkai galutinai pasidalijo imperiją. Vienam iš jų, Ka- 
roliui  Plikajam, atiteko vakarinės iširusios imperijos žemės, kurios 
apėmė didesnę dalį šiuolaikinės Prancūzijos teritorijos ir sudarė Vakarų 
irankų karalystę. Žemės į rytus nuo Reino (būsimos Vokietijos bran- 
duolys) buvo atiduotos Liudvikui Vokiškajam, o tarpinė žemių juosta 
nuo Šiaurės jūros iki Centrinės Italijos pasiliko Karolio Didžiojo vyres- 
niajam anūkui — Lotariui.— 122. . 
Wird „gelegt“. Bauernlegen — techninis valstiečių išvarymo, eksproprija- 
vimo terminas Vokietijos istorijoje. V. I. Lenino pastaba jo atliktam 
F. Engelso veikalo „Valstiečių klausimas Prancūzijoje ir Vokietijoje“ 
vertimui (žr. Lenino rinkinys XIX, 295 psl.). — 125. 

Code civil — Napoleono I Civilinis kodeksas, įvestas ir prancūzų užka- 
riautose Vakarų ir Pietvakarių Vokietijos srityse; Reino provincijoje ne- 
siliovė veikęs ir prijungus ją prie Prūsijos. — 127. 

1806 m. spalio 14 d. Napoleono kariuomenei sumušus prie Jenos Prū- 
sijos armiją, Prūsija kapituliavo Prancūzijai; tai parodė visišką feodali- 

nės Hoencolernų monarchijos socialinės-politinės santvarkos supuvi- 
mą: — 127. 


25 Sį darbą Engelsas parašė kaip antrąjį įvado skirsnį jo iniciatyva išėju- 
siam atskiram Vilhelmo Volio straipsnių serijos leidimui. Markso ir En- 
gelso draugo ir bendražygio V. Volio straipsniai apie valstiečių padėtį 
Silezijoje antrašte „Die schlesische Milliarde“ („Silezijos milijardas“) 
nuo 1849 m. kovo 22 d. iki balandžio 25 d. buvo išspausdinti laikraščio 
„Neue Rheinische Zeitung“ 252, 255, 256, 258, 264, 270—272 ir 281 nume- 
riuose. V. Volfas šioje straipsnių serijoje parodė, kaip, prisidengdama feo- 
dalinių prievolių išpirkimu, Prūsijos vyriausybė, liberalinės buržuazijos pa- 
dedama, grobuoniškai apiplėšė valstiečius dvarininkų junkerių naudai. 
Šiuos straipsnius Engelsas plačiai išnagrinėjo savo rašinyje „Vilhelmas 
Volfas“, kurį jis parašė 1876 m. birželio — lapkričio mėn. — 180. 

96 Žr. 71 pastabą. — 181. 


97 Valstiečiai činšininkai — priklausomieji valstiečiai, kurie, būdami asmeniš- 
kai laisvi, turėjo mokėti už paveldėtinai valdomą savo žemės sklypą tam 
tikrą mokestį pinigais (činšą) arba atlikti tam tikras natūrines prievo- 
les.— 133. 


98 Čia kalbama apie kai kurias -ariamos žemės neturėjusių priklausomųjų 
valstiečių kategorijas. 

Dreschgärtner — kai kuriose Vokietijos vietovėse, ypač Silezijoje, taip 
buvo vadinami priklausomieji valstiečiai, kurie iš dvarininko gaudavo 
nedidelį daržiuką su lūšna ir turėdavo jam dirbti (dažniausiai kulti ja- 
vus) už visiškai menką užmokestį natūra arba pinigais. 

Häusler -- priklausomieji valstiečiai, kurie gaudavo iš dvarininko lūš- 
ną ir prie jos nedidelį sklypelį žemės; šis sklypelis buvo per mažas nuo- 
savam ūkiui įkurti, kad būtų galima išmaitinti šeimą, todėl tokie vals- 
tiečiai. turėdavo dirbti dvarininko ūkyje padienininkais. 

Instleute —padienininkai, kurie dvarininkui dirbo pagal sutartį, su- 
darytą tam tikram metų skaičiui; už savo darbą jie gaudavo sutarties 


terminui butą, sklypelį žemės ir labai nedidelį užmokestį natūra ir pini- 
gais. — 195. 


9 Karolio Didžiojo kapiluliarijos — karalių įsakymai; tai vienas iš svar- 
biausių Frankų valstybės įstatymų paminklų. — 136. 


100 Turėdamas tikslą užtikrinti Prūsijos valstybei materialinių lėšų įplaukimą 
ir pririnkti rekrutų, Prūsijos karalius Fridrichas II išleido keletą įstaly- 
mų, kurie draudė dvarininkams nuvaryti valstiečius nuo jų sklypų; ta- 
čiau šie įstatymai buvo įgyvendinti tik nežymia dalimi. — 136. 


101 /848 m. kovo 18 d. Berlyne įvyko ginkluotas sukilimas, kuriuo prasidėjo 
1848—1849 metų buržuazinė-demokratinė revoliucija Vokietijoje. 
Prie Molvico (kaimas Silezijoje), vykstant karui dėl Austrijos paliki- 
mo (1740—1748), Prūsijos karaliaus Fridricho II kariuomenė 1741 m. 
balandžio 10 d. sumušė Austrijos kariuomenę. 

Sedano (miestas Šiaurės rytų Prancūzijoje) rajone 1870 m. rugsėjo 
1 d. įvyko vienas iš didžiausių Prancūzijos—Prūsijos karo (1870—1871) 
mūšių, po kurio Prancūzijos kariuomenė rugsėjo 2 d. kapituliavo, ir tai 
pagreitino Antrosios imperijos žlugimą. — 186. 
Žr. „Sammlung der für die Königlichen Preußischen Staaten erschienenen 
Gesetze und Verordnungen von 1806. bis zum 27sten Oktober 1810“. 
Berlin, 1822, S. 170—173 („Įstatymų ir įsakymų Prūsijos karalystei, 
išleistų nuo 1806 m. iki 1810 m. spalio 27 d., rinkinys“. Berlynas, 1822, 
170—173 psl.). — 136. 


š Čia turimi galvoje 1808 m. vasario 14 d., 1809 m. kovo 27 d., 1809 m. 


balandžio 8 d. ir 1810 m. sausio 9 d. įsakymai (žr. leidinio, nurodyto 
102 pastaboje, 189—193, 552—555, 557—561, 626—629 psl.); 1809 m. balan- 
džio 8 d. įsakyme buvo išaiškinta, kad paveldimosios asmens priklauso- 
mybės panaikinimo nereikia suprasti taip, jog panaikinamos valstiečių 
feodalinės prievolės. — 187. 

Žr. „Gesetz-Sammlung für die Koniglich-PreuBischen Staaten. 1811“. Ber- 
lin, S. 281—299 („Įstatymų Prūsijos karalystei rinkinys. 1811“. Berlynas, 
281—299 psl.). — 137. 


5 Zr. „Gesetz-Sammlung für die Königlichen Preußischen Staaten. 1816“. 


Berlin, S. 154—180. 
Anglijos — Olandijos ir Prūsijos kariuomenė nugalėjo Napoleono ka- 
riuomenę prie Vaterlo (Belgija) 1815 m. birželio 18 d. — 187. 


Septynerių metų karas (1756—1763) — visos Europos karas, kurį sukėlė 
grobikiški feodalinių absoliutinės monarchijos santvarkos valstybių sie- 
kimai ir Prancūzijos bei Anglijos tarpusavio varžybos dėl kolonijų. 
Anglija, sudariusi sąjungą su Prūsija, kariavo prieš Austrijos, Prancūzi- 
jos, Rusijos, Saksonijos ir Švedijos koaliciją. Karas baigėsi tuo, kad 
Prancūzija turėjo perleisti Anglijai didžiausias savo kolonijas (Kanadą, 
valdas Ost-Indijoje ir t. t); Prūsija, Austrija ir Saksonija išsaugojo 
prieškarines sienas. — 137. 

Žr. „Gesetz-Sammlung für die Königlichen Preußischen Staaten. 1821“. 
Berlin, S. 77—83. — 138. 


Ackernahrung — taip buvo vadinamas Prūsijoje valstiečių ūkis, turėjęs 
tiek žemės ir gamybos įrankių, kad jį tvarkiusios šeimos nariai galėjo 
išmisti iš savo darbo, nesamdydami svetimo darbo jėgos ir nesiimdami 


„kokio nors pašalinio darbo. — 188. 


Čia kalbama apie Prūsijos provinciją Saksoniją. — 188. 

Žr. „Gesetz-Sammlung für die Königlichen Preußischen Staaten. 1845“, 
Berlin, S. 502—505, 682—684. —138. 

„Proto valstybė“ — priežodžiu tapęs posakis, kuris reiškė Prūsijos vals- 
tybę ir dažnai buvo vartojamas ironiška prasme; jam pradžią davė He- 
gelis, savo 1816 m. spalio 28 d. pasakytoje įžanginėje kalboje filosofijos 

istorijos paskaitų kursui Heidelbergo universitete pareikšdamas nuomonę, 
kad būtent Prūsijos valstybė yra pagrįsta protu. -— 138. 


A. Meitzen. „Der Boden und die landwirthschaitlichen Verhältnisse des 
Preussischen Staates nach dem Gebietsumiange vor 1866“. Bd. I—IV, 
Berlin, 1868—1871 (A. Meicenas. „Žemė ir agrariniai santykiai Prūsijos 
valstybėje iki 1866 metų teritorinių pasikeitimų“. I—IV t., Berlynas, 
1868—1871). — 139. 

Žr. „Gesetz-Sammlung für die Königlichen Preußischen Staaten. 1848“. 
Berlin, S. 276—279. — 139. 


Žr. „Gesetz-Sammlung für die Königlichen Preußischen Staaten. 1848“. 
Berlin, S. 427—441. — 140. 


Žr. „Gesetz-Sammlung für die Königlichen Preußischen Staaten. 1850“. 
Berlin, S. 77—111. — 140. 

Engelsas cituoja Prūsijos antrųjų rūmų žemės komisijos pranešimą apie 
įstatymo dėl feodalinių prievolių išpirkimo projektą — šis įstatymas buvo 
išleistas 1850 m. kovo 2 d.; pranešimas buvo pateiktas rūmams apsvars- 
tyti 1849 m. lapkričio 23 d. posėdyje; žr. „Stenographische Berichte über 
die Verhandlungen der durch die Allerhochste Verordnung vom 30. Mai 
1849 einberufenen Zweiten Kammer“. Neunundiunizigste Sitzung, 23. No- 
vember 1849 („Stenogralinės ataskaitos apie debatus antruosiuose rūmuo- 
se, kurie buvo sušaukti remiantis karaliaus 1849 m. gegužės 30 d. jsa- 
kymu“, penkiasdešimt devintasis posėdis, 1849 m. lapkričio 23 d.); pa- 
braukta Engelso. — 140. 


Engelsas čia turi galvoje dvi Meiceno knygos lenteles; pirmojoje patei- 
kiami duomenys apie išsipirkimo operacijas nuo 1816 iki 1848 metų, 
o antrojoje — nuo 1816 iki 1865 metų pabaigos.— 141. 


Marksas turi galvoje Mainco demokratinio klubo narius, kurie padėjo 
revoliucinei Prancūzijos kariuomenei, užėmusiai 1792 metų spalio mėn. 
Mainco kurliurstiją. Mainco klubistai, sušaukę Nacionalinį konventą ir 
įkūrę kurliurstijos teritorijoje nepriklausomą demokratinę valstybę, kilus 
pavojui, kad ją gali užgrobti reakcingos Prūsijos kariuomenė, pasiekė, kad 
1793 metų kovo mėnesį buvo priimtas dekretas dėl Mainco prisijungimo 
prie Prancūzijos respublikos. — 143. 


Engelsas turi galvoje G. Maurerio keturių tomų veikalą „Dvarininkų ir 
valstiečių ūkių ir kieminės santvarkos Vokietijoje istorija“ (G. L. Maurer. 
„Geschichte der Fronhėie, der Bauernhöfe und der Hoiverlassung in 
Deutschland“, Bd. I—IV, Erlangen, 1862—1863).— 149. 


Mejeris, arba Šulcas,— valstiečių kolonistų seniūnas viduramžių lai- 
kais; valstiečiai kolonistai, persikeldami į vokiečių feodalų užkariautas 
slavų žemes, įsipareigodavo vykdyti tam tikras prievoles, ir seniūnas 
dažnai būdavo tarpininkas tarp feodalo ir valstiečių, todėl jis turėjo kai 
kurias lengvatas (didesnį sklypą, buvo atleistas nuo prievolių ir t. t.). — 
150. 

„Saksonijos veidrodis“ — viduramžių vokiečių teisynas, kurį sudarė rašy- 
tinė vietinė (Saksonijos) papročių teisė.— 150. 

Čia kalbama apie F. Meringo veikalą „Legenda apie Lesingą“, kuris 
1892 metais buvo spausdinamas kaip eilė straipsnių teoriniame Vokietijos 
socialdemokratijos organe „Die Neue Zeit“ („Naujasis laikas“), o 1893 me- 
tais išėjo atskiru leidiniu. -— /50. 

Čia turimas galvoje vadinamasis Šimto metų karas tarp Anglijos ir Pran- 
cūzijos, kurio metu anglų feodalai ne kartą buvo įsiveržę į Prancūzijos 
teritoriją ir kuris truko su tam tikromis pertraukomis nuo 1337 iki 
1453 metų. — 152. 


Engelsas turi galvoje Kautskio knygą „Naujojo socializmo pirmta- 
kai“.— 152. 


Šį neužbaigtą savo darbą Engelsas, matyt, parašė paskutiniais 1884 metų 
mėnesiais, sumanęs parengti naują savo knygos „Valstiečių karas Vo- 
kietijoje“ leidimą. Kaip galima spręsti iš Engelso laiškų, ypač iš jo 1884 m. 
gruodžio 31 d. laiško F. A. Zorgei, jis rengėsi iš pagrindų pertvarkyti savo 
knygą, ketindamas parodyti 1525 metų valstiečių karą „kaip visos vokiečių 
istorijos kertinį akmenį“, o tam tikslui knygos pradžioje ir pabaigoje duoti 
didelius istorinius priedus. Sprendžiant iš rankraščio turinio, jis veikiausiai 
būtų buvęs naujo knygos leidimo įvado arba įvadinio skyriaus dalis. Su 
šiuo Engelso sumanymu, atrodo, yra susiję čia pat (žr. šios knygos 164— 
166 psl.) spausdinami jo užrašai, kurie savo turiniu yra artimi šiam rank- 
raščiui ir Engelso pavadinti , „Valstiečių karo“ klausimu“. Rengdamas 
šios knygos priedus, Engelsas taip pat panaudojo savo ankstesnius užra- 
šus Vokietijos istorijos klausimais, skyrium imant, rankraštį „Pastabos 
apie Vokietiją“ (žr. šios knygos 166—173 psl.). Tačiau, būdamas užsiėmęs 
kitais darbais, Engelsas negalėjo įvykdyti savo ketinimo išleisti naują, 


_ papildytą knygos „Valstiečių karas Vokietijoje“ leidimą, nors sugrįždavo 

prie šio ketinimo ir vėliau, paskutiniame XIX amžiaus dešimtmetyje. Sio 
rankraščio antraštė yra duota Marksizmo-leninizmo instituto prie TSKP 
CK. — 154, 


„Daina apie Liudviką“ — nežinomo viduramžių poeto eilėraštis, parašytas 
IX amžiaus pabaigoje frankų tarme. Tai panegirika, skirta vakarų frankų 
karaliui Liudvikui III ir šlovinanti jo pergalę prieš normanus 881 me- 
tais. — 158. 


Čia turimi galvoje rytų frankų karaliaus Liudviko Vokiškojo ir vakarų 
frankų karaliaus Karolio Plikojo vienas kitam, taip pat kiekvieno iš jų 
vasalų 842 metais Strasburge duotos ištikimybės priesaikos išlikę tekstai 
senąja aukštutinių vokiečių ir romanų (senąja prancūzų) kalba. — 158. 


Labos slavai — didelė grūpė vakarų slavų genčių, kurios gyveno Cent- 
rinės Europos teritorijoje tarp Labos (Elbės) ir Odros (Oderio) upių. 
Labos slavus, kurie atremdavo dažnus germanų genčių įsiveržimus, nuo 
X amžiaus ėmė sistemingai užpuldinėti vokiečių feodalai. Vesdami kru- 
vinus užkariaujamuosius karus, nepaisant atkaklaus Labos slavų prie- 

šinimosi, jie XII amžiuje užgrobė slavų žemes; dalis slavų gyventojų 
buvo išnaikinta, o dalis vokiečių užkariautojų buvo pavergta ir prievarta 
vokietinama. — 156. 

Čia kalbama apie vidurio frankų valstybę, kuri susikūrė iš žemių tarp 
Šeldos, Reino, Maso ir Sonos upių; IX amžiaus viduryje imperatorius 
Lotaris I paskyrė šias žemes savo sūnui Lotariui Il; pagal valdovo var- 
dą valstybė imta vadinti Lotaringija; mirus Lotariui II, 870 metais Lo- 
taringiją pasidalijo (maždaug pagal kalbų ribą) jo broliai — rytų fran- 
kų karalius Liudvikas Vokiškasis ir vakarų frankų karalius Karolis Pli- 
kasis. — 158. 


Čia turimos galvoje anglų pergalės Šimto metų kare tarp Anglijos ir 
Prancūzijos (1337—1453). Karas kilo dėl grobikiškų abiejų šalių feoda- 
linės diduomenės siekimų, būtent dėl Prancūzijos ir Anglijos savitarpio 
kovos, norint užvaldyti svarbiausios Anglijos vilnos vartotojos — Fland- 
rijos prekybos ir pramonės miestus, taip pat dėl Anglijos karalių preten- 
zijų į Prancūzijos sostą. Vykstant karui, anglai ne kartą buvo užgrobę 
žymią Prancūzijos teritorijos dalį, bet galų gale iš Prancūzijos žemės 
buvo išvyti; anglų rankose pasiliko tik Kalės uostas. — /62. 


Čia Engelsas turi galvoje Vokietijos imperatoriaus Albrechto I iš Aust- 
rijos Habsburgų šeimos atsisakymą pripažinti tas teises, kurias buvo 
patvirtinęs jo pirmtakas Adolfas iš Nasau Šveicarijos kantonams, suda- 
riusiems Šveicarijos sąjungos branduolį, ir jo siekimą išlaikyti tuos 
kantonus Austrijos hercogų valdžioje. XIV—XV amžiuje kantonams to- 
liau kovojant dėl savo nepriklausomybės, jiems pavyko sutriuškinti 
Austrijos feodalų kariuomenę ir įtvirtinti sau nuo Austrijos viešpatavimo 
laisvos ir tik formaliai Vokietijos imperijai pavaldžios valstybės padė- 


jet 


Prie Kresi (Šiaurės rytų Prancūzija) 1346 m. rugpiūčio 26 d. įvyko vienas 
iš didelių Šimto metų karo mūšių; anglų kariuomenė, kurios branduolį 
sudarė užverbuoti iš laisvųjų valstiečių tarpo pėstininkai, sumušė pran- 
cūzus, kurių pagrindinė jėga buvo nedrausmingi riteriai raitininkai.— 168. 


Aragono ir Kastilijos karalystės susivienijo 1479 metais. — 164. 


Burgundijos hercogystė, susikūrusi IX amžiuje Rytų Prancūzijoje, Senos 
ir Luaros aukštupio rajone, ir vėliau prisijungusi dideles teritorijas 
(Franš-Kontė, dalis Siaurės Prancūzijos, Niderlandai), XIV—XV amžiuje 
pasidarė savarankiška feodalinė valstybė, kuri pasiekė savo galybės vir- 
šūnę antrojoje XV amžiaus pusėje, valdant hercogui Karoliui Drąsiajam. 
Burgundijos hercogystė, siekdama išplėsti savo valdas, kliudė susidaryti 
centralizuotai Prancūzijos monarchijai; Burgundijos feodalinė diduomenė, 
sudariusi sąjungą su Prancūzijos feodalais, priešinosi Prancūzijos kara- 
liaus Liudviko XI valstybės centralizavimo politikai ir vedė užkariauja- 
maji karą prieš šveicarus ir Lotaringiją. Liudvikui XI pavyko sudaryti 
šveicarų ir lotaringiečių koaliciją prieš Burgundiją. Kare prieš koaliciją 
(1474—1477) Karolio Drąsiojo kariuomenė buvo sutriuškinta ir jis pats 

užmuštas mūšyje prie Nansi (1477). Jo valdas pasidalijo Liudvikas XI 
ir Vokietijos imperatoriaus sūnus Maksimilianas Habsburgas. — 164. 


Pasinaudodamas politiniu Italijos susiskaldymu ir Italijos valstybių tarpu- 
savio vaidais, Prancūzijos karalius Karolis VIII 1494 metais įsiveržė 
į Italijos teritoriją ir užgrobė Neapolio karalystę. Tačiau jau sekančiais 
metais Italijos valstybių koalicija, Vokietijos imperatoriaus Maksimiliano I 
ir Ispanijos karaliaus Ferdinando II remiama, išvijo prancūzų kariuome- 
nę. Karolio VIII žygis davė pradžią vadinamiesiems Italijos karams 
(1494—1559), kurių metu į Italiją ne kartą buvo įsiveržę prancūzų, 
ispanų ir vokiečių užkariautojai ir jos teritorijoje ilgai vyko jų B 
kova dėl viešpatavimo Apeninų pusiasalyje. — 164. 


Kalbėdamas apie reformaciją Prancūzijoje, Engelsas turi galvoje hugeno- 
tų judėjimą, kuris vyko XVI amžiuje su religiniais kalvinizmo lozungais, 
bet iš esmės buvo svetimas buržuaziniam jo turiniui. Judėjimu, kuriame 
dalyvavo įvairūs socialiniai sluoksniai, tame tarpe valstiečiai ir amati- 
ninkai, pasinaudojo feodalinė diduomenė ir bajorija, būdamos nepaten- 
kintos besikuriančios absoliutinės valstybės vykdoma šalies centraliza. 
vimo politika ir siekdamos atkurti viduramžiais provincijose turėtas savo 
„teises“. Vadinamieji hugenotų karai, kurie su pertraukomis tęsėsi 
nuo 1562 iki 1594 metų, baigėsi tuo, kad feodalai ir buržuazija, išgąs- 
dinti išsiplėtusio liaudies judėjimo, kuris įgavo antifeodalinį pobūdį, susi- 
vienijo apie buvusį. hugenotų vadą Henriką Navarietį, naujosios Burbo- 
nų dinastijos atstovą, kuris, priėmęs katalikybę, tapo karaliumi Henri- 
ku IV.— 164. 


Pirmas „Lenkijos ir Lietuvos mėginimas susivienyti buvo padarytas 1385 
metais, kai abi valstybės buvo sudariusios Krėvos uniją; svarbiausias 
šios unijos tikslas buvo bendromis jėgomis priešintis vis didėjančiai 
Teutonų ordino agresijai. Iki XV amžiaus vidurio unija keletą. kartų 
buvo iširusi ir vėl būdavo atnaujinama. Palaipsniui unija iš apsigynimo 
sąjungos virto lenkų ir lietuvių feodalų sąjunga prieš ukrainiečių ir bal- 
tarusių tautas. 1569 metais buvo sudaryta Liublino unija, pagal kurią 
Lenkija ir Lietuva sudarė vieną valstybę. vadinamą Žeč Pospolita; Lie- 
tuva išlaikė autonomiją. — /64. 


Šiuos metmenis Engelsas parašė, ketindamas perdirbti savo knygą „Vals- 
tiečių karas Vokietijoje“ (žr. 125 pastabą). Tai, matyti, yra įvado (arba 
įvadinio skyriaus), kurį jis manė parašyti naujam šios knygos leidimui, 
atskiras iragmentas ir pagrindiniai jo plano bruožai. Metmenys parašyti 
atskirame lape. — 164. 


Tarpuvaldis — laikotarpis, kada, pasibaigus 1254 metais Hoenštaufenų 
dinastijai, iki 1273 metų įvairūs pretendentai į imperatoriaus karūną 
tarpusavyje kovojo dėl valdžios; šiam laikotarpiui būdingi nuolatiniai 
vaidai ir nesantaika tarp kunigaikščių, riterių ir miestų; 1273 metais 
į Vokietijos imperijos (vadinamosios Šventosios Romos imperijos) sosta 
buvo išrinktas vienas iš kunigaikščių — Rudolfas Habsburgas. — 165. 

spindi, kaip giliai Engelsas studijavo istorinę vokiečių tautos praeitį, 
ketindamas parašyti veikalą iš Vokietijos istorijos. Ne kartą sugrįždamas 
prie vokiečių istorijos problemų, Engelsas atsidėjęs jas gvildeno 1873— 
1874 metais. Apie šias savo studijas jis 1874 m. sausio 27 d. rašė V. Lib- 
knechtui: „Norėjau parašyti laikraščiui „Volksstaat“ kai ką apie Vokie- 
tiją, bet tuo tikslu pasinėriau į tokius ekonominius ir statistinius tyrinė- 
jimus, kad, ko gero, susidarys knygutė, jei ne visa knyga“. Šis suma- 
nymas liko neįgyvendintas: sprendžiant iš parengiamosios medžiagos, 
Engelsas ketino nušviesti vokiečių istorijos eigą iki 1873 m. įvykių 
savo gyvenamais laikais ir kiek plačiau paliesti Vokietijos istoriją, pra- 
dedant prancūzų revoliucija. Laikotarpį nuo viduramžių pabaigos iki 
1789 m. jis buvo numatęs nušviesti plačiame įvade. Čia spausdinamas 
Engelso rankraštis yra to įvado planas ir 1789—1815 metų laikotarpį 
apimančio pirmojo skyriaus metmenys. 

Šioje knygoje taip pat spausdinama savo turiniu įvado planui artima 
nedidelė ištrauka iš antrojo „Pastabų apie Vokietiją“ rankraščio, kurį 
sudaro atskiri Iragmentai. | 

Pilnesnės „Pastabos apie Vokietiją“ yra išspausdintos kartu su ki- 
tais parengiamaisiais Engelso darbais iš Vokietijos istorijos knygoje 
„Markso ir Engelso archyvas“, X t., 1948 (rus. leid.). — 166. 


Čia kalbama apie Vakarų Europos šalis, kurios įėjo į Romos imperijos 
sudėtį ir kurias užkariavo germanų gentys vadinamojo didžiojo tautų 
kilnojimosi laikotarpiu (I1I—VI a.).— 166. 

Ironiškai vadindamas viduramžių Vokietijos imperatorių kovą su popie- 
žiais „kultūrkampiu“, Engelsas užsimena apie įėjusį į istoriją šiuo pava- 
dinimu Bismarko vyriausybės koniliktą su popiežiumi ir katalikų sluoks- 
niais 1872—1879 metais. — 167. 


Čia turimos galvoje Franš-Kontė ir prancūzų Lotaringija, iš pradžių 
įėjusios į viduramžių Vokietijos imperijos sudėtį, o vėliau atitekusios 


Prancūzijai. — 167. 


Mažoji Vokietija — taip buvo vadinama vokiečių valstybių suvienijimo „iš 
viršaus“, Prūsijai vadovaujant, programa, kuri nuo XIX amžiaus 4-jo' de- 
šimtmečio paplito tarp palankių Prūsijai vokiečių buržuazijos sluoksnių. 
Šią programą, kurioje buvo numatyta pašalinti Austriją iš Vokietijos 
sąjungos. bendrais bruožais įgyvendino Bismarkas 1866—1871  me- | 
tais. — 168. 


Engelsas turi galvoje tai, kad anglai panaudojo samdomą vokiečių ka- 
riuomenę policinei tarnybai Airijoje ir airių nacionalinio išsivadavimo 
judėjimui slopinti. — 169. 

Engelsas čia kalba apie vokiečių šovinistų pretenzijas į Elzasą ir Lota- 
ringiją. Jie rėmėsi tuo, kad viduramžių Vokietijos imperija neva turėjusi 
„istorines“ teises į šias sritis. Marksas ir Engelsas nuolat pabrėždavo, 
kad istorinis likimas Elzasą, atitekusį prancūzams Trisdešimties metų, 

karo laikotarpiu, ir Lotaringiją, kurią prancūzai galutinai prisijungė prie 
savo teritorijos 1766 metais, neatskiriamai susiejo su Prancūzija dar nuo 
1789—1794 metų prancūzų buržuazinės revoliucijos laikų, ir jie griežtai 
smerkė Bismarko vyriausybę už šių sričių aneksavimą 1871 metais.— 169. 


Engelsas turi galvoje kai kuriuos vokiečių kunigaikščius (Dasau hercogą 
Leopoldą, Koburgo hercogą Ernstą-Fridrichą ir kt.), globojusius XVIII 
amžiaus vokiečių agronomą Šubartą ir panaudojusius savo dvaruose jo 
agronomijos metodus. — 170. 


Čia kalbama apie Vokietijos imperijos kunigaikščių (daugiausia dvasi- 
ninkų) valdas Elzase ir Lotaringijoje. Prijungus šias sritis prie Prancū- 
zijos, kunigaikščiai pasidarė kartu ir Prancūzijos karaliaus ir Vokietijos 
imperatoriaus vasalais. Prancūzų buržuazinė. revoliucija, apėmusi Elzasą 
ir Lotaringiją ir paskelbusi bažnyčios valdų sekuliarizaciją, sukėlė šių 
kunigaikščių konfliktą su Prancūzijos vyriausybe. Kunigaikščių kreipi- 
masis į imperiją buvo viena iš progų reakcingoms vokiečių valstybėms 
įsikišti į Prancūzijos vidaus reikalus. — 171. 


Sudaręs neilgai trukusią taiką su Austrija (1801 metais Liunevilyje) ir 
su Anglija (1802 metais kovo mėn. Amjene), Napoleonas išdalijo smul- 
kias imperijos kunigaikščių dvasininkų ir „laisvųjų miestų“ valdas savo 
vasalams vokiečiams — stambesniems kunigaikščiams pasauliečiams. Pas- 
tarieji 1803 metais šiuo tikslu sušaukė specialią „imperijos deputaciją“. 
Galutinį smūgį viduramžių Vokietijos imperijai Napoleonas sudavė 
1806 metais, kai jis — vėl pradėjęs karą su Austrija ir vėl ją nugalė- 
jęs — sudarė 16 vokiečių valstybių, oficialiai nutraukusių ryšius su im- 
perija, Reino sąjungą.. Imperatoriaus titulas ir imperijos įstaigos greitai 
buvo panaikintos, o Habsburgų dinastija turėjo pasitenkinti Austrijos 
imperatorių titulu. — 171. 


Žemyno blokada — 1806 metais Napoleonas paskelbė, kad Europos žemy- 
no šalims visiškai uždraudžiama prekiauti su Anglija. Napoleono spau- 
džiamos, prie blokados turėjo prisidėti visos nuo Prancūzijos priklauso- 
mos valstybės, jų tarpe Austrija ir Prūsija. — 171. 


Senieji katalikai — grupė vokiečių katalikų veikėjų, protestavusių 1871 me- 
tais prieš popiežiaus neklaidingumo dogmą ir paskelbusių save nuosaikios 


katalikų bažnyčios reformos šalininkais. — 172. 


PAVARDŽIŲ RODYKLĖ 


A 


Ailva Siardas (Aylva Sjoerd) — frizų 
valstiečių 1497 metų sukilimo va- 
das.— 53. 

Alba (Alba), Fernandas Alvaresas 
de Toledas (1507—1582) — Ispani- 
jos vietininkas Niderlanduose; ne- 
paprastai žiauriai slopino liaudies 
sukilimą XVI amžiaus pabaigos Ni- 
derlandų buržuazinės revoliucijos 
metu — 71. 

Albrechtas I (1250—1308) — Aust- 
rijos erchercogas; nuo 1298 metų 
Vokietijos imperatorius. — 162. 

Albrechtas III (1443—1500) — Sakso- 
nijos hercogas; vadovavo baudžia- 
majai kariuomenei, nuslopinusiai 
liaudies sukilimą Niderlanduose 
1491—1492 metais ir frizų valstie- 
čių sukilimą 1497 metais.— 52, 58. 

Antonas (1489—1544) — Lotaringijos 
hercogas (1508—1544); organizavo 
kruviną sukilusių Elzaso valstiečių 
nuslopinimą 1525 metais; vienas iš 


reformacijos = priešininkų — 101, 
102. 
Arnoldas iš Brešijos (apie 1100— 


1155) — viduramžių laikų italų re- 
formatorius, miestų žemutinių 
sluoksnių judėjimo prieš popiežių 
ir dvasinius feodalus Romoje bei 
kituose miestuose ideologas; buvo 
nužudytas kaip eretikas.— 33, 34. 


B 
Bachas (Bach), Johanas Sebastianas 


(1685—1750) — didysis vokiečių 
kompozitorius.— 170. 


Bachas (Bach), Valteris — lands- 
knechtas, prisidėjęs prie 1525 metų 
Pietų Vokietijos valstiečių sukilimo; 
vienas iš Algau būrio vadų; lemia- 
mu sukilimo momentu išdavė vals- 
tiečius ir pabėgo į Šveicariją. — 92, 
95. 

Badeno markgrajas — žr. Filipas I. 

Bakuninas, Michailas Aleksandrovi- 
čius (1814—1876) — rusų revoliu- 
cionierius ir publicistas, 1848— 
1849 m. Vokietijos revoliucijos da- 
lyvis; narodnikas, vienas iš anar- 
chizmo ideologų; Internacionale 
pasisakydavo kaip aršus marksiz- 
mo priešas, 1872 metais Hagos 
kongrese pašalintas iš Internacio- 
nalo už skaldytojišką veiklą.— 16. 

Bambergo vyskupas — žr. Veigandas. 

Bantelhansas (Bantelhans) (Bantelis, 
Hansas) — vienas iš „Vargšo Kon- 
rado“ sąjungos ir valstiečių 1514 
metų sukilimo Viurtemberge bei 
Švabijos kalnų rajonuose vadų.— 
59 


Barnabas  (Barnabašas) (Barna- 
bás) — vengrų dvasininkas, aktyvus 
Vengrijos valstiečių 1514 metų ka- 
ro dalyvis.— 62. 

Batoris (Bathory), Ištvanas (mirė 
1535 m.) — stambių Transilvanijos 
feodalų giminės atstovas; vadovavo 
kariuomenei, pasiųstai nuslopinti 
Vengrijos 1514 metų valstiečių su- 
kilimo, kuriam vadovavo Georgas 
Doža.— 62, 63. 

Beheimas (Bėheim), Hansas (Hansas 
Dūdininkas) (mirė 1476 m.) — pie- 
muo, liaudies pamokslininkas Nik- 

lashauzene, valstiečių judėjimo 
Viurcburgo vyskupijoje ir aplinki- 
niuose rajonuose įkvėpėjas; sude- 
gintas ant laužo.— 50, 51, 52. 

Beilis (Bayle), Pjeras (1647—1706) — 
prancūzų filosofas skeptikas, religi- 
nio dogmatizmo kritikas.— 172. 

Bemė (Böhme), Jakobas (1575—1624) 
— vokiečių amatininkas, filosofas 
mistikas, pareiškė daugelį minčių 
apie dialektinį pasaulio vystymą- 
si.— 170. 

Berlichingenas (Berlichingen), Gecas 
fon (1480—1562) — vokiečių riteris, 
mėgino panaudoti 1525 metų vals- 
tiečių sukilimą savanaudiškais tiks- 
lais; būdamas išrinktas „Spindinčio 
šviesiojo būrio“ vadu, lemiamu mo- 
mentu išdavė valstiečius.— 77, 78, 
79, 88, 144, 145. 

Berlinas (Berlin), Hansas — Heilbro- 
no miesto patarėjas; 1525 metais 
sukilusiems valstiečiams paėmus 
miestą, mėgino primesti sukilėliams 
nuosaikesnę programą; netrukus 
perbėgo į sukilimo slopintojų sto- 
vyklą.— 79, 87. 

Bethovenas (Beethoven), Liudvigas 
van (1770—1827) — didysis vokie- 
čių kompozitorius.— 171. 

Bismarkas (Bismarck), Oto Eduardas, 
kunigaikštis (1815—1898) — Prūsi- 
jos ir Vokietijos valstybės veikėjas 
ir diplomatas, Prūsijos junkerių at- 
stovas; pasiuntinys Peterburge 
(1859—1862) ir Paryžiuje (1862); 


Prūsiios min'stras-prezidentas 
(1862—1871), Vokietijos imperijos 
kancleris (1871—1890); Vokietiją 


suvienijo kontrrevoliuciniu keliu; ar- 
šus darbininkų judėjimo priešas, 
ypatingojo įstatymo prieš socialis- 
tus autorius (1878).— 119, 120, 151. 

Bokačo (Boccaccio), Džovanis (1313 
— 1375) — įžymus italų Renesanso 
epochos novelistas ir poetas.—34. 

Bolas (Ball), Džonas (mirė 1381 m.) 
— anglų kaimo dvasininkas; liau- 
dies pamokslininkas, vienas iš Ang- 
lijos 1381 metų valstiečių sukilimo 
vadų.— 33, 35. 


Bonapartas, Luji — žr. Napoleo- 
nas III. 
Braitas (Bright), Džonas (1811— 


1889) — anglų fabrikantas, buržua- 
zinis politinis veikėjas, vienas iš frit- 
rederių lyderių ir Lygos prieš grū- 

dų įstatymus įsteigėjų; nuo XIX 
amžiaus 7-jo dešimtmečio pradžios 
vienas iš liberalų partijos kairiojo 
sparno vadovų; buvo keliuose libe- 
ralinių kabinetų ministrų postuo- 
se— 7. 

Brandenburgas (Brandenburg), Frid- 
richas Vilhelmas, grafas (1792— 
1850) — Prūsijos generolas ir vals- 
tybės veikėjas; kontrrevoliucinės vy- 
riausybės vadovas (1848 m. lapkri- 
tis — 1850 m. lapkritis).— 139, 140. 

Brandenburgo-Ansbacho markgra- 
fas — žr. Kazimiras. 

Burg-Bernheimas  (Burg-Bernheim), 
Gregoras — vienas iš  Ansbacho 
markgrafystės 1525 metų valstiečių 
sukilimo vadovų.— 89, 90. 


c 


Cabernas (Cabern), Vilhelmas — Pfal- 
co maršalas, Pfalco kurfiursto 
Liudvigo kariuomenės vadas; daly- 
vavo slopinant valstiečių sukilimą 
Pialce 1525 metais.— 80, 92. 

Cezaris (Gajus Julijus Cezaris) (apie 
100—44 prieš m. e.) — įžymus ro- 
mėnų karvedys, valstybės veikėjas 
ir rašytojas; „Užrašų apie galų ka- 
rą“ autorius.— 114, 115. 

Cimermanas (Zimmermann), Vilhel- 
mas (1807—1878) — vokiečių istori- 
kas, smulkiaburžuazinis demokra- 
tas, 1848—1849 metų revoliucijos 
dalyvis, Frankfurto Nacionalinio su- 
sirinkimo deputatas, priklausė kai- 
riajam sparnui; 1841—1843 metais 
išleistos „Valstiečių karo Vokieti- 
joje istorijos“ autorius.— 3, 46, 49. 


Č 


Čakis (Csáky), Miklošas (mirė 
1514 m.) — Čanado vyskupas; buvo 
sukilėlių nužudytas 1514 metų 
Vengrijos valstiečių sukilimo me- 
tu.— 62. 


D 
Dantė Aligieris (Dante Alighieri) 
(1265—1321) — didysis italų poe- 


tas, „Dieviškosios komedijos“ auto- 
rius.— 167. 

Didro (Diderot), Deni (1713—1784)— 
įžymus prancūzų filosofas, mecha- 
nistinio materializmo atstovas, ate- 
istas, vienas iš prancūzų revoliu- 


'cinės buržuazijos ideologų, švietė- 
„jas, enciklopedistų vadovas.— 172. 
Dilrichšteinas (Dietrichstein); 

mundas (1484—1540) — Stirijos 

vietininkas, imperatoriaus karino- 
menės vadas; 1515—1516 metais 
nuslopino valstiečių sukilimą Aust- 
rijos Alpių žemėse; 1525 m. suki- 
limo metu sukilėliai jį buvo paėmę 

į nelaisvę, bet paskui paleido.— 63, 

103, 104. i 
Doža (Dózsa), Djordis (Georgas) 

(apie 1474—1514 m.) — smuikus ba- 

joras iš Transilvanijos Seklerių sri- 

ties; 1514 metų Vengrijos valstie- 
čių sukilimo vadas; nugalėjusių ba- 
jorų buvo žvėriškai nukankintas. — 

61, 62, 63. 

Doža (Dėzsa), Gregoras (mirė 1514 
m.) — Djordžio Doža brolis, 1514 
metų Vengrijos valstiečių sukilimo 
dalyvis; kartu su broliu buvo pa- 
imtas į nelaisvę ir nužudytas.— 62. 


E 


Eberšteinas (Eberstein), Manholdas 
(mirė 1517 m.) — bajorų Eberštei- 
nų giminės frankonų šakos atsto- 
vas.— 168. 

Eitelis (Eitel), Hansas — Paežerės bū- 
rio (Švabija) vadas 1525 metų 
Valstiečių kare; su Truchzesu su- 
darė Veingarteno sutartį ir po to 
paleido savo būrį.— 72. 

Eizenhulas (Eisenhut), Antonas (mi- 
rė 1525 m.) — dvasininkas Epinge- 
ne (Pfalco kurliurstija); 1525 metų 
Valstiečių karo laikotarpiu vadova- 
vo vietiniam valstiečių bei miestie- 
čių sukilimui.— 85. 

Ernstas (1464—1513) — Magdeburgo 
arkivyskupas (1476—1513).— 41. 


F ; 
Ferdinandas I (1503—1564) — Aust- 


rijos erchercogas, Vokietijos im- 
peratorius (1556—1564).— 71, 92, 
94, 103, 104, 105. 

Filipas I (1479—1533) — Badeno 


markgrafas; 1525 metais dalyvavo 


slopinant valstiečių sukilimą Pietų’ 


Vokietijoje.— 58, 61, 93. 

Filipas I (1504—1567) — Heseno 
landgrafas; -dalyvavo slopinant 
1522—1523 metų riterių sukilimą; 
organizavo 1525 metų Tiuringijos 


„valstiečių sukilimo nuslopinimą.—- 
68, 98, 100, 106. 

Florianas — žr. Greizelis, Florianas. 

Fojerbacheris (Feuerbacher), Mater- 
nas — miesto tarybos narys ir vie- 

„nas iš biurgerių opozicijos vadų 
Gros-Botvare (Viurtembergas); 
: 1525 metais vadovavo sukilusių 
Viurtembergo valstiečių ir miestie- 
čių „Šviesiajam krikščioniškajam 
būriui“; sukilėliams pralaimėjus, 
pabėgo į Šveicariją.—81, 82, 84, 85. 

Forneris (Forner), Antonas — impe- 
rijos miesto Nerdlingeno (Franko- 
nija) burmistras; 1525 metais pri- 
sidėjo prie sukilusių valstiečių ir 
ėmė vadovauti plebėjų partijai mies- 
te.— 76. 

Franciškus I (1494—1547) — Prancū- 
zijos karalius (1515—1547).— 70. 
Fridrichas II (1712—1786) — Prūsijos 

karalius  (1740—1786).—136, 137, 
169. 
Fridrichas III (1463—1525) — Sakso- 
nijos kurfiurstas (1486—1525); Liu- 
terio globėjas, vienas iš Miuncerio 
„ persekiotojų.— 38. 
Fridrichas Vilhelmas (1620—1688) — 
Brandenburgo kurfiurstas (nuo 
1640 m.).—151. 
Fridrichas Vilhelmas III 
1840) — Prūsijos 
1840).— 136. 
Frundsbergas (Frundsberg), Georgas 
(1473—1528) — Švabijos sąjungai 
tarnavusių vokiečių landsknechtų 
vadas; 1525—1526 metais dalyvavo 
slopinant valstiečių sukilimą Šva- 
bijoje ir Zalcburgo arkivyskupijo- 
. je— 94, 104. 
Furjė (Fourier), Fransua Mari Šarlis 
(1772—1837) — didysis prancūzų 
socialistas utopistas.— 16. 


(1770— 
karalius (1797— 


G 


Gecas — žr. Berlichingenas, Gecas. 

Geismajeris (Geismaier), Michaelis 
(mirė apie 1527 m.) — vienas . iš 
talentingiausių valstiečių sukilimo 
Tirolyje ir Zalcburgo arkivyskupi- 
joje vadų; kalnakasio sūnus, Zalc- 
burgo vyskupo sekretorius, paskui 


muitinės  valdininkas.— 103, 104, 
105. 1 
Gejeris (Geier), Florianas (mirė 


1525 m.) —vokiečių riteris, kuris 

perėjo į 1525 metais sukilusių vals- 
tiečių pusę; vadovavo „Juodajam 
būriui“, žuvo mūšyje— 77, 78, 79, 
87, 88, 89, 90, 91. 

Georgas (1471—1539) — Saksonijos 
hercogas (1500—1539); vienas iš 
susidorojimo su sukilusiais Tiurin- 
gijos valstiečiais organizatorių 
1525 metais.— 47. 

Gerberis (Gerber), Erazmas (mirė 
1525 m.) — vienas iš sukilusių E!- 
zaso valstiečių vadų 1525 metais; 
sukilėliams pralaimėjus prie Ca- 
berno, buvo paimtas į nelaisvę ir 
pakartas.— 101. 

Gerberis (Gerber), Tėjus — vadovavo 
Štutgarto miestiečių būriui, kuris 
1525 metais prisidėjo prie Fojerba- 
cherio viurtembergiečių sukilėlių bū- 
rio; valstiečių sukilimui Viurtember- 
ge pralaimėjus, pabėgo į Eslinge- 
ną.— 82, 85. 

Getė (Goethe), Johanas Voligangas 
(1749—1832) — didysis vokiečių ra- 
šytojas ir mąstytojas.— 144, 171. 

Gliukas (Glück), Kristofas Vilibaldas 
(1714—1787) — didysis vokiečių 
kompozitorius.— 171. 

Grebelis (Grebel), Konradas — ana- 
baptistų sektos vadovas Ciuriche, 
Miuncerio pasekėjas; vedė revoliu- 
cinę agitaciją Pietų Vokietijoje.— 
49. . 


Greizclis (Greisel), Florianas — dva- 
sininkas, 1525 metų Valstiečių karo 
Švabijoje aktyvus dalyvis; Švabi- 
jos valstiečiams sudarius Veingar- 
teno sutartį, pasislėpė Šveicarijo- 
je.— 83. 

Gugel-Bastianas (Gugel-Bastian 
(mirė 1514 m.) — 1514 metų vals- 
tiečių sąmokslo organizatorius Ba- 
deno markgralystėje; Freiburge bu- 
vo nubaustas mirtimi. — 61. 

Gustavus I Vaza (1496—1560) — Sve- 
diios karalius (1523—1560); 
1527 metais įvykdė „karališkąją re- 
formaciją“ (karalių paskelbė baž- 
nyčios vadovu), konfiskavo bažny- 
čios valdas iždo ir bajorų nau- 
dai.— 165. 


H 
Hansenas (Hanssen), Georgas 
(1809—1894) — buržuazinis vokie- 
čių ekonomistas ir statistikas; eilės 

` Husas (Hus), Janas 


veikalų iš Vokietijos agrarinės 
santvarkos istorijos autorius.— 150. 

Hegelis (Hegel), Georgas Vilhelmas 
Fridrichas (1770—1831) — įžymus 
vokiečių filosofas — objektyvusis 
idealistas, visapusiškai išdėstė ide- 
alistinę dialektiką.— 16, 44, 168. 

Heljenšteinas (Helienstein), Liudvi- 
gas fon, gralas (apie 1498—1525 
m.) — Austrijos vietininkas Veins- 
berge (Viurtembergas); 1525 me- 
tais sukilusių valstiečių buvo paim- 
tas į nelaisvę ir nubaustas mirti- 
mi.— 77, 78, 87. 

Hendelis (Handel), Georgas Fridri- 
chas (1685—1759) — įžymusis vo- 
kiečių kompozitorius.— 171. 

Henrikas III (1551—1589) — Prancū- 
zijos karalius (1574—1589).— 172. 

Henrikas IV (1553—1610) — Prancū- 
zijos karalius (1589—1610).— 172. 

Herderis (Herder), Johanas Gotiridas 
(1744—1803) — vokiečių filosofas, 
rašytojas ir literatūros teoretikas, 
XVIII amžiaus buržuazinio Švieti- 
mo atstovas; vienas iš pažangios 
literatūros srovės „Audra ir verži- 
masis“ pradininkų.— 171. 

Heseno landgrajas — žr. Fil'pas I. 

Hipleris (Hipler), Vendelis (mirė 
1526 m.) — vokiečių bajoras, prisi- 
dėjęs 1525 metais prie valstiečių 
sukilimo Frankonijoje; svarbiausias 
„Heilbrono programos“ autorius; 
valstiečiams praiaimėjus, pabėgo, 
bet 1526 metais buvo suimtas ir mi- 
rė kalėjime.— 76, 78, 86, 87, 88. 

Hoenloe, grafai — Frankonijos kuni- 
gaikščių giminės atstovai.— 76, 77. 

Hoenštaujenai — vadinamosios Šven- 
tosios Romos imperijos imperatorių 
dinastija (1138—1254).— 165. 

Hosa (Hosszū), Antonas — vienas iš 
1514 m. Vengrijos valstiečių sukili- 
mo vadų.— 63. į 

Hubmajeris (Hubmaier), Baltazaras 
(mirė 1528 m.) — dvasininkas 
Valdshute, teologijos daktaras. 
Miuncerio šalininkas ir liaudies re- 
formacijos skelbėjas; sudegintas 
ant laužo 1528 m.— 49, 69. 

(apie 1369— 

1415 m.) — Reformacijos vadovas 

Čekijoje, Pragos universiteto pro- 

fesorius, čekų nacionalinio išsivada- 

vimo judėjimo įkvėpėjas, buvo ap- 
kaltintas erezija ir sudegintas ant 


laužo; nacionalinis čekų tautos did- 
vyris.— 34. 

\WHutenas (Hulten), Frovenas — Ulri- 
cho fon Huteno pusbrolis, Mainco 
kurfiursto dvariškis; 1525 metais 
dalyvavo slopinant valstiečių suki- 
limą.— 92. 

Hutenas (Hutten), Ulrichas fon 
(1488—1523) — vokiečių poetas hu- 
manistas, Reformacijos šalininkas, 
vienas iš Vokietijos riterių ideologų, 
aktyvus 1522—1523 metų riterių su- 
kilimo dalyvis.— 38, 66, 67, 68, 144, 
145, 146, 148. 


I 
Ivanas III Vasiljevičius (1440— 
1505)—didysis Maskvos kunigaikš- 


tis (nuo 1462 m.), stambus Rusijos 
valstybės veikėjas; pasiekė, kad Ru- 
sija buvo visiškai išvaduota iš mon- 
golų ir totorių jungo, ir iš esmės 
užbaigė rusų žemių suvienijimą 
apie Maskvą į vieną nacionalinę 
valstybę.— 164. 

Joachimas iš Kalabrijos (Joahimas 
Florietis) (apie 1132—1202 m.) — 
italų abatas, viduramžių mistikas, 
vienas iš tų, kurie skelbė idėją apie 
Kristaus „antrąjį atėjimą“; jo moky- 
mą katalikų bažnyčia paskelbė ere- 
tišku— 41. 

Johanas (1468—1532) — Saksonijos 
hercogas, nuo 1525 metų Saksoni- 
jos kurliurstas; vienas iš Miuncerio 
„persekiotojų; 1525 metais organiza- 
vo susidorojimą su sukilusiais Tiu- 
ringijos valstiečiais. — 46. 

Josas (Joss), Fricas (mirė apie 
1517 m.) — įžymus slaptų valstie- 
čių sąjungų ir sąmokslų organiza- 
torius Pietų Vokietijoje XVI am- 
žiaus pradžioje.— 55, 56, 57, 58, 64, 
147. 


K 


Kantas (Kant), Emanuelis (1724— 
1804) — vokiečių klasikinės filoso- 
fijos pradininkas, idealistas, vokie- 
čių buržuazijos ideologas.— 171. 

Karlas-Augustas (1757—1828) — di- 
dysis Saksen-Veimaro hercogas.— 
170. 

Karolingai — frankų karalių dinastija 
(VIII—IX a.) — 158 


Karolis Didysis (apie 742—814 m.) — 
irankų karalius (768—800) ir impe- 
ratorius  (800—814).— 120, 123, 
136, 165. 

Karolis Drąsusis (1433—1477) — Bur- 
gundijos hercogas (1467—1477) — 
159. 

Karolis V Habsburgas  (1500— 
1558) — Ispanijos karalius (1516— 
1556) ir Vokietijos imperatorius 
(1519—1556).— 30, 145, 146. 

Kautskis (Kautsky), Karlas (1854— 
1938) — vokiečių socialdemokratas, 
publicistas, žurnalo „Neue Zeit“ 
(„Naujasis laikas“) redaktorius 
(1883—1917), XIX amžiaus 9-ąjį 
dešimtmetį buvo prisidėjęs prie 
marksizmo; vėliau visiškai perėjo į 
oportunizmo pozicijas ir tapo cent- 
rizmo ideologu Vokietijos social- 
demokratijoje ir II Internaciona- 
le.— 152, 153. 

Kazimiras (1481—1527) — Branden- 
burgo-Ansbacho markgrafas, Hoen- 
colernų giminės frankonų šakos at- 

* stovas; organizavo kruviną susido- 
rojimą su sukilusiais Ansbacho ir 
Rotenburgo valstiečiais bei miestie- 
čiais.— 88, 90, 91, 92. 

Kepleris (Kepler), Johanas (1571— 
1630) — įžymus vokiečių astrono- 
mas, kuris, remdamasis Koperniko 


teorija, atrado planetų judėjimo 
dėsnius. — 170. 
Kindlingeris (Kindlinger), Nikolau- 


sas (1749—1819) — konservatyvus 
vokiečių istorikas, 1818 metais iš- 
leisto veikalo „Vokietijos valstiečių 
priklausomybės, ypač vadinamosios 


baudžiavinės teisės istorija“ auto- 
rius.— 150. 
Knopjas nuo Luibaso — žr. Šmidas, 


Jorgas. 

Konradas III (1466—1540) — Viurc- 
burgo vyskupas (1519—1540); 1525 
metais padėjo organizuoti kruviną 
susidorojimą su valstiečių sukilimu 
ir miesto žemutinių sluoksnių judė- 
jimu Frankonijoje.— 79, 91, 92. 


L 


Lamparteris (Lamparter), Gregorijus 
(1463—1523) — Viurtembergo her- 
cogo Ulricho patarėjas.— 60. 

Lasalis (Lassalle), Ferdinandas 
(1825—1864) — vokiečių smulkia- 


204: 


buržuazinis publicistas, advokatas, 
1848—1849 metais dalyvavo demo- 
kratiniame Reino provincijos judė- 
jime; XIX amžiaus 7-me dešimt- 
metyje buvo prisidėjęs prie darbi- 
ninkų judėjimo, vienas iš Visuoti- 
nės vokiečių darbininkų sąjungos 
įkūrėjų (1863); rėmė politiką, ku- 
ria buvo siekiama Vokietijos suvie- 

' nijimo „iš viršaus“, vadovaujant 
Prūsijai; davė pradžią oportunisti- 
nei krypčiai Vokietijos darbininkų 
judėjime.— 143, 144, 145, 146, 147, 
148. 

Laurencijus — žr. Mesarošas, Lauren- 
cijus. 

Leibnicas (Leibniz), Gotfridas Vilhel- 
mas (1646—1716) — įžymusis vo- 
kiečių matematikas; filosofas idea- 
listas.— 168, 170. 

Leonhardas (Leonhardt), Adolfas 
(1815—1880) — reakcingas Prūsijos 
valstybės veikėjas, teisingumo mi- 
nistras, Bismarkui esant kancle- 
riu.— 120. 

Lesingas (Lessing), Gotholdas Ef- 
raimas (1729—1781) — garsus vo- 
kiečių rašytojas, kritikas ir filoso- 
fas, vienas iš įžymių XVIII amžiaus 
švietėjų.— 171. 

Levenšteinai, gralai — smulkios kuni- 
gaikščių giminės Frankonijoje at- 
stovai.— 77. 

Liudvigas V (1478—1544) — Pfalco 
kurfiurstas (1508—1544); dalyvavo 
slopinant 1522—1523 metų riterių 
sukilimą; vienas iš svarbiausių su- 
sidorojimo su valstiečių sukilimu 
Frankonijoje 1525 metais organiza- 
torių.— 61, 68, 78, 80, 85, 87, 90, 92. 

Liudvikas XI (1423—1483) — Prancū- 
zijos karalius (1461—1483).— 20, 
164. 

Liuteris (Luther), Martynas (1483— 
1546) — ižymus Reformacijos veikė- 
jas, protestantizmo liuteronizmo) 
pradininkas Vokietijoje; vokiečių 
biurgerių ideologas; 1525 metų 
Valstiečių karo laikotarpiu veikė 
prieš sukilusius valstiečius ir mies- 
to varguomenę, būdamas kunigaikš- 
čių pusėje.— 37, 38, 39, 40, 41, 42, 
45, 46, 47, 48, 49, 64, 65, 69. 

Lorcheris (Lorcher) — Viurtembergo 
hercogo Ulricho patarėjas.— 60. 

M 


Magdeburgo arkivyskupas — žr. Erns- 
tas. 

Maksimilianas I (1459—1519) — Aust- 
rijos erchercogas, Vokietijos impe- 
ratorius (1493—1519)— 55, 63, 71. 

Mantelis (Mantel), Johanas (apie 
1468—1530 m.) — vokiečių teologas, 
Stutgarto pamokslininkas, Miunce- 
rio pasekėjas.— 49, 

Mantoifelis (Manteuffel), Oto Teodo- 
ras, baronas (1805—1882) — Prū- 
sijos valstybės veikėjas, bajoriško- 
sios biurokratijos atstovas, vidaus 
reikalų ministras (1848—1850), mi- 
nistras-prezidentas (1850—1858).— 
139, 140. 

Marksas (Marx), Karlas (1818— 
1883).—3, 4, 143, 148, 149, 150. 
Motiejus (apie 1468—1540 m.) — 
Zalcburgo arkivyskupas nuo 

1519 m.; Reformacijos šalininkų 
žiaurių persekiojimų ir kruvinų 
represijų prieš 1525 metais sukilu- 
sius valstiečius bei miestiečius įkvė- 

pėjas.— 102, 104, 105. 

Maureris (Maurer), Georgas Liudvi- 
gas (1790—1872) — įžymus buržua- 
zinis vokiečių istorikas, senovės ir 
viduramžių Vokietijos visuomenės 
santvarkos tyrinėtojas; daug nuvei- 
kė, tyrinėdamas viduramžių bend- 
ruomenę-marką.— 113, 148, 149, 150. 


"Mecleris (Metzler), Georgas — vienas 


iš 1525 metų valstiečių sukilimo va- 
dovų Odenvalde ir „Spindinčio švie- 
siojo būrio“ vadas; priklausė nuo- 
saikiai partijai; sumušus būrį, pa- 
bėgo.— 76, 77. 78, 86, 88. 

Meicenas (Meitzen), Augustas 
(1822—1910) — buržuazinis vokie- 
čių statistikas ir istorikas ekono- 
mistas; daugelio veikalų iš Vokie- 
tijos agrarinių santykiu istorijos 
autorius; 1867—1882 metais dirbo 
Prūsijos ir Vokietijos imperijos sta- 
tistikos valdybose— 139, 141, 150. 

Melanchtonas (Melanchton), Filipas 
(1497—1560) — vokiečių. teologas, 
artimiausias Liuterio padė'ėias. kar- 
tu su iuo liuteronizmą pritaikė ku- 
nigaikščių interesams, priešiškai 
žiūrėjo i revoliucines Miuncerio idė- 
jas.— 46. 

Mencingenas (Menzingen), Stefanas 
(mirė 1525 m.) — vokiečių riteris; 


vadovavo Rotenburgo smulkiųjų 
biurgerių ir plebėjų sukilimui 1525 
metų kovo mėnesį; pralaimėjus su- 
kilimui, buvo nužudytas.— 76, 92. 

Menkė (Menke), Henrichas Teodoras 
(1819—1892) — vokiečių geograias, 
iš naujo paruošė Šprunerio „Vi- 
duramžių ir naujųjų laikų istorijos 
mokymo atlasą“.— 157, 158, 169, 
170. 

Meringas (Mehring), Francas (1846— 
1919) — vokiečių socialdemokratas, 
literatūros kritikas ir istorikas, vie- 
nas iš Vokietijos socialdemokrati- 
jos kairiojo sparno vadovų; vėliau 
„Spartako“ sąjungos ir Vokietijos 
Komunistų partijos narys.— 150, 
151, 152. 

Merovingai — pirmoji karalių dinasti- 
ja Frankų valstybėje V a. pabai- 
goje — VIII a. viduryje.— 122. 

Mesarošas (Mészáros), Laurencijus 
(mirė 1514 m.) — Cegledo dvasinin- 
kas, vienas iš valstiečių sukilimo va- 
dų Vengrijoje 1514 metais; buvo 
vengrų bajoru paimtas į nelaisvę ir 
nužudytas.— 62, 63. 

Miuleris (Müller), Hansas (mirė 
1525 m.) — Švarcvaldo valstiečių 
vadovas 1525 metais; išdavė vals- 
tiečius; sukilimą sutriuškinus, buvo 
nužudytas.— 69, 70, 72, 93. 

Miunceris (Mūnzer), Tomas (apie 
1490—1525 m.) — didis vokiečių re- 
voliucionierius, valstiečių ir plebėjų 
"stovyklos vadas ir ideologas Re- 
formacijos ir 1525 metų Valstiečių 
karo laikotarpiu, skelbė lygiavinio 
utopinio komunizmo idėjas.— 3, 29, 
33, 36, 37, 40, 41, 42, 43, 44, 45, 46, 
47, 48, 49, 54, 65, 69, 71, 73, 86, 95, 
96, 97, 98, 99, 100, 103, 145,-153. 

Morartas (Mozart), Voligangas Ame- 
dėjus (1756—1791) — didysis aust- 
rų kompozitorius.— 171. 


N 


Napoleonas I Bonapartas (1769— 
1821) — Prancūzijos imperatorius 
(1804—1814 ir 1815).— 127, 137, 


171. 

Napoleonas III (Luji-Napoleonas Bo- 
napartas) (1808—1873) — Napoleo- 
no I giminaitis, Antrosios respub- 
likos prezidentas (1848—1850), 


Prancūzijos 
1870).— 7. 


imperatorius (1852— 


(0) 


Otonai — pirmieji vadinamosios Šven- 
tosios Romos imperijos imperato- 
riai (962—1002, 1209—1218).— 167. 

Otonas I (912—973) — Vokietijos ka- 
ralius (936—973), vadinamosios 
Šventosios Romos imperijos impe- 
ratorius (962—973).— 165. 

Ovenas (Owen), Robertas (1771— 
1858) — didysis anglų socialistas 
utopistas.— 16. 


P 


Pfalco kurfiurstas — žr. Liudvigas V. 

Pjeijeris (Pfeifer), Henrichas (mirė 
1525 m.) — liaudies pamokslininkas, 
Miuncerio pasekėjas, vienas iš 1525 
metų Miulhauzeno miestiečių suki- 
limo vadovų; buvo nužudytas.— 96, 
100. 

Platonas (apie 427—347 prieš m. e.) — 
senovės graikų filosofas idealistas, 
vergvaldinės aristokratijos ideolo- 
gas.— 152. 

Prasleris (Prassler), Kasparas — 
Zalcburgo vyskupijos 1525 metais 
sukilusių valstiečių ir kalnakasių 
būrių vadas.— 103. 

Pregiceris (Pregizer), Kasparas — 
Sorndorfo (Viurtembergas) peilių 
gamintojas, vienas iš „Vargšo Kon- 
rado“ sąjungos organizatorių; da- 
lyvavo 1514 metų valstiečių ir mies- 
tiečių sukilime Viurtemberge; suki- 
limui pralaimėjus, pabėgo.— 59. 


R 


Rabmanas (Rabmann), Francas (mi- 
rė 1525 m.) — liaudies pamokslinin- 
kas, Miuncerio pasekėjas, dalyvavo 
Svarcvaldo ir Kletgau valstiečių ir 
plebėjų sukilimuose; 1525 metų ru- 
denį buvo paimtas į nelaisvę ir nu- 
žudytas.— 49. 

Richardas (1467—1531) — Triro kur- 


fiurstas ir arkivyskupas (1511— 
1531), aršus Reformacijos priešinin- 
kas; dalyvavo slopinant 1522— 


1523 metų riterių sukilimą ir 1525 
metų valstiečių sukilimą.— 68, 92, 
145, 146. 

Rorbachas (Rohrbach), Jekleinas (mi- 
rė 1525 m.) — vienas iš 1525 metų 
valstiečių sukilimo vadų Frankoni- 
joje; pasižymėjo nesitaikstymu su 
bajorais; Truchzeso įsakymu buvo 
žvėriškai 
78, 80, 81, 82, 85, 86. 


S 


Saksonijos kurfiurstas — žr. Fridri- 
chas III. 

Salerešis (Száleresi), Ambrušas — 
Pešto miestietis, prisidėjęs prie 
valstiečių sukilimo Vengrijoje 1514 
metais; buvo paskirtas vieno vals- 
tiečių būrio vadu, išdavė sukilėlius 
ir perėjo į bajorijos pusę.— 62. 

Sen-Simonas (Saint-Simon), Anri 


(1760—1825) — didysis prancūzų 
socialistas utopistas.— 16. 
S 
Šapeleris  (Schappeler),  Christofas 


(1472—1551) — teologijos daktaras, 

Reformacijos šalininkas,  1594— 

1525 metais prisidėjo prie plebėjų 

opozicijos Memingene (Aukštutinė 

Švabija).— 49, 94. 

. Šekspyras (Shakespeare), Viljamas 

© (1564—1616) — didysis anglų poe- 
tas ir dramaturgas.— 147. 

Senas (Schön), Ulrichas (mirė 
1525 m.) — 1525 metų Valstiečių 
karo dalyvis; vienas iš Leipheimo 
būrio vadovų, buvo paimtas į ne- 
laisvę ir nužudytas.— 73, 83. 

Šileris (Schiller), Fridrichas (1759— 
1805) — didysis vokiečių rašyto- 
jas.— 147, 171. 

Šleceris (Schlėzer), Augustas Liud- 
vigas (1735—1809) — vokiečių isto- 
rikas ir statistikas.— 170. 

midas (Schmid), Jorgas (žinomas 
slapyvardžiu „Knopias“) (mirė 
1526 m.) — valstietis iš Aukštutinės 
Švabijos; aktyvus 1525 metų Vals- 
tiečių karo dalyvis ir vienaš iš Al- 
gau būrio vadovų; būriui pralaimė- 
jus, buvo nužudytas.— 95. 

Šmidtas (Schmidt), Ulrichas — kalvis, 

. 1525 metais sukilusių Švabijos vals- 
tiečių Baltringeno būrio vadovas.— 
72. 

Šneideris (Schneider), Georgas — bu- 
vęs landsknechtų kapitonas, tarna- 

nukankintas.— 76, 77— 


vęs Prancūzijai; dalyvavo „Bato“ 
sąmoksie ir ruošiant 1513 metais. 
Aukštutinio Reino srityje valstiečių 
sukilimą, kuris buvo nesėkmingas.— 


Spetas (Spät), Ditrichas (mirė 
1536 m.) — vokiečių bajoras; Truch- 
zeso baudžiamosios kariuomenės. 
būrio vadas.— 82, 84, 88. 

Špruneris fon Mercas (Spruner von 
Merz), Karlas (1803—1892) — vo- 
kiečių istorikas ir kartografas, dau- 
gelio istorinių-geografinių atlasų. 
sudarytojas.— 158. 

Štojelis (Stoffel) — vienas iš valstie- 
čių „Bato“ sąmokslo organizatorių 
Aukštutinio Reino žemėse ir Švarc- 
valde 1513 metais; susekus sąmoks- 
lą, pasislėpė.— 56. 

Štorchas (Storch), Niklas — audėjas. 
iš Cvikau miesto, XVI a. pradžioje: 
vietinės anabaptistų sektos vado- 
vas;  Miuncerio įtakoje pasidarė 
liaudies sukilimo prieš dvasinius ir 
pasaulietinius feodalus skelbėju.— 


Subartas (Schubart), Johanas Chris- 
tianas (1734—1787) — vokiečių 
mokslininkas agronomas.— 170. 


T 


Tacitas (Publijus Kornelijus Tacitas} 
(apie 55—120 m.) — garsus romė- 
nų istorikas, ankstyvosios imperijos. 
laikotarpio politinis veikėjas; vei- 
kalų „Vokietija“, „Istorijos“, „Ana- 
lai“ autorius.— 115, 116. 

Taileris (Tyler), Uotas (mirė: 
1381 m.) — vadovavo d.deliam vals- 
tiečių sukilimui Anglijoje 1381 me- 
tais.— 35. 

Telekis (Teleki), Ištvanas (mirė 
1514 m.) — karaliaus patarėjas, vė- 
liau iždininkas Vengrijoje; buvo su- 
kilėlių nužudytas 1514 metų vals- 
tiečių sukilimo laikotarpiu.— 62. 

Tiudorai — Anglijos karalių dinastija: 
(1485—1603).— 164. 

Triro arkivyskupas — žr. 

Truchzesas (Truchsess), Georgas 
(1488—1531) — Švabijos sąjungos 
karinių pajėgų vadas, svarbiausias. 
susidorojimo su sukilusiais valstie- 
čiais ir žemutiniais miestų sluoks- 
niais organizatorius 1525 metais.— 


Richardas.. 


71, 73, 74, 77, 82, 83, 84, 85, 86,87, 
88, 89, 90, 91, 93, 94, 95, 99. 

Tumbas (Thumb), Konradas (1465— 

` 1525) — Viurtembergo hercogo Ul- 
richo patarėjas.— 60. 

Tunjeldas (Thunfeld), Kuncas — vo- 
kiečių riteris, Viurcburgo vyskupo 
vasalas; 1476 metais dalyvavo Han- 
so Beheimo vadovaujamame vals- 
tiečių sąmoksle Niklashauzene 
(Viurcburgo vyskupija).— 52. 

Tunfeldas (Thunfeld), Michaelis — 
1476 metais kartu su tėvu Kuncu 
Tunfeldu dalyvavo Hanso Beheimo 
vadovaujamame valstiečių sąmoks- 
le Niklashauzene (Viurcburgo vys- 
kupija).— 52. 


U 


Ulrichas (1487—1550) — Viurtember- 
go hercogas nuo 1498 m.; 1519 me- 
tais buvo ištremtas; 1525 metais 
mėgino panaudoti valstiečių judėji- 
mą savo valdžiai atkurti; 1534 me- 
tais vėl įsitvirtino Viurtembergo 
soste.— 59, 60, 61, 72, 74. 


v 


Vasko de Gama (Vasco da Gama) 
(1469—1524) — portugalų jūreivis, 
1497—1498 metais atradęs jūros ke- 
lią į Indiją aplink Afriką.— 19. 

Veigandas (Weigand) — Bambergo 
vyskupas (1522—1556); dalyvavo 
"organizuojant susidorojimą su 
1525 metais sukilusiais Frankonijos 
valstiečiais.— 91. - 

Veitmozeris (Weitmoser), Erazmas — 
vokiečių amatininkas, 1525 metų 
Valstiečių karo laikotarpiu vadova- 
vo Zalcburgo kalnakasių ir vals- 
tiečių būriui.— 103. 

Vejė (Wehe), Jakobas (mirè 
1525 m.)— Leipheimo pastorius, 
Miuncerio pasekėias; 1525 metais 
vienas iš Leipheimo valstiečių būrio 
vadovų; būrį sumušus, buvo nužu- 
dytas.— 49, 73, 77, 83. 

Velingtonas (Wellington), Arturas 
Velslis, hercogas (1769—1852) — 
anglų karvedvs ir valstybės veikė- 
jas, toris; 1808—1814 ir 1815 me- 
tais vadovavo kariuomenei karuose 
prieš Napoleono laikų Prancūziją; 


artilerijos valdybos viršininkas 
(1818—1827), vyriausiasis Anglijos 
kariuomenės vadas (1827—1828, 
1842—1852), ministras pirmininkas 
(1828—1830), užsienio reikalų mi- 
nistras (1834—1835).— 162. 

Velzeriai — Augsburgo pirkliai ir ban- 
kininkai XV—XVI amžiuje, buvo 
daugelio Europos monarchų kredi- 
toriais.— 71. 

Viklijas (Wycliffe), Džonas (apie 
1320—1384 m.) — anglų religinis 
reformatorius; miestiečių ir riterių 
interesų reiškėjas; kovojo už nepri- 
klausomos nuo Romos anglų baž- 
nyčios įkūrimą; katalikų bažnyčia 
jį paskelbė eretiku.— 34, 35. 

Vilandas (Wieland), Kristolas Mar- 
tinas (1733—1813) — XVIII am- 
žiaus buržuazinio Švietimo laiko- 
tarpio vokiečių rašytojas.— 171. 

Vilhelmas (apie 1470—1541 m.) — 
Strasburgo vyskupas (1506—1541); 
1525 metais dalyvavo slopinant 
valstiečių sukilimą Mainco arkivys- 
kupijoje.— 92. 

Vilhelmas I (1797—1888) — Prūsijos 
karalius (1861—1888) ir Vokietijos 
imperatorius (1871—1888).— 151. 


Viurcburgo vyskupas — žr. Konra- 
das III. 
Voljas (Wolff), Vilhelmas (1809— 


1864) — vokiečių proletarinis revo- 
liucionierius ir publicistas, iš pro- 
fesijos mokytojas, Silezijos þau- 
džiavinio valstiečio sūnus; studentų 
judėjimo dalyvis, 1834—1839 metais 
buvo kalinamas Prūsijos kazema- 
tuose; 1846—1847 metais buvo Ko- 
munistų korespondentų Briuselio 
komiteto narys, nuo 1848 metų ko- 
vo mėn. Komunistų sąjungos Cent- 
ro komiteto narys, 1848—1849 me- 
tais vienas iš žurnalo „Neue Rhei- 
nische Zeitung“ redaktorių, Frank- 
furto Nacionalinio susirinkimo de- 
putatas: Markso ir Eneelso drau- 
gas ir bendražygis.— 130, 138, 140. 
Volteras (Voltaire), Fransua Mari 
(tikroji pavardė Arnė) (1694— 
1778) — prancūzų filosofas deistas, 
rašytojas satyrikas, istorikas, Žy- 
mus XVIII amžiaus buržuazinio 
Švietimo atstovas, kovojo prieš ab- 
soliutizmą ir katolicizmą.— 172. 


205 


Z 


Zalcburgo arkivyskupas — žr. Motie- 
us. 

Zapolja (Zápolya), Janošas (Joanas) 
(1487—1540) — Transilvanijos vai- 
vada; vadovavo 1514 metų Veng- 
rijos valstiečių sukilimo nuslopini- 
mui; 1526 metais buvo paskelbtas 
Vengrijos karaliumi.— 62, 63. 

Zikingenas (Sickingen), Francas fon 
(1481—1523) — vokiečių riteris, pri- 
sidėjęs prie Reformacijos; 1522— 
1523 metų riterių sukilimo vado- 


vas.— 38, 66, 68, 108, 144—145, 146, 
147, 148. 

Zingerhansas (Singerhans) (Zingeris, 
Hansas) — Viurtembergo valstietis; 
vienas iš „Vargšo Konrado“ sąjun- 
gos ir 1514 metų valstiečių sukili- 
mo Viurtemberge ir Švabijos kalnų 
rajonuose vadovų.— 59, 60. 

Zulcas (Sulz), Rudolfas, grafas — im- 
perijos teismo Rotveilyje teisėjas; 
kartu su kitais organizavo susido- 
rojimą su Pietų Vokietijos sukilu- 
siais valstiečiais 1525 metų Valstie- 
čių karo laikotarpiu.— 93. 

